
ŠVIESA FANTASTIŠKA 


Saulė patekėjo lėtai, lyg nebūtų įsitikinusi, ar verta stengtis. 

Palaipsniui išaušo kita Disko diena, ir štai kodėl. 

Kai šviesa sutinka stiprų magišką lauką, ji praranda bet 
kokį norą skubėti. Ji tuoj pat sulėtėja. Disko pasaulyje magija 
buvo net nemaloniai stipri, o tai reiškė, jog minkšta geltono auš- 
ros tekėjimo šviesa tekėjo per miegantį peizažą kaip švelnaus 
meilužio ranka ar (kitų nuomone) kaip auksinis sirupas. Ji stab- 
teldavo užpildyti slėnius. Ji apglėbdavo kalnų grandines. Pasie- 
kusi Kori Celestį, dešimties mylių aukščio pilko akmens ir žalio 
ledo koloną, žymėjusią Disko centrą, dievų namus, šviesa 
kaupdavosi į vieną krūvą, ko! pagaliau tingiai ir tyliai tarsi kele- 
tas cunamių nukrisdavo į tamsias žemes. 

Tokio vaizdo negalėjai pamatyti jokiame kitame pasaulyje. 
Be abejo, joks kitas pasaulis per žvaigždėtą begalybę nebuvo 
nešamas ant keturių milžiniškų dramblių nugarų, kurie patys 
stovėjo įsitaisę ant milžiniško vėžlio kiauto. Jo vardas... arba 
Jos vardas, anot kito mąstymo mokyklos... buvo Didysis A'tui- 
nas. Jis... o galbūt ji... nevaidins didelio vaidmens tolesniame 
pasakojime, tačiau svarbu žinoti, kad jis - arba ji - yra ten, po 
kasyklomis, jūros gleivėmis ir netikrų iškasenų kaulais, kuriuos 
padėjo Kūrėjas, norėdamas paerzinti archeologus ir duoti jiems 
paikų minčių. 

Žvaigždžių vėžlys Didysis A'tuinas su kiautu, apšerkšnijusiu 
nuo sustingusio metano, išdaužytu meteorų krateriais ir nubars- 
tytu asteroidų dulkėmis. Didysis A'tuinas su senovinių jūrų dy- 
džio akimis ir žemyno dydžio smegenimis, po kurias kaip maži 

žibantys ledynai juda mintys. Didysis A'tuinas su dideliais, lė- 
tais, liūdnais plaukmenimis judantis per galaktinę naktį. Didelis 
kaip pasauliai. Senas kaip Laikas. Kantrus kaip plyta. 

Nors filosofai viską supainiojo. Iš esmės Didysis A'tuinas 
šauniai leidžia laiką. 

Didysis A'tuinas yra vienintelis padaras visatoje, žinantis, 
kur keliauja. 

Žinoma, filosofai ilgus metus ginčydavosi, kur keliauja Di- 
dysis A'tuinas, ir dažnai sakydavo, jog nerimauja negalėdami to 
išsiaiškinti. | 

Maždaug po dviejų mėnesių jie išsiaiškins. Ir tada tikrai ga- 
lės nerimauti... 

Kitas klausimas, neraminęs daugiau vaizduotės turinčius 
Disko filosofus, yra Didžiojo A'tuino lytis, ir jai išsiaiškinti buvo 
sugaišta daug laiko bei pastangų. 

Didelei tamsiai figūrai slenkant pro šalį kaip nesibaigian- 
čioms šukoms iš vėžlio šarvo, akiratyje pasirodo paskutiniųjų 
pastangų rezultatai. 

Visiškai nevaldomas erdvėje sukasi “Galingasis Vojadže- 
ris", akmens amžiaus erdvėlaivis, Krulio astronomų-žynių pa- 
statytas ir nustumtas per kraštą. Krulis yra patogiai išsidėstęs 
ant pačios pasaulio briaunos ir įrodo, jog kad ir ką žmonės be- 
sakytų, laisvasis kritimas egzistuoja. 

Laivo viduje yra Dvigėlis, pirmasis Disko turistas. Keletą 
paskutinių mėnesių jis tyrinėjo Diską, o dabar greitai jį palieka 
dėl priežasčių, turinčių kažką bendro su bandymu pabėgti iš 
Krulio. 

Ir šis bandymas buvo tūkstančiu procentų sėkmingas. Ne- 
paisydamas akivaizdaus fakto, jog jis gali tapti ir paskutiniu 
Disko turistu, Dvigėlis mėgaujasi vaizdu. 

Dviejomis myliomis aukščiau erdvėje nardo burtininkas 
Traukvėjis, dėvintis tai, kas Diske vadinama skafandru. Įsivaiz- 
duokite skafandrą kaip naro kostiumą, sukurtą žmonių, nieka- 
da nemačiusių jūros. Prieš šešis mėnesius Traukvėjis buvo pa- 
prasčiausias nevėkšla burtininkas. Tada jis sutiko Dvigėlį, už 

neįtikėtinus pinigus pasisamdė būti jo gidu ir likusį laiką į jį šau- 
dė, gaudė, terorizavo. Neturėdamas vilties išsigelbėti, jis kabo- 
jo nuo aukštų vietų arba, kaip dabar, krito nuo aukštų vietų. 

Burtininkas nesigroži vaizdu, nes jam prieš akis blykčioja 
praėjęs gyvenimas ir kliudo matyti. Jis jau sužinojo, kodėl, vel- 
kantis skafandrą, gyvybiškai svarbu nepamiršti šalmo. 

Ir būtų galima parašyti daug daugiau aiškinant, kodėl juodu 
krenta iš pasaulio ir kodėl Dvigėlio Bagažas, desperatiškai ban- 
dantis jį pasivyti ant šimtų mažyčių kojelių, nėra paprastas laga- 
minas, tačiau tokie klausimai užima daug laiko ir gali būti neverti 
pastangų. Pavyzdžiui, sakoma, jog sykį per vakarėlį kažkas pa- 
klausė žinomo filosofo Li Tin Vidlo: “Kodėl tu čia?" - ir atsa- 
kymui prireikė trejų metų. 

Kur kas svarbiau yra tai, kas vyksta daug aukščiau virš 
A'tuino, dramblių ir greitai mirsiančio burtininko. Mat visą laiko 
ir erdvės audinį kai kas ruošėsi paleisti per gręžimo mašiną. 


Oras buvo riebaluotas nuo magijai būdingo jausmo ir 
aitrus nuo dūmų, skleidžiamų juodo vaško žvakių, apie ku- 
rių tikslią kilmę protingam žmogui geriau neklausinėti. 

Kažkas buvo labai keisto šiame kambaryje, esančiame gi- 
liuose Nematytojo Universiteto, pirmojo Disko magijos kole- 
džo, rūsiuose. Visų pirma jis turėjo per daug matmenų, nema- 
tomų, tačiau mirgančių už regėjimo lauko. Sienos buvo padeng- 
tos okultiniais simboliais, o didžiąją grindų dalį užėmė Aštuonia- 
kampis Esmės Antspaudas, magiškuose sluoksniuose stabdan- 
tis taip pat gerai kaip tiksliai nutaikytas plytgalis. 

Vienintelis kambario baldas buvo paukščio formos juodo 
medžio katedra - na, atvirai sakant, sparnuoto pavidalo, kurio 
iš arti geriau netyrinėti, formos katedra. Prie katedros kaban- 
čiomis spynomis ir sunkia grandine buvo prirakinta knyga. 


Didelė, tačiau nelabai įspūdinga knyga. Kitos Universiteto 
bibliotekos knygos turėjo viršelius, nusagstytus retais brangak- 
meniais, nuostabiais medžio gabalėliais bei aptrauktus drakono 
oda. Šita knyga buvo tik iš apdriskusios odos. Tokią knygą 
bibliotekos kataloge vadina “truputį aptrinta"', nors reikėtų są- 
žiningai pripažinti, jog knyga atrodė dar ir apkramtyta, apskusta 
ir apgraužta. 

Metalinės sankabos laikė ją užverstą. Jos nebuvo gražios, 
tačiau labai sunkios - kaip ir grandinė, kuri ne tiek jungė knygą 
su katedra, kiek laikė ją vietoje. 

Sankabas pagaminęs žmogus turėjo labai aiškų tikslą ir di- 
džiąją gyvenimo dalį praleido gamindamas dresavimo pakinktus 
drambliams. 

Oras tankėjo ir sukosi. Knygos puslapiai pradėjo itin siau- 
bingai aiškiai raukšlėtis ir tarp jų išsiliejo melsva šviesa. Tyla 
kambaryje buvo panaši į lėtai besigniaužiantį kumštį. 

Pusė tuzino burtininkų su naktiniais marškiniais paeiliui 
žvilgčiojo pro mažas groteles duryse. Joks burtininkas negalėjo 
miegoti - laukinės magijos lygis Universitete kilo kaip potvynis. 

- Gerai, - pasakė balsas, - kas čia vyksta? Ir kodėl nebu- 
vau pakviestas aš? 

Galderis Orvaškis, Aukštasis Didysis Sidabrinės Žvaigž- 
dės ordino Kerėtojas, Imperinis Šventosios Lazdos Lordas, 
Aštuntojo Lygio Ipsisimas ir 304-asis Nematytojo Universiteto 
Kancleris, atrodė įspūdingai net ir dėvėdamas raudonus nakti- 
nius marškinius ranka išsiuvinėtomis mistinėmis runomis, net ir 
dėvėdamas ilgą kepurę su bumbulu, net ir rankoje laikydamas 
Mažiuko Mirksiuko žvakidę. Net ir pūkuotos šlepetės su spur- 
gais beveik negadino vaizdo. 

Šeši išsigandę veidai pasisuko į jį. 

- Jūs buvote pakviestas, lorde, - pasakė vienas iš mažųjų 
burtininkų, - štai kodėl jūs čia, - draugiškai pridūrė jis. 

- O kodėl aš nebuvau pakviestas prieš tai? - rėžė Galderis, 
braudamasis prie grotelių. 

Kambarys dabar mirgėjo nuo laukinės magijos sraute su- 


degančių dulkių kamuolėlių. Ant Esmės Antspaudo pasirodė 
pūslės 1r iš kraštų jos pradėjo raitytis. 

Knyga, apie kurią kalbama, buvo vadinama Oktava ir, be 
abejo, nebuvo paprasta knyga. 

Savaime aišku, egzistuoja daugybė žymių magijos knygų. 
Kai kas paminės Nekrotelikomnikoną, kurio puslapiai iš seno- 
vinio driežo odos, kai kas minės Pakilimo Apie Vienuoliktuką 
Knygą, parašytą paslaptingos ir gana tingios Llamajikų sektos, 
kiti prisimins Juoko Sklidiną Grimuarą, kuriame yra parašytas 
vienintelis visatoje likęs originalus anekdotas. Tačiau visos jos 
tėra paprasti pamfletai palyginti su Oktava, kurią Visatos Kūrė- 
jas su jam būdingu išsiblaškymu paliko, užbaigęs savo didįjį dar- 
bą. 

Aštuoni jos puslapiuose įkalinti kerai gyveno paslaptingą ir 
sudėtingą savo gyvenimą ir buvo tikima, jog... 

Galderis suraukė kaktą, žvalgydamasis po sunerimusį 
kambarį. Be abejo, dabar liko tik septyni kerai. Vieną dieną 
kažkoks jaunas idiotas studentas pažvelgė į knygą ir vienas ke- 
ras pabėgęs įsikūrė jo galvoje. Niekas nesugebėjo išsiaiškinti, 
kaip tai atsitiko. Koks buvo jo vardas? Plaukrėjis? 

Oktarininės ir purpurinės žiežirbos žvilgėjo ant knygos vir- 
šelio. Iš katedros ėmė rūkti plonas dūmelis, o sunkios metalinės 
sankabos, laikančios knygą, aiškiai atrodė įsitempusios. 

- Kodėl kerai tokie neramūs? - paklausė vienas iš jaunes- 
nių burtininkų. 

Galderis gūžtelėjo pečiais. Jis, aišku, negalėjo to parodyti, 
tačiau jau ėmė rimtai nerimauti. Kaip įgudęs aštuntojo lygio 
burtininkas, jis matė pusiau įsivaizduojamas figūras, kurios įsi- 
teikiamai mojuodamos akimirksniui pasirodydavo vibruojančia- 
me ore. Panašiai kaip uodus prieš audrą, daug susikaupusios 
magijos traukė padarus iš chaotiškų Požemių Plokštumų - 
Šlykščius Padarus su ne vietoje esančiais organais ir seilėmis, 
amžinai ieškančius spragos, pro kurią galėtų patekti į žmonių 
pasaulį*. 


* Čia jie nebus aprašinėjami, nes netgi gražiausias iš jų atrodo kaip aš- 
tuonkojo ir daračio palikuonis. Gerai žinoma, jog Padarai iš nepageidau- 
jamų visatų visada ieško įėjimo į šią visatą, kuri yra tapusi perkrautų au- 
tobusų ir užsidarančių parduotuvių analogu. 

Tai reikėjo sustabdyti. 

- Man reikės savanorio, - tvirtai paskelbė jis. 

Stojo staigi tyla. Vienintelis garsas sklido iš už durų. Tai 
buvo perkrovų neišlaikančio metalo garsas. 

- Labai gerai, - tarė Galderis, - tada man reikės sidabrinio 
pinceto, dviejų pintų katino kraujo, mažo rimbo, kėdės... 

Sakoma, jog gera pranašystė yra tyla. Tai netiesa. Tyla 
yra tik garso nebuvimas. Tyla būtų palaikyta siaubingu triukšmu 
palyginti su staigiu minkštu negarso išsiveržimu, smogusiu bur- 
tininkams su sprogstančio kiaulpienių laikrodžio jėga. 

Iš knygos iškilo tankios šviesos kolona, suliepsnojusi tren- 
kėsi į lubas ir išnyko. 

Galderis spoksojo į skylę, nekreipdamas dėmesio į ruse- 
nančius barzdos plotus. Jis dramatiškai mostelėjo ranka. 

- Į viršutinius rūsius! - šūktelėjo jis ir nudundėjo aukštyn 
akmeniniais laiptais. Plevėsuodami naktiniais marškiniais ir 
šlepsėdami šlepetėmis burtininkai nusekė paskui kliūdami vie- 
nas už kito, nes visi norėjo būti paskutiniai. 

Tačiau jie visi atvyko laiku, kad pamatytų, kaip ugninis 
okultinės potencijos kamuolys dingsta viršuje esančio kambario 
lubose. 

- Urgh, - pasakė jauniausias burtininkas ir parodė į grindis. 

Kambarys buvo bibliotekos dalis, kol per jį perėjo magi- 
j0s srautas, savo kelyje Žiauriai sukeisdamas įmanomumo dale- 
les. Todėl galima buvo numanyti, jog maži purpuriniai driežiukai 
anksčiau yra buvę grindų dalimi, o ananasinis tortas - knygo- 
mis. Vėliau keletas burtininkų prisiekinėjo, jog visa ko viduryje 
sėdintis mažas liūdnas orangutangas atrodė kaip du vandens la- 
šai panašus į vyriausiąjį bibliotekininką. 

Galderis pakėlė galvą. 

- Į virtuvę! - sustaugė jis, brisdamas per tortus prie kitų 
laiptų. 

Niekas niekada neišsiaiškino, kuo pavirto dideli virimo in- 
dai iš grūdintos geležies, nes jie pramušė sieną ir dingo prieš tai, 
kol į kambarį įvirto būrys susitaršiusų magų paklaikusiomis aki- 

mis. Daug vėliau buvo atrastas vyriausiasis daržovininkas, pasi- 
slėpęs sriubos katile ir šūkaliojantis tokius nenaudingus dalykus, 
kaip: “Krumpliai! Siaubingi krumpliai!'* 

Paskutiniai šiek tiek sulėtėjusios magijos dūmeliai dingo lu- 
bose. 

- Į Didžiąją Salę! 

Čia laiptai buvo daug platesni ir geriau apšviesti. Sunkiai 
kvėpuodami ir prakvipę ananasais storesni burtininkai pasirodė 
viršuje kaip tik tada, kai ugnies kamuolys pasiekė didelio vėjų 
perpučiamo kambario, buvusio pagrindine Universiteto sale, vi- 
durį. Jis kabojo nejudėdamas, tik paviršius kartkartėmis surai- 
buliuodavo. 

Visi žinojo, jog burtininkai rūko. Tai tikriausiai paaiškina 
karstinių kosulių ir pjūklinių dusulių chorą, pasigirdusį už Galde- 
ro, kuris stovėjo mėgindamas įvertinti situaciją ir galvodamas, 
ar galima ieškoti, kur slėptis. Burtininkas sugriebė išsigandusį 
studentą. 

- Pakviesk pranašus, toliaregius, apyžvalgius ir artiregius, - 
sulojo jis, - tai reikia išstudijuoti. 

Ugninio kamuolio viduje kažkas formavosi. Galderis prisi- 
dengė akis ir pažvelgė į gimstančią formą. Klaidos būti negalė- 
j0. Tai buvo visata. 

Galderis buvo tuo tikras, nes savo kabinete turėjo visatos 
modelį, kurį visi laikė daug įspūdingesniu už originalą. Kūrėjas 
sutriko susidūręs su galimybėmis, kurias suteikia maži perlai ir 
sidabriniai papuošimai. 

Tačiau mažytė visata ugninio kamuolio viduje atrodė nere- 
aliai reali. Trūko tik spalvų. Ji buvo permatomo pieno baltumo. 

Ten matėsi Didysis A'tuinas, keturi drambliai ir pats Dis- 
kas. Iš šio kampo Galderis nelabai gerai įžiūrėjo paviršių, ta- 
čiau šaltas įsitikinimas kuždėjo, jog paviršius bus visiškai tiks- 
lus. Tiesa, jis matė miniatiūrinį Kori Celestį, ant kurio viršūnės 
vaidingi ir šiek tiek miesčioniški pasaulio dievai gyveno alebast- 
ro ir marmuro rūmuose, trijų kambarių apartamentuose, kuriuos 
jie nusprendė vadinti Danmanifastinu. Bet kuriam Disko pilie- 


11 


čiui, pretenduojančiam į kultūringo žmogaus vardą, visada buvo 
nesmagu žinoti, jog jį valdo dievai, kurių supratimas apie meną 
baigiasi grojančiu durų varpeliu. 

Mažytis visatos embrionas krypdamas ėmė lėtai suktis... 

Galderis pabandė sušukti, tačiau balsas atsisakė lįsti lauk. 

Lėtai, tačiau su nesustabdoma sprogimo jėga forma ėmė 
plėstis. 

Su siaubu, o po to apstulbęs jis stebėjo, kaip visata lengvai 
tarsi mintis praėjo kiaurai jį. Burtininkas ištiesė ranką ir matė, 
kaip blyškūs uolų šešėliai tyloje skverbėsi: pro jo pirštus. 

Didesnis už namą Didysis A'tuinas jau ramiai nuskendo po 
grindimis. 

Burtininkai už Galderio nugaros iki juosmens atsidūrė jū- 
rose. Galderio žvilgsnis akimirksniu įsmigo į mažesnį už antpirštį 
laivuką, kurį srovė nunešė kiaurai sienos ir tolyn. 

- Ant stogo! - sugebėjo ištarti Galderis, virpančiu pirštu 
rodydamas į dangų. 

Tie burtininkai, kuriems užteko rutuliukų galvoti ir užteko 
kvapo bėgti, nusekė paskui jį, nerdami per žemynus, lygiai te- 
kančius pro kietą akmenį. 


CAT 
MC . M 


Tylią naktį jau nudažė aušros pažadai. Mėnulio pjautuvas 
leidosi. Ankh-Morporkas, didžiausias Apvaliosios Jūros žemių 
miestas, miegojo. | 

Paskutinis teiginys nėra visiškai teisingas. 

Iš tiesų tos miesto dalys, kuriose, pavyzdžiui, prekiaudavo 
daržovėmis, kaustė arklius, drožinėjo mažus Žžadeito ornamen- 
tus, keitė pinigus ar gamino stalus, miegojo. Nebent žmones 
kankino nemiga. Arba jiems reikėjo keltis ir eiti į tualetą. Antra 
vertus, dauguma miestiečių, mažiau gerbiančių įstatymą, buvo 
pabudę ir, pavyzdžiui, lipo pro jiems nepriklausančius langus, 
pjaustė gerkles, plėšė vienas kitą, tvankiuose rūsiuose klausėsi 
garsios muzikos ir šiaip kur kas smagiau leido laiką. Tačiau 
dauguma gyvūnų miegojo, išskyrus žiurkes. Ir šikšnosparnius, 

savaime aišku. O kas dėl vabzdžių... 

Iš tiesų vaizdingas rašymas retai kada yra tikslus ir Olafui 
Kvimbiui II valdant kaip Ankho Patricijui buvo išleistas įstaty- 
mas bandant sustabdyti tokius dalykus ir grąžinti sąžiningumą. 
Todėl jei apie žymų herojų legenda sakydavo, jog “visi žmonės 
aukštino jo jėgą", savo gyvybę vertinantis bardas skubiai pri- 
durdavo: “išskyrus keletą žmonių iš jo gimtojo kaimo, kurie lai- 
kė jį melagiu, ir daugybę kitų, niekada apie jį negirdėjusių"'. 
Poezija buvo apribota iki tokių posakių kaip “jo galingas ristū- 
nas buvo spartus kaip vėjas gana ramią dieną, tartum trijų balų 
stiprumo"", o kalbose apie mylimąją, kurios veidas galėjo nu- 
kristi į vandenį tūkstantį kartų, reikėjo įrodyti, jog geismo ob- 
jektas iš tikrųjų atrodė kaip šampano butelis. 

Galų gale Kvimbis buvo užmuštas susierzinusio poeto dva- 
re vykusio eksperimento, kuris turėjo įrodyti patarlės “plunks- 
na yra galingesnė už kardą" tikslumą, metu. Jo atminimui pa- 
gerbti į patarlę buvo įtraukta frazė “jeigu kardas yra labai ma- 
žas, o plunksna labai aštri''. 

Taigi. Maždaug šešiasdešimt septyni, gal šešiasdešimt aš- 
tuoni procentai miesto gyventojų miegojo. Kiti piliečiai, sėlinę 
savo neįstatyminiais reikalais, nepastebėjo gatvėmis plūstančio 
blyškaus potvynio. Tik nematomą matantys burtininkai žiūrėjo, 
kaip jis putoja per tolimus laukus. 

Būdamas plokščias, Diskas neturi tikro horizonto. Nuoty- 
kių ieškantys jūreiviai, kuriems nuo per ilgo žiūrėjimo į kiauši- 
nius ir apelsinus kildavo juokingos idėjos, išsiruošę ieškoti an- 
tipodų greitai sužinodavo, jog priežastis, kodėl tolimi laivai kar- 
tais atrodydavo tarsi dingstą už pasaulio krašto buvo ta, jog jie 
iš tikrųjų dingdavo už pasaulio krašto. 

Tačiau pilname besisukančios miglos ir dulkių ore netgi 
Galderio regėjimas turėjo savo ribas. Jis pakėlė galvą. Aukštai 
iškilęs virš Universiteto stovėjo Magijos Bokštas, seniausias 
Disko pastatas su žymiausiais aštuonių tūkstančių aštuonių šimtų 
aštuoniasdešimt aštuonių laiptelių spiraliniais laiptais. Nuo jo 
dantyto stogo, varnų ir nemaloniai gyvų gargoilų namų, burtinin- 
kas galėjo matyti iki pat Disko krašto. Žinoma, prieš tai dešimt 
minučių baisiai pakosėjęs. 

- Velniop, - sumurmėjo burtininkas, - kam gi tada būti bur- 
tininku? Avyento tessalous! Aš skrisiu! Pas mane, oro ir tam- 
sos dvasios! 

Jis ištiesė gumbuotą ranką ir parodė į griūvantį parapetą. 
Iš po nikotino suriestų nagų ištryško oktarino ugnis ir šovė į 
pūvantį akmenį aukštai viršuje. 

Akmuo nukrito. Tiksliai apskaičiavęs greičių pokytį Gal- 
deris pakilo aukštyn naktiniams marškiniams besiplaikstant ap- 
link kaulėtas jo kojas. Jis kilo aukščiau ir aukščiau, skriedamas 
per blankią šviesą kaip... na, kaip pagyvenęs, bet galingas bur- 
tininkas, varomas tiksliai ant visatos svarstyklių uždėto piršto. 

Jis nusileido ant senų lizdų pakrato, atgavo pusiausvyrą ir 
pažiūrėjo žemyn į svaiginantį Disko aušros vaizdą. 

Šiuo ilguoju metų laiku Apvalioji Jūra buvo beveik saulėly- 
dinėje Kori Celesčio pusėje ir dienos šviesai nušniokštus į 
Ankh-Morporką supančias žemes, kalno šešėlis kirto peizažą 
kaip Dievo Saulės laikrodžio rodyklė. Tačiau nakties pusėje 
lenktyniaudama su lėta šviesa prie pasaulio krašto plūdo baltos 
miglos linija. 

Už jo nugaros sutraškėjo sausos šakelės. Galderis pasisu- 
ko ir pamatė Imperį Trymoną, antrąjį Ordino žmogų ir vienintelį 
burtininką, sugebėjusį neatsilikti. 

Galderis iš pradžių nekreipė į jį dėmesio, o pasirūpino tvir- 
čiau įsikibti į akmenis ir sustiprinti asmeninius apsauginius kerus. 
Tradiciškai ilgą gyvenimą žadančioje profesijoje paaukštinimas 
ateidavo lėtai ir buvo priimta, jog jaunesni burtininkai dažnai 
apsiaudavo užraitytus mirusio burtininko batus prieš tai išvalę 
juos nuo buvusio šeimininko. Be to, jaunasis Trymonas kėlė ne- 
rimą. Jis nerūkė, gėrė tik virintą vandenį ir, giliu Galderio įtari- 
mu, buvo protingas. Jis dažnai šypsodavosi, mėgo skaičius ir 
organizacines lenteles su daugybe kvadračiukų ir strėlyčių, ro- 
dančių į kitus kvadračiukus. Trumpai tariant, jis buvo toks žmo- 
gus, kuris gali pasakyti “personalas" ir turėti tai omenyje. 

Visas matomas Diskas dabar buvo uždengtas tobulai tin- 
kančia mirgančia balta oda. 

Galderis pažvelgė žemyn į savo rankas ir pamatė, jog jas 
dengia blyškiai švytinčių gijų tinklas, kartojantis visus judesius. 

Jis atpažino šitą kerų tipą. Jis pats juos naudodavo. Bet 
mažesnius... daug mažesnius. 

- Tai Pokyčio keras, - tarė Trymonas, - visas pasaulis yra 
keičiamas. 

Kai kuriems Žmonėms, - niūriai pagalvojo Galderis, - būtų 
užtekę padorumo bent uždėti šauktuką tokio sakinio pabaigo- 
je. 

Pasigirdo tyliausias iš grynųjų garsų, aukštas ir aštrus kaip 
plyštanti pelės širdis. 

- Kas čia buvo? - paklausė Galderis. 

Trymonas pakraipė galvą. 

- Kažkas aštraus, - tarė jis. 

Galderis nieko nepasakė. Baltas mirgėjimas išnyko ir du 
burtininkus pasiekė pirmieji bundančio miesto garsai. Viskas at- 
rodė tiksliai taip kaip anksčiau. Tiek stengtasi, kad niekas nepa- 
kistų? 

Jis išsiblaškęs paplekšnojo per savo naktinių marškinių ki- 
šenes ir pagaliau tai, ko ieškojo, surado už ausies. Įsidėjo 
drėgną nuorūką į burną, tarp pirštų iššaukė mistinę ugnį ir traukė 
nelaimingą suktinę tol, kol akyse pradėjo mirgėti maži mėlyni Ži- 
buriukai. Vieną ar du sykius kostelėjo. 

Jis labai smarkiai galvojo. 

Jis stengėsi prisiminti, ar kurie nors dievai yra skolingi jam 
kokią paslaugą. 


Iš tiesų dievai buvo nepatenkinti tuo lygiai taip, kaip ir bur- 
tininkai, tačiau negalėjo nieko padaryti, be to, buvo užsiėmę 
eras trunkančių mūšiu su Ledo Milžinais, kurie atsisakė grąžinti 
žolės pjovimo mašinėlę. 

Tačiau tai, kas atsitiko, galbūt paaiškintų faktas, jog 
Traukvėjis, kuriam gyvenimas rodė įdomų gabaliuką iš to laiko, 
kai jam buvo penkiolika, staiga pasijuto ne mirštąs, o žemyn 
galva kabąs nuo pušies. 

Burtininkas nusileido lengvai - nevaldomai krisdamas nuo 
šakos iki šakos, kol nukrito ant galvos į pušies spyglių krūvą ir 
pasiliko gulėti gaudydamas kvapą bei gailėdamasis, kodėl ne- 
buvo geresniu žmogumi. 

Jis žinojo, jog kažkur turi būti tobulai logiškas ryšys. Vieną 
minutę tu miršti, nes nukritai nuo pasaulio briaunos, o kitą minu- 
tę žemyn galva kabi nuo medžio. 

Kaip visada tokiais atvejais jo galvoje iškilo Keras. 
Traukvėjo mokytojai laikė jį tokiu pat natūraliu burtininku, kaip 
žuvys yra laikomos natūraliomis alpinistėmis. Jis vis tiek būtų iš- 
mestas iš Nematytojo Universiteto - Traukvėjis negalėjo prisi- 
minti kerų ir parūkęs jautėsi blogai, - tačiau tikrą problemą su- 
kėlė tas nelemtas žygis į kambarį, kur buvo prirakinta Oktava ir 
jos atvertimas. 

Bet dar didesnę problemą sukėlė tai, jog niekas negalėjo 
suprasti, kodėl visos spynos laikinai atsirakino. 

Keras nekėlė daug reikalavimų. Jis tiesiog tupėjo kaip sena 
rupūžė tvenkinio dugne. Bet, kai tik Traukvėjis jautėsi labai pa- 
vargęs ar labai išsigandęs, Keras bandė būti pasakytas. Niekas 
nežinojo, kas atsitiktų, jei vienas iš Aštuonių Didžiųjų Kerų būtų 
pasakytas, tačiau visi sutinka, jog poveikį geriausia būtų stebėti 
iš kitos visatos. 

Nors gulint ant pušies spyglių krūvos ir ką tik nukritus nuo 
pasaulio krašto tai buvo keista mintis, tačiau Traukvėjis jautė, 
jog Keras norėjo išlaikyti jį gyvą. 

- Man tai tinka, - pagalvojo jis. 

Jis atsisėdo ir pažiūrėjo į medžius. Traukvėjis buvo miesto 
burtininkas ir nors įsivaizdavo, jog tarp medžių rūšių yra daug 
skirtumų, pagal kuriuos medžių artimieji gali juos atskirti, tačiau 

vienintelis tikras žinomas dalykas buvo tai, jog galas be lapų yra 
kišamas į žemę. Čia augo aiškiai per daug be jokios tvarkos 
jausmo susmaigstytų medžių. Šitos vietos jau tūkstantį metų nie- 
kas nešlavė. 

Jis atsimena, kad pagal kerpes, augančias ant medžių šo- 
nų, galima nustatyti, kur esi. Šitie medžiai turėjo kerpių iš visų 
šonų, taip pat medinių karpų ir senų kreivų šakų. Jeigu medžiai 
būtų žmonės, šitie medžiai sėdėtų supamuosiuose krėsluose. 

Traukvėjis spyrė artimiausiam medžiui. Medis labai tiksliai 
numetė ant jo gilę. Traukvėjis tarė: “O1!"? Panašiu į atsidarančias 
labai senas duris balsu medis pasakė: “Taip tau ir reikia". 

Ilga tyla. 

Tada Traukvėjis paklausė: 

- Ar tu tai pasakei? 

- Taip. 

- Ir dabar taip pat? 

- Taip. 

- Aha, - jis truputį pagalvojo. Tada pabandė: - Tu turbūt 
nežinai išėjimo iš miško? 

- Ne. Aš daug nevaikštau, - atsakė medis. 

- Turbūt gana nuobodus gyvenimas, - pastebėjo Traukvė- 
jis. 

- Nežinau. Niekada nebuvau niekuo kitu, - tarė medis. 

Traukvėjis atidžiai įsižiūrėjo. Medis atrodė toks pat, kaip ir 
visi matyti medžiai. 

- Ar tu magiškas? - paklausė jis. 

- Niekas niekados nesakė, - tarė medis, - turbūt taip. 

Traukvėjis pagalvojo: aš negaliu kalbėtis su medžiu. Jei aš 
kalbėčiau su medžiu, būčiau beprotis, o aš ne beprotis, todėl 
medžiai negali kalbėti. 

- Viso gero, - tvirtai pasakė jis. 

- Ei, os pradėjo medis i 1r tada suprato padėties be- 
viltiškumą. Jis paž a kduliavo per krū- 


mus, ir vėl ėmė ja tiesai PAPAK vanidėns Vi 


liavimą ir šler- 


17 


pimą šaknimis bei savo gyvybinių syvų tekėjimą ir atoslūgį pa- 
gal natūralius saulės ir mėnulio trūkčiojimus. Nuobodu, pagal- 
vojo jis. Koks keistas dalykas. Medžiai gali nuobodžiauti, juk 
vabzdžiai nuolat nuobodžiauja, bet jis turbūt turėjo omeny ne 
tą. Ir - ar tu iš tiesų gali būti kažkas kitas. 

Tiesą sakant, Traukvėjis daugiau niekada nekalbėjo su 
šiuo medžiu, bet iš trumpo pokalbio medis išvystė pirmosios 
medžių religijos pagrindą, kuris greitai apėmė viso pasaulio miš- 
kus. Tikėjimo dogma buvo tokia - medis, kuris bus geras me- 
dis ir gyveno švarų, dorą ir pakylėtą gyvenimą, po mirties galėjo 
būti tikras dėl kito gyvenimo. O jeigu jis 1š tikrųjų bus labai ge- 
ras, tai reinkarnuosis į penkis tūkstančius tualetinio popieriaus 
rulonų. 


Už poros mylių Dvigėlis irgi kovojo su nuostaba, kodėl jis 
vėl grįžo į Diską. Jis sėdėjo ant “Galingojo Vojadžerio" korpu- 
so, palaipsniui burbuliuojančio žemyn po tamsiais didelio ir ap- 
supto medžių ežero vandenimis. 

Kad 1r kaip būtų keista, jis labai nesijaudino - Dvigėlis bu- 
vo turistas, pirmasis rūšies atstovas Diske, ir jo egzistavimą 
grindė uolos tvirtumo įsitikinimas, jog nieko blogo negali atsitik- 
ti, jeigu tu nesikiši. Jis taip pat tikėjo, kad kiekvienas jį supras, 
jei jis šnekės lėtai ir garsiai, kad žmonėmis verta pasitikėti ir 
kad tarp geros valios žmonių viskas gali būti išspręsta protingai. 

Esant tokiai situacijai jo šansas išgyventi buvo šiek tiek 
mažesnis nei, tarkim, silkės, tačiau, Traukvėjo nuostabai, viskas 
taip ir buvo, o mažojo žŽmogučio nesugebėjimas suvokti nė vie- 
nos pavojaus formos nuvildavo pavojų taip, jog šis nusivildavo 
ir pasitraukdavo. 

Galimybė nuskęsti neturėjo jokių galimybių. Dvigėlis buvo 

įsitikinęs, jog gerai organizuotoje visuomenėje žmonėms neleis- 
tų vaikščioti aplink ir skendinėti. 

Tiesa, jis truputį nerimavo, kur dingo jo bagažas, bet guo- 
dė save mintimi, jog protingam kriaušmedžiui turėtų užtekti 
proto pasirūpinti savimi... 


AP 
“ * “ 


Dar kitoje miško vietoje jaunas šamanas ruošėsi atlikti la- 
bai esminę savo pasiruošimo dalį. Jis jau valgė šventosios mus- 
mirės, rūkė šventąją žolę, į įvairias skyles buvo susikišęs misti- 
nius grybus ir dabar, sukryžiuotomis kojomis sėdėdamas po 
pušimi, stengėsi užmegzti kontaktą su keistomis ir nuostabiomis 
Esybės esmės paslaptimis, tačiau visų pirma stengėsi neleisti 
galvai atsisukti ir nuplaukti savais keliais. 

Prieš jo akis šmėkščiojo mėlyni keturšoniai trikampiai. 
Kartais jis išdidžiai nusišypsodavo į nieką ir pasakydavo: 
“Oho" arba “Errgh". 

Tada oras sujudėjo, jis vėliau pavadino tai “lyg ir sprogi- 
mu, bet atgal, suprantate?" ir staiga ten, kur buvo tik niekas, 
atsirado didelė apdaužyta medinė skrynia. 

Ji sunkiai nukrito ant supelijusių lapų, ištiesė tuzinus mažų 
kojyčių ir sunkiai apsisukusi įsistebeilijo į šamaną. Tiesą sakant, 
ji neturėjo veido, bet net per grybinę miglą šamanas su siaubu 
suvokė, jog skrynia žiūri į jį. Ir nelabai maloniai. Nuostabu, 
kaip grėsmingai gali atrodyti rakto skylutė ir pora vyrių. 

Dideliam šamano palengvėjimui, skrynia mediškai trūktelė- 
j0 pečiais ir ristele pasileido pro medžius. 

Tiesiog antgamtiškomis pastangomis šamanas prisiminė tei- 
singą judesių eilę, kad galėtų atsistoti, ir net sugebėjo žengti po- 
rą žingsnių, kol pasižiūrėjęs žemyn pasidavė neturėdamas dau- 
giau kojų. 

Tuo tarpu Traukvėjis susirado takelį. Šis labai vingiavo ir 


19 


Traukvėjis norėjo, jog jis būtų išgrįstas, tačiau ėjimas takeliu 
leido kažkuo užsiimti. 

Keletas medžių mėgino užmegzti pokalbį, bet Traukvėjis 
buvo beveik tikras, jog tai nėra normalus medžių elgesys, todėl 
nekreipė į juos dėmesio. 

Diena ilgėjo. Nesigirdėjo nė garso, tik šlykščių mažų ge- 
liančių vabzdžių murmėjimas, atsitiktinis lūžtančios šakos trekš- 
telėjimas ir medžių, aptarinėjančių religiją 1 bėdas dėl voverių, 
šnibždesys. Traukvėjis ėmė jaustis labai vienišas. Jis įsivaizdavo 
save amžinai gyvenantį miškuose, miegantį ant lapų ir valgant... 
valgantį... tai, ką galima valgyti miškuose. Turbūt medžius, rie- 
šutus ir uogas. Jam reikėtų... 

- Traukvėji! 

Aukštyn taku ėjo Dvigėlis, visiškai šlapias, bet švytintis 1š 
džiaugsmo. Už jo turseno Bagažas (viskas, kas padaryta iš 
protingo kriaušmedžio, sekdavo paskui savo šeimininką, todėl 
iš jo dažnai buvo gaminamos daiktų skrynios labai turtingiems 
mirusiems broliams, kurie mėgo pradėti naują gyvenimą kitame 
pasaulyje, turėdami švarius apatinius). 

Traukvėjis atsiduso. Ir dar jis galvojo, jog diena negali pa- 
blogėti. 

Pradėjo lyti ypač šlapias tr šaltas lietus. Traukvėjis su Dvi- 
gėliu sėdėjo po medžiu ir stebėjo jį. 

- Traukvėji? 

- Um. 

- Kodėl mes čia? 

- Na, vieni sako, jog Visatos Kūrėjas padarė Diską ir vis- 
ką, kas ant jo yra, kiti aiškina, jog tai labai sudėtinga istorija, 
susijusi su Dangaus Dievo sėklidėmis ir Šventosios Karvės pie- 
nu, o kai kurie netgi aiškina, jog mes esame tik dėl atsitiktinės 
galimumo dalelių sklaidos. Bet jei tu turi omeny, kodėl mes 
esame čia užuot kritę nuo Disko, aš neturiu žalio supratimo. 
Tikriausiai tai kokia siaubinga klaida. 

- Oo. Kaip manai, ar šitam miške yra ko nors valgyti? 

- Taip, - karčiai pasakė burtininkas, - mes. 

- Aš turiu gilių, jei norėtumėte, - draugiškai pasiūlė medis. 

Kurį laiką jie sėdėjo drėgnoje tyloje. 

- Traukvėji, medis pasakė... 

- Medžiai negali kalbėti, - atrėžė Traukvėjis, - labai svar- 
bu tai prisiminti. 

- Bet tu ką tik girdėjai... 

Traukvėjis atsiduso. 

- Klausyk, - tarė jis, - tai paprasta biologija, ar ne? Jei nori 
kalbėti, tau reikia specialios įrangos, kaip plaučiai, lūpos ir, ir... 

- Balso stygos, - pasakė medis. 

- Taip, tos pačios, - tarė Traukvėjis. Jis užsičiaupė ir ėmė 
niūriai spoksoti į lietų. 

- Aš maniau, jog burtininkai viską žino apie medžius, lau- 
kinį maistą ir taip toliau, - su priekaištų pastebėjo Dvigėlis. Jo 
balsas labai retai išduodavo, jog turistas nelaiko Traukvėjo di- 
dingu kerėtoju, todėl burtininkas puolė pirmas. 

- Aš Žinau, aš Žinau, - atkirto jis. 

- Gerai, koks čia medis? - paklausė turistas. Traukvėjis 
pažiūrėjo aukštyn. 

- Bukas, - tvirtai tarė jis. 

- Šiaip tai... - pradėjo medis ir greitai užsičiaupė. Jis suga- 
vo Traukvėjo žvilgsnį. 

- Tie daikčiukai viršuje atrodo kaip gilės, - tarė Dvigėlis. 

- Taip, tai yra bekotė arba heptokartinė atmaina, - pasakė 
Traukvėjis, - riešutai yra labai panašūs į giles. Jie gali apkvailinti 
bet ką. 

- Oho, - nustebo Dvigėlis ir paklausė: - O koks ten krū- 
mas? 

- Amalas. 

- Bet jis su spygliais ir raudonomis uogomis! 

- Na ir? - rūsčiai pasiteiravo Traukvėjis ir sunkiai į jį įsiŽiū- 
rėjo. Dvigėlis neatlaikė pirmas. 

- Nieko, - romiai tarė jis, - aš, matyt, buvau blogai infor- 
muotas. 

- Matyt. 

- Bet po juo yra didelių grybų. Ar juos galima valgyti? 

Traukvėjis atsargiai į juos pasižiūrėjo. Iš tiesų, grybai buvo 
labai dideli ir turėjo raudonai baltas taškuotas kepurėles. Jie 
buvo tos rūšies, kurią vietinis šamanas (šiuo metu už poros my- 
lių bičiuliavęsis su uola) valgytų tik virve prisirišęs vieną koją 
prie akmens. Neliko nieko kito, tik eiti į lietų ir pasižiūrėti į juos. 

Traukvėjis atsiklaupė ant supelijusių lapų ir pasižiūrėjo po 
kepurėle. Po kurio laiko jis silpnai ištarė: 

- Ne, visai netinkami valgyti. 

- Kodėl, - paklausė Dvigėlis, - ar ta geltona spalva nesvei- 
kai atrodo? 

- Ne, ne todėl. 

- Turbūt kotai netinkamo minkštumo. 

- Kotai atrodo puikiai. 

- Kepurėlė, turbūt kepurėlė yra blogos spalvos? - pasitei- 
ravo Dvigėlis. 

- Nesu tikras. 

- Tai kodėl tada negalima jų valgyti? 

Traukvėjis kostelėjo. 

- Dėl durelių ir langelių, - niūriai pasakė jis, - štai kur pa- 
slaptis. 


Per Nematytąjį Universitetą nuriedėjo griaustinis. Ant Uni- 
versiteto stogų pliaupė lietus ir ištekėjo iš gargoilų, nors pora 
gudresnių nušlepsėjo pasislėpti čerpių labirintuose. 

Daug žemiau Didžiojoje salėje aštuoni galingiausi burtinin- 
kai susirinko ceremoninės oktogramos kampuose. Šiaip, jei jau 
kalbėsime tiesiai, jie nebuvo patys galingiausi, tačiau gerai mo- 
kėjo išgyventi, o besivaržančiame magijos pasaulyje tai buvo 
beveik tas pats. Už kiekvieno aštunto lygio burtininko stovėjo 
pusė tuzino septinto lygio burtininkų, bandančių jį nuversti, todėl 

vyresniesiems burtininkams teko išsiugdyti atidų požiūrį į, tar- 
kim, skorpionus lovoje. Galus suvedė senovinė patarlė - kai 
burtininkas pavargsta ieškoti grūsto stiklo savo pietuose, jis pa- 
vargsta gyventi. 

Seniausias burtininkas, Greihaldas Spoldas iš Senųjų ir 
Originaliųjų Nepažeistojo Rato Išminčių, sunkiai pasirėmė ant 
išdrožinėtos lazdos ir taipgi bylojo: 

- Netempk gumos, Orvaški, mano kojos varo mane į ka- 
pą. 

Galderis, kuris stabtelėjo vien dėl efekto, piktai į jį pasižiū- 
rėjo. 

- Labai gerai. Aš kalbėsiu trumpai... 

- Puiku. 

- Mes visi stengėmės išsiaiškinti ryto įvykius. Ar kas nors 
gali pasakyti, jog jam pavyko? 

Burtininkai sužaižaravo vienas į kitą. Niekur kitur (išskyrus 
profesinių sąjungų konferencijas broliško bendradarbiavimo 
naktį) tarp vyresniųjų kerėtojų negalėjai rasti tiek daug bendro 
tarpusavio nesutarimo ir įtarumo. Tačiau diena iš tiesų praėjo 
labai blogai. Paprastai viską žinantys demonai, staigiai iškviesti 
iš Požemių Plokštumų, atrodė sutrikę ir išsisukinėjo nuo klausi- 
mų. Magiški veidrodžiai suskilo. Karo kortos tapo paslaptingai 
tuščios. Krištoliniai rutuliai užsitraukė debesimis. Netgi arbatžo- 
lės, kurias burtininkai niekino ir laikė frivoliškomis bei neverto- 
mis dėmesio, susigrūdo puodukų dugnuose ir atsisakė judėti. 

Trumpai tariant, susirinkę burtininkai buvo pasimetę. Pasi- 
girdo pritariantis murmesys. 

- Ir todėl aš siūlau atlikti Ašk Ento Ritualą, - dramatiškai 
paskelbė Galderis. 

Jis turėjo pripažinti, jog laukė geresnių atsakymų, kažko 
panašaus į: “Ne, tik ne Ašk Ento Ritualas! Žmogus negali kištis 
į tokius dalykus!" 

O vėl pasigirdo pritariantis murmesys. 

- Gera mintis. 

- Skamba protingai. 

- Tada pradėkim. 

Šiek tiek susierzinęs Galderis pakvietė mažesniųjų burtinin- 
kų procesiją, atnešusią į salę įvairius magiškus įrankius. 

Jau buvo užsiminta, jog kaip tik dabar burtininkų brolijoje 
kilo nesutarimai dėl magijos praktikavimo. 

Jaunesnieji burtininkai aiškino, kad magijai atėjo laikas su- 
sirūpinti savo įvaizdžiu, liautis tupinėti apie vašką bei kaulus ir 
viską pervesti į teisingai suorganizuotą bazę su tyrimo progra- 
momis ir trijų dienų konferencijomis geruose viešbučiuose, kur 
burtininkai galėtų skaityti pranešimus tokiomis temomis, kaip 
“Kur eina geomantija?“' ir “Septynmylių Batų vaidmuo moder- 
niojoje visuomenėje". 

Pavyzdžiui, Trymonas šiomis dienomis beveik neužsiiminė- 
j0 magija, bet su laikrodžio tikslumu vadovavo Ordinui, rašė 
daug memorandumų ir ant kontoros sienos turėjo didelę diag- 
ramą su spalvotomis dėmėmis, vėliavėlėmis ir linijomis, kurių 
niekas nesuprato, bet jos atrodė labai įspūdingai. 

Kitas burtininkų tipas laikė tai tik pelkių dujomis, neturin- 
čiomis nieko bendro su įvaizdžiu, jeigu tas įvaizdis nėra pada- 
rytas iš vaško su į jį susmaigstytomis adatėlėmis. 

Aštuonių ordinų galvos buvo šio tipo, visi kaip vienas tra- 
dicionalistai, todėl įrankiai, sukrauti aplink oktogramą, atrodė 
labai okultiškai. Dominavo avinų ragai, kaukolės, barokiniai 
metalo dirbiniai ir sunkios žvakės, nepaisant jaunesniųjų burti- 
ninkų atradimo, jog Ašk Ento Ritualą galima atlikti su trimis ma- 
žais medžio gabalėliais ir 4-1ais pelės kraujo centilitrais. 

Pasiruošimas paprastai užtrukdavo keletą valandų, tačiau 
jungtinės vyresniųjų burtininkų jėgos jį sutrumpino ir vos po ke- 
turiasdešimties minučių Galderis sugiedojo paskutinius kero Žo- 
džius. Žodžiai akimirką pakabojo prieš jį ir išnyko. 

Oras oktogramos centre suvirpėjo, sutankėjo ir staiga ten 
atsirado aukšta tamsi figūra. 

Didžiąją jos dalį slėpė tipiškas juodas rūbas su gobtuvu, ir 
nuo to buvo tik geriau. Vienoje rankoje ji laikė ilgą dalgį, be to, 
negalėjai nepastebėti, jog vietoje pirštų buvo vien paprastas 

baltas kaulas. 

Kita skeleto ranka laikė ant lazdelės pasmeigtus sūrio ir 
ananasų gabaliukus. 

- NA? - paklausė Giltinė balsu, sutelkusiu visą ledkalnio 
šilumą ir spalvą. Ji sugavo burtininkų žvilgsnius ir pasižiūrėjo į 
lazdelę. 

- AŠ BUVAU VAKARĖLYJE, - šiek tiek priekaištingai 
pridūrė ji. 

- O Žemės ir Tamsos Būtybe, mes įsakome tau atsižadė- 
ti... - tvirtu valdingu balsu pradėjo Galderis. Giltinė linktelėjo. 

- TAIP, TAIP, AŠ VISKĄ ŽINAU, - pasakė ji. - KO- 
DĖL JŪS MANE IŠKVIETĖTE? 

- Sakoma, jog tu gali matyti praeitį ir ateitį, - tarė šiek tiek 
įsižeidęs Galderis, nes jam pačiam patiko didinga iššaukimo ir 
surišimo kalba ir žmonės ją taip girdavo. 

- VISIŠKAI TEISINGAI. 

- Tuomet gal papasakosi mums, kas įvyko šį rytą? - pa- 
klausė Galdenis. Jis išsitiesė ir garsiai pridūrė: - Įsakau tau var- 
dų Azimroto, vardu T'čikelo, vardu... 

- GERAI, MAN JAU AIŠKU, - nutraukė Giltinė, - 
TIKSLIAI KĄ JŪS NORITE SUŽINOTI? ŠĮ RYTĄ ĮVY- 
KO DAUG DALYKŲ. ŽMONĖS GIMĖ, ŽMONĖS MIRĖ, 
VISI MEDŽIAI TRUPUTĮ AUGO, JŪROS RAIBULIAI 
ĮDOMIAI IŠSIDĖSTĖ... 

- Aš turiu omeny Oktavą! - šaltai patikslino Galderis. 

- JĄ? TAI BUVO TIK REALYBĖS PERTVARKY- 
MAS. KAIP SUPRANTU, OKTAVA NENORĖJO PRA- 
RASTI AŠTUNTOJO KERO. BERODS, JIS KRITO NUO 
DISKO. 

- Palauk, palauk, - pertraukė ją Galderis. Jis pasikrapštė 
smakrą. - Ar mes kalbam apie kerą Traukvėjo galvoje? Aukš- 
tas, liesas vyras, truputį perdžiūvęs? Keras... 

- KURĮ JIS NEŠIOJOSI VISUS TUOS METUS, 
TAIP. 

Galderis suraukė kaktą. Tai žadėjo daug problemų. Visi 

žinojo, jog burtininkui mirus visi jo galioje buvę kerai išsilaisvi- 
na, todėl kam vargintis gelbėti Traukvėjį. Anksčiau ar vėliau ke- 
ras parsklęstų atgal. 

- Gal žinai kodėl? - negalvodamas pasiteiravo jis ir pačiu 
laiku susigriebęs skubiai pridūrė: - Vardu Yrrifo 1r vardu Ka- 
čarlos įsakau tau... 

- GERIAU BAIK TAIP DARĘS, - pastebėjo Giltinė, - 
AŠ TIK ŽINAU, JOG PER KITAS KIAULĖDAS VISI 
KERAI TURI BŪTI PASAKYTI KARTU ARBA DISKAS 
BUS SUNAIKINTAS. 

- Ei ten, garsiau! - pareikalavo Greihaldas Spoldas. 

- Užsičiaupk! - sušuko Galderis. 

- AŠ? 

- Ne, jis. Kvailas senas... 

- Aš viską girdėjau! - atrėžė Spoldas, - jūs, jauni Žmo- 
nės... - jis nutilo. Giltinė mąsliai į jį žiūrėjo, tarsi stengdamasi įsi- 
minti veidą. 

- Klausyk, - tarė Galderis, - pakartok tą dalį dar sykį, ge- 
rai? Diskas bus ką? 

- SUNAIKINTAS, - atsakė Giltinė. - AR DABAR GA- 
LIU EITI? AŠ PALIKAU SAVO GĖRIMĄ. 

- Palauk, - skubiai pasakė Galderis, - vardu Čalilikio, 
vardu Orizono ir taip toliau, ką tai reiškia - sunaikintas? 

- TAI SENOVINĖ PRANAŠYSTĖ, PARAŠYTA ANT 
UDIMŲ DIDŽIOSIOS TSORTO PIRAMIDĖS SIENŲ. 
MAN REGIS, ŽODIS “SUNAIKINTAS" PAAIŠKINA 
PATS SAVE. 

- Ir tai viskas, ką gali mums pasakyti? 

- TAIP. 

- Bet Kiaulėdos bus jau po dviejų mėnesių! 

- TAIP. 

- Bent pasakyk, kur dabar yra Traukvėjis! 

Giltinė gūžtelėjo pečiais. Šitam gestui ji buvo ypač gerai su- 
dėta. 

- SKUNDO MIŠKE, BRIAUNOS KRYPTIMI NUO 

AVIAVIRŠIŲ KALNŲ. 

- Ką jis ten daro? 

- LABAI SAVĘS GAILISI. 

- Ooo. 

- AR DABAR GALIU EITI? 

Galderis išsiblaškęs linktelėjo. Jis ilgesingai galvojo apie 1š- 
varymo ritualą, kuris prasidėjo: “Išnyk, o šmėkla šleikštulio pil- 
na!“ - ir turėjo keletą įspūdingų fragmentų, bet kažkaip nebeliko 
entuziazmo. 

- O, taip, - pasakė jis, - ačiū, taip, - o tada prisiminęs, jog 
net tarp nakties padarų geriau neturėti priešų, mandagiai pridū- 
rė: - Tikiuosi, tai geras vakarėlis. 

Giltinė neatsakė. Ji žvelgė į Spoldą taip, kaip šuo Žiūri į 
kaulą, tik šiuo atveju viskas buvo daugiau mažiau atvirkščiai. 

- Aš sakiau, tikiuosi, tai geras vakarėlis, - garsiai pakartojo 
Galderis. 

- ŠIUO MOMENTU, TAIP, - lygiu balsu tarė Giltinė, - 
BET PO VIDURNAKČIO JIS GALI LABAI GREITAI SU- 
PRASTĖTI. 

- Kodėl? 

- NES JIE MANO, JOG TADA AŠ NUSIIMSIU SA- 
VO KAUKĘ. 

Giltinė išnyko, palikdama tik kokteilinį pagaliuką ir trumpą 
popierinį kaspiną. 


Visa tai stebėjo nepastebėtas stebėtojas. Be abejo, tai at- 
virai prieštaravo taisyklėms, tačiau Trymonas apie taisykles ži- 
nojo viską ir visada manė, jog jas reikia kurti, o ne joms paklus- 
ti. 

Aštuoniems magams dar nepradėjus ginčytis, ką turėjo 
omeny vaiduoklis, Trymonas jau buvo nusileidęs į pagrindinius 
Universiteto bibliotekos aukštus. 

Tai buvo pagarbią baimę kelianti vieta. Dauguma knygų 
buvo magiškos ir yra svarbu nepamiršti, jog bet kurio tvarka 
besirūpinančio bibliotekininko rankose jos tapdavo mirtinai pa- 
vojingos, nes burtininkas visas knygas sudėdavo ant tos pačios 
lentynos. Tai nėra gera mintis turint reikalų su knygomis, iš kurių 
nuteka magija, nes daugiau nei dvi knygos kartu jau suformuoja 
kritinę Juodąją Masę. Dar daugiau - nemažai mažųjų kerų yra 
labai išrankūs dėl savosios kompanijos ir išreiškia prieštaravi- 
mus, piktai svaidydami savo knygas po kambarį. Ir be to, dar 
lieka pusiau juntami Padarai iš Požemių Plokštumų, besibūriuo- 
jantys aplink nutekančią magiją ir nuolat bandantys realybės 
sienų tvirtumą. 

Magiškojo burtininko, turinčio leisti darbo dienas tokioje 
įkaitusioje aplinkoje, darbas yra aukšto rizikos laipsnio užsiė- 
mimas. 

Vyriausiasis Bibliotekininkas tupėjo ant savo stalo, ramiai 
luposi apelsiną ir puikiai tai suvokė. 

Trymonui įėjus jis pakėlė galvą. 

- Aš ieškau visko, ką turime apie Tšuto Piramidę, - pasa- 
kė Trymonas. Jis atėjo pasiruošęs ir iš kišenės išsitraukė bana- 
ną. 

Bibliotekininkas niūriai į jį pasižiūrėjo ir sunkiai šleptelėjo 
ant grindų. Trymonas pajuto, kaip jo delną suspaudė minkšta 
ranka ir bibliotekininkas, liūdnai krypuodamas tarp knygų len- 
tynų, nusivedė jį. Trymonas jautėsi, tarsi laikydamas mažą odi- 
nę pirštinę. 

Aplink juos šnypštė 1r kibirkščiavo knygos, atsitiktinė nie- 
kur nenutaikytos magijos iškrova tvykstelėdavo virš galvų ir 
pataikydavo į rūpestingai išdėstytus magikolaidžius, prikaltus 
prie lentynų. Jautėsi mažytis melsvas kvapas ir pačioje klausos 
lauko pabaigoje - siaubingas požemio padarų čirpimas. 

Kaip ir daugelis Nematytojo Universiteto dalių, biblioteka 
užėmė daug daugiau vietos, negu galėjai spręsti iš išorės, nes 
magija keistai iškraipo erdvę, ir ši biblioteka tikriausiai vieninte- 
lė visatoje, turinti Mobijaus lentynas. Tačiau katalogas bibliote- 

kininko galvoje tiksėjo tobulai. Jis sustojo prie aukštyn kylan- 
čios suplėkusių knygų krūvos ir šoko į tamsą. Pasigirdo popie- 
riaus šiugždėjimas ir ant Trymono nusileido dulkių debesis. Ta- 
da grįžo bibliotekininkas rankoje laikydamas ploną tomą. 

- Oook, - pasakė jis. 

Trymonas neramiai paėmė knygą. 

Viršelis buvo apdraskytas ir labai aplankstytas, raidžių 
auksas seniai nusitrynęs, bet senąja Tsorto Slėnio magijos kalba 
jis galėjo įskaityti “Dzijdžioji Piramyde pas Cortą, Mistikalinė 
Histuarija". 

- Oook? - neramiai paklausė bibliotekininkas. 

Trymonas atsargiai pervertė puslapius. Jis nebuvo labai ga- 
bus kalboms ir visada laikė jas be galo neefektyviais dalykais, 
kuriuos jau seniai turėjo pakeisti kokia nors lengvai suprantama 
skaitmeninė sistema. Bet ši knyga - kaip tik tai, ko jis ieškojo. 
Visi puslapiai buvo pilni reikšmingų hieroglifų. 

- Ar tai vienintelė knyga apie Tsorto piramidę, kurią turi? - 
lėtai paklausė jis. 

- Oook. 

- Tu tikras? 

- Oook. 

Trymonas įsiklausė. Kažkur toli jis girdėjo artėjančius 
žingsnius ir besiginčijančius balsus. Bet jis ir tam buvo pasiruo- 
Šęs. 

Jis įkišo ranką į kišenę. 

- Ar norėtum dar vieno banano? 


20 4 

Skundo Miškas iš tiesų buvo užkerėtas, nieko neįprasto 
Diskui, taip pat vienintelis miškas visatoje, kuris vadinosi - vie- 
tinių gyventojų kalba - Tavo Pirštas, Kvaily, kas yra tiesioginė 
žodžio "Skundas" reikšmė. 

Priežastis yra apgailėtinai paprasta. Kai pirmieji tyrinėtojai 
iš šiltų žemių aplink Apvaliąją Jūrą atkeliavo į šaltus kraštus, jie 
užpildė tuščias vietas savo žemėlapiuose griebdami artimiausią 
vietinį, rodydami į tokį tolimą vietovės objektą, labai aiškiai ir 
garsiai klausdami ir užrašydami tai, ką jiems pasakydavo sutri- 
kęs vietinis. Taip atlasų kortoje nemirtingomis tapo tokios ge- 
ografinės keistenybės, kaip Tik Kalnas, Aš Nežinau, Ko nori? 
ir, be abejo, Tavo Pirštas, Kvaily. 

Aplink pliką Dolskunrahodo kalno (“Kas Yra Tas Kvailys, 
Kuris Nežino, Kas Yra Kalnas?"') viršūnę susibūrė lietaus de- 
besys ir Bagažas patogiau įsitaisė po varvančiu medžiu, kuris 
nesėkmingai bandė užmegzti pokalbį. 

Dvigėlis ir Traukvėjis ginčijosi. Persona, dėl kurios buvo 
ginčijamasi, sėdėjo ant savo grybo ir susidomėjusi juos stebėjo. 
Persona atrodė kaip tas, kuris smirdo kaip tas, kuris gyvena 
grybe, ir tai neramino Dvigėlį. 

- Gerai, kodėl jis neturi raudonos skrybėlės? 

Traukvėjis stabtelėjo, desperatiškai mėgindamas įsitikinti, 
kur lenkia Dvigėlis. 

- Ką? - pasiduodamas paklausė jis. 

- Jis turi turėti raudoną skrybėlę, - pasakė Dvigėlis, - ir tik- 
rai turėtų būti švaresnis ir... ir linksmesnis. Man jis visiškai ne- 
panašus į gnomą. 

- Ką tu čia kalbi? 

- Pažiūrėk į jo barzdą, - rūsčiai tęsė Dvigėlis, - su tokia 
barzda tik nosį valyti. 

- Klausyk, jis yra šešių colių ūgio ir gyvena grybe, - suurz- 
gė Traukvėjis, - aišku, jis yra prakeiktas gnomas. 

- Tai yra tik jo žodžiai. 

Traukvėjis pasižiūrėjo žemyn į gnomą. 

- Prašau atleisti, - pasakė jis ir pasivedė Dvigėlį į kitą lau- 
kymės pusę. 

- Klausyk, - pro dantis iškošė jis, - jeigu jis būtų penkio- 
likos pėdų ūgio ir sakytų, jog yra milžinas, tai irgi būtų tik jo Žo- 
džiai, ar ne? 

- Jis galėtų būti goblinas, - užsispyręs pareiškė Dvigėlis. 

Traukvėjis atsisuko į mažytę figūrą, kuri kruopščiai krapš- 
tėsi nosį. 

- Na? - paklausė jis, - na, ir kas? Gnomas, goblinas, pik- 
sis - na, ir kas? 

- Ne piksis, - tvirtai tarė Dvigėlis, - piksiai rengiasi žaliai, 
turi smailas kepurėles ir mažas gumbuotas antenukes, styran- 
čias iš galvų. Aš mačiau paveiksliukus. 

- Kur? 

Dvigėlis sutriko ir pasižiūrėjo į savo kojas. 

- Berods, knyga vadinosi mur, mur, mur, mur, mur. 

- Ką? Kaip vadinosi? 

Žmogelis labai susidomėjo savo rankomis. 

- Mažųjų Žmogeliukų Knyga Apie Gėlių Fėjas, - sumur- 
mėjo jis. 

Traukvėjo Žvilgsnis tapo bereikšmis. 

- Tai knyga, kaip jų saugotis? - paklausė jis. 

- O, ne, - skubiai tarė Dvigėlis, - knyga aiškina, kur jų ieš- 
koti. Aš dabar prisimenu paveiksliukus, - jo veide pasirodė 
svajinga išraiška ir Traukvėjis viduje suvaitojo, - ten netgi buvo 
speciali fėja, kuri ateidavo 1r paimdavo tavo dantis. 

- Ką, ateidavo ir ištraukdavo tavo dantis? 

- Ne, ne, klysti. Kai dantys patys iškrisdavo, tu tada pa- 
dėdavai dantį po pagalve, ir ateidavo fėja, pasiimdavo dantį ir 
palikdavo rinusą. 

- Kodėl? 

- Ką kodėl? 

- Kodėl ji rinko dantis? 

- Tiesiog rinko. 

Traukvėjis mintyse sukūrė keistos būtybės, gyvenančios 
pilyje iš dantų, portretą. Tai buvo toks portretas, kurį tu bandei 
pamiršti. Nesėkmingai. 

- Urgh, - pasakė jis. 

Raudonos skrybėlės. Jis pagalvojo, ar papasakoti turistui, 
koks iš tiesų yra gyvenimas, kai varlė yra geras maistas, triušio 

skylė - naudinga vieta slėptis nuo lietaus, o pelėda - sklen- 
džiantis tylus siaubas naktyje. Kurmio kailio kelnės skambėtų 
keistai, jeigu tau nereikėtų asmeniškai jų numauti nuo pirminio 
savininko, kai įniršęs mažas šiknius yra užspeistas savo urvely- 
je. O kas dėl raudonų skrybėlių, tai tas, kuris vaikščiotų po miš- 
ką ir atrodytų linksmai bei ryškiai, darytų tai labai labai trumpai. 

- Jis norėjo pasakyti: klausyk, gnomų 1r goblinų gyvenimas 
yra bjaurus, brutalus ir trumpas. Todėl jie yra tokie patys. 

Jis norėjo visą šitą pasakyti ir negalėjo. Kaip Žmogus, sie- 
kiantis pamatyti visą begalybę, Dvigėlis niekada neišėjo už savo 
galvos ribų. Pasakyti jam teisybę būtų tas pats, kas įspirti spa- 
nieliui. 

- Svi vi vidl vit, - pasakė balsas prie kojos. Burtininkas 
pasižiūrėjo žemyn. Gnomas, kuris prisistatė kaip Sukrius, pasi- 
žiūrėjo aukštyn. Traukvėjis labai gerai suprato kalbas. Gnomas 
ką tik ištarė: “Aš turiu nuo vakar likusio sliekų šerbeto". 

- Skamba nuostabiai, - tarė Traukvėjis. 

Sukrius vėl bakstelėjo jam į kulkšnį. 

- O tam kitam, didžiukui, jam viskas gerai? - susirūpinęs 
paklausė gnomas. 

- Jis kenčia nuo realybės šoko, - atsakė Traukvėjis, - tu 
netyčia neturi raudonos skrybėlės? 

- Ko? 

- Taip ir maniau. 

- Aš žinau, kur yra maisto didžiukams, - tarė gnomas, - ir 
pastogė taip pat. Netoli. 

Traukvėjis pažvelgė į tamsų dangų. Dienos šviesa sunkėsi 
lauk iš gamtos, o debesys atrodė taip, lyg būtų girdėję apie 
sniegą ir svarstytų šią idėją. Be abejo, žmonėmis, gyvenančiais 
grybuose, nebūtinai reikia pasitikėti, tačiau dabar į spąstus su 
karštu maistu ir švariomis paklodėmis burtininkas būtų atlėkęs 
kaip Žaibas. 

Jie išsiruošė. Po kelių sekundžių Bagažas atsargiai atsistojo 
ir nusekė paskui. 

- Psst! 

Bagažas atsargiai, sudėtingai judindamas mažas kojytes 
apsigręžė ir atseit pažvelgė aukštyn. 

- Kaip ten pas stalius? - neramiai paklausė medis, - ar 
skaudėjo? 

Bagažas, atrodė, užsigalvojo. Kiekviena žalvarinė ranke- 
na, kiekvienas vyris skleidė ypatingą susikaupimą. 

Tada jis gūžtelėjo dangčiu ir nukrypavo šalin. 

Medis atsiduso ir išsipurtė keletą sausų lapų iš savo šakų. 

Namelis buvo mažas, apgriuvęs ir įmantrus kaip servetėlė. 
Traukvėjis nusprendė, jog čia dirbo koks nors pamišęs drožė- 
jas ir spėjo pridaryti siaubingų nesąmonių, kol jį priverstinai nu- 
vesdino šalin. Kiekvienos durys 1r kiekvienos langinės turėjo 
savo raižytas medines vynuogių kekes ir pusmėnulius, visas sie- 
nas buvo užgulę drožinėti kankorėžiai. Burtininkas beveik laukė 
iš viršutinio lango pasirodančios milžiniškos gegutės. 

Jis taip pat pajuto charakteringą oro riebumą. Tarp jo 
pirštų nagų blykčiojo mažytės žalios ir purpurinės žiežirbos. 

- Stiprus magiškas laukas, - sumurmėjo jis, - mažiausiai 
šimtas militaumų*. 

- Čia visur magija, - paaiškino Sukrius, - čia gyveno sena 
ragana. Jos jau seniai nebėra, bet magija vis dar išlaiko namą. 

- Ei, ten kažkas keisto su durimis, - tarė Dvigėlis. 

- Kodėl namui išlaikyti reikėtų magijos? - paklausė Trauk- 
vėjis. Dvigėlis atsargiai palietė sieną. 

- Ji visa lipni! 

- Nuga, - tarė Sukrius. 

- Dieve mano! Tikras meduolinis namelis! Traukvėji, tik- 
ras... 


* Taumas yra bazinis magiškos jėgos vienetas. Jis universaliai apibrė- 
žiamas, kaip magijos kiekis, reikalingas sukurti vieną mažą baltą balandį 
arba tris normalaus dydžio biliardo rutulius. 

Traukvėjis niūriai linktelėjo. 

- Taip, Konditerinė Architektūros Mokykla, - tarė jis, - 
taip ir neprigijo. 

Jis įtariai pažvelgė į durų belstuką iš saldymedžio. 

- Namelis lyg ir regeneruoja, - paaiškino Sukrius, - išties 
stebuklinga. Dabar tokių dalykų niekur nebepamatys:, tiesiog 
negali gauti meduolių. 

- Tikrai? - niūriai paklausė Traukvėjis. 

- Užeikime, - tarė gnomas, - bet atsargiai su durų kilimėliu. 

- Kodėl? 

- Ledinukai. 

Po varginančia saule lėtai sukosi didysis Diskas ir dienos 
šviesa, užsislėpusi daubose, pagaliau atsitraukė, nes atėjo nak- 
tis. 

Savo šaltame kambaryje Nematytajame Universitete Try- 
monas sėdėjo palinkęs virš knygos, jo lūpos judėjo pirštui se- 
kant nepažįstamą senovinį raštą. Jis perskaitė, jog jau seniai 1š- 
nykusi Didžioji Tsorto Piramidė buvo pastatyta iš vieno milijo- 
no trijų tūkstančių ir dešimties kalkakmenio plokščių. Jis per- 
skaitė, jog ją statant mirė dešimt tūkstančių vergų. Jis sužinojo, 
J0g piramidę sudarė slaptų praėjimų labirintas, o jų sienos buvo 
išdekoruotos distiliuota Tsorto išmintimi. Jis perskaitė, jog pi- 
ramidės aukštis plius ilgis padalintas iš dviejų buvo lygus 
1.67563 arba 1237.98712567 karto daugiau už skirtumą tarp 
nuotolio iki saulės ir mažo apelsino svorio. Jis sužinojo, jog vien 
piramidės statybai buvo paskirta šešiasdešimt metų. 

Visa tai, manė jis, žadėjo daug daugiau problemų nei pa- 
prasčiausiai paaštrinti skustuvo ašmenys. 

O Skundo Miške Dvigėlis 17 Traukvėjis prisėdo valgyti 
meduolinį Židinį ir su 1lgesiu pagalvojo apie marinuotus svogū- 
nus. 

O toli toli, bet sekdamas susidūrimo kursu didžiausias Dis- 
ko herojus susisuko cigaretę, visiškai neįsivaizduodamas jam 
paskirto vaidmens. 

Cigaretė, kurią jis patyrusiai suko tarp pirštų, buvo gana 
įdomi, nes, kaip ir daugelis klajojančių burtininkų, iš kurių jis 
perėmė šį meną, herojus įprato įdėti nuorūkas į odinį maišiuką 
ir suktis 1š jų naujas. Todėl nepažeidžiamas vidurkių dėsnis tei- 
gė, jog kai kurios tabako kruopelės visus tuos metus buvo rū- 
komos be perstojo. Tuo daiktu, kurį jis nesėkmingai bandė pri- 
sidegti, jau buvo laisvai galima dengti kelius. 

Šito žmogaus reputacija buvo tokia didžiulė, jog klajoklių 
barbarų raitelių grupė pagarbiai pasiūlė jam prisijungti prie sė- 
dinčiųjų aplink arkliamėšlių laužą. Centro regionų klajokliai Žie- 
mai migruodavo briaunos kryptimi ir šie priklausė tai genčiai, 
kurios nariai pasistatė savo veltines palapines nepakenčiamoje 
-3*C kaitroje ir dabar vaikščiojo besilupančiomis nosimis ir 
skųsdamiesi dėl šilumos smūgio. 

Barbarų vadas tarė: 

- Kokius svarbiausius dalykus žmogus gali surasti gyveni- 
me? 

Tokius žodžius reikia sakyti norint palaikyti stepių kredo 
tarp barbarų. 

Vyras jam 1š dešinės mąsliai išgėrė savo kokteilį 1š kumelės 
pieno ir sniegyno katės kraujo ir taipgi bylojo: 

- Tyrą stepės horizontą, vėją plaukuose ir pailsėjusį Žirgą 
po savimi. 

Vyras 1š kairės tarė: 

- Baltojo erelio klyksmą aukštybėse, sniego kryptį miš- 
kuosna ir ištikimą sielą laukuosna. 

Vadas linkterėjo ir tarė: 

- Tai juk tavo nužudyto priešo vardas, jo genties pažemi- 
nimas ir jo moterų vaitojimas. 

Pasigirdo šitai žiauriai tiradai pritariantis murmesys. 

Tada vadas pagarbiai pasisuko į svečią, mažą figūrą, rū- 
pestingai šildančią savo nušalusias vietas prie laužo, ir tarė: 

- O, mūsų svety, kurio vardas legenda yr virtęs, bylok 
mums tiesiai: kas yra tie dalykai, kuriuos vyras vadina svarbiau- 
siais gyvenime? 

Svetys stabtelėjo nebaigęs dar vieno nesėkmingo bandy- 
mo prisidegti. 

- Ką šakai? - sušvebeldžiavo jis. 

- Sakau: kas yra tie dalykai, kuriuos vyras vadina svar- 
biausiais gyvenime? 

Kariai pasilenkė artyn. Tai vertėjo išgirsti. 

Svečias ilgai ir sunkiai galvojo ir pagaliau atsargiai tarė: 

- Karštaš vanduo, geraš dantištaš ir minkštaš tualetiniš po- 
pyriuš. 

Ryški oktarino šviesa degė kalvėje. Iki pusės išsirengęs ir 
paslėpęs veidą po aprūkusio stiklo kauke Galderis Orvaškis 
sužvairavo į šviesą ir su chirurgišku tikslumu smogė plaktuku. 
Magija suklykė ir ėmė raitytis žnyplėse, bet jis dirbo toliau, 
versdamas ją agonijos apimtos ugnies linija. 

Grikštelėjo grindlentė. Galderis praleido daug valandų jas 
derindamas - išmintingas atsargumas, turint ambicingą ir kaip 
katinas vaikštantį asistentą. 

D plokščioji. Tai reiškė, jog jis stovi į dešinę nuo durų. 

- A, Trymonai, - neatsisukdamas tarė jis ir su pasitenkini- 
mu išgirdo už nugaros tyliai įkvėptą orą, - puiku, kad atėjai. 
Uždaryk duris, gerai? 

Nutaisęs abejingą veidą Trymonas pastūmė sunkias duris. 
Ant aukštos lentynos viršuje įvairūs buteliuose patalpinti išsigi- 
mėliai murkdėsi savo marinate ir susidomėję jį stebėjo. 

Kaip ir visų burtininkų dirbtuvės, ši vieta atrodė taip, lyg iš- 
kamšų dirbėjas būtų sumetęs savo prekes į liejyklą, o po to su- 
simušęs su išprotėjusiu stiklapūčiu ir dar užkabinęs praeinantį 

krokodilą (krokodilas kabėjo nuo lubų ir stipriai dvokė kam- 
paru). Čia buvo lempos ir žiedai, kuriuos Trymonas troško pa- 
tikrinti, ir veidrodžiai, pasiruošę atsilyginti už kreivą žvilgsnį. 
Narve neramiai krutėjo septynmyliai batai. Visa kolekcija kny- 
gų, žinoma, ne tokių galingų kaip Oktava, tačiau vis tiek sunkių 
nuo kerų, traškėjo ir barškino savo grandines, jausdama godų 
burtininko žvilgsnį. Gryna galia jaudino jį kaip niekas kitas, bet 
Trymonas smerkė Galderio nevalyvumą ir teatrališkumą. 

Pavyzdžiui, jis žinojo, jog ant vieno suolo iškreiptų vamz- 
delių labirinte paslaptingai burbuliuojantis skystis buvo tik žali 
dažai su muilu, nes jis papirko vieną 1š tarnų. 

Vieną dieną, galvojo jis, viskas dings iš čia. Pradedant nuo 
to prakeikto aligatoriaus. Jo krumpliai pabalo... 

- Gerai, - linksmai pasakė Galderis, pakabindamas pri- 
juostę ir atsisėsdamas į kėdę su liūto letenų formos ranktūriais 
ir anties kojomis, - tu atsiuntei man kažkokį mamuką ar kaip 
ten jį. 

Trymonas gūžtelėjo pečiais. 

- Memorandumą. Aš tik pažymėjau, jog kiti Ordinai 1š- 
siuntė savo agentus į Skundo Mišką atgauti Kerą, o jūs nieko 
nedarote, - pareiškė jis. - Be abejonės, tinkamu laiku jūs at- 
skleisite savo priežastis. 

- Tavo tikėjimas daro man gėdą, - tarė Galderis. 

- Burtininkas, kuris sugaus Kerą, užsitarnaus didelę garbę 
sau ir savo Ordinui, - tęsė Trymonas, - kiti pasinaudojo batais 
ir visokiais kerais. Kuo jūs siūlote naudotis, meistre? 

- Ar aš čia pastebėjau sarkazmo užuominą? 

- Tikrai ne, meistre. 

- Ir netgi ne pašaipą? 

- Nė mažiausios pašaipos, meistre. 

- Gerai. Nes aš nesiūlau vykti ten, - Galderis pasilenkė ir 
pakėlė senovinę knygą. Jis sumurmėjo įsakymą ir ši sugirgždė- 
jusi atsivertė, įtartinai į liežuvį panašus skirtukas dingo nugarė- 
lėje. 

Jis pasirausė prie savo pagalvėlės ir išsitraukė mažą odinį 

tabako maišelį ir krematoriumo dydžio pypkę. Su visu paskuti- 
niojo nikotino vergo įgūdžiu jis patrynė tabako riešutą tarp ran- 
kų ir prigrūdo pypkę. Tada spragtelėjo pirštais ir žybtelėjo ug- 
nis. Burtininkas giliai traukė, su pasitenkinimu atsiduso... 

„pakėlė akis. 

- Vis dar čia, Trymonai? 

- Jūs mane pakvietėte, meistre, - lygiu balsu atsiliepė Try- 
monas. Bent jau taip pasakė jo balsas. Giliai pilkose akyse 
tvykstelėjęs silpniausias iš žiburėlių sakė, jog jis suskaičiavo 
kiekvieną paniekos ženklą, kiekvieną globėjišką liepsnelę aky- 
se, kiekvieną švelnų priekaištą, kiekvieną žinovo žvilgsnį... Už 
kiekvieną dalyką gyvos Galderio smegenys metus praleis rūgš- 
tyje. 

- O, taip, pakviečiau. Atleisk senio trūkumus, - maloniai 
tarė Galderis. Jis pakėlė skaitytą knygą. 

- Man ne prie širdies visas šitas lakstymas aplink, - tarė 
jis, - tai labai dramatiška tąsytis su magiškais kilimais ir pana- 
šiai, bet, mano nuomone, tai nėra tikra magija. Paimkime kad ir 
septynmylius batus. Jeigu žmonėms būtų skirta vaikščioti septy- 
nių mylių ilgio žingsniais, esu tikras, Dievas būtų davęs mums 1]- 
gesnes kojas... Apie ką čia aš? 

- Nesu tikras, - šaltai atsiliepė Trymonas. 

- A, taip. Keista, kad Bibliotekoje mes nieko neradome 
apie Tsorto Piramidę, juk manytum, jog ten kažkas turėtų būti, 
ar ne? 

- Be abejo, bibliotekininkas bus sudrausmintas. 

Galderis į jį sužvairavo. 

- Nieko drastiško, - tarė jis, - galbūt sustabdykite bananų 
tiekimą. 

Akimirką jie žvelgė vienas į kitą. 

Galderis neišlaikė pirmas - jam visada buvo nelengva rūs- 
čiai Žiūrėti į Trymoną. Tai buvo taip pat nemalonu, kaip Žiūrėti į 
veidrodį ir ten nieko nematyti. 

- Nesvarbu, - pasakė jis, - nors ir keista, bet aš radau pa- 
galbą kitur. Tiksliau, mano kukliose knygų lentynose. Skrelto 

Keiskrepšio, mūsų Ordino įkūrėjo, žurnalą. Tu, mano uolusis 
jaunuoli, kuris nori taip greitai bėgti, ar žinai, kas atsitinka, kai 
burtininkas miršta? 

- Visi kerai, kuriuos jis buvo įsiminęs, pasisako patys, - 
atsakė Trymonas, - tai vienas iš pirmųjų mūsų išmokstamų da- 
lykų. 

- O tai yra netiesa Aštuonių Didžiųjų Kerų atveju. Kruopš- 
čių studijų dėka Skreltas sužinojo, jog Didysis Keras papras- 
čiausiai pasislėps artimiausiame jį priimti pasiruošusiame prote. 
Pastumk čia tą didelį veidrodį, gerai? 

Galderis atsistojo ir nušlepsėjo per kambarį prie dabar jau 
ataušusios kalvės. Bet ten vis dar raitėsi magijos gija, esanti ir 
tuo pačiu nesanti, tarsi įpjova į kitą visatą, pilną karštos melsvos 
šviesos. Burtininkas lengvai ją pakėlė, nuo lentynos paėmė ilgąjį 
lanką, ištarė galios žodį ir su pasitenkinimu stebėjo, kaip magija 
sugriebė lanko kraštus ir veržė juos tol, kol medis ėmė cypti. 
Tada jis išsirinko strėlę. 

Trymonas atvilko sunkų viso ūgio veidrodį į grindų vidurį. 
Kai aš būsiu Ordino vadovas, pasakė jis pats sau, aš tikrai ne- 
šlepsėsiu aplinkui su kiliminėmis šlepetėmis. 

Trymonas, kaip minėta anksčiau, jautė, jog šviežias krau- 
jas galėtų daug padaryti, jeigu nusenęs medis būtų patrauktas, 
tačiau dabar jam buvo išties įdomu, ką darys senas kvailys. 

Galbūt jis būtų jautęs pasitenkinimą, jei būtų žinojęs, jog ir 
Galderis, ir Skreltas Keiskrepšis buvo visiškai neteisūs. 

Galderis padarė keletą pozų prieš veidrodį, kuris apsitrau- 
kė debesimis, o po to praskaidrėjo ir parodė Skundo Miško 
vaizdą iš oro. Jis atidžiai įsižiūrėjo, nukreipęs lanką ir strėlę į lu- 
bas. Burtininkas sumurmėjo keletą žodžių, tokių kaip “vėjo 
greitis, tarkim, trys mazgai“ ir “pakoreguokim dėl temperatū- 
ros“, ir tada gana nuviliančiu judesiu paleido strėlę. 

Jeigu veiksmo ir atoveiksmio dėsniai būtų turėję ką nors 
bendro su šiuo veiksmu, tai strėlė būtų nukritusi ant grindų už 
poros pėdų. Tačiau jų niekas nesiklausė. 

Su garsu, nepasiduodančiu aprašymui, bet pilnumo dėlei 

vadinamu “spong!"* plius trys sunkios darbo dienos gerai apsta- 
tytoje radijo studijoje, strėlė išnyko. 

Galderis nusviedė lanką ir nusišypsojo. 

- Žinoma, jai reikės valandos iki ten nusigauti, - pasakė jis, 
- o tada Keras jonizuotu keliu grįš čia. Pas mane. 

- Neįtikėtina, - tarė Trymonas, tačiau bet koks pro šalį ei- 
nantis telepatas būtų perskaitęs dešimties jardų aukščio raides: 
jeigu tu, tai kodėl ne aš? Jis pasižiūrėjo į apkrautą darbo stalą, 
kur ilgas ir labai aštrus peilis atrodė padarytas kaip tik tam, kas 
staiga šovė jam į galvą. 

Jis niekada nemėgo imtis prievartos, nebent iš didelio at- 
stumo. Bet Tsorto Piramidė labai aiškiai pasisakė dėl apdova- 
nojimo tam, kuris tinkamu laiku susakys visus aštuonis kerus, ir 
Trymonas nesiruošė leisti kruopštaus darbo metams nueiti vė- 
jais dėl to, jog kažkokiam senam kvailiui šovė gera mintis. 

- Gal norėtum kakavos, kol mes laukiame? - paklausė 
Galderis, kėblindamas per kambarį prie tarnų varpelio. 

- Žinoma, - atsakė Trymonas. Jis paėmė peilį ir pasvėrė 
rankoje, nustatydamas balansą ir tikslumą, - turiu pasveikinti 
jus, meistre. Matau, ryte turime keltis labai anksti, jog jus pra- 
lenktume. 

Galderis nusijuokė. Ir peilis paliko Trymono ranką tokiu 
greičiu, kad (dėl kažkodėl tingios Disko šviesos prigimties) jis 
net sutrumpėjo ir virto masyvesniu, nepaprastai tiksliai link Gal- 
derio kaklo. 

Peilis jo nepasiekė. Vietoj to jis kryptelėjo į šoną ir greitai 
apsisuko - taip greitai, jog Galderis staiga pasirodė dėvintis me- 
talinę apykaklę. Jis apsisuko ir Trymonui pasivaideno, jog bur- 
tininkas ūmai paaugo keletu pėdų bei tapo daug daug galinges- 
nis. 

Peilis sudrebėjęs įsmigo į duris tik per šešėlį nuo Trymono 
ausies. 

- Anksti ryte? - maloniai pasiteiravo Galderis, - mano mie- 
las vaike, tau reikės neiti gulti visą naktį. 

- Paimk dar stalo, - pasiūlė Traukvėjis. 

- Ne, ačiū, aš nemėgstu marcipanų, - pasakė Dvigėlis, - 
be to, esu tikras, jog nedera valgyti kitų žmonių baldų. 

- Nesijaudink, - tarė Sukrius, - senosios raganos jau se- 
niai nesimato. Sako, jog ją iškepė pora jaunų padaužų. 

- Šiandienos vaikai, - pakomentavo Traukvėjis. 

- Aš kaltinu tėvus, - pareiškė Dvigėlis. 

Sugebėjus sureguliuoti savo protą, meduolinis namelis buvo 
visai maloni vieta. Magijos likučiai palaikė jį, o tie vietiniai lau- 
kiniai žvėrys, kurie dar nenumirė nuo dantų ėduonies, vengė na- 
melio kaip maro. Židinyje gana netvarkingai degė skaisti saldy- 
medžio malkų ugnis. Traukvėjis bandė rinkti malkas lauke, bet 
pasidavė. Sunku deginti malkas, kurios su tavimi šneka. 

Jis atsirūgo. 

- Tai nėra labai sveika, - tarė burtininkas, - kodėl saldai- 
niai? Kodėl ne batonas ir sūris? Arba saliami dešra - man už- 
tektų nedidelės sofutės iš saliami. 

- Neįsivaizduoju, - atsakė Sukrius, - Senoji Močiutė Pūli- 
nė darė tik saldainius. Būtumėt jūs matę jos morengus... 

- Aš mačiau, - pasakė Traukvėjis, - žiūrėjau į čiužinius. 

- Meduoliai yra labiau tradiciška, - pastebėjo Dvigėlis. 

- Ką, čiužiniams? 

- Nekvailiok, - logiškai tarė Dvigėlis, - kas girdėjo apie 

Traukvėjis suniurnėjo. Jis galvojo apie maistą, tiksliai apie 
maistą Ankh-Morporke. Juokinga, kuo labiau jis tolo, tuo 1a- 
biau senoji vietelė rodėsi patrauklesnė. Reikėjo tik užsimerkti ir 
su visomis varvančiomis detalėmis įsivaizduoti šimtų skirtingų 
kultūrų maisto prekystalius turgaus aikštėse. Galėjai valgyti 
skvišus arba tokią šviežią ryklio pelekų sriubą, jog plaukikai 
nedrįsdavo prie jos artintis, 1r... 

- Kaip manai, ar aš galėčiau nusipirkti šitą vietą? - pa- 
klausė Dvigėlis. Traukvėjis sudvejojo. Jis jau išsiaiškino, jog vi- 
sada verta gerai pagalvoti prieš atsakant į labiau stebinančius 
Dvigėlio klausimus. 

- O kam? - pasidomėjo jis. 

- Čia tiesiog pilna autentikos. 

- Oo. 

- Kas yra autentika? - paklausė Sukrius, atsargiai šniukš- 
tinėdamas ir visu kuo rodydamas, jog jie to nepadarė, kad ir 
kas tai būtų. 

- Manau, tai tokia varlė, - tarė Traukvėjis, - be to, tu ne- 
gali pirkti, nes nėra kas jį parduoda... 

- Aš turbūt galėčiau tai suorganizuoti, miško tarybos var- 
du, be abejo, - pertraukė Sukrius, bandydamas išvengti Trauk- 
vėjo žvilgsnio. 

- „Ar bet kuriuo atveju tu negalėtum pasiimti jo su savimi. 
Namukas vargiai tilptų į Bagažą, ar ne? 

Traukvėjis parodė į Bagažą, kuris gulėjo prie ugnies ir kaž- 
kokiu neįmanomu būdu sugebėjo atrodyti kaip patenkintas, bet 
viskam pasiruošęs tigras, po to vėl pažvelgė į Dvigėlį. Burtinin- 
ko veidas sumenko. 

- Ar ne? - pakartojo jis. 

Jis niekaip negalėjo susitaikyti su faktu, jog Bagažo viduje 
egzistavo ne visai tas pats pasaulis kaip išorėje. Žinoma, tai bu- 
vo tik šalutinis esminio keistumo požymis, tačiau juk nemalonu 
stebėti, kaip Dvigėlis prikrauna pilną skrynią nešvarių marškinių 
ir senų kojinių, o vėl atidaręs dangtį randa maloniai traškius bal- 
tinius, silpnai dvelkiančius levanda. Dvigėlis taip pat pirkosi 
daug įstabių vietinių artefaktų ar, kaip pasakytų Traukvėjis, 
šlamšto, ir net septynių pėdų ilgio ceremoninė kiaulių kutenimo 
kartis lengvai tilpo viduje ir iš niekur nestyrojo. 

- Nežinau, - pasakė Dvigėlis, - tu esi burtininkas, tu nusi- 
manai apie tokius dalykus. 

- Taip, be abejo, bet bagažų magija yra labai specializuo- 
tas menas, - tarė Traukvėjis, - tačiau esu tikras, jog gnomai ne- 
norėjo jo parduoti, tai juk yra... yra... yra, - jis griebėsi to, ką 
žinojo iš pamišusio Dvigėlio žodyno, - yra turistų atrakcija. 

- Kas tai yra? - susidomėjęs paklausė Sukrius. 

- Tai reiškia, kad daug žmonių, tokių, kaip jis, ateis ir Žiū- 
rės į namelį. 

- Kodėl? 

- Nes... - Traukvėjis čiupo žodžius, - tai įstabu. Senama- 
diška. Folkloriška. Ee... žavingas išnykusio liaudies meno pa- 
vyzdys, padabintas seniai praėjusio amžiaus tradicijomis. 

- Tikrai? - nusistebėjo Sukrius. 

- Be abejo. Gal padėsiu tau viską supakuoti, - pareiškė 
Traukvėjis. 

O naktis vis tirštėjo storu debesų sluoksniu... 

O įvairiose miško vietose būriai burtininkų pasiklysta, 
vaikšto ratais, slepiasi nuo kitų ir sutrinka, kai, atsimušus į medį, 
tas jų atsiprašo. Tačiau, nors ir netvirtai, dauguma artėja prie 
namelio... 

Todėl dabar pats laikas grįžti į iškrikusius Nematytojo 
Universiteto pastatus, tiksliau, į apartamentus, priklausančius 
Greihaldui Spoldui, šiuo metu seniausiam Disko burtininkui, no- 
rinčiam juo ir likti. 

Ką tik jis buvo be galo nustebintas ir sutrikdytas. 

Paskutines keletą valandų burtininkas buvo labai užsiėmęs. 
Jis galėjo būti kurčias ir kiek lėtapėdis, bet senesni burtininkai, 
turintys ypač gerai išvystytus išgyvenimo instinktus, Žino, jog 
aukštai figūrai su juodu rūbu ir moderniausių žemės ūkio įrankių 
pradėjus mąsliai į tave žiūrėti, laikas veikti greitai. Tarnai buvo 
atleisti. Durys užantspauduotos su pasta iš grūstų musių, o ant 
langų buvo nupieštos apsauginės oktogramos. Retos dvokian- 
čios alyvos buvo išlaistytos ant grindų sudėtingais raštais, žeidu- 
siais akis ir leidusiais manyti, jog laistytojas buvo girtas arba iš 
kito matmens, arba ir tai, ir tai. Pačiame kambario viduryje, ap- 
supta raudonų ir žalių žvakių, puikuojasi aštuonguba Sulaikymo 
piktograma. Jos viduryje stovi senovinės skersasluoksnės pu- 
šies medžio skrynia, išklota raudonu šilku ir apsauginiais amu- 
letais. Nes Greihaldas Spoldas žino, jog Giltinė jo ieško, ir per 
daugybę metų pasiruošė neprieinamą slėptuvę. 

Jis ką tik užvedė sudėtingą laikrodinę spyną ir užtrenkė 
dangtį gulėdamas ir žinodamas, jog pagaliau yra visiškai saugus 

nuo pagrindinio iš savo priešų. Tačiau jis dar nepagalvojo, kad 
tokiuose reikaluose skylutės... vaidina svarbų vaidmenį. 

Ir visai šalia jo, tiesiai prie ausies, balsas ką tik pasakė: 

- TAMSOKA ČIA, AR NE? 


KAD) 

Ėmė snigti. Tamsoje linksmai ir šviesiai spindėjo miežinio 
cukraus langai. 

Vienoje pievelės pusėje akimirkai sužibo trys mažytės 
liepsnelės ir pasigirdo staigiai nutildytas širdingas kosulys. 

- Tylėk! - sušnypštė trečiojo lygio burtininkas, - jie mus iš- 
girs! 

- Kas tokie? Mes paklaidinome Aprištosios Akies Broli- 
jos bičus pelkėje, o tie idiotai iš Garbingųjų Pranašų Tarybos ir 
taip nuėjo ne ten. 

- Aha, - pasakė jauniausias burtininkas, - o tada kas su 
mumis šneka? Sako, jog šitas miškas yra magiškas, pilnas gob- 
linų, vilkų ir... 

- Medžių, - tamsoje iš viršaus tarė balsas. Taip pasakius, 
jis tikrai ėjo iš šerdies. 

- Aha, - pasakė jauniausias burtininkas. Jis užsitraukė nuo- 
rūką ir suvirpėjo. 

Grupės vadas iškišo galvą virš akmens ir pasižiūrėjo į na- 
melį. 

- Gerai, - tarė jis, išdaužydamas pypkę į septynmylių batų 
kulną, kuris protestuodamas sucypė, - mes įsiveržiam, mes 
juos čiumpam, mes dingstam. Aišku? 

- Tu tikras, jog ten tik žmonės? - nervingai paklausė jau- 
niausias burtininkas. 

- Aišku, tikras, - atrėžė vadas, - o tu ko tikiesi, trijų meš- 
kų? 


- Ten gali būti pabaisos. Tokiam miške laisvai gali veistis 

pabaisos. 
- Ir medžiai, - iš šalies pridūrė draugiškas balsas. 
- Aha, - atsargiai tarė vadas. 


Traukvėjis atsargiai pažvelgė į lovą. Tai buvo gana maloni 
lovytė iš irisų, išklota karamele, bet jis geriau būtų ją suvalgęs, 
o ne miegojęs, nes lova atrodė taip, lyg kažkas išties būtų jos 
paragavęs. 

- Kažkas valgė mano lovą, - pranešė jis. 

- Man patinka irisai, - gindamasis tarė Dvigėlis. 

- Jei nepasisaugosi, ateis dantų fėja ir pasiims visus tavo 
dantis, - pagąsdino Traukvėjis. 

- Ne, tai elfai, - nuo tualetinio staliuko pataisė Sukrius, - 
taip daro elfai. Ir nagus taip pat pasiima. Elfukai kartais būna 
labai užgaulūs. 

Dvigėlis sunkiai atsisėdo ant lovos. 

- Tu viską supainiojai, - tarė jis, - elfai yra kilnūs, gražūs, 
išmintingi ir puikūs, aš kažkur apie tai skaičiau. 

Sukrius ir Traukvėjo kelio girnelė susižvalgė. 

- Ko gero, būsi galvojęs apie kitokius elfus, - lėtai ištarė 
gnomas, - pas mus jie tikrai kitos rūšies. Žinoma, negali jų va- 
dinti karštakošiais, - skubiai pridūrė jis, - jeigu nenori savo dan- 
tų namo neštis kepurėje. 

Pasigirdo tolimas tylus atsidarančių nugos durų garsas. Tuo 
pačiu metu iš kitos namelio pusės atsklido tyliausias skambte- 
lėjimas, lyg būtų labai delikačiai akmeniu išmuštas miežinio cuk- 
raus langas. 

- Kas tai? - paklausė Dvigėlis. 

- Katras? - paklausė Traukvėjis. 

Tada kažkas sunkia šaka smogė į palangę. Su riksmu “El- 
fai!"" Sukrius tekinas nuskuto per grindis ir dingo pelės oloje. 

- Ką darysim? - paklausė Dvigėlis. 

- Panikuosim? - viltingai pasiūlė Traukvėjis. Jis visada ma- 
nė, jog panika yra geriausias būdas išlikti gyvam. Pagal jo teori- 
Ją, senosiomis dienomis žmonės, susidūrę su alkanu kardadan- 
čiu tigru, galėjo būti paprastai suskirstyti į tuos, kurie panikavo, 
ir tuos, kurie stovėjo ir sakė: “Koks didingas gyvulys!“ bei 
“Akšen, kiculi". 

- Ten yra indauja, - tarė Dvigėlis, rodydamas į siauras du- 
nis, įterptas tarp sienos ir krosnies. Jie pasislėpė saldžioje suplė- 
kusioje tamsoje. 

Lauke sugirgždėjo šokoladinės grindjuostės. Kažkas pasa- 
kė: “Aš girdėjau balsus". 

Kažkas kitas pasakė: “Aha, apačioj. Turbūt ten Aprišta- 
kiai“. 

- Berods, sakei, jog mes juos paklaidinome! 

- Ei, judu, šitą namą galima valgyti! Žiūrėkit, galima... 

- Užsičiaupk! 

Pasigirdo daug daug girgždėjimo ir duslus klyksmas iš 
apačios, kur nuo išdaužto lango per tamsą atsargiai sėlindamas 
Garbingasis Pranašas užlipo ant po stalu pasislėpusio Aprišta- 
kio pirštų. Staiga ėmė spragsėti ir zirzti magija. 

- Velnias, - pasakė balsas iš išorės, - jie jį sučiupo! Pir- 
myn. 

Dar daugiau girgždėjimo ir tyla. Po kurio laiko Dvigėlis ta- 
Tė: 

- Traukvėji, čia, atrodo, yra šluota. 

- Na, ir kas čia tokio neįprasto? 

- Šita turi vairą. 

Iš apačios atsklido šaižus spiegimas. Tamsoje vienas bur- 
tininkas pabandė atidaryti Bagažo dangtį. Triukšmas sandėliuke 
pranešė, jog atvyko Apšviestųjų Nepaliestojo Rato Magų bū- 
TyS. 

- Kaip galvoji, ko jie ieško? - sušnibždėjo Dvigėlis. 

- Nežinau, bet manau, jog verta neišsiaiškinti, - susimąstęs 
pastebėjo Traukvėjis. 

- Tu gali būti teisus. 

Traukvėjis nenoromis atidarė duris. Kambarys buvo tuš- 
čias. Jis ant pirštų galų nutykino prie lango ir pažvelgė tiesiai į 
apverstus trijų Vidunakčio Ordino brolių veidus. 

- Tai jis! 

Traukvėjis skubiai atsitraukė ir nėrė prie laiptų. 

Scena apačioje - tiesiog neaprašoma, tačiau kadangi toks 
teiginys užtrauktų mirties bausmę Olafo Koimbio II valdymo lai- 
kais, geriau pabandyti. Visų pirma dauguma kovojančių burti- 
ninkų bandė apšviesti sceną įvairiomis liepsnomis, ugnies ka- 
muoliais ir magiškais švytėjimais, todėl bendras apšvietimas da- 
rė diskotekos fejerverkų fabrike įspūdį, kiekvienas stengėsi už- 
siimti tokią poziciją, kad galėtų matyti kambarį ir jo niekas ne- 
pultų, o absoliučiai visi bandė pasitraukti iš kelio Bagažui, kuris 
užspeitė du Garbinguosius Pranašus į kampą ir grasino dangčiu 
visiems besiartinantiems. Tačiau vienas burtininkas vis dėlto 
pažvelgė aukštyn. 

- Tai jis! 

Traukvėjis puolė atgal ir kažkas į jį atsimušė. Jis skubiai 
apsigręžė ir išplėtė akis, pamatęs Dvigėlį, sėdintį ant šluotos - 
kabančios ore. 

- Ragana turbūt jį paliko! - sušuko Dvigėlis, - tikra magiš- 
ka šluota. 

Traukvėjis sudvejojo. Šluotos šeriai spjaudė oktarino žie- 
žirbas ir jis nekentė aukščio beveik labiau už viską, tačiau net 
labiau už viską nekentė tuzino labai piktų burtininkų, dundančių 
laiptais aukštyn, o tai dabar ir vyko. 

- Gerai, - tarė jis, - bet vairuosiu aš. 

Jis spyrė vienam burtininkui, jau pusiau pasakiusiam Suval- 
dymo Kerą, ir užšoko ant šluotos, kuri šovė žemyn laiptais ir 
apsivertė taip, jog Traukvėjis akis į akį susidūrė su Vidunakčio 
Broliu. 

Burtininkas suriko ir konvulsingai pasuko vairą. Iš karto 
atsitiko keletas dalykų. Šluota šovė priekin ir trupinėlių liūtimi 
pramušė sieną - Bagažas šoko pirmyn ir įkando Broliui į koją: 

keistai sušvilpusi iš niekur atsirado strėlė, vos per porą colių ne- 
pataikė į Traukvėjį ir solidžiai dunkstelėjusi įsmigo į Bagažo 
dangtį. 

Bagažas išnyko. 

Mažame kaimelyje giliai miške senolis šamanas įmetė dar 
porą šakelių į laužą ir pro dūmus įsispoksojo į savo susigėdusį 
mokinį. 

- Dėžė su kojomis? - paklausė jis. 

- Taip, mokytojau. Ji atsirado iš dangaus ir pasižiūrėjo į 
mane, - tarė mokinys. 

- Vadinasi, ta dėžė dar turėjo ir akis? 

- N... - pradėjo mokinys ir susimąstęs nutilo. Senis susi- 
raukė. 

- Daugelis yra matę Topakskį, Raudonojo Grybo Dievą, ir 
jie nusipelno šamano vardo, - tarė jis, - kai kurie matė Skeldę, 
dūmų dvasią, ir jie yra vadinami kerėtojais. Keletas išrinktųjų 
matė Umčerelą, miško sielą, ir jie tapo žinomi kaip dvasių val- 
dovai. Bet niekas nėra matęs dėžės su šimtu kojų, žiūrinčios be 
akių, ir jie yra laikomi idio... 

Pertrauką sukėlė staigus klyksmas, sniego gūsis ir žiežir- 
bos. Kažkas neaiškiai šmėstelėjo, priešinga siena subyrėjo ir 
vaiduoklis išnyko. 

Ilga tyla. Po to šiek tiek trumpesnė tyla. Tada senasis ša- 
manas atsargiai tarstelėjo: 

- Tu nematei dviejų žmonių, aukštyn kojomis skrendančių 
ant šluotos ir rėkiančių vienas ant kito, ar ne? 

Berniukas ramiai pasižiūrėjo į jį. 

- Tikrai ne, - tarė jis. 

Senis lengviau atsiduso. 

- Na, ir ačiū Dievui, - pasakė jis, - aš irgi nemačiau. 

Trobelėje vyravo sąmyšis, nes burtininkai ne tik norėjo 
vytis šluotą, bet ir troško sukliudyti kitiems, todėl tai sukėlė ke- 
letą skaudžių incidentų. Pats efektingiausias ir tragiškiausias at- 
sitiko tada, kai vienas Pranašas pabandė pasinaudoti septyn- 
myliais batais, prieš tai neatlikęs tinkamos kerų ir pasiruošimų 
sekos. Septynmyliai batai, kaip jau buvo pažymėta, yra geriau- 
siu atveju nepatikima magijos forma ir jis per vėlai prisiminė, 
Jog su transporto priemone, perkeliančia tavo koją už daugy- 
bės kilometrų nuo kitos kojos, reikia elgtis ypač atsargiai. 

Siautėjo pirmosios žiemos sniego pūgos ir didžiąją Disko 
dalį dengė įtartinai sunkūs debesys. Bet vis tiek iš viršaus si- 
dabrinėje mažyčio Disko mėnulio šviesoje tai buvo vienas iš 
gražiausių reginių multivisatoje. 

Dideli, šimto mylių ilgio, debesų vimpelai sukosi nuo Briau- 
nos krioklio iki Centro kalnų. Šaltoje krištolinėje tyloje nepa- 
stebimai sukdamasi po žvaigždėmis speiguotai žibėjo milžiniška 
balta spiralė, tarsi Dievas būtų pamaišęs savo kavą ir tada įpy- 
lęs grietinėlės. 

Niekas netrikdė švytinčios scenos, kuri... 

Kažkas mažo ir tolimo prasimušė pro debesų sluoksnį, 
palikdamas garų pėdsakus. Stratosferos ramumoje aštriai ir 
aiškiai pasklido barnio garsai. 

- Tu sakei, jog moki skraidyti su tokiais dalykais! 

- Ne, nesakiau. Aš tik sakiau, jog tu nemoki! 

- Bet aš niekada ant tokio neskridau! 

- Koks sutapimas! 

- Be to, tu sakei - pažiūrėk į dangų! 

- Ne, aš to nedariau! 

- Kas atsitiko su žvaigždėmis? 

Taip Traukvėjis ir Dvigėlis tapo pirmaisiais dviem Disko 
žmonėmis, pamačiusiais, kas laukia ateityje. 

Tūkstančiu mylių žemiau Kori Celesčio kalnas dūrė į dan- 
gų ir metė peilio aštrumo šešėlį ant besigrūdančių debesų, todėl 
dievai turėjo taip pat tai pastebėti - tačiau dievai paprastai ne- 
žiūri į dangų ir bet kuriuo atveju jie barėsi su Ledo Milžinais, 
kurie atsisakė pritildyti radiją. 

Briaunos kryptimi, toje pusėje, kur keliavo Didysis A'tui- 
nas, danguje nebuvo žvaigždžių. 

Tamsos rate mirgėjo tik viena žvaigždė, raudona ir pražū- 
tinga Žvaigždė, panaši į žibančią pasiutusios audinės akį. Ji ma- 
ža, siaubinga ir bekompromisiška. Ir Diską nešė tiesiai į ją. 

Traukvėjis tiksliai žinojo, ką daryti tokiomis aplinkybėmis. 
Jis suriko ir nutaikė šluotą tiesiai žemyn. 

Galderis Orvaškis atsistojo oktogramos centre ir iškėlė 
rankas. 

- Urhalo, dileptor, c'hula, pakluskite man! 

Virš jo galvos atsirado nedidelė migla. Jis sužvairavo į Try- 
moną, kuris užsiraukęs stovėjo prie magiškojo rato krašto. 

- Kita dalis yra gana įspūdinga, - tarė Galderis, - stebėk! 
Kot - b'hai! Kot - sham! Pas mane, o mažų atskirų akmenukų 
ir pelių, nemažesnių kaip trys coliai, dvasios! 

- Ką? - perklausė Trymonas. 

- Tam prireikė daug tiriamojo darbo, - sutiko Galderis, - 
ypač pelės. Na, kur aš sustojau? O, taip... 

Jis vėl iškėlė rankas. Trymonas jį stebėjo ir išsiblaškęs laižė 
lūpas. Senas kvailys tikrai susikoncentravo, atsidavęs protu tik 
Kerui ir beveik nekreipdamas dėmesio į Trymoną. 

Galios žodžiai sukosi po kambarį, atšokdavo nuo sienų ir 
slėpdavosi už lentynų ir ąsočių. Trymonas dvejojo. 

Galderis akimirkai užsimerkė; tariant paskutinį Žodį jo vei- 
das virto ekstazės kauke. 


50 


Trymonas įsitempė, pirštais vėl sugriebęs peilį. Galderis at- 
merkė vieną akį, linktelėjo ir paleido į šoną galios srautą, kuris 
pakėlė jaunuolį ir tėškė į sieną. 

Galderis mirktelėjo jam ir vėl iškėlė rankas. 

- Pas mane, o dvasios iš... 

Pasigirdo perkūno griausmas, tvykstelėjo šviesa ir akimirką 
tvyrojo visiškas fiziškas neaiškumas, kurio metu, atrodė, netgi 
sienos pasisuko į save. Trymonas išgirdo staigų įkvėpimą ir 
duslų solidų dunkstelėjimą. 

Kambaryje ūmai tapo tylu. 

Po poros minučių Trymonas iššliaužė iš už kėdės ir nusiva- 
lė dulkes. Jis pašvilpavo keletą neįsimenančios melodijos taktų 
ir labai atsargiai pasuko prie durų, žiūrėdamas į lubas, lyg nie- 
kada nebūtų jų matęs. Jis judėjo tarsi bandydamas pagerinti 
nerūpestingos eisenos pasaulio greičio rekordą. 

Bagažas išsidrėbė rato centre ir atidarė dangtį. 

Trymonas sustojo. Jis labai labai atsargiai pasisuko, bijo- 
damas to, ką gali pamatyti. 

Bagaže buvo tik švarūs baltiniai, švelniai dvelkiantys levan- 
da. Kažkaip burtininkui tai pasirodė pats baisiausias gyvenime 
matytas dalykas. 

- Nagi, ee, - pasakė jis, - tu, ee, atseit netyčia nematei čia 
dar vieno burtininko? 

Bagažas pasistengė atrodyti dar grėsmingiau. 

- O, - pasakė Trymonas, - na, gerai. Nesvarbu. 

Jis pakėlė savo rūbo kraštą ir trumpam susidomėjo siūlė- 
mis. Jam pakėlus akis, siaubingoji dėžė tebebuvo ten pat. 

- Viso gero, - tarė Trymonas ir puolė bėgti. Jis suspėjo 1š- 
šokti pro duris tik paskutiniu momentu. 


“< 
“ “ 


- Traukvėji? 
Traukvėjis atsimerkė. Tai nelabai padėjo. Vietoje aklinos 

tamsos jis dabar matė tik baltumą, ir, jo nuostabai, tai buvo dar 
blogiau. 

- Ar viskas gerai? 

- Ne. 

- Aha. 

Traukvėjis atsisėdo. Jis, berods, buvo ant uolos, nubarsty- 
tos sniegu, tačiau uola ne visai atitiko visus uolų standartus. Pa- 
vyzdžiui, ji neturėjo judėti. 

Aplink sklandė snaigės. Už poros pėdų susirūpinusiu veidu 
sėdėjo Dvigėlis. 

Traukvėjis sudejavo. Jo kaulai buvo labai pikti dėl tokio 
paskutiniu metu sulaukto elgesio ir stojo eilėn skųstis. 

- Kas dabar? - paklausė jis. 

- Prisimeni, kai mes skridome ir aš jaudinausi, jog per aud- 
rą galime į ką nors atsitrenkti, o tu pasakei, kad vienintelis da- 
lykas, į kurį galime atsitrenkti tokiame aukštyje, turėtų būti de- 
besis, prikimštas uolų? 

- Ir? 

- Kaip tu sužinojai? 

Traukvėjis apsidairė, bet turint omeny aplinkos įvairovę ir 
įdomumą, jie lygiai taip pat galėjo atsidurti stalo teniso kamuo- 
liuko viduryje. 

Uola apačioje... na, taip, suposi. Burtininkas palietė ją 
rankomis ir pajuto kaltų žymes. Pridėjęs ausį prie šalto drėgno 
akmens jis tarėsi girdįs duslius lėtus dūžius, panašius į širdies 
plakimą. Tada nušliaužė į priekį ir pasiekęs kraštą labai atsar- 
giai pasižiūrėjo žemyn. 

Tą akimirką uola turėjo praskristi virš properšos debesy- 
se, nes Traukvėjis pamatė neryškų, bet siaubingai tolimą danty- 
tų kalnų viršūnių vaizdą. Jie buvo labai labai žemai. 

Jis sugurguliavo kažką neaiškaus ir po colį, po colį sugrįžo 
atgal. 

- Nesąmonė, - pasakė jis Dvigėliui, - uolos neskraido. 
Tuo jos ir yra žymios. 

- Galbūt jos skraidytų, jei mokėtų, - tarė Dvigėlis, - galbūt 
šita uola ką tik išmoko. 

- Tikėkimės, jog ji nepamirš, - pastebėjo Traukvėjis. Jis 
susisupo į permirkusį savo rūbą ir niūriai įsistebeilijo į debesis 
aplink. Burtininkas tikėjosi, jog kažkur dar liko žmonių, nors 
kažkiek kontroliuojančių savo gyvenimą. Jie kėlėsi rytais ir ei- 
davo į lovą vakarais, būdami pakankamai tikri, jog nenukris 
nuo pasaulio krašto, nebus užpulti pusgalvių minios ir nepabus 
ant pernelyg pasikėlusios uolos. Lyg per miglą jis prisiminė kaž- 
kada irgi taip gyvenęs. 

Traukvėjis pauostė orą. Uola kvepėjo keptu maistu. Kva- 
pas atėjo kažkur iš priekio ir pasibeldė tiesiai į skrandį. 

- Ar tu nieko neužuodi? - paklausė jis. 

- Manau, tai kumpis, - tarė Dvigėlis. 

- Tikiuosi, jog tai kumpis, - pasakė Traukvėjis, - nes aš 
rengiuosi jį suvalgyti. 

Jis atsistojo ant virpančio akmens ir svyruodamas nužygia- 
vo į debesis, žiūrėdamas į drėgną prieblandą. 

Uolos priekyje prie nedidelio lauželio sukryžiavęs kojas 
sėdėjo mažas druidas. Ant jo galvos surištas po smakru smak- 
sojo vaškuotos odos keturkampis. Ornamentiniu pjautuvu drui- 
das stumdė keptuvėlę su kumpiu. 

- Hmm, - murmtelėjo Traukvėjis. Druidas pakėlė akis ir 
įmetė keptuvėlę į ugnį. Jis pašoko ant kojų ir agresyviai sugrie- 
bė pjautuvą, tiksliau, taip agresyviai, kaip tik gali ilgus šlapius 
baltus naktinius marškinius ir varvantį galvašalikį dėvintis žmo- 
gus. 

- Įspėju, jog su pagrobėjais susidorosiu be gailesčio, - 
pranešė jis ir stipriai nusičiaudėjo. | 

- Mes padėsime, - tarė Traukvėjis, ilgesingai žvelgdamas į 
kumpį. Žodžiai sutrikdė druidą, kuris, lengvai Traukvėjo nuo- 
stabai, buvo pakankamai jaunas. Traukvėjis sutiko, jog teoriš- 
kai gali būti tokių jaunų druidų, bet jis niekada nebuvo jų įsi- 
vaizdavęs. 

- Tikrai nebandote pagrobti uolos? - pasitikslino druidas, 
šiek tiek nuleisdamas pjautuvą. 

- Aš net nežinojau, jog uolas galima grobti, - pavargusiu 

balsu atsiliepė Traukvėjis. 

- Meldžiu atleisti, - mandagiai įsiterpė Dvigėlis, - manau, 
jūsų pusryčiai dega. 

Druidas pažiūrėjo žemyn ir beprasmiškai kirto pjautuvu 
per liepsnas. Traukvėjis nuskubėjo padėti. Po to buvo daug dū- 
mų, pelenų ir sąmyšio ir bendras triumfas, išgelbėjus keletą ga- 
balėlių gana apdegusio kumpio, padarė kur kas daugiau negu 
visa diplomatijos knyga. 

- O kaip jūs čia atsidūrėte? - paklausė druidas, - mes esa- 
me penkių šimtų pėdų aukštyje, nebent aš vėl blogai išdėsčiau 
runas. 

Traukvėjis pasistengė negalvoti apie aukštį. 

- Mes lyg ir nukritome, keliaudami pro šalį, - tarė jis. 

- Žemės link, - pridūrė Dvigėlis. 

- Tik jūsų uola sulaikė mūsų kritimą, - tarė Traukvėjis. Jo 
nugara skundėsi. - Ačiū, - pridūrė jis. 

- Aš maniau, jog mes patekome į kažkokį sūkurį, - pasa- 
kė druidas, kurio vardas pasirodė esąs Belafonas, - tai turėjote 
būti jūs, - jis suvirpėjo, - turbūt jau rytas. Velniop taisykles, aš 
kylu aukštyn. Laikykitės. 

- Už ko? - paklausė Traukvėjis. 

- Tiesiog išreikškite bendrą nenorą nukristi, - pasakė Be- 
lafonas. Iš savo drabužio jis išsitraukė didelę geležinę švytuoklę 
1r keletą kartų sunkiai mostelėjo ja virš ugnies. 

Aplink juos sušvilpė debesys, apėmė siaubingas sunkumo 
jausmas ir staiga uola išsiveržė į saulės šviesą. 

Ji išsilygino pora pėdų virš debesų šaltame, bet skaisčiai 
žydrame danguje. Debesys, praeitą naktį atrodę šaltai tolimi ir 
siaubingai lipnūs šį rytą, dabar tapo į visas puses besidriekian- 
čiu baltos vilnos kilimu. Tarsi salos stūksojo keletas kalnų vir- 
šūnių. Skrendančios uolos sukeltas vėjas debesis vertė laikinais 
sūkuriais. Uola... 

Ji buvo maždaug trisdešimties pėdų ilgio, dešimties pėdų 
pločio ir melsvos spalvos. 

- Kokia nuostabi panorama, - švytinčiomis akimis tarė 
Dvigėlis. 

- O kas laiko mus ore? - paklausė Traukvėjis. 

- Įsitikinimas, - atsakė Belafonas, gręždamas rūbo kraštą. 

- Aha, - išmintingai tarė Traukvėjis. 

- Išlaikyti jas ore lengva, - pasakė druidas, iškeldamas 
nykštį ir palei savo ranką žvairuodamas į tolimą kalną, - nusilei- 
dimas yra sunkioji dalis. 

- Tu juk taip nemanai, ar ne? - paklausė Dvigėlis. 

- Įsitikinimas išlaiko visą visatą drauge, - tarė Belafonas, - 
neverta sakyti, jog viską daro magija. 

Traukvėjis vėl žvilgtelėjo žemyn pro plonėjantį debesį į pa- 
kankamai Žemai esantį snieguotą peizažą. Jis žinojo, jog atsidū- 
rė pas beprotį, bet jau buvo prie to įpratęs. Jeigu norint likti čia 
reikėjo klausytis šito bepročio, Traukvėjis virto viena ausimi. 

Belafonas atsisėdo ir nukorė kojas per uolos kraštą. 

- Klausykit, nesijaudinkite, - pasakė jis, - jei galvosite, kad 
uola neturėtų skraidyti, ji gali jus išgirsti ir patikėti tuo. Be abe- 
j0, jūs dar neperpratote modernios mąstysenos. 

- Taip ir yra, - silpnai tarė Traukvėjis. Jis stengėsi negal- 
voti apie uolas ant žemės. Jis stengėsi galvoti apie uolas, sklen- 
džiančias kaip kregždės, vien dėl skrydžio džiaugsmo lekiančias 
virš žemės, kylančias aukštyn į... 

Su siaubu Traukvėjis suprato, jog jam tai nesiseka. 


CATRADŲ 
“4 “4 0 


Disko druidai didžiavosi savo moderniu požiūriu į visatos 
paslapčių atskleidimą. Be abejo, kaip ir druidai, visur kitur jie 
tikėjo esmine gyvybės vienybe, gydančia augalų jėga, natūraliu 
metų laikų ritmu ir tuo, jog kiekvieną netikintį reikia sudeginti 
gyvą, tačiau druidai ilgai 1 sunkiai mąstė apie pasaulio sukūrimą 
ir suformulavo tokią teoriją: 

Visatos, tarė jie, egzistencija priklausė nuo pusiausvyros, 
kurią sukuria keturios jėgos: žavesys, įtikinėjimas, neužtikrintu- 
mas ir kraugeriškumas. 

Todėl saulė ir mėnulis sukosi aplink Diską dėl to, jog jie 
buvo įtikinti nenukristi, ir neskrido šalin dėl neužtikrintumo. Ža- 
vesys leido medžiams augti, dėl kraugeriškumo šie stiebėsi vis 
aukštyn ir taip toliau. Kai kurie druidai matė tam tikras teorijos 
ydas, bet vyresnieji druidai labai kryptingai paaiškino, jog iš tie- 
sų jie suras vietos priešininkų argumentams, be kurių negali ap- 
sieiti jokie moksliniai ginčai, ir ta vieta bus kitos saulėgrąžos 
šventės laužas. 


- Tai tu esi astronomas? - paklausė Dvigėlis. 

- O, ne, - atsakė Belafontas, uola švelniai lenkė kalno šlai- 
tą, - aš esu kompiuterinės technikos konsultantas. 

- Kas yra kompiuterinė technika? 

- Štai ji, - paaiškino druidas, sandaluota koja treptelėjęs į 
uolą, - bent jau dalis technikos. Tai yra detalė. Aš ją gabenu. 
Viesulo Lygumose jie turi problemų su didžiaisiais ratais. Bent 
jau jie taip sako - norėčiau gauti po Įgronzinį torhą už kiekvieną 
naudotoją, kuris neskaitė instrukcijos. 

- O kokia iš jo nauda? - paklausė Traukvėjis. Bet kas, tik 
negalvoti apie kritimą žemyn. 

- Galima naudoti... sužinoti, koks dabar metų laikas, - pa- 
sakė Belafonas. 

- Aha. Vadinasi, jei jis apsnigtas, tai turi būti žiema? 

- Taip. Tai yra ne. Na, jei tu norėtum sužinoti, kada pakils 
kokia nors Žvaigždė... 

- Kodėl? - pasiteiravo Dvigėlis, skleisdamas mandagų su- 
sidomėjimą. 

- Arba gal tu norėtum sužinoti, kada sėti javus, - pradė- 
damas prakaituoti pridūrė Belafonas, - ar galbūt... 

- Jei nori, paskolinsiu tau savo almanachą, - pasiūlė Dvigė- 
lis. 

- Almanachą? 

- Tai knyga, kuri tau sako, kuri dabar diena, - pavargusiu 

balsu paaiškino Traukvėjis, - tau labai praverstų. 

Belafonas sustingo. 

- Knyga? - paklausė jis, - nori pasakyti, iš popieriaus? 

- Taip. 

- Man tai neatrodo labai patikima, - piktdžiugiškai prane- 
šė jis, - kaip gali knyga žinoti, kokia šiandien diena. Popierius 
nemoka skaičiuoti. 

Jis nutrepsėjo uolos priekin, pavojingai ją sujudindamas. 
Traukvėjis sunkiai nurijo seilę ir pasišaukė Dvigėlį arčiau. 

- Ar esi kada girdėjęs apie kultūrinį šoką? - sušnypštė jis. 

- Ką, ką? 

- Tai atsitinka, kai Žmonės penkis šimtus metų bando pri- 
versti akmeninius ratus gerai dirbti, o tada ateina kas nors, ne- 
šinas knygute su puslapiais, skirtais kiekvienai dienai ir tokiais 
stebuklingais patarimais, kaip “Dabar pats laikas sodinti didpu- 
pes“ ir “Ankstyvoji varna dantis rakinėja, vėlyvoji varna akis 
krapštinėja''. Ir tada tu supranti, ką reikia būtinai prisiminti apie 
kultūrinį šoką, - Traukvėjis stabtelėjo įkvėpti oro ir tyliai kruti- 
no lūpas stengdarnasis prisiminti, kokia turėjo būti sakinio pras- 
mė. - Ir... - baigė jis. 

- Ką? 

- „„neaiškink to žmogui, skrendančiam tūkstančio tonų uo- 
la. 


- Ar tai dingo? 

Trymonas atsargiai pažvelgė pro dantytą Meno Bokšto, 
didžiulio trupančio akmens špilio, kylančio virš Nematytojo 
Universiteto, sieną. Studentų ir magijos instruktorių būrys apa- 
čioje sulinksėjo. 

- Jūs tikri? * 

Iždininkas prisidėjo delnus prie burnos. 

- Tas daiktas išlaužė Centrakrypties duris ir prieš valandą 
paspruko, sere, - sustaugė jis. 

- Neteisingai, - paprieštaravo Trymonas, - daiktas iškelia- 
vo, mes pasprukome. Tada aš jau leisiuosi. Ar tas daiktas ką 
nors pačiupo? 

Iždininkas nurijo seilę. Jis buvo ne burtininkas, bet malo- 
nus, gero charakterio žmogus, kuriam nereikėjo regėti per pra- 
eitą valandą matytų dalykų. Žinoma, po studentų miestelį nere- 
tai vaikštinėdavo maži demonai, spalvotos šviesos ir įvairios 
pusiau materialios fantazijos, tačiau nepermaldaujamas Bagažo 
puolimas paveikė jo nervus. Bandyti jį stabdyti būtų tas pats, 
kas eiti imtynių su ledkalniu. 

- Jis... tai... prarijo Liberaliųjų Studijų Dekaną, sere, - su- 
riko iždininkas. 

Trymonas nušvito. 

- Kaip negerai, - sumurmėjo. 

Jis ėmė leistis ilgais sraigtiniais laiptais. Po kurio laiko Try- 
monas šyptelėjo plona siaura šypsena. Diena darėsi vis malo- 
nesnė. 

Reikėjo daug organizuoti. Trymonas iš tikrųjų mėgo orga- 
nizuoti. 

Uola skriejo per aukštumas, nušluodama sniegą nuo pus- 
nių, esančių pora pėdų apačioje. Belafonas šmirinėjo aplink, 
įtrindamas amalo tepalą šen, iškirsdamas runą ten. Tuo metu 
Traukvėjis drebėjo iš siaubo ir nuovargio, o Dvigėlis jaudinosi 
dėl savo Bagažo. 

- Priekyje viršuje, - perrėkdamas vėją sušuko druidas, - 
štai didysis dangaus kompiuteris! 

Traukvėjis Žvilgterėjo pro pirštus. Tolimame horizonte ma- 
tėsi milžiniška pilkų ir juodų blokų konstrukcija, išdėstyta kon- 

centriškais ratais ir mistiškomis aveniu, niūri ir grėsminga balto 
sniego fone. Žmonės niekaip negalėjo pajudinti šitų gimstančių 
kalnų - tikriausiai kažkokia jėga į akmenį pavertė visą būrį mil- 
žinų 1... 

- Atrodo kaip daug uolų, - pasakė Dvigėlis. 

Belafonas sustojo, nepabaigęs gesto. 

- Ką? - pasitikslino jis. 

- Labai dailu, - skubiai pridūrė turistas. Jis paieškojo žo- 
džio: - Etniška, - nusprendė Dvigėlis. 

Druidas sustingo. 

- Dailu? - paklausė jis. - Silikono gabalų triumfas, moder- 
nios akmentašių technologijos stebuklas - dailu? 

- O, taip, - tarė Dvigėlis, kuriam sarkazmas buvo tik devy- 
nių raidžių žodis, prasidedantis S. 

- Ką reiškia “etniška"? - paklausė druidas. 

- Tai reiškia “siaubingai įspūdinga", - skubiai tarė Traukvė- 
jis, - o mes, atrodo, tuoj pavojingai leisimės, jei galėčiau paste- 
bėti... 

Tik truputį nuramintas Belafonas nusisuko. Jis plačiai 1š- 
skėtė rankas ir sušuko neverčiamų žodžių seriją, pasibaigusią 
įsižeidusiai sušnibždėtu: “Dailu!"" 

Uola stabtelėjo, sukėlusi sniego bangą, pasisuko ir pakibo 
virš rato. Apačioje druidas sudėtingais gestais mojavo dviem 
amalo kuokštais ir Belafonas įgudusiai nuleido masyvų bloką 
tarp dviejų stovinčių milžinų, pasigirdus tik tylutėliam spragtelė- 
jimui. 

Ilgu atodūsiu Traukvėjis iškvėpė visą orą. Oras nuskubėjo 
kažkur slėptis. 

Į uolos šoną atsitrenkė kopėčios ir virš krašto pasirodė se- 
nyvo druido galva. Jis nustebęs pažvelgė į du keleivius ir tada 
pasižiūrėjo į Belafoną. 

- Pačiu sumautu laiku, - pasakė jis, - iki Kiaulėdų liko 
septynios savaitės, 0 mums... 

- Labas, Zakrija, - pertarė Belafonas, - kas dabar? 

- Viskas susipainiojo. Šiandien išpranašavo saulėtekį trimis 

Visatos, tarė jie, egzistencija priklausė nuo pusiausvyros, 
kurią sukuria keturios jėgos: žavesys, įtikinėjimas, neužtikrintu- 
mas ir kraugeriškumas. 

Todėl saulė ir mėnulis sukosi aplink Diską dėl to, jog jie 
buvo įtikinti nenukristi, ir neskrido šalin dėl neužtikrintumo. Ža- 
vesys leido medžiams augti, dėl kraugeriškumo šie stiebėsi vis 
aukštyn ir taip toliau. Kai kurie dmidai matė tam tikras teorijos 
ydas, bet vyresnieji druidai labai kryptingai paaiškino, jog iš tie- 
sų jie suras vietos priešininkų argumentams, be kurių negali ap- 
sieiti jokie moksliniai ginčai, ir ta vieta bus kitos saulėgrąžos 
šventės laužas. 


- Tai tu esi astronomas? - paklausė Dvigėlis. 

- O, ne, - atsakė Belafontas, uola švelniai lenkė kalno šlai- 
tą, - aš esu kompiuterinės technikos konsultantas. 

- Kas yra kompiuterinė technika? 

- Štai ji, - paaiškino druidas, sandaluota koja treptelėjęs į 
uolą, - bent jau dalis technikos. Tai yra detalė. Aš ją gabenu. 
Viesulo Lygumose jie turi problemų su didžiaisiais ratais. Bent 
jaujie taip sako - norėčiau gauti po bronzinį torhbą už kiekvieną 
naudotoją, kuris neskaitė instrukcijos. 

- O kokia iš jo nauda? - paklausė Traukvėjis. Bet kas, tik 
negalvoti apie kritimą žemyn. 

- Galima naudoti... sužinoti, koks dabar mėtų laikas, - pa- 
sakė Belafonas. 

- Aha. Vadinasi, jei jis apsnigtas, tai turi būti žiema? 

- Taip. Tai yra ne. Na, jei tu norėtum sužinoti, kada pakils 
kokia nors žvaigždė... 

- Kodėl? - pasiteiravo Dvigėlis, skleisdamas mandagų su- 
sidomėjimą. 

- Arba gal tu norėtum sužinoti, kada sėti javus, - pradė- 
damas prakaituoti pridūrė Belafonas, - ar galbūt... 

- Jei nori, paskolinsiu tau savo almanachą, - pasiūlė Dvigė- 
lis. 

- Almanachą? 

- Tai knyga, kuri tau sako, kuri dabar diena, - pavargusiu 

balsu paaiškino Traukvėjis, - tau labai praverstų. 

Belafonas sustingo. 

- Knyga? - paklausė jis, - nori pasakyti, iš popieriaus? 

- Taip. 

- Man tai neatrodo labai patikima, - piktdžiugiškai prane- 
šė jis, - kaip gali knyga žinoti, kokia šiandien diena. Popierius 
nemoka skaičiuoti. 

Jis nutrepsėjo uolos priekin, pavojingai ją sujudindamas. 
Traukvėjis sunkiai nurijo seilę ir pasišaukė Dvigėlį arčiau. 

- Ar esi kada girdėjęs apie kultūrinį šoką? - sušnypštė jis. 

- Ką, ką? | 

- Tai atsitinka, kai žmonės penkis šimtus metų bando pri- 
versti akmeninius ratus gerai dirbti, o tada ateina kas nors, ne- 
šinas knygute su puslapiais, skirtais kiekvienai dienai ir tokiais 
stebuklingais patarimais, kaip “Dabar pats laikas sodinti didpu- 
pes" ir “Ankstyvoji varna dantis rakinėja, vėlyvoji varna akis 
krapštinėja“. Ir tada tu supranti, ką reikia būtinai prisiminti apie 
kultūrinį šoką, - Traukvėjis stabtelėjo įkvėpti oro ir tyliai krūti- 
no lūpas stengdamasis prisiminti, kokia turėjo būti sakinio pras- 
mė. - Ir... - baigė jis. 

- Ką? 

- „„neaiškink to žmogui, skrendančiam tūkstančio tonų uo- 
la. 

- Ar tai dingo? 

Trymonas atsargiai pažvelgė pro dantytą Meno Bokšto, 
didžiulio trupančio akmens špilio, kylančio virš Nematytojo 
Universiteto, sieną. Studentų ir magijos instruktorių būrys apa- 
čioje sulinksėjo. 

- Jūs tikri? 0 

Iždininkas prisidėjo delnus prie burnos. 

minutėmis per anksti. Ir dar pasitikėk technika. 

Belafonas užsiropštė ant kopėčių ir dingo iš akių. Keleiviai 
susižvalgė ir sužiuro žemyn į plačią tuščią vietą vidiniame akme- 
nų rate. 

- Ką dabar darysime? - paklausė Dvigėlis. 

- Eisime miegoti? - pasiūlė Traukvėjis. 

Dvigėlis neatkreipė į tai dėmesio ir nulipo kopėčiomis že- 
myn. 
Aplink ratą druidai mažais plaktukėliais taukšėjo per me- 
galitą ir atidžiai klausėsi. Keletas milžiniškų akmenų gulėjo ant 
šono ir kiekvienas jų buvo apsuptas minios druidų, kurie atsar- 
giai juos tyrinėjo bei ginčijosi tarpusavyje. Magiškos frazės pa- 
siekdavo ir tą vietą, kur sėdėjo Traukvėjis. 

- Tai negali būti programinis nesuderinamumas - Užminto- 
sios Spiralės Giesmė buvo sukurta būtent koncentriniams žie- 
dams, idiote... 

- „aš sakau, įjungiam jį dar sykį ir pabandom paprastą 
mėnulio ceremoniją... 

- „..gerai, gerai, su akmenimis viskas gerai, tiesiog proble- 
mos su visata, aiškų? 

Pro išvarginto proto miglas Traukvėjis prisiminė siaubingą 
žvaigždę, kurią jie matė danguje. Praeitą naktį su visata atsitiko 
kažkas negero. 

Kaip jis sugrįžo atgal į Diską? 

Burtininkas jautė, jog atsakymai yra kažkur jo galvoje. Ir 
dar nemaloniau ėmė jausti, jog kažkas stebi sceną apačioje - 
stebi jo akimis. 

Keras išropojo iš savo olos giliuose nepramintuose burti- 
ninko proto takeliuose ir dabar įžūliai, kaip dūdų orkestras, 
kėpsojo smegenų priešakyje, stebėdamas veiksmo eigą ir min- 
tyse darydamas tai, kas būtų ekvivalentu spragintų kukurūzų 
valgymui. 

Traukvėjis pabandė Kerą nustumti - ir pasaulis išnyko... 

Burtininkas buvo tamsoje; šiltoje suplėkusioje tamsoje, 
kapo tamsoje, violetinėje mumijos sarkofago tamsoje. 

Stiprus senos odos ir rūgštus senovinio popieriaus kvapas. 
Popierius šiugždėjo. 

Jis jautė, jog tamsoje pilna neįsivaizduojamų siaubų, o visa 
bėda, kad neįsivaizduojamus siaubus buvo labai lengva įsivaiZ- 
duoti... 

- Traukvėji, - tarė balsas. Traukvėjis niekada negirdėjo 
kalbančio driežo, tačiau driežo balsas turėtų būti kaip tik toks. 

- Hmm, - atsiliepė jis, - taip? 

Balsas sukikeno - keistas popierinis garsas. 

- Turėtum paklausti: “Kur aš esu? 

- Ar man patiktų žinoti? - pasiteiravo Traukvėjis. Jis įdė- 
miai žiūrėjo į tamsą. Jau pripratęs prie jos burtininkas galėjo šį 
tą matyti. Kažką neaiškaus, vos matomo, paprastą pėdsaką 
ore. Kažką keistai pažįstamo. 

- Gerai, - tarė jis, - kur aš esu? 

- Tu sapnuoji. 

- Gal galiu pabusti? 

- Ne, - pasakė kitas balsas, toks pat senas bei sausas, 
kaip ir pirmasis, tik šiek tiek kitoks. 

- Mes turime tau pasakyti labai svarbų dalyką, - įsiterpė 
trečias balsas, dar negyviau sausesnis. Traukvėjis bukai linkte- 
lėjo. Jo mintyse lindintis Keras atsargiai žvilgčiojo per jo proto 
petį. 

- Tu sukėlei mums daug problemų, jaunasis Traukvėji, - tę- 
sė balsas, - tas kritimas nuo pasaulio krašto, visiškai nemąstant 
apie kitus žmones. Žinok, mes turėjome rimtai iškreipti realybę. 

- Oho. 

- O dabar tavęs laukia labai svarbi užduotis. 

- Aa. Gerai. 

- Prieš daugelį metų mes taip patvarkėme, jog vienas iš 
mūsų pasislėptų tavo galvoje, nes numatėme, jog ateis laikas, 
kai tau teks labai svarbus vaidmuo. 

- Man? Kodėl? 

- Tu daug bėgioji, - tarė vienas iš balsų, - tai yra gerai. Esi 
tas, kuris išlieka gyvas. 

- Kuris išlieka gyvas? Tūkstančius kartų manęs vos neuž- 
mušė. 

- Būtent. 

- Oo00. 

- Bet pasistenk nenukristi nuo Disko. Mums tai tikrai ne- 
paranku. 

- Kas tie mes? - paklausė Traukvėjis. 

Tamsoje pasigirdo šiugždėjimas. 

- Iš pradžių buvo žodis, - tarė sausas balsas tiesiai už bur- 
tininko nugaros. 

- Tai buvo Kiaušinis, - pataisė kitas balsas, - aš dar prisi- 
menu. Didysis Visatos Kiaušinis. Šiek tiek gumuotas. 

- Iš esmės jūs abu klystate. Esu tikras, jog tai buvo pir- 
mapradės gleivės. 

Balsas prie Traukvėjo kelio pasakė: 

- Ne, tai buvo po to. Iš pradžių buvo dangaus skliautas. 
Daug skliauto. Labai lipnus kaip ledinukas. Netgi, sakyčiau, si- 
rupuotas... 

- Jeigu kam nors įdomu, - įsiterpė traškantis balsas Trauk- 
vėjui iš kairės, - jūs visi neteisūs. Iš pradžių buvo Atsikrenkšti- 
mas... 

- „tada žodis... 

- „atleiskite, gleivės... 

- Tokios gumuotos, manyčiau... 

Tyla. Tada balsas atsargiai ištarė: 

- Nesvarbu, kas tai buvo, mes viską aiškiai prisimename. 

- Teisingai. 

- Tiksliai. 

- Ir mūsų užduotis yra pasirūpinti, jog jai neatsitiktų nieko 
siaubingo, Traukvėji. 

Traukvėjis sužvairavo į tamsą. 

- Gal būtumėte malonūs paaiškinti, apie ką jūs kalbate? 

Pasigirdo popierinis atodūsis. 

- Štai tau ir metafora, - pasakė vienas balsas, - klausyk, 
labai svarbu, jog tu išsaugotum Kerą savo galvoje ir tinkamu 

laiku atgabentum jį pas mus, supranti, kad reikiamu momentu 
mes galėtume būti pasakyti. Ar tu supranti? 

Traukvėjis pagalvojo: mes galėtume būti pasakyti? 

Ir jis suprato, koks pėdsakas matėsi priekyje. Tai buvo 
įrašas popieriuje Žiūrint iš apačios. 

- Aš esu Oktavoje? 

- Tam tikrais metafiziniais aspektais, - atsainiai tarė vienas 
iš balsų. Jis priartėjo. Traukvėjis galėjo jausti sausą šiugždėjimą 
tiesiai prieš savo nosį... 

Burtininkas pabėgo. 


Tamsos lape švytėjo vienintelis raudonas taškas. Po inau- 
guracijos Ordino galva, Trymonas, tebedėvintis ceremoninius 
drabužius, negalėjo atsikratyti jausmo, jog žvaigždė padidėjo, 
kol jis ją stebėjo. Suvirpėjęs jis nusisuko nuo lango. 

- Na? 

- Tai žvaigždė, - pasakė Astrologijos Profesorius, - be- 
rods. 

- Berods? 

Astrologas susigūžė. Jie stovėjo Nematytojo Universiteto 
observatorijoje ir mažytis rubininis taškelis horizonte spoksojo 
į jį neblogiau negu naujasis vadovas. 

- Matote, mes visada galvojome, jog žvaigždės turėtų būti 
labai panašios į mūsų saulę. 

- Maždaug mylios dydžio ugnies kamuoliai? 

- Taip. Bet šita nauja yra, na... didelė. 

- Didesnė už saulę? - paklausė Trymonas. Jis manė, jog 
mylios dydžio ugnies kamuolys yra gana įspūdingas, nors iš 
principo nepritarė žvaigždėms. Dėl jų dangus atrodė nešvarus. 

- Daug didesnė, - lėtai tarė astrologas. 

- Gal net didesnė už Didžiojo A'tuino galvą? 

Astrologas supyko. 

- Didesnė už Didįjį A'tuiną ir Diską kartu sudėjus, - tarė 
jis, - mes patikrinome, - skubiai pridūrė, - ir esame visai tikri. 

- Tada ji yra didelė, - sutiko Trymonas, - į galvą ateina 
žodis “milžiniška". 

- Masyvi, - nedelsdamas sutiko astrologas. 

- Hmm. 

Trymonas ėmė žingsniuoti plačiomis mozaikinėmis obser- 
vatorijos grindimis, išklotomis Disko Zodiako ženklais. Jų buvo 
šešiasdešimt keturi, nuo Vezeno, Dvigalvės Kengūros, iki Ga- 
hulio, Vazos Su Tulpėmis (didelės religinės svarbos žvaigždyno, 
kurio prasmė dabar, deja, yra prarasta). 

Jis stabtelėjo ant mėlynai auksinės Mubo Hienos plytelės ir 
staiga apsisuko. 

- Mes į ją atsitrenksime? - paklausė jis. 

- Bijau, kad taip, sere, - atsakė astrologas. 

- Hmm, - Trymonas žengė keletą Žingsnių priekin, mąsliai 
glostydamas barzdą. Jis stabtelėjo ties Okdžoko Pardavėjo ir 
Šventosios Dygliakiaulės sankirta. 

- Aš nesu tokių dalykų ekspertas, - tarė jis, - bet įsivaiz- 
duoju, jog tai nebūtų gerai? 

- Ne, sere. 

- Labai karštos tos žvaigždės? 

Astrologas nurijo seilę. 

- Taip, sere. 

- Mes sudegtume? 

- Ilgainiui. Žinoma, prieš tai būtų Disko drebėjimai, potvy- 
nio bangos, gravitacijos sutrikimai ir tikriausiai dingtų visa at- 
mosfera. 

- Aha. Kitaip tariant, padorios organizacijos trūkumas. 

Astrologas suabejojo ir pasidavė. 

- Galite taip sakyti, sere. 

- Žmonės imtų panikuoti? 

- Bijau, jog labai trumpai. 

- Hmm, - numykė Trymonas, kuris ką tik peržengė Gali 
Būti Vartus ir tolygiai artinosi prie Dangiškosios Karvės. Jis vėl 
sužvairavo į raudoną spindesį horizonte. Atrodė, jog kažką nu- 
sprendė. - Mes negalime surasti Traukvėjo, o jei negalime su- 
rasti Traukvėjo, mes negalime surasti aštuntojo Oktavos kero. 
Bet mes Žinome, jog norint išvengti katastrofos Oktavą būtina 
perskaityti - kitaip kam Kūrėjas ją paliko? 

- Gal Jis buvo tiesiog užuomarša? - leptelėjo astrologas. 

Trymonas įsmeigė į jį akis. 

- Kiti Ordinai naršo po visas žemes nuo čia iki Kupros, - 
tęsė jis, skaičiuodamas ant pirštų, - nes atrodo nelogiška, kad 
žmogus įskristų į debesį ir neišskristų... 

- Nebent debesis būtų pilnas uolų, - pasakė astrologas, 
varganai ir, kaip paaiškėjo, visiškai nesėkmingai bandydamas 
praskaidrinti nuotaiką. 

- Bet jis privalo nusileisti... kažkur. Kur? Paklauskime mū- 
sų pačių. 

- Kur? - lojaliai paklausė astrologas. 

- Ir tuoj pat pasisiūlo veiksmų seka. 

- Aha, - pritarė astrologas bėgdamas, kad neatsiliktų nuo 
burtininko, žengiančio per Du Storus Pusbrolius. 

- Ir ta seka yra..? 

Astrologas pasižiūrėjo į dvi plieno pilkumo ir blankumo 
akis. 

- Hmm. Mes liaujamės ieškoję? - pabandė jis. 

- Būtent! Mes naudojame Kūrėjo mums duotas dovanas, 
žiūrime žemyn ir ką matome? 

Astrologas viduje sudejavo. Pasižiūrėjo žemyn. 

- Plyteles? - surizikavo jis. 

- Plyteles, taip, kurios kartu sudėtos sudaro..? - Trymonas 
laukė. 

- Zodiaką? - žengė žingsnį beviltiškoje padėtyje atsidūręs 
astrologas. 

- Teisingai! Todėl mums reikia paruošti smulkų Traukvėjo 

horoskopą ir tada žinosime, kur jis yra! 

Astrologas išsišiepė kaip žmogus, kuris, šokdamas stepą 
ant lakiojo smėlio, po kojomis jaučia slidų akmenį. 

- Man reikia Žinoti tikslią jo gimimo vietą ir laiką, - tarė jis. 

- Lengva. Prieš ateidamas aš nurašiau duomenis iš Univer- 
siteto bylų. 

Astrologas pasižiūrėjo į užrašus ir suraukė kaktą. Jis per- 
ėjo per kambarį ir atidarė platų stalčių, pilną brėžinių. Vėl per- 
skaitė užrašus. Po to paėmė porą sudėtingų kompasų ir pave- 
džiojo jais po brėžinius. Išsitraukęs mažą varinę astroliabiją, at- 
sargiai ją palenkė. Profesorius pradėjo švilpauti pro dantis. Jis 
paėmė gabalėlį kreidos ir ant lentos pakeverzojo keletą skaičių. 

Tuo metu Trymonas žvelgė į naująją žvaigždę. Jis galvojo: 
legenda Tsorto Piramidėje sako, jog tas, kuris pasakys Aštuo- 
nis Kerus, kai Diskui grės pavojus, gaus tai, ko tikrai trokšta. Ir 
tai įvyks taip greitai! 

Ir jis pamanė: prisimenu Traukvėjį, ar ne jis buvo tas pleis- 
kanotas berniukas, visada stovėjęs rikiuotės gale per pasiruo- 
šimus? Neturėjo nė lašelio magiško talento. Tegu jis atsistoja 
prieš mane ir tada pažiūrėsim, ar negalima gauti visų aštuonių... 

Astrologas tyliai saumurmėjo: “Čia tai bent!"* Trymonas ap- 
sisuko. 

- Na? 

- Nepaprasta lentelė, - neatgaudamas kvapo tarė astrolo- 
gas. Jo kakta susiraukšlėjo. - Tikrai labai keista. 

- Kodėl keista? 

- Jis gimė po Maža Nuobodžia Blyškių Žvaigždžių Grupe, 
kuri, kaip jūs žinote, yra išsidėsčiusi tarp Skraidančio Briedžio 
1 Mazguotos Gijos. Sakoma, jog net senoliai negalėtų pasakyti 
nieko įdomaus apie šį ženklą, kuris... 

- Taip, taip, netempk gumos, - piktai riktelėjo Trymonas. 

- Tai ženklas, tradiciškai sietinas su šachmatų lentų dirbė- 
Jais, svogūnų pardavėjais, menkos religinės reikšmės gipsinių 
daikčiukų gamintojais ir žmonėmis, alergiškais alavui. Jokio 
burtininko ženklo. O jo gimimo metu Kori Celesčio šešėlis... 

- Nenoriu žinoti visų mechaninių smulkmenų, - suurzgė 
Trymonas, - duok man jo horoskopą. 

Astrologas, kuris gana neblogai leido laiką, atsiduso ir at- 
liko keletą papildomų skaičiavimų. 

- Labai gerai, - tarė jis, - vadinasi, skaitau: “Šiandien gera 
diena susirasti naujų draugų. Geras darbas gali turėti nenumaty- 
tų pasekmių. Nesuerzink druidų. Greitai iškeliausi į labai keistą 
kelionę. Laimingas maistas yra maži agurkai. Žmonės, nutaikę į 
tave peilius, tikriausiai yra negeruoliai. P. S. Apie druidus mes 

- Druidai, - pasitikslino Trymonas, - įdomu... 

- Ar viskas gerai? - pasiteiravo Dvigėlis. 

Traukvėjis atmerkė akis. 

Burtininkas skubiai atsisėdo 1r čiupo Dvigėliui už marškinių. 

- Noriu iš čia išvykti! - sucypė jis, - dabar! 

- Bet dabar bus senovinė ir tradicinė ceremonija! 

- Man nesvarbu, kokio senumo! Aš noriu pajusti dorus 
gatvių akmenis po kojomis, noriu seno pažįstamo pamazgų 
duobių kvapo, noriu būti ten, kur daug Žmonių, gaisrų, stogų, 
sienų ir panašių draugiškų dalykų! Aš noriu grįžti namo! 

Traukvėjis suprato, jog staiga desperatiškai pasiilgo ga- 
ruojančių aprūkytų gatvių Ankh-Morporke, kuris visada geriau- 
siai atrodydavo pavasarį, kai lipnus drumstų Ankh-Morporko 
Upės vandenų blizgesys įgaudavo specialų vaivorykštinį atspal- 
vį, o medžių šakos skambėdavo nuo paukščių čiulbesio ar bent 
jau ritmiško kosėjimo. 

Su ašaromis akyse jis prisiminė subtilų šviesos Žaismą vie- 
tinėje įžymybėje - Mažųjų Dievų Šventykloje, ir gerklėje įstrigo 
gumulas, vien atsiminus keptos žuvies prekystalius Viduriniosios 
ir Kietųjų Amatininkų gatvių sankryžoje. Jis pagalvojo apie ten 

parduodamus marinuotus agurkus, dideles žalias daržoves it 
nuskendę banginiai lindinčias savo stiklainių dugnuose. Jie iš to- 
lo šaukė Traukvėjį, žadėdami pristatyti jį įdarytiems kiaušiniams 
kitame stiklainyje. 

Burtininkas pagalvojo apie jaukias arklidžių pastoges ir 
šiltas vietas, kur leisdavo naktis. Kažkada jis kvailai pašiepė to- 
kį gyvenimo būdą. Dabar tai atrodė neįtikėtina, o tada jam bu- 
vo nuobodu. 

Dabar jau užteks. Jis ruošėsi grįžti namo. Marinuoti agur- 
kėliai, aš girdžiu jūsų šauksmą... 

Traukvėjis pastūmė Dvigėlį į šoną, didingai susisiautė savo 
apdriskusį rūbą, pasisuko veidu į pusę, kur, burtininko nuomo- 
ne, turėjo stovėti jo gimtasis miestas, ir su ypatingu pasiryžimu 
bei tokiu pačiu užmaršumu nužengė nuo trisdešimties pėdų 
aukščio akmens. 

Po dešimties minučių, kai susijaudinęs ir atgailaujantis Dvi- 
gėlis iškasė jį iš didelės pusnies akmenų papėdėje, Traukvėjo 
išraiška nepasikeitė. Dvigėlis įsispoksojo į jį. 

- Ar viskas gerai? - paklausė turistas, - kiek pirštų aš ro- 
dau? 

- Noriu grįžti namo! 

- Gerai. 

- Ne, nebandyk manęs atkalbėti, man užteko. Norėčiau 
sakyti, jog buvo smagu, tačiau negaliu ir... ką? 

- Aš sakiau “gerai"", - tarė Dvigėlis, - aš vėl mielai pamaty- 
čiau Ankh-Morporką. Manau, dabar jis turėtų būti neblogai at- 
statytas. 

Reikėtų pastebėti, jog šitai porelei paskutinį kartą matant 
miestą, jis gana žaismingai degė. Šitas faktas turėjo daug ben- 
dro su Dvigėlio bandymu neapsišvietusiai publikai pristatyti 
gaisro draudimo koncepciją. Tačiau naikinantys gaisrai buvo 
nuolatinė morporkiečio gyvenimo ypatybė ir miestas visuomet 
būdavo linksmai bei skrupulingai atstatomas, naudojant kuo 
sausesnį medį ir šiaudus apsaugai nuo vandens sutepus derva. 

- O, - pasakė truputį subliūkšdamas Traukvėjis, - gerai. 

Tada gerai. Gerai. Tada gal ir kilkim. 

Jis atsistojo ir nusivalė sniegą. 

- Tik manyčiau, verta palaukti ryto, - pridūrė Dvigėlis. 

- Kodėl? 

- Dėl to, kad velniškai šalta, mes nežinome, kur esame, 
Bagažas dingo, temsta... 

Traukvėjis stabtelėjo. Giliuose jo proto kanjonuose pasi- 
girdo tolimas popieriaus šiugždesys. Jis turėjo siaubingą nuo- 
jautą, jog nuo šiol sapnai bus labai vienodi, o burtininkas galėjo 
ir geriau praleisti laiką, užuot klausydamasis krūvos senovinių 
kerų paskaitų, kurie negalėjo sutarti net dėl visatos pradžios... 

Mažytis sausas balsas smegenų užnugaryje paklausė: Kaip 
geriau? 

- Užsičiaupk, - pasakė jis. 

- Aš tik sakiau, kad velniškai šalta ir... - pradėjo Dvigėlis. 

- Aš sakiau ne tau, aš sakiau sau. 

- Ką? 

- Užsičiaupk, - pervargusiu balsu pratarė Traukvėjis, - čia 
aplink valgyti nieko nėra? 

Geęstančioje žalioje saulėlydžio šviesoje milžiniški akmenys 
atrodė juodi ir grėsmingi. Vidinis ratas buvo pilnas druidų, ke- 
leto laužų šviesoje šmirinėjančių aplink ir derinančių tokias rei- 
kalingas periferines akmeninio kompiuterio priemones, kaip jau- 
čių kaukolės ant stiebų, papuoštų amalu, susirangiusiomis gyva- 
tėmis išsiuvinėtas vėliavas ir taip toliau. Už laužų šviesos ratų 
susirinks daug žmonių iš lygumų - druidų festivaliai visada buvo 
populiarūs, ypač kai kažkas nepasisekdavo. 

Traukvėjis išplėtė akis. 

- Kas čia vyksta? 

- Na, matai, - entuziastingai paaiškino Dvigėlis, - be abe- 
j0, ceremonija, kuriai jau daug tūkstančių metų, skirta mėnulio 
atgimimui... ar galbūt saulės atgimimui. Ne, esu tikras, jog mė- 
nulio. Bet ji yra labai rimta, nuostabi ir tyliai didinga. 

Traukvėjis suvirpėjo. Jis visada imdavo jaudintis, kai Dvi- 
gėlis pradėdavo taip kalbėti. Kol kas jis dar nepasakė “įstabu" 

ir “ftolkloriška" (Traukvėjis taip 1r nesugebėjo surasti tinkamo 
vertimo šitiems žodžiams), tačiau artimiausias variantas buvo 
“bėda". 

- O, kad čia būtų Bagažas, - apgailestavo turistas, - galė- 
čiau pasinaudoti savo paveikslų dėžute. Atrodo, ceremonija 
bus labai įstabi ir folkloriška. 

Minia linksmai sujudo. Veiksmas jau aiškiai turėjo prasi- 
dėti. 

- Klausyk, - skubiai tarstelėjo Traukvėjis, - druidai yra žy- 
niai. Prisimink tai. Nerodyk nieko, kas juos supykintų. 

- Bet... 

- Nesisiūlyk pirkti akmenų. 

- Bet aš... 

- Nepradėk šnekėti apie įstabius vietinius papročius. 

- Aš maniau... 

- Ir tikrai nebandyk parduoti jiems draudimo, nes nuo to 
jie visada pyksta. 

- Bet tai juk Žyniai! - suvaitojo Dvigėlis. Traukvėjis stabte- 
lėjo. 

- Taip, - pasakė jis, - čia ir slypi visa esmė, ar ne? 

Tolimojoje išorinio rato pusėje formavosi kažkokia proce- 
sija. 

- Žyniai yra malonūs, geri žmonės, - tarė Dvigėlis, - mano 
tėvynėje jie vaikšto su išmaldos dubenėliais. Tai vienintelis jų 
turtas, - pridūrė jis. 

- Aha, - ne visai supratęs pritarė Traukvėjis, - kraujui su- 
pilti, ar ne? 

- Kraujui? 

- Taip, iš aukų. 

Traukvėjis pagalvojo apie savo tėvynėje pažįstamus žŽy- 
nius. Jis, be abejo, stengėsi nesusipykti su jokiu dievu, dažnai 
dalyvaudavo šventyklų apeigose ir iš esmės manė, jog bet kurio 
Apvaliosios Jūros regiono žynį būtų tiksliausia pavaizduoti krų- 
vinomis iki alkūnių rankomis. 

Dvigėlis pasibaisėjo. 

- O, ne, - pasakė jis, - ten, iš kur aš kilęs, žyniai yra šventi 
žmonės, savo gyvenimą paskyrę vargui, geriems darbams ir 
Dievo prigimties studijoms. 

Traukvėjis apgalvojo šitą naujovišką pasiūlymą. 

- Jokių aukų? - paklausė jis. 

- Tikrai ne. 

Traukvėjis pasidavė. 

- Tada, - pareiškė jis, - jie neatrodo man labai šventi. 

Iš būrio bronzinių trimitų ištrūko blerbiantis garsas. Trauk- 
vėjis apsidairė. Pro jį lėtai žygiavo druidų vora sų amalo ūgliais 
apkabinėtais ilgais pjautuvais. Paskui juos sekė įvairūs jaunes- 
nieji druidai ir mokiniai, grojantys visokiais mušamaisiais instru- 
mentais, kurie tradiciškai turėjo nuginti blogio dvasias. 

Deglų šviesa metė jaudinančiai dramatiškus atšvaitus ant 
akmenų, niūriai stovėjusių žaliai nušviesto dangaus fone. Kori 
Celesčio pusėje mirgančios aušros užuolaidos ėmė mirksėti ir 
Žibėti tarp žvaigždžių milijonams ledo kristalų pradėjus šokti 
magiškajame Disko lauke. 

- Belafonas man viską paaiškino, - sušnibždėjo Dvigėlis, - 
mes regėsime laiko išbandytą ceremoniją, simbolizuojančią 
Žmogaus ir Visatos Vienumą. Taip jis ir pasakė. 

Traukvėjis rūgščiai pasižiūrėjo į procesiją. Druidams išsi- 
skleidus aplink didelį plokščią akmenį rato centre, jis negalėjo 
nepastebėti gražios, gal kiek išblyškusios jaunos panelės. Ji dė- 
vėjo baltą suknelę, auksinį papuošalą ant kaklo ir buvo nutai- 
siusi migloto suvokimo išraišką. 

- Ar ji druidė? - paklausė Dvigėlis. 

- Nemanau, - lėtai atsiliepė Traukvėjis. 

Druidai pradėjo giedoti. Tai buvo, kaip jautė Traukvėjis, 
ypač nemaloni ir gana nuobodi giesmė, kuri skambėjo taip, lyg 
turėtų baigtis staigiu crescendo. Ir jauna moteris, gulinti ant ak- 
mens, nė kiek neišmušė jo minčių traukinio iš vėžių. 

- Aš noriu pasilikti, - pasakė Dvigėlis, - manyčiau, jog to- 

kios ceremonijos grąžina mus į primityvų paprastumą, kai... 

- Taip, taip, - atsiliepė Traukvėjis, - bet, jei nori Žinoti, jie 
ruošiasi ją paaukoti. 

Dvigėlis apstulbęs išsprogino akis. 

- Ką, užmušti ją? 

- Taip. 

- Kodėl? 

- Neklausk manęs. Kad augtų javai arba kad kiltų mėnulis, 
ar dar kažkas. O gal tik šiaip, norint žudyti žmones. Štai tau ir 
religija. 

Burtininkas ne tiek išgirdo, kiek pajuto tylų murmėjimą. 
Atrodė, jis sklinda iš šalia esančio akmens. Po akmeniu kaip 
jonvabaliai mirgėjo šviesos taškiukai. 

- Ar jie negali apsieiti su uogomis, gėlėmis ir taip toliau? - 
paklausė jis, - atseit simboliškai? 

- Nea. 

- O ar kas nors bandė? 

Traukvėjis atsiduso. 

- Klausyk, - tarė jis, - joks save gerbiantis Aukštasis Žy- 
nys nedarys visų šitų nesąmonių su trimitais, procesijomis, vėlia- 
vomis ir visu kitu, kad po to įsmeigtų peilį į narcizą ar į porelę 
slyvučių. Turi su tuo susitaikyti, visos kalbos apie auksines ša- 
kas ir gamtos ciklus baigiasi seksu ir smurtu, paprastai tuo pačiu 
metu. 

Burtininko nuostabai, Dvigėlio lūpa ėmė virpėti. Dvigėlis ne 
tik žvelgė į pasaulį pro rožinius akinius. Traukvėjis žinojo - Dvi- 
gėlis žiūrėjo ir pro rožines smegenis ir klausėsi per rožines ausis. 

Grėsmė neišvengiamai kilo prie crescendo. Vyriausias 
druidas tikrino savo pjautuvo ašmenis ir visų akys buvo nu- 
kreiptos į akmeninį pirštą ant snieguotų kalvų, kur tuoj tarytum 
svečias turėjo pasirodyti mėnulis. 

- Tau neverta... 

Bet Traukvėjis kalbėjo pats su savimi. 

Tačiau speiguotas peizažas už rato ribų nebuvo visiškai 
tuščias. Visų pirma artinosi Trymono įspėta burtininkų grupė. 

O pasislėpusi už tinkamai nuvirtusio akmens viską matė ir 
maža vieniša figūra. Viena didžiausių Disko legendų susidomė- 
jęs stebėjo įvykius akmenų rate. 

Jis matė giedančių druidų ratą, matė vyriausiąjį druidą iš- 
keliant pjautuvą... 

Ir išgirdo balsą. 

- Alio! Prašau atleisti! Ar galiu įsiterpti? 


LARA) 
“0 G 


Traukvėjis desperatiškai apsidairė, ieškodamas būdo pa- 
bėgti. Būdo nebuvo. Dvigėlis stovėjo šalia altoriaus akmens, iš- 
kėlęs vieną pirštą ir skleisdamas mandagų pasiryžimą. 

Traukvėjis atsiminė vieną dieną, kai Dvigėliui pasirodė, jog 
gyvulių varovas per stipriai muša savo bandą, ir turisto pastabos 
apie padorumą gyvulių atžvilgiu paliko Traukvėjį stipriai sutryp- 
tą ir kraujuotą. 

Druidai žiūrėjo į Dvigėlį su išraiška, kuri paprastai nutaiso- 
ma išvydus pamišusias avis ar staigią varlių liūtį. Traukvėjis ne- 
galėjo gerai girdėti, ką kalbėjo Dvigėlis, tačiau per nutolusį ratą 
atsklisdavo tokios frazės, kaip “etniniai papročiai" bei “riešutai 
ir gėlės". 

O tada burtininko burną užčiaupė krūvą sūrinių šiaudelių 
primenantys pirštai, ypač aštrūs ašmenys palietė jo Adomo 
obuolį ir drėgnas balsas šalia ausies pasakė: 

- Nė garšo arba tu jau lavonaš. 

Traukvėjo akys ėmė sukiotis akiduobėse, lyg bandydamos 

pasipiktinusi ji išsišnypštė nosį į savo rūbo kraštą. 

Sutrikęs Dvigėlis pakėlė akis į Traukvėjį. 

- Hm, aš manau, tu ne visai supranti, - ėmė aiškinti jis, - 
mes ką tik tave išgelbėjome nuo tikros mirties. 

- Manot, čia lengva, - pasakė ji, - tai yra išlaikyti save... - 
ji paraudo ir piktai sugniaužė savo drabužio kraštą, - pasilikti... 
neleisti sau tapti... neprarasti kvalifikacijos... 

- Kvalifikacijos? - paklausė Dvigėlis, laimėdamas Trauk- 
vėjo Taurę, skirtą lėčiausiai mąstančiam multivisatos Žmogui. 
Merginos akys susiaurėjo. 

- Aš jau galėjau būti ten, viršuje, pas Mėnulio Deivę, ir 
gerti midų iš sidabrinių indų, - irzliai tarė ji, - aštuonerius metus 
šeštadienio vakarais sėdėjau namuose, ir viskas veltui! 

Ji žvilgtelėjo į Traukvėjį ir susiraukė. 

Tada šis kažką pajuto. Gal tik vos girdimus žingsnius už 
nugaros, gal jos akyse atsispindėjusį judesį - bet burtininkas 
pasilenkė. 

Kažkas prašvilpė pro tą vietą, kur ką tik buvo jo kaklas, 
ir atšoko nuo plikos Dvigėlio galvos. Traukvėjis apsisuko, pa- 
matė, kaip archidruidas vėl ruošiasi kirsti savo pjautuvu, ir ne- 
matydamas vilties pabėgti desperatiškai spyrė. 

Koja pataikė druidui tiesiai į kelio girnelę. Šiam suklykus 
bei išmetus ginklą pasigirdo nemalonus mėsingas garsas ir drui- 
das nugriuvo veidu į žemę. Už jo stovintis mažas žmogeliukas 
su ilga barzda ištraukė kardą iš kūno, nuvalė su sauja sniego ir 
tarė: 

- Mano štrėnoš varo mane iš proto. Tu gali nešti lobiuš. 

- Lobius? - silpnai išspaudė Traukvėjis. 

- Vėriniuš ir viša kita. Taš aukšineš apykakleš. Daug apy- 
kaklių. Štai tau ir žyniai, - drėgnai konstatavo senis, - nieko ki- 
to, tik apykaklėš. Kaš šita mergina? 

- Ji neleidžia mums jos neišgelbėti, - pasakė Traukvėjis. 
Pro nusitekėjusius akių šešėlius mergina iššaukiančiai pažvelgė 
į senį. 

- Na, ir kaš, - tarė jis, vienu judesiu pakėlė ją, susvyravo, 
suriko kažką apie savo artritą ir nugriuvo. 

Po akimirkos vis dar gulėdamas jis sušvebeldžiavo: 

- Neštovėk rankaš šudėjuši, kvaila žąšie - padėk man at- 
šištoti. 

Didelei Traukvėjo, o ir pačios merginos nuostabai, ji taip ir 
padarė. 

Tuo metu Traukvėjis bandė prikelti Dvigėlį. Įbrėžimas 
smilkinyje nebuvo labai gilus, bet mažasis žmogutis gulėjo be 
sąmonės su veide sustingusia švelniai sunerimusia šypsena. Jo 
kvėpavimas buvo negilus ir keistas. 

Ir jis buvo lengvas. Ne numnetęs svorio, o tiesiog besvoris. 
Burtininkas lygiai taip pat galėjo laikyti šešėlį. 

Traukvėjis prisiminė kalbas apie tai, jog druidai naudojo 
keistus ir siaubingus nuodus. Žinoma, sklido gandas (dažnai iš 
tų pačių Žmonių), jog sukčių akys yra arčiau viena kitos, jog 
žaibas niekada netrenkia į tą pačią vietą ir jei dievai būtų norė- 
ję, kad žmonės skraidytų, jie būtų įteikę jiems avialinijų bilietą. 
Bet Dvigėlio lengvumas baugino Traukvėjį. Siaubingai baugino. 

Jis pakėlė akis į merginą. Ši persimetė senį per petį ir pa- 
dovanojo Traukvėjui mažą atsiprašančią šypseną. Kažkur iš už 
nugaros atsklido balsas: 

- Višką paėmėt? Tada dingštam iš čia, kol jie dar nešugrį- 
ŽO. 

Traukvėjis pasikišo Dvigėlį po pažastimi ir nusekė paskui. 
Tai buvo vienintelis dalykas, kurį jis galėjo padaryti. 

Senis turėjo didelį baltą Žirgą, šiek tiek toliau nuo ratų pri- 
rištą prie nudžiūvusio medžio pilname sniego griovyje. Žirgas 
buvo glotnus, blizgantis ir bendrą puikaus kovinio ristūno vaizdą 
truputį gadino tik hemorojinė pagalvėlė, pririšta prie balno. 

- Gerai, nuleišk mane. Balnamaišyje yra tepalo butelyš, 
jeigu tu nieko prieš... 

Traukvėjis kuo patogiau atrėmė Dvigėlį į medį ir mėnulio 
šviesoje - taip pat blyškiai rausvoje grėsmingos naujos Žvaigž- 
dės šviesoje - pirmą kartą normaliai pasižiūrėjo į savo gelbėto- 
ją. 

Šis turėjo tik vieną akį, kitą dengė juodas raištis. Liesas 

kūnas buvo virtęs randų tinklu ir dabar net virpėjo nuo iššokusių 
gyslų. Jo dantys jau seniai buvo nusprendę išeiti iš darbo. 

- Kas tu esi? - paklausė burtininkas. 

- Betana, - atsiliepė mergina, trindama nemaloniai dvo- 
kiančiu žalių tepalu senio nugarą. Paklausta, kas galėtų atsitikti 
po to, kai herojus ant balto ristūno išgelbėjo nekaltą mergaitę 
nuo paaukojimo, ji tikriausiai nebūtų paminėjus: tepalo, bet jei 
jau reikėjo tepti, tai ruošėsi padirbėti iš peties. 

- Aš turėjau omeny jį, - pasitaisė Traukvėjis. 

Viena žvaigždės skaistumo akis žvilgtelėjo į jį. 

- Mano vardaš Kojanaš, jaunuoli. 

Betanos rankos nustojo judėti. 

- Kojanas? - paklausė ji. - Kojanas Barbaras? 

- Taš patš. 

- Palauk, palauk, - nutraukė jį Traukvėjis. - Kojanas yra 
labai didelis kietuolis, jo kaklas kaip buliaus, o krūtinės raume- 
nys kaip maišas su futbolo kamuoliais. Juk jis didžiausias Disko 
karys, savo laikų legenda. Prisimenu, mano senelis pasakojo, 
kad jį matė... mano senelis pasakojo, kad... mano senelis... 

Jis užsikirto, pajutęs gręžiantį žvilgsnį. 

- O, - tepasakė Traukvėjis. - O. Žinoma. Atsiprašau. 

- Taigiš, - tarė Kojanas ir atsiduso, - višiškai teišingai, jau- 
nuoli. Aš ešu šavo patieš legendoš amžiauš. 

- Nieko sau, - tarė Traukvėjis, - tai kiek tau tiksliai metų? 

- Aštuoniašdešimtšeptyni. 

- Bet tu buvai pats didžiausias, - sušuko Betana, - bardas 
vis dar dainuoja dainas apie tave. 

Kojanas gūžtelėjo pečiais ir tyliai cyptelėjo iš skausmo. 

- Jokių honorarų negavau, - pasakė jis ir niūriai pasižiūrėjo 
į sniegą, - Mano gyvenimo šaga. Aštuoniašdešimt metų veršle, 
o kuo galiu pašigirti? Škaudančia nugara, hemorojumi, blogu 
virškinimu ir šimtu škirtingų receptų šriubai. Šriuba! Aš neken- 
čiu šriuboš! 

Betana suraukė kaktą. 

- Šriuba? 

- Sriuba, - paaiškino Traukvėjis. 

- Taip, šriuba, - liūdnai sušvebeldžiavo Kojanas, - šupran- 
tate, tai viš mano dantyš. Kai neturiu dantų, niekaš į tai nežiūri 
rimtai, jie šako: “Prišėšk prie ugnieš, šenuk, ir išgerk šriu..." - 
Kojanas įsmeigė akis į Traukvėjį, - kokš keistaš tavo košulyš, 
vaikine. 

Negalėdamas žiūrėti Betanai į veidą, Traukvėjis nusuko 
akis šalin. Tada jo širdis nusmuko į kulnus. Praradęs sąmonę 
Dvigėlis ramiai rėmėsi į medį ir atrodė taip priekaištingai, kaip 
tik įmanoma tokiomis aplinkybėmis. 

Kojanas taip pat jį prisiminė. Barbaras netvirtai atsistojo ir 
nušlepsėjo prie turisto. Pravėrė šiam abi akis, apžiūrėjo įdrės- 
kimą ir apčiupinėjo pulsą. 

- Jis išėjo. 

- Mirė? - paklausė Traukvėjis. Jo galvos konferencijų sa- 
lėje gal tuzinas emocijų pašoko ir ėmė šaukti. Iš pradžių tvirtai 
dominavo Palengvėjimas, kai savo priežastis išdėstė Šokas, o 
tada Sumišimas, Siaubas ir Netektis pradėjo muštynes, kurios 
baigėsi tik tada, kai pro kitas duris pasižiūrėti, kas vyksta, 
įslinko Gėda. 

- Ne, - susimąstęs atsakė Kojanas, - nevišai. Tiešiog 1š- 
ėjo. 

- Kur išėjo? 

- Nežinau, - tarė Kojanas, - bet pažįštu Žmogų, kuriš gali 
turėti žemėlaphį. 


Toli snieguotuose laukuose šešėliuose mirgėjo pusė tuzino 
raudonų taškiukų. 

- Jis netoliese, - pasakė vadovaujantis burtininkas, įsižiūrė- 
damas į mažą krištolinę sferą. 

Už jo nugaros pasigirdo neaiškus murmėjimas, daugiau 
mažiau reiškęs, jog kad ir kur Traukvėjis būtų, jis nebus toliau 
už karštą vonią, gerus pietus ir šiltą lovą. 

Tada burtininkas, trepsėjęs ariergarde, sustojo ir paliepė: 

- Klausykit! 

Jie pasiklausė. Girdėjosi subtilūs Žiemos, imančios į nagą 
žemę, garsai, uolų traškėjimas ir tylus po sniego antklode besi- 

rnejančių mažų padariukų urzgimas. Tolimame miške sukaukė 
vilkas, pasijuto nejaukiai, kai niekas neatsiliepė, 1r nutilo. Gir- 
dėjosi sidabriškai krentanti mėnesiena. Girdėjosi pusės tuzino 
burtininkų, bandančių kvėpuoti tyliai, šniokštimas. 

- Aš nieko negirdžiu... - pradėjo vienas. 

- Ša! 

- Gerai, gerai... 

Tada jie visi išgirdo - tylų tolimą traškėjimą, tarsi kažkas 
labai greitai judėtų per sniego plutą. 

- Vilkai? - paklausė burtininkas. Ir visi pagalvojo apie 
šimtus lieknų ir alkanų kūnų, lekiančių per naktį. 

- N-ne, - patikino vadas, - pernelyg tankiai. Galbūt tai pa- 
siuntinys? 

Dabar traškėjimas pagarsėjo, troškus labai greitai valgomų 
sausų pusryčių ritmas. 

- Aš iššausiu raketą, - tarė vadas. Jis paėmė saują sniego, 
pasidarė gniūžtę, išmetė ją aukštyn ir padegė oktarino ugnies 
pliūpsniu, ištrūkusiu iš pirštų galiukų. Trumpas, aštrus ir mėlynas 
tvykstelėjimas. 

Ir tyla. Tada kitas burtininkas ištarė: 

- Ei tu, moli, aš dabar nieko nematau. 

Tai buvo paskutinis išgirstas dalykas, kai į juos iš tamsos 
įsirėžė kažkas greito, kieto bei triukšmingo ir išnyko naktyje. 

Išsikasę vienas kitą iš sniego, jie rado tik tankiai sudėliotą 
mažyčių pėdų liniją. Šimtus mažyčių pėdų, dėliotų labai tankiai 
ir judančių per sniegą tiesiai tarsi prožektorius. 

- Nekromantas! - sušuko Traukvėjis. 

Kitoje laužo pusėje sėdinti senė gūžtelėjo pečiais ir iš kaž- 
kurios nepastebėtos kišenės išsitraukė taukuotų kortų kaladę. 

Nepaisant sniego lauke, oras jurtos viduje buvo tarsi kal- 

vio pažastyje ir burtininkas jau smarkiai prakaitavo. Arkliamėš- 
liai buvo geras kuras, tačiau Arklių Žmonėms reikėjo daug su- 
žinoti apie oro kondicionavimą, pradedant nuo to, ką išvis tai 
galėtų reišti. 

Betana pasilenkė į šoną. 

- Kas yra tas nek - romantikas? - sušnibždėjo ji. 

- Nekromantija. Kalbėjimas su mirusiaisiais, - paaiškino 
Traukvėjis. 

- Oho, - truputį nusivylusi tarė ji. 

Pietums jie valgė arklienos, arklio sūrio, arklio pudingo, ar- 
klio omletą ir gėrė skystą alų, apie kurį Traukvėjis galvoti ne- 
norėjo. Kojanas (valgęs arklienos sriubą) paaiškino, jog Kup- 
ražemių Arklių Gentys yra gimusios balne (nors Traukvėjis tai 
laikė ginekologine kolizija) ir ypač nusimanė apie natūralią ma- 
giją, nes gyvenimas atviroje stepėje verčia tave suprasti, kaip 
tiksliai iš kraštų žemę dengia dangus, ir tai sukelia tokias gilias 
mintis: “Kodėl?", “Kada?" bei “Gal įvairovės dėlei pabandžius 
jautienos?" 

Vado Senelė linktelėjo Traukvėjui ir paskleidė kortas 
prieš save. 

Kaip jau pastebėta, Traukvėjis buvo blogiausias Disko 
burtininkas: jo galvoje įsikūrus Kerui, jokie kiti kerai nenorėjo 
ten pasilikti, panašiai kaip žuvys neužtrunka tvenkinyje su lyde- 
komis. Bet jis turėjo išdidumo, o burtininkai nemėgsta matyti, 
kai moterys imasi net ir pačios paprasčiausios magijos. Nema- 
tytasis Universitetas niekuomet nepriėmė moterų, kažką mur- 
mėdamas dėl problemų su santechnika, tačiau tikroji priežastis 
buvo nenusakomas siaubas dėl to, jog pradėjusioms tąsytis su 
magija moterims tai gali pavykti nemaloniai gerai... 

- Aš vis tiek netikiu Taroko kortomis, - sumurmėjo jis, - 
nesąmonės apie distiliuotą visatos išminų lieka tik nesąmonėmis. 

Pirma korta, pageltonavusi nuo dūmų ir susiraukšlėjusi nuo 
senatvės, buvo... 

Tai turėjo būti Žvaigždė. Bet vietoje pažįstamo apvalaus 
Disko su mažais spindulėliais ji virto mažyčiu raudonu tašku. 

Senė suniurzgėjo, nagu pakrapštė kortą, po to aštriai pasižiū- 
rėjo į Traukvėjį. 

- Nieko bendro su manimi, - tarė ji. 

Ji atvertė Svarbą Plautis Rankas, Aštuonias Oktogramas, 
Dangaus Skliautą, Nakties Tvenkinį, Keturis Dramblius, Vėžlių 
Tūzą ir - Traukvėjis to laukė - Giltinę. 

Ir su Giltine taip pat kažkas buvo ne visai gerai. Tai turėjo 
būti gana realistiškas Giltinės, sėdinčios ant savo balto žirgo, 
piešinys; toks jis ir buvo. Tačiau dangus buvo nušviestas rau- 
donai, o per tolimą kalvą vos matoma arklienos taukų lempų 
šviesoje judėjo mažytė figūra. Traukvėjui nereikėjo jos atpažin- 
ti, nes už jos buvo dėžė su šimtu mažyčių kojyčių. 

Bagažas seks savo šeimininką bet kur. 

Traukvėjis pažvelgė per palapinę į Dvigėlį, išblyškusį pavi- 
dalą ant arklenos krūvos. 

- Jis tikrai miręs? - paklausė. Kojanas išvertė tai senei, 
kuri papurtė galvą. Ji įkišo ranką į šalia stovėjusią mažą medinę 
skrynutę ir ėmė raustis maišiukų ir buteliukų kolekcijoje, kol su- 
rado mažytį žalią buteliuką, kurio turinį įlašino į Traukvėjo alų. 
Traukvėjis įtariai pažvelgė į savo gėralą. 

- Ji šako, jog tai kaip ir vaištukai, - paaiškino Kojanas, - 
vietoje tavęs išgerčiau, neš šitie žmonėš nušimena, jeigu nepri- 
imi jų švetingumo. 

- Ar jis nesusprogdins mano galvos? - paklausė Traukvė- 
jis. 

- Ji šako, jog tau būtina tai išgerti. 

- Na, jei tu dėl to tikras. Alaus skonis vis tiek nepablogės. 

Jausdamas visų žvilgsnius jis gurkštelėjo. 

- Hmm, - tarstelėjo Traukvėjis, - šiaip visai neblo... 


„LAPRADŲ 
Nd 4 4 


Kažkas jį pakėlė ir sviedė į orą. Tik jis vis dar sėdėjo prie 

laužo - pats save matė, nykstančią figūrą staigiai mažėjančiame 
šviesos rate. Žaislinės figūrėlės įdėmiai stebėjo jo kūną. Išsky- 
rus senę. Ji žvelgė aukštyn, tiesiai į jį, 17 rodė dantis. 

Vyresnieji Apvaliosios Jūros burtininkai dantų nerodė iš 
viso. Jie po truputį suprato, jog susidūrė su kažkuo visiškai 
nauju ir keliančiu baimę - jaunu žmogumi, darančiu karjerą. 

Niekas iš jų nebuvo tikras, kiek metų yra Traukvėjui, ta- 
čiau jo negausūs plaukai dar buvo juodi, o oda turėjo tą vaškinį 
blizgesį, kuris prastoje šviesoje galėjo būti palaikytas jaunystės 
žydėjimu. 

Šešios išlikusios gyvos Aštuonių Ordinų galvos sėdėjo prie 
11go spindinčio ir naujo stalo kambaryje, kuris anksčiau buvo 
Galderio Orvaškio studija, ir kiekvienas mąstė, ką tokio pada- 
rė Trymonas, kad jiems taip norisi jam įspirti. 

Jis nebuvo ambicingas ar žiaurus. Žiaurūs žmonės buvo 
kvaili, o jie visi žinojo, kaip naudotis žiauriais žmonėmis, ir tikrai 
žinojo, kaip palenkti į savo pusę kito žmogaus ambicijas. Tu 
negalėjai ilgai pasilikti Aštuntojo Lygio magu, jeigu nemokėjai 
protinio dziudo. 

Jis nebuvo kraugerys, ištroškęs galvos arba ypač sugedęs. 
Burtininkai šių dalykų nelaikė ydomis. Iš esmės burtininkai bu- 
vo nelabiau sugedę negu, tarkim, vidutinio Rotari Klubo narys 
ir kiekvienas jų iškilo savo pasirinktoje profesijoje ne tiek dėl 
magiškųjų įgūdžių, kiek dėl to, jog niekada nepamiršdavo di- 
džiosiomis raidėmis aprašyti priešininkų silpnybių. 

Jis nebuvo ypač išmintingas. Kiekvienas burtininkas save 
laikė kietu išminčiumi - išmintis ateidavo kartu su darbu. 

Jis netgi nemokėjo žavėti. Visi atpažindavo žavesį, o Try- 
monas turėjo jo tiek pat, kiek ir anties kiaušinis. 

Iš tikrųjų tai... 


83 


Trymonas nebuvo nei geras ar blogas, žiaurus ar bet koks 
kitas ekstremumas, išskyrus pilkumą, kurį jis pakylėjo į meno 
statusą ir išvystė sau blankų, negailestingą ir logišką kaip Pra- 
garo šlaitai protą. 

Todėl buvo labai keista, jog burtininkai, kurie dirbdami 
savo darbą magiškojoje oktogramoje buvo sutikę daug ugnį 
spjaudančių, šikšnosparnio sparnais mojuojančių ir tigro nagais 
besidraskančių padarų, niekada nesijautė taip nepatogiai kaip 
dabar, kai dešimt minučių vėluodamas į kambarį įžengė Trymo- 
nas. 

- Atleiskite už pavėlavimą, džentelmenai, - sumelavo jis, 
smarkiai trindamas rankas, - tiek daug darbų, tiek daug organi- 
zavimo, patys žinote, kaip būna. 

Trymonui atsisėdus stalo priekyje ir triukšmingai sušlamė- 
jus popieriais, burtininkai sušnairavo vienas į kitą. 

- O kas atsitiko senojo Galderio kėdei su liūto letenomis ir 
vištos kojomis? - paklausė Džigladas Vertas. Kartu su kitais 
pažįstamais baldais ji dingo, o vietoje jų stovėjo žemos odinės 
kėdės, atrodžiusios neįtikėtinai patogiai, kol penkias minutes 
ant kurios nors pasėdėdavai. 

- Kėdė? O, aš ją sudeginau, - atsakė Trymonas, nepakel- 
damas akių. 

- Sudeginai? Bet tai buvo neįkainojamas magiškas arte- 
faktas, tikras... 

- Viso labo šlamšto gabalas, - Trymonas padovanojo jam 
trumpą šypsenėlę, - esu tikras, jog tikriems burtininkams tikrai 
nereikia tokių dalykų. Jei dabar galėčiau atkreipti jūsų dėmesį į 
dienos reikalus... | 

- Kas čia per popierius? - paklausė Džigladas Vertas iš 
Gaubtamirksnių, mosikuodamas dokumentu, gulėjusiu jam prieš 
akis, ir mosikuodamas labai smarkiai, nes jo kėdė, palikta jau- 
kiai suverstame bokšte, turėjo dar daugiau ornamentų negu 
Galderio. 

- Tai yra dienotvarkė, Džigladai, - kantriai tarė Trymonas. 

- Ar tai tas pats, kas valytoja? 

- Tai tik dalykų, kuriuos turime aptarti, sąrašas. Tai labai 
paprasta ir meldžiu atleisti, jeigu jūs jaučiate, kad... 

- Mums anksčiau jos nereikėjo! 

- Turbūt jums reikėjo, bet jūs nesinaudojote, - aidinčiu 
nuo logikos balsu pareiškė Trymonas. 

Vertas sudvejojo. 

- Na, gerai, - niūrtai tarė jis, apžvelgdamas stalą ir ieško- 
damas paramos, - bet kas čia, kur parašyta... - jis prisimerkė, 
- ..“*Greihaldo Spoldo įpėdinis". Tai juk bus senasis Runletas 
Vardas, ar ne? Jis laukė metų metus. 

- Taip, bet ar jis smarkus? - paklausė Trymonas. 

- Ką? 

- Esu tikras, jog mes visi suvokiame tinkamo vadovavimo 
svarbą, - tarė Trymonas, - o Vardas yra - na, jis, žinoma, ver- 
tas, bet... 

- Tai ne mūsų reikalas, - atsiliepė vienas iš kitų burtininkų. 

- Ne, bet galėtų būti, - atkirto Trymonas. 

Tyla. 

- Kištis į kito Ordino reikalus? - paklausė Vertas. 

- Žinoma, ne, - pasakė Trymonas, - bet galima pasiūlyti... 
patarimą. Tačiau aptarkime tai vėliau. 

Burtininkai niekada nebuvo girdėję žodžių “galios pagrin- 
das", kitaip Trymonui nebūtų pavykę. Bet pats faktas, jog ga- 
lima padėti kitiems siekti galios, net tam, kad sustiprintum savo 
paties pozicijas, jiems buvo svetimas. Kiekvienas burtininkas 
stovėjo atskirai. Pamirškime priešiškas paranormalias būtybes, 
ambicingam burtininkui pakako kautis su priešais, esančiais jo 
paties Ordine. 

- Manyčiau, dabar turime apsvarstyti Traukvėjo proble- 
mą, - tarė Trymonas. 

- Ir žvaigždę, - pridūrė Vertas, - žmonės pradeda paste- 
bėti. 

- Taip, jie sako, jog mes turėtume kažką daryti, - tarė Lu- 
muelis Panteris iš Vidunakčio Ordino. - 4, aš norėčiau žinoti? 

- Tai lengva, - atsileipė Vertas, - jie sako, jog turėtume 

perskaityti Oktavą. Tą jie visada sako. Blogas derlius? Skaity- 
kite Oktavą. Apsirgo karvės? Skaitykite Oktavą. Kerai viską 
sutvarkys. 

- Čia galėtų būti prasmės, - sutiko Trymonas, - mano, ee, 
amžinatilsį buvusysis labai studijavo Oktavą. 

- Mes visi studijavome, - atrėžė Panteras, - bet kas iš to? 
Aštuoni Kerai turi veikti kartu. Gerai, sutinku, jei nieko daugiau 
neišeis, reikės rizikuoti, bet aštuonetas turi būti pasakytas kartu 
arba iš viso nepasakytas - o vienas iš jų sėdi Traukvėjo galvo- 
je. 

- O Traukvėjo mes rasti negalime, - pridūrė Trymonas. - 
Taip, argi ne? Esu tikras, privačiai mes išbandėme viską. 

Nepatogiai pasijutę burtininkai pasižiūrėjo vienas į kitą. 
Pagaliau Vertas ištarė: 

- Taip. Gerai. Kortas ant stalo. Aš negaliu jo surasti. 

- Aš bandžiau toliaregystę, - tarė kitas, - nieko. 

- Aš išsiunčiau magų augintinius, - prisipažino trečias. Kiti 
išsitiesė. Jeigu pagal tvarką šiandien reikėjo pripažinti nesėk- 
mes, tai jie jau pasistengs įrodyti, jog jiems nesisekė herojiškai. 

- Ką, ir viskas? Aš išsiunčiau demonus. 

- Aš žiūrėjau į Apsirikimų Veidrodį. 

- Praeitą naktį aš ieškojau jo M'ho Runose. 

- Norėčiau pabrėžti, jog aš bandžiau ir Runas, 1r Veidrodį, 
ir maniako vidurius. 

- Aš kalbėjau su laukų žvėrimis ir dangaus paukščiais. 

- Ir kaip? 

- Nulis. 

- Aš klausinėjau pačius žemės kaulus, aha, ir giliuosius ak- 
menis ir kalnus toliuosius, va ką klausinėjau. 

Staiga ledinė tyla. Visi įsmeigė akis į pasisakiusį burtininką. 
Tai buvo Ganmakas Trihaletas iš Gerbtinųjų Pranašų, kuris ne- 
ramiai pasimuistė kėdėje. 

- Taip, turbūt apsirūkęs buvai, - mestelėjo kažkas. 

- Aš juk netvirtinu, kad jie atsakė. 

Trymonas pažvelgė išilgai stalo. 

- O aš pasiunčiau Žmogų jam surasti. 

Vertas prunkštelėjo. 

- Praeitus du kartus nelabai kas išėjo, ar ne? 

- Nes mes pasikliovėme magija, o Traukvėjis akivaizdžiai 
yra paslėptas magijai. Bet jis negali paslėpti savo pėdsakų. 

- Tu pasiuntei pėdsekį? 

- Tam tikra prasme. 

- Herojų? - Vertas sugebėjo sugrūsti daug prasmės į vieną 
žodį. Tokiu tonu kitoje visatoje Pietietis pasakytų “prakeiktas 
jankis“. 

Išsižioję burtininkai sužiuro į Trymoną. 

- Taip, - ramiai atsakė jis. 

- Kieno leidimu? - pareikalavo atsakymo Vertas. Trymo- 
nas pasuko į jį savo pilkas akis. 

- Mano. Man kito nereikia. 

- Bet tai ypač neįprasta! Nuo kada burtininkai savo darbui 
atlikti samdos: herojus? 

- Nuo tada, kai burtininkai supranta, jog jų magija nevei- 
kia. 

- Laikina kliūtis, daugiau nieko. 

Trymonas gūžtelėjo pečiais. 

- Galbūt, - tarė jis, - bet mes neturime laiko aiškintis. Įro- 
dykite, kad klystu. Suraskite Traukvėjį toliaregėdami ar kalbė- 
dami su paukščiais. O kas dėl manęs, aš privalau būti išmintin- 
gas. O išmintingi žmonės daro tai, ko reikalauja laikai. 

Faktas, jog kariai ir burtininkai nesutaria, yra gerai Žino- 
mas, nes viena pusė laiko kitą pusę kraugeriškų idiotų, negalin- 
čių eiti ir galvoti tuo pačiu metu, kolekcija, o kita pusė natūraliai 
įtariai žiūri į vyrus, kurie daug murma ir nešioja ilgas sukneles. 
Aha, sako burtininkas, tai kaip dėl vinimis nusagstytų apykaklių 
ir aliejumi išteptų raumenų jaunuolių - Pagonių Asociacijoje? 
Herojai atsako, labai stiprus pareiškimas iš krūvos mižnių, ku- 
rie net nesiartina prie moters, nes, ar galite patikėti, ištekės jų 
magiškoji energija. Taip, sako burtininkai, jūs negeresni su sa- 
vo odiniais krepšeliais kiaušiniams. Ak šitaip, sako herojai, o 

kodėl jūs... 

Ir taip toliau. Tokie dalykai vyksta jau keletą amžių ir yra 
sukėlę nemaža didelių mūšių, kurie dėl magijos harmonijos pa- 
liko didelius žemės sklypus negyvenamus. 

Iš esmės herojus, šiuo metu šuoliuojantis link Sūkurio Ly- 
gumų, nedalyvavo tokiuose ginčuose ne tik dėl to, jog laikė 
juos nerimtais, tačiau dar ir dėl to, jog būtent šis herojus buvo 
herojė. Raudonplaukė. 

Šioje vietoje egzistuoja tendencija žvilgterti per kieno nors 
petį į viršelio piešinį ir pradėti kalbėti apie odą, batus iki šlaunų 
1r nuogus kardus. 

Tekste atsiranda tokie žodžiai, kaip “prisirpusi", “apvalai- 
na“ ir netgi “nesivaržanti", bet rašytojui prireikia lįsti po šaltu 
dušu ir mažumėlę prigulti. 

Visa tai yra labai kvaila, nes bet kuri savuoju kardu uždar- 
biaujanti moteris nevaikščios kaip ypatingo apatinio trikotažo, 
skirto specifiniams pirkėjams, katalogo viršelis. 

Na, gerai. Pripažinkime, jog Herena Hena Haridan po ge- 
ros vonios, sudėtingo makiažo ir apsilankymo Vo Hun Lingo 
Rytų Egzotikos ir Kovų Menų krautuvėlėje Herojų Gatvėje at- 
rodytų pribloškiančiai, bet dabar ji protingai dėvėjo lengvus 
grandininius šarvus, avėjo minkštus batus ir segėjo trumpą kar- 
dą. 

Gerai, galbūt batai buvo iš odos. Bet ne juodos. 

Kartu su ja jojo keletas tamsaus gymio vyrų, kurie tikrai 
bus gana greitai užmušti, todėl jų aprašymas nėra būtinas. Žodis 
“nesivaržantis" jiems visiškai netiko. 

Jei norite, jie galėjo dėvėti odą. 

Herena irgi dėl jų nesidžiaugė, bet Morporke samdymui 
buvo likę tik jie. Dauguma miestiečių, bijodami naujos žvaigž- 
dės, kraustėsi ir traukė į kalvas: 

Bet Herena traukė į kalvas dėl kitos priežasties. Kupros 
kryptimi nuo Lygumų stūksojo pliki Trolkaulių Kalnai. Herena 
jau daug metų naudojosi unikaliomis galimybėmis, prieinamomis 
moteriai, priverčiančiai kardą dainuoti, todėl tikėjo savo instink- 
tais. 

Tas Traukvėjis, kaip jį nupasakojo Trymonas, buvo žiur- 
kė, o žiurkės mėgsta slėptis. Be to, kalnai stovėjo toli nuo Try- 
mono, ir Herena tuo labai džiaugėsi. Jo elgesyje buvo kažkas, 
vertęs jos kumščius niežtėti. 

Traukvėjis neabejojo, jog jam derėtų panikuoti, bet tai 
buvo sunku. Nors jis ir nežinojo, tačiau tokie jausmai, kaip pa- 
nika, siaubas ir pyktis, yra susiję su kažkokiu skysčiu, besite- 
liūškuojančiu glandose, o Traukvėjo glandos liko jo kūne. 

Buvo sunku pasakyti, kur liko tikrasis jo kūnas, bet, pa- 
žvelgęs žemyn, išvydo melsvą liniją, besidriekiančią į tamsą 
nuo to, kas, sveiko proto dėlei, galėjo būti pavadinta kulkšni- 
mi. Todėl Traukvėjis logiškai galvojo, jog jo kūnas liko kitame 
linijos gale. 

Jis galėjo pats pirmas pripažinti, jog tai nebuvo labai geras 
kūnas, bet keletas gabaliukų turėjo šiokią tokią sentimentalią 
vertę ir jam staiga dingtelėjo, kad mažytei melsvai linijai nutrū- 
kus jis visą likusį gyve... egzistavimą praleistų trindamasis se- 
nuose namuose, vaidindamas mirusias tetules ir panašiai stum- 
damas laiką. 

Aštrus siaubas taip pribloškė Traukvėjį, jog jis beveik ne- 
pajuto, kaip palietė žemę. Kažkokią žemę, nes žemė paprastai 
nebuvo tokia juoda ir taip nesisukdavo. 

Burtininkas apsidairė. 

Aplink stūksančių kalnų viršūnės šovė į speiguotą dangų, 
nukabinėtą Žiauriomis žvaigždėmis, nesančiomis jokiame multi- 
visatos žvaigždėlapyje, tačiau pačiame jų viduryje kabojo grės- 
mingas juodas diskas. Traukvėjis suvirpėjo ir nusisuko. Prieky- 
je žemė staigiai leidosi žemyn ir nuo šalčio suskilusiose uolose 
šnibždėjo sausas vėjas. 

Jis iš tiesų šnibždėjo. Pilkiems gūsiams judinant rūbo kraštą 

ar taršant plaukus Traukvėjui rodėsi, jog jis girdi tolimus ir sil- 
pnus balsus: “Ar tu tikras, jog sriuboje buvo šitie grybai? Aš 
jaučiuosi truputį..."", “Ten labai gražus vaizdas, jei tik pasilenk- 
tum virš šito...", “Nesijaudink, tai tik įdrėskimas..."“, “Ei, žiūrėk, 
kur taikai su lanku, tu beveik..." ir panašiai. 

Užsikimšęs pirštais ausis Traukvėjis nusileido šlaitu žemyn 
ir pamatė vaizdą, matytą labai nedaugelio gyvų žmonių. Šlaitai 
staigiai leidosi žemyn, virsdami beveik mylios pločio piltuvu, ku- 
riame pūtė šnabždantis mirusiųjų sielų vėjas. Atrodė, tarsi kvė- 
puoja pats Diskas. Tačiau viršuje buvo siaura maždaug šimto 
pėdų uolos atbraila. 

Ten matėsi sodas, gėlynas 1r nedidelis juodas namukas. 

Į namuką vedė siauras takelis. 

Traukvėjis atsigręžė. Spindinti mėlyna linija tebebuvo savo 
vietoje. 

Kaip ir Bagažas. 

Jis išsidrėbė ant takelio 1r stebėjo burtininką. 

Traukvėjis niekada gerai nesutarė su Bagažu, jis susidarė 
įspūdį, jog Bagažas visiškai jo nevertina. Tačiau bent šį sykį 
Bagažas spoksojo nepiktai, o labiau patetiškai kaip šuniukas, 
kuris, grįžęs namo po smagaus pasivoliojimo karvių blynuose, 
išsiaiškina, jog jo šeima persikėlė į kitą žemyną. 

- Gerai, - burbtelėjo Traukvėjis, - einam. 

Bagažas ištiesė kojas ir nusekė jį takeliu aukštyn. 

Kažkaip Traukvėjis tikėjosi, kad sodas bus pilnas negyvų 
gėlių, o iš tikrųjų jis buvo gerai prižiūrėtas ir pasodintas stilių tu- 
rinčio žmogaus, jeigu gilią purpurinę, naktinę juodą ir įkapių 
baltą spalvą laikysime stiliumi. Orą gaivino milžiniškos lelijos. 
Neseniai nupjautos pievelės viduryje buvo saulės laikrodis be 
rodyklių. 

Bagažui sekant iš paskos Traukvėjis nutykino marmuro ga- 
balėliais grįstu takeliu už namuko ir pastūmė duris. 

Virš savo abrakinių į jį įsistebeilijo keturi Žirgai. Jie buvo 
šilti, gyvi ir geriausiai prižiūrėti gyvuliai, kokius tik teko Trauk- 
vėjui matyti. Didelis baltas ristūnas turėjo atskirą gardą ir virš 

durų kabojo sidabriškai juodi pakinktai. Kiti trys buvo pririšti 
prie ėdžių kitoje pusėje ir atrodė kaip ką tik užsukę svečiai. Su 
ramiu gyvulišku smalsumu jie stebėjo Traukvėjį. 

Į jo kulkšnį atsitrenkė Bagažas. Burtininkas apsisuko ir sų- 
šnypštė: 

- Atšok, gerai! 

Bagažas atsitraukė. Jis atrodė susigėdęs. 

Traukvėjis ant pirštų galų nutipeno prie tolimųjų durų ir at- 
sargiai jas pravėrė. Durys vedė į akmenimis grįstą koridorių, 
kuris savo ruožtu rėmėsi į platų prieškambarį. 

Nugara tvirtai atsirėmęs į sieną jis slinko pirmyn. Už jo 
Bagažas taip pat atsistojo ant pirštų galų ir nervingai nusekė iš 
paskos. 

Pats prieškambaris... 

Traukvėjį suneramino ne tas faktas, jog jis buvo daug di- 
desnis už visą namelį - turėdamas omeny šių dienų įvykius, bur- 
tininkas būtų sarkastiškai pasijuokęs iš to, kuris pasakytų, jog 
kvortos negalima sutalpinti į pintą*. Neramino netgi dekoras - 
Ankstyvasis Kapininis, stipriai akcentuojantis juodą drapą. 

Trikdė laikrodis. Jis buvo labai didelis ir stovėjo tarp dve- 
jų sraigtinių medinių laiptų su tokių padarų raižiniais, kuriuos 
normalūs žmonės gali pamatyti tik stipriai paėmę kažko nelega- 
laus. 

Laikrodis turėjo labai ilgą švytuoklę ir švytuoklė siūbavo 
lėtu tik-tak, vertusiu griežti dantimis, nes toks abejingas erzi- 
nantis tiksėjimas norėjo labai aštriai parodyti, jog kiekvienas 
“tik" ir kiekvienas “tak" atima po tavo gyvenimo sekundę. Tas 
garsas aiškiai vertė mąstyti apie smėlio laikrodį, iš kurio ką tik 
iškrito kelios smėlio kruopelės. 

Nereikia nė sakyti, jog švytuoklė turėjo peilio formos ir 
skustuvo aštrumo ašmenis. 

Kažkas pastukseno jam žemiau nugaros. Burtininkas pik- 
tas atsisuko. 

- Klausyk tu, lagamino vaike, aš tau sakiau... 


* kvorta = 1,14 litro, pinta = 0,57 litro. 

Tai buvo ne Bagažas. Tai buvo jauna mergina - sidabri- 
niais plaukais, sidabrinėmis akimis ir gana sutrikusi. 

- O, - išlemeno Traukvėjis, - ee... Labas? 

- Ar tu gyvas? - paklausė ji. Toks balsas asocijavosi su 
saulės skėčiais, kremu nuo saulės spindulių ir vėsiais kokteiliais. 

- Aš taip tikiuosi, - pasakė Traukvėjis, o gal jo glandos, 
dievai žino kur smagiai leidžiančios laiką. - Kartais nesu tuo tik- 
ras. Kas čia per vieta? 

- Giltinės namas, - atsakė ji. 

- Aha, - tarė Traukvėjis. Jis apsilaižė sausas lūpas. - La- 
bai malonu susipažinti. Dabar, manau, jau turėčiau judėti... 

Mergina suplojo rankomis. 

- O, niekur neik! - šūktelėjo ji, - mes taip nedažnai ben- 
draujame su gyvais žmonėmis. Numirėliai tokie nuobodūs, argi 
ne? 

- E... taip, - sutiko Traukvėjis, nenuleisdamas akių nuo 
durų, - turbūt nelabai kalbūs. 

- Jie visada sako: “Kai aš buvau gyvas...“ ir “Mano dieno- 
mis mes tikrai žinojome, kaip kvėpuoti...", - tarė ji, padėdama 
mažą baltą rankutę ant jo rankos ir šypsodamasi, - be to, jie 
turi tiek kompleksų. Visai nelinksmi. Tokie formalūs. 

- Nelankstūs, - pasiūlė Traukvėjis. Mergina vedė jį prie 
galerijos. 

- Visiškai teisingai. Kuo tu vardu? Mano vardas Yzabelė. 

- E... Traukvėjis. Prašau atleisti, bet jei čia Giltinės namas, 
tai ką tu čia darai? Tu man nepanaši į negyvą. 

- Aš čia gyvenu, - ji atidžiai įsižiūrėjo į Traukvėjį, - šita, 
klausyk, tu juk neatvykai gelbėti savo prarastos meilės, ką? Tai 
labai erzina mamytę, ji sako, kad gerai, jog nemiegu, nes kitaip 
negalėčiau užmigti nuo to trept, trept, trept, kai jauni herojai 
ateina susigrąžinti savo kvailų mergiočių. 

- Dažnai ateina? - silpnai pralemeno Traukvėjis, jiems ei- 
nant juodai drapiruotu koridoriumi. 

- Visą laiką. Man tai atrodo labai romantiška. Tik išeinant 
labai svarbu neatsigręžti. 

- Kodėl? 

Ji gūžtelėjo pečiais. 

- Nežinau. Gal vaizdas nėra labai geras. Ar tu iš tiesų he- 
rojus? 

- Ee... ne. Ne visai. Tiksliau, visai ne. Netgi dar mažiau 
negu tai. Aš tik atėjau ieškoti savo draugo, - niūriai pasakė jis, 
- ar kartais jo nematei? Mažas, storas, daug kalba, su akiniais, 
juokingai rengiasi? 

Kalbėdamas jis suprato, jog praleido kažką svarbaus. Bur- 
tininkas užsimerkė ir pabandė prisiminti paskutines pokalbio mi- 
nutes. Ir tada gavo tarsi su smėlio maišu per galvą. 

- Mamytė? 

Ji kukliai nuleido akis. 

- Šiaip, mamytė, - tarė mergina, - ji surado mane, kai bu- 
vau dar mažytė. Viskas - labai liūdna, - mergina nušvito, - ei- 
nam, susipažinsi su ja - ji turi draugų. Ji nelabai bendrauja su 
žmonėmis. Kaip ir aš, - pridūrė mergina. 

- Atsiprašau, - pasakė Traukvėjis, - ar aš teisingai supra- 
tau? Mes kalbame apie Giltinę, taip? Aukšta, liesa, tuščios aki- 
duobės, pasikausčiusi dalgių departamente? 

Ji atsiduso. 

- Taip. Bijau, jos išvaizda nuteikia prieš ją. 

Nors, kaip jau buvo minėta, Traukvėjis su magija turėjo 
tiek pat bendro, kiek dviratis su kamane, tačiau jis išlaikė šio 
meno praktikuotojams būdingą privilegiją - mirties akimirką jo 
pasiimti ateitų pati Giltinė (užuot delegavusi menkesnę antropo- 
morfinę asmenybę). Didžiąja dalimi dėl savo kaltės Traukvėjui 
nuolat nepavykdavo numirti reikiamu laiku, o jei yra dalykas, 
nepatinkantis Giltinei - tai nepunktualumas. 

- Klausyk, matyt, mano draugas tiesiog kur nors nuėjo, - 
tarė jis, - jis visada taip daro, taip jau yra, nieko nepadarysi, 
buvo malonu susipažinti, man reikia bėgti... 

Bet mergina jau sustojo prie aukštų durų, apmuštų raudo- 
nu velvetu. Kitoje pusėje girdėjosi balsai - keisti balsai, tokie 
balsai, kurių paprasta spaustuvė negalės perduoti, kol kas nors 

nesukurs Linotipo mašinos, spausdinančios aidus, 1r šliužo Žo- 
džius atspindinčio šrifto. 

Štai ką sakė balsai: 

- GAL GALĖTUM DAR SYKĮ PAAIŠKINTI? 

- Jeigu atiduodi bet ką, išskyrus kozirį, Pietūs gali atsiimti 
du kozirius, prarasdami tik vieną Vėžlį, vieną Dramblį ir vieną 
Didžiąją Arkaną, tada... 

- Tai Dvigėlis! - sušnypštė Traukvėjis, - aš bet kur atpa- 
žinčiau šitą balsą. 

-PALA, PALA - PIETŪS YRA MARAS? 

- Klausyk, Morta, jis juk paaiškino. O kas, jei Badas būtų 
sužaidęs - kaip jis vadinasi - grįžtantįjį kozirį? - tai buvo drėg- 
nas balsas, praktiškai užkrečiamas pats iš savęs. 

- Aha, tada tu galėtum pakeisti vieną Vėžlį vietoj dviejų, - 
entuziastingai paaiškino Dvigėlis. 

- O jeigu Karas būtų pradėjęs nuo kozirio, tai kontraktas 
būtų sumažėjęs dviem taškais? 

- Teisingai! 

- AS NE VISAI ĮSIKALIAU. DAR KARTĄ PAKAR- 
TOK APIE PSICHOLOGINIUS STATINIUS. TEN JAU 
BUVAU PRADĖJUSI SUPRASTI, - tai buvo sunkus sausas 
balsas, panašus į du kartu sudaužtus švino gabalus. 

- Tu statei vien todėl, kad apgautum oponentus, bet, Žino- 
ma, tai gali sukelti problemų ir tavo partnenui... 

Dvigėlis entuziastingai ėmėsi aiškinti. Traukvėjis bukai 
spoksojo į Yzabelę, kai pro velvetą sunkėsi tokie žodžiai, kaip 
“pakartotino statymo spalva“, “dvigubas žaidimas" 1r “didysis 
kirtis". 

- Ar tu ką nors supranti? - paklausė ji. 

- Nė žodžio. 

- Skamba siaubingai sudėtingai. 

Kitoje durų pusėje sunkus balsas pratarė: 

- SAKAI, ŽMONĖS ŠITĄ ŽAIDŽIA DĖL MALONU- 
MO? 

- Kai kurie žaidžia labai gerai, taip. Aš, deja, esu tik mė- 


94 


gėjas. 

- BET JIE GYVENA TIK AŠTUONIASDEŠIMT AR 
DEVYNIASDEŠIMT METŲ! 

- Tau geriau Žinoti, Morta, - pasakė balsas, kurio Trauk- 
vėjis negirdėjo ir daugiau nebenorėjo girdėti, ypač sutemus. 

- Tai 1š tiesų labai... intriguoja. 

- DALINK IŠ NAUJO IR PAŽIŪRĖKIM, AR AŠ SU- 
PRATAU. 

- Gal mums vertėtų užeiti? - paklausė Yzabelė. Balsas už 
durų ištarė “AŠ STATAU... AMFIBIJŲ VALETĄ"'. 

- Ne, tu tikrai klysti, geriau eikime pažiūrėti tavo... 

Yzabelė atidarė duris. 

Tai buvo gana malonus kabinetas, gal šiek tiek niūrokas, 
turbūt sukurtas, kai interjero dizaineriui buvo bloga diena, 
skaudėjo galvą ir jis norėjo ant kiekvieno plokščio paviršiaus 
sustatyti didelius smėlio laikrodžius bei galybę didelių storų gel- 
tonų ir ypatingai apvarvėjusių žvakių, kurių reikėjo atsikratyti. 

Disko Giltinė buvo tradicionalistė, kuri didžiavosi tuo, jog 
dirba pati, ir didžiąją dalį laiko depresavo, nes to niekas neįver- 
tino. Ji bandė aiškinti, jog visi bijo ne pačios mirties, o skausmo, 
atsiskyrimo ir užmaršties, todėl yra neteisinga pykti ant kažko 
vien todėl, jog ji turi tuščias akiduobes ir patyliukais didžiuojasi 
savo darbu. Ji aiškino, jog vis dar naudoja dalgį, o tuo tarpu 
kitų pasaulių Giltinės jau seniai įsigijo kombainus. 

Giltinė sėdėjo prie juodu bajumi uždengto staliuko kamba- 
rio viduryje ir ginčijosi su Badu, Karu ir Maru. Vienintelis Dvi- 
gėlis pakėlė akis ir pastebėjo Traukvėjį. 

- Ei, kaip tu čia patekai? - paklausė jis. 

- Na, vieni sako, jog Kūrėjas paėmė saują... na, sunku 
paaiškinti, bet aš... 

- Ar turi Bagažą? 

Medinė dėžė prasispraudė pro Traukvėjį ir atsisėdo prieš 
savo šeimininką, kuris pakėlė dangtį ir ėmė raustis viduje, kol 
ištraukė mažą knygutę odiniais viršeliais, kurią įteikė Karui, 
trankiusiam stalą šarvuotu kumščių. 

- Tai “Kontraktų taisyklių gidas“, - paaiškino Dvigėlis, - 
jis gana neblogas, ten daug parašyta apie dvigubą žaidimą ir 
apie tai, kaip... 

Giltinė savo kaulėta ranka čiupo knygutę ir pradėjo ją var- 
tyti, visiškai nepastebėdama dviejų žmonių. 

- GERAI, - pasakė ji, - MARE, ATIDARYK DAR VIE- 
NĄ KALADE KORTŲ. AŠ VIS TIEK IŠMOKSIU ŽAISTI, 
NET JEI REIKĖTŲ MOKYTIS IKI MIRTIES, PERKELTI- 
NE PRASME, BE ABEJO. 

Traukvėjis čiupo Dvigėlį ir išstūmė jį iš kambario. Bėgant 
koridoriumi ir Bagažui šuoliuojant iš paskos, burtininkas pa- 
klausė: 

- Kas čia vyko? 

- Na, jie turėjo marias laiko, todėl pamaniau, jog jiems 
turėtų patikti, - sušvokštė Dvigėlis. 

- Kas, žaisti kortomis? 

- Tai ypatingas žaidimas, - paaiškino Dvigėlis, - vadina- 
mas... - jis sudvejojo. Kalbą jis ne itin gerai mokėjo. - Jūsų 
kalba taip vadinamas daiktas, kurį tiesiate per upę*, - baigė 
Dvigėlis. 

- Akvedukas? - pabandė Traukvėjis. - Meškerė? Užtvan- 
ka? Damba? 

- Taip, galbūt. 

Jie pasiekė koridorių, kur didelis laikrodis tebeskuto se- 
kundes nuo pasaulio gyvenimų. 

- Kiek ilgai jie tuo užsiims? 

Dvigėlis stabtelėjo. 

- Nesu tikras, - susimąstęs tarė jis, - turbūt iki paskutinio 
kirčio... koks nuostabus laikrodis... 

- Nebandyk jo nupirkti, - patarė Traukvėjis, - čia jie to 
neįvertintų. 

- O kur tiksliai yra “čia"? - paklausė Dvigėlis, pasišaukda- 
mas Bagažą ir atidarydamas dangtį. 

Traukvėjis apsidairė. Salė buvo tamsi ir apleista, jos aukšti 
* bridge (angl.) = tiltas ir kortų lošimas bridžas. 


96 


siauri langai apraizgyti ledu. Nuo jo kulkšnies driekėsi blyški 
melsva linija. Dabar jis matė, jog Dvigėlis irgi turi tokią liniją. 

- Mes esame neoficialiai mirę, - atsakė burtininkas. Tai 
buvo geriausia, ką jis galėjo sugalvoti. 

- Oho, - Dvigėlis rausėsi toliau. 

- Ar tavęs tai nejaudina? 

- Vis tiek galų gale viskas susitvarkys, kaip manai? Be to, 
aš tvirtai tikiu reinkarnacija. Kuo tu norėtum sugrįžti? 

- Aš nenoriu išeiti, - tvirtai pareiškė Traukvėjis, - na, ei- 
nam, dingstam iš... o, ne. Tik ne tai. 

Iš Bagažo gelmių Dvigėlis ištraukė dėžutę. Ji buvo didelė ir 
juoda, vienoje pusėje turėjo rankeną, mažą apvalų langelį prie- 
kyje ir dirželį tam, kad Dvigėlis galėtų pasikabinti ją ant kaklo, 
ką jis ir padarė. 

Kažkada Traukvėjui visai patiko ikonoskopas. Nepaisy- 
damas karčios patirties jis tikėjo, jog pasaulis yra fundamenta- 
liai suprantamas ir apsiginklavus teisinga įrankių dėžute būtų 
galima nuimti jo dangtelį ir pasižiūrėti, kaip jis veikia. Savaime 
aišku, Traukvėjis siaubingai klydo. Ikonoskopas nedarė pa- 
veiksliukų leisdamas šviesai kristi ant specialiai paruošto popie- 
raus, kaip spėjo burtininkas, bet naudojosi Žymiai paprastesniu 
metodu: įkalindamas mažą demoną, turintį tikslią akį spalvai ir 
greitą ranką teptukui. Tai sužinojęs Traukvėjis labai nuliūdo. 

- Nėra laiko daryti paveikslus! - sušnypštė jis. 

- Ilgai netruks, - tvirtai pasakė Dvigėlis ir pabarbeno į dė- 
žutės kraštą. Atsidarė durelės i1r velniukas iškišo galvą. 

- Velnias velniausias, - burbtelėjo jis, - kur mes esame? 

- Nesvarbu, - tarė Dvigėlis, - turbūt pradėsime nuo laikro- 
džio. 

Demonas sušnairavo. 

- Blogas apšvietimas, - pasakė jis, - dar dirbti ir dirbti, jei 
paklaustumėte manęs, - užsidarydamos durys trinktelėjo. Po 
sekundės pasigirdo tylus prie molberto traukiamos kėdės brū- 
žavimas. 

Traukvėjis sugriežė dantimis. 

- Tau nebūtina daryti paveikslus, gali tiesiog prisiminti! - 
sušuko jis. 

- Tai ne tas pat, - ramiai atrėmė Dvigėlis. 

- Tai geriau! Tai tikriau! 

- Netikriau. Kai praeis daug metų ir aš sėdėsiu prie židi- 
nio... 

- Tu sėdėsi prie Židinio amžinai, jeigu mes iš čia neišnyksi- 
me. | 

- Tikiuosi, jūs dar neišeinate. 

Jie abu atsisuko. Galerijoje žaviai šypsodamasi stovėjo 
Yzabelė. Vienoje rankoje laikė dalgį, patarle virtusio aštrumo 
dalgį. Traukvėjis pabandė nežiūrėti žemyn į mėlyną savo gyvy- 
bės liniją - dalgį laikanti mergina neturėtų taip nemaloniai, daug 
žadančiai ir šiek tiek nenormaliai šypsotis. 

- Mamytė dabar truputį užsiėmusi, bet esu tikra, j0g ji net 
negalvotų taip paprastai jus išleisti, - pridūrė Yzabelė, - be to, 
aš neturiu su kuo kalbėtis. 

- Kas čia? - paklausė Dvigėlis. 

- Ji atseit čia gyvena, - sumurmėjo Traukvėjis, - ji atseit 
yra mergina, - pridūrė jis. 

Jis griebė Dvigėliui už peties ir pabandė nepastebimai nu- 
slinkti prie durų į tamsų šaltą sodą. Jam tai nepavyko, didžiąja 
dalimi dėl to, jog Dvigėlis nebuvo tas žmogus, kuris vertina iš- 
raiškos niuansus, ir kažkaip niekada nemanė, jog jam gali atsi- 
tikti kažkas blogo. 

- Aš sužavėtas, - pasakė jis, - čia pas jus labai malonu. 
Įdomus barokinis efektas su kaukolėmis ir kaulais. 

Yzabelė nusišypsojo. Traukvėjis pagalvojo: jeigu Giltinė 
kada nors įsteigs šeimyninį verslą, šiai mergužėlei seksis dar 
geriau - jos stogas nuvažiavęs atsakančiai. 

- Taip, bet mums reikia bėgti. 

- Net nenoriu girdėti, - pareiškė ji, - turite pasilikti ir papa- 
sakoti apie save. Čia tiek daug laiko ir taip nuobodu. 

Ji nėrė į šoną ir užsimojo kirsti dalgiu per švytinčias gijas. 
Dalgis sukniaukė kaip kastruotas katinas ir staiga nutilo. 

Pasigirdo medžio brakštelėjimas. Bagažas prarijo dalgį. 

Dvigėlis apstulbęs pasižiūrėjo į Traukvėjį. O burtininkas, 
daug negalvodamas ir su šiokiu tokiu pasitenkinimu, žiebė jam 
per smakrą. Mažajam žmogučiui krentant atgal, Traukvėjis su- 
gavo jį, užsimetė ant peties ir nubėgo. 

Žvaigždžių nušviestame sode jį plakė šakos, o maži, gau- 
ruoti ir tikriausiai siaubingi padarai nėrė šalin, kai Traukvėjis 
desperatiškai dundėjo palei dulsvą gyvybės liniją, keistai švie- 
tusią ant užšąlančios žolės. 

Iš pastato už nugaros atsklido nusivylimo ir įtūžio pilnas 
riksmas. Burtininkas atsimušė į medį ir nulėkė tolyn. 

Jis prisiminė, jog kažkur buvo takelis. Bet šitame sidabri- 
nės šviesos ir šešėlių labirinte, nudažytame raudona spalva siau- 
bingajai naujai Žvaigždei apsireiškus net ir niekatrajame pasau- 
lyje, niekas neatrodė tikra. Gyvybės linija, atrodė, vedė 1š viso 
ne į tą pusę. 

Už nugaros pasigirdo žingsnių garsas. Traukvėjis net 
šniokštė, Žingsniai turėjo priklausyti Bagažui, bet kaip tik dabar 
jis nenorėjo susitikti Bagažo, nes Bagažas galėjo turėti blogų 
minčių dėl primušto savo šeimininko, o Bagažas paprastai pra- 
rydavo jam nepatinkančius žmones. Traukvėjui niekada neužte- 
ko drąsos paklausti, kur šie dingdavo, užsitrenkus sunkiam 
dangčiui, nes, jam vėl atsivėrus, jų ten tikrai nebūdavo. 

Tačiau jaudintis nereikėjo. Bagažas lengvai aplenkė 
Traukvėjį, mažos jo kojelės virto mirgančiu judesiu. Traukvėjui 
atrodė, jog Bagažas bėgo labai susikaupęs, tarsi žinotų, kas 
juos vejasi, ir jam tai visai nepatiktų. 

Nežiūrėk atgal, prisiminė burtininkas. Vaizdas turbūt nėra 
labai malonus. 

Bagažas prasibrovė pro krūmus ir išnyko. 

Po akimirkos Traukvėjis pamatė kodėl. Dėžė nuvirto nuo 
atbrailos krašto 1r dabar krito į didelę skylę apačioje, kurios 
dugnas buvo apšviestas raudonai. Nuo Traukvėjo per akmenis 
ir žemyn į skylę driekėsi dvi mirgančios mėlynos linijos. 

Jis neužtikrintai stabtelėjo, nors tai nebuvo visiškai tikslu, 

kadangi Traukvėjis tikrai žinojo keletą dalykų, pavyzdžiui, jog 
nenori šokti ir dar labiau nenori susitikti su tuo, kas vejasi iš 
paskos, jog dvasių pasaulyje Dvigėlis buvo gana sunkus ir jog 
gali būti blogiau negu būti negyvam. 

- Pasakyčiau bent du, - sumurmėjo jis ir šoko. 

Po kelių sekundžių atvyko raiteliai ir nesustojo, pasiekę 
uolos kraštą, bet paprasčiausiai pajojo oru ir sulaikė žirgus virš 
tuštumos. 

Giltinė pažvelgė žemyn. 

- MANE TAS VISADA ERZINA, - pasakė ji, - GALĖ- 
ČIAU ĮTAISYTI SUKAMĄSIAS DURIS. 

- Įdomu, ko jie norėjo? - paklausė Maras. 

- Neįsivaizduoju, - tarė Karas, - bet žaidimas geras. 

- Aha, - sutiko Badas, - toks prikaustantis dėmesį. 

- DAR TURIM LAIKO KITAM BARNIUI, - pasakė 
Giltinė. 

- Durniui, - pataisė Karas. 

- DURNIUI? 

- Jį vadina "durnium", - pasakė Karas. 

- TEISINGAI, DURNIUS, - sutiko Giltinė. Ji pasižiūrėjo 
į naują žvaigždę susidomėjusi, ką šioji galėtų reikšti. 

- MANIAU, DAR TURIM LAIKO, - truputį netvirtai 
pakartojo ji. 


e 4,0 
“0 d 0 


Jau buvo minėta apie bandymą į Disko pasakojimus 
įtraukti šiek tiek sąžiningumo ir apie tai, kaip grasinant skau- 
džiai... ee... skaudžiai skausti, bardams ir poetams buvo už- 
drausta kliedėti apie čiauškančius upelius bei rožiapirštes auš- 
ras, ir tik pateikę atitinkamus uostų dokumentus jie galėjo kal- 
bėti apie veidą, paskandinusį tūkstančius laivų. 

Todėl gerbiant šią tradiciją nebus pasakyta, jog Traukvėjis 
1 Dvigėlis pavirto ledo mėlynumo energijos gija, lekiančia per 

tamsias erdves, arba jog girdėjosi į milžiniškos ilties skambesį 
panašus garsas, arba jog jų gyvenimai prabėgo jiems prieš akis 
(savo gyvenimą, bėgantį prieš akis, Traukvėjis buvo matęs tiek 
kartų, kad galėdavo nusnausti per nuobodesnius gabaliukus), 
arba jog visata nukrito ant jų it dubuo su drebučiais. 

Bus pasakyta, nes eksperimentas tai įrodė, jog pasigirdo 
garsas, panašus į medinę liniuotę, per kurią stipriai trenkė ka- 
mertonas, ir po to apėmė staigus visiško ramumo jausmas. 

Nes jie visiškai nejudėjo ir buvo visiškai tamsu. Traukvėjui 
pasirodė, jog kažkas nepavyko. 

Tada burtininkas prieš save pamatė vos matomus melsvus 
rašmenis. 

Jis vėl buvo Oktavoje. Traukvėjis pagalvojo, kas atsitiktų, 
jei kas nors atverstų knygą - ar jie su Dvigėliu būtų spalvota 
iliustracija? 

Turbūt ne, nusprendė jis. Oktava, kurioje jie atsidūrė, 
skyrėsi nuo paprastos knygos, prirakintos prie katedros Ne- 
matytajame Universitete, kuris pats tiesiog buvo trimatis dau- 
giamatės rodyklės atvaizdas ir... 

Palauk, pagalvojo Traukvėjis. Aš taip negalvoju. Kas gal- 
voja už mane? 

- Traukvėjis, - pasakė balsas, panašus į senų puslapių šna- 
rėjimą. 

- Kas? Aš? 

- Aišku tu, durniau. 

Sumuštoje Traukvėjio širdyje plyksterėjo pasipriešinimo 
žiburėlis. 

- Ar jau sugebėjote prisiminti, kaip prasidėjo visata? - 
kandžiai paklausė jis. - Atsikrenkštimu, ar ne, o gal Įkvėpimu 
arba Galvos Kasymu ir Bandymu Prisiminti, Kur Gi Ji Buvo Iki 
Šiol? 

Kitas medžio sausumo balsas sušnypštė: 

- Tau nepakenktų prisiminti, kur esi, - šiaip neįmanoma iš- 
šnypšti sakinį be šnypščiamųjų garsų, bet balsas labai pasisten- 
gė. 

- Prisiminti, kur esu? Prisiminti, kur esu? - suriko Traukvė- 
jis. - Žinoma, jog aš prisimenu, kur esu - prakeiktos knygos, 
kalbančios daugybe nematomų balsų, viduje. Kaip manote, 
kodėl aš rėkiu? 

- Tu turbūt galvoji, kodėl mes tave vėl atsigabenome? - 
paklausė balsas prie jo ausies. 

- Ne. 

- Ne? 

- Ką jis pasakė? - paklausė kitas bekūnis balsas. 

- Jis pasakė “ne"'. 

- Jis tikrai pasakė “ne"? 

- Taip. 

- O0... 

- Kodėl? 

- Todėl, kad taip man atsitinka visą laiką, - paaiškino 
Traukvėjis, - vieną minutę aš krentu nuo pasaulio krašto, kitą 
aš esu knygos viduje, tada skrendu ant uolos, tada žiūriu, kaip 
Giltinė mokosi Žaisti Užtvanką ar Dambą, ar dar kažką, tai ko- 
dėl turėčiau galvoti? 

- Na, mes manėm, jog tu galvosi, kodėl mes nenorime, 
kad kas nors mus pasakytų? - tarė pirmasis balsas jausdamas, 
j0g praranda iniciatyvą. 

Traukvėjis susvyravo. Mintis kirto jo mintis, kirto labai 
greitai ir nervingai besidairydama į šalis, kad jos kas nors ne- 
partrenktų. 

- Kodėl kas nors norėtų jus pasakyti? 

- Žvaigždė, - pasakė Keras, - raudona žvaigždė. Burtinin- 
kai jau ieško tavęs, o kai suras, norės pasakyti visus Kerus kar- 
tu, kad pakeistų ateitį. Jie mano, jog Diskas susidurs su žvaigž- 
de. 

Traukvėjis pagalvojo apie tai. 

- Tikrai? 

- Ne visai, bet tam tik... kas čia? 

Traukvėjis pasižiūrėjo žemyn. Iš tamsos išpėdino Bagažas. 
Jo dangtyje styrojo 1lga dalgio ašmenų nuolauža. 

- Tai tik Bagažas, - paaiškino jis. 

- Bet mes jo čia nekvietėme. 

- Jo niekas niekur nekviečia, - atkirto Traukvėjis, - jis tie- 
siog pats pasirodo. Nesijaudinkite. 

- Aha. Apie ką mes kalbėjom? 

- Apie tą raudoną žvaigždę. 

- Teisingai. Labai svarbu, jog tu... 

- Ei? Alio? Ar kas čia yra? 

Silpnas cypsintis balsas pasigirdo iš paveiksladėžės, vis dar 
kabančios ant nejudančio Dvigėlio kaklo. 

Paveikslų velniukas atidarė langelį ir sušnairavo aukštyn į 
Traukvėjį. 

- Kur mes, šefe? 

- Nesu tikras. 

- Mes vis dar negyvi? 

- Galbūt. 

- Tada tikėkimės, jog atsidursime ten, kur nereiks tiek 
daug juodos spalvos, nes mano atsargos beveik baigėsi. 

Langelis trinktelėjo užsidarydamas. 

Traukvėjui pasirodė trumpa vizija, kaip Dvigėlis rodo savo 
paveikslus ir kalba: “Štai čia mane kankina milijonai demonų" ir 
“O čia aš su tokia juokinga porele, kurią sutikome ant užšalusių 
Požeminio Pasaulio šlaitų". Traukvėjis nebuvo tikras, kas atsi- 
tinka tau, kai iš tikrųjų miršti, valdžia apie tai tylėjo, o tamsaus 
gymio jūreivis iš Kuprakrypties Žemių sakė, jog tikisi patekti į 
rojų, kur yra daug šerbeto ir hurio. Traukvėjis nebuvo tikras ir 
tuo, kas yra huris, bet pamąstęs nusprendė, jog tai mažas cuk- 
ruotas šiaudelis siurbti šerbetui. Bet kuriuo atveju nuo šerbeto 
jis čiaudėjo. 

- Kai pertraukos baigėsi, - tvirtai pareiškė sausas balsas, - 
galbūt galime tęsti. Labai svarbu, jog neleistum burtininkams at- 
imti iš tavęs Kero. Bus siaubinga, jei aštuoni kerai bus pasakyti 
per anksti. 

- Aš noriu būti paliktas ramybėje, - pasakė Traukvėjis. 

- Gerai, gerai. Mes žinojome, jog galime tavimi pasitikėti, 

dar nuo tos dienos, kai pirmą sykį atvertei Oktavą. 

Traukvėjis stabtelėjo. 

- Palaukit, - pabandė išsiaiškinti jis, - jūs norite, kad aš 
bėgiočiau ir neleisčiau burtininkams surinkti visų aštuonių kerų? 

- Tiksliai. 

- Ir todėl vienas iš jūsų įsiropštė į mano galvą? 

- Būtent. 

- Jūs sugriovėte mano gyvenimą, ar žinote tai? - karštai 
sušuko Traukvėjis, - aš galėjau prasimušti į burtininkus, jei jūs 
nebūtumėte nusprendę pasinaudoti manimi kaip nešiojamąja 
kerų knyga. Aš negaliu įsiminti kitų kerų, jie per daug bijo pa- 
silikti toje pačioje galvoje su jumis! 

- Mums labai gaila. 

- Aš noriu tik grįžti namo! Aš noriu grįžti namo, kur... - 
kažkoks skystimas pasirodė Traukvėjo akyse, - ...kur po ko- 
jomis gali jausti akmenis, kur alus nėra toks prastas, o vakare 
gali gauti neblogą gabalą keptos žuvies su pora didelių žalių 
marinuotų agurkų ir gal net ungurio pyragą ir lėkštę jūros srai- 
gių, kur visada atsiras šiltos arklidės pernakvoti ir ryte tu atsibusi 
ten pat, kur ir naktį prieš tai, ir kur nebūna tokio oro. Pagaliau 
man nesvarbu magija, aš vis tiek, žinot, nesu tinkamas burtinin- 
kauti, aš tik noriu grįžti namo! 

- Bet tu privalai... - pradėjo vienas iš kerų. 

Buvo per vėlu. Namų ilgesys, maža elastinga juosta pasą- 
monėje, galinti priversti lašišas keliauti tris tūkstančius mylių 
keistomis jūromis arba pasiųsti milijonus lemingų džiaugsmingai 
grįžti į savo senąją tėvynę, kurios dėl lengvo žemynų pasislinki- 
mo ten daugiau nėra - namų ilgesys užvaldė Traukvėjį kaip 
naktinis krevečių pardavėjas, nučiuožė palei giją, iškankintą sie- 
lą su kūnu, spustelėjo kulnais ir trūktelėjo... 

Savo Oktavoje kerai liko vieni. 

Vieni, išskyrus Bagažą. 

Jie pasižiūrėjo į jį, ne akimis, bet Disko senumo sąmone. 

- Varyk ir tu iš čia, - pasiūlė jie. 

ATRADŲ 
4 0 


- „blogai. 

Traukvėjis žinojo, jog kalba pats, jis atpažino balsą. Aki- 
mirką žiūrėjo pro savo akis ne įprastai, o kaip šnipas, spokso- 
damas pro iškirptas nuotraukos akis. Tada jis grįžo. 

- Ar viškas gerai, Traukvėji? - paklausė Kojanas. - Atro- 
dai truputį nekaip. 

- Truputį nubalęs, - sutiko Betana, - lyg kas nors būtų per- 
ėjęs per tavo kapą. 

- Taip, turbūt pats ir perėjau, - sutiko Traukvėjis. Jis iškėlė 
pirštus ir juos suskaičiavo. Kiekis buvo normalus. 

- Ar aš buvau pajudėjęs? - paklausė jis. 

- Tu tik žiūrėjai į ugnį, lyg matydamas vaiduoklį, - tarė Be- 
tana. 

Už jų pasigirdo dejonė. Dvigėlis sėdėjo, rankomis laikyda- 
masis už galvos. 

Jo akys pakrypo į juos. Lūpos be garso sujudėjo. 

- Koks keistas... sapnas, - pasakė jis, - kas čia per vieta? 
Kodėl aš čia? 

- Na, - pradėjo Kojanas, - vieni šako, jog Kūrėjaš paėmė 
šaują molio ir... 

- Ne, aš noriu pasakyti čia, - tarė Dvigėlis. - Ar tai tu, 
Traukvėji? 

- Taip, - atsakė Traukvėjis, leidęs sau paabejoti. 

- Ten buvo... laikrodis, kuris... ir tie žmonės, kurie... - pra- 
dėjo Dvigėlis. Jis papurtė galvą. - Kodėl viskas smirda arkliais? 

- Tu sirgai, - paaiškino Traukvėjis, - kliedėjai. 

- Taip... turbūt, - Dvigėlis pasižiūrėjo į savo krūtinę, - bet 
tada kodėl aš... 

Traukvėjis pašoko ant kojų. 

- Atsiprašau, čia labai karšta, eisiu pakvėpuosiu grynu oru, 
- Išbėrė jis, nuėmė paveiksladėžę nuo Dvigėlio kaklo ir nėrė iš 
palapinės. 

- Aš to nepastebėjau, - pasakė Betana. Kojanas gūžtelėjo 

pečiais. 

Traukvėjis suspėjo nubėgti nuo jurtos keletą jardų, kai pa- 
veiksladėžės būgnelis pradėjo suktis. Labai lėtai dėžė išspjovė 
paskutinę velniuko padarytą nuotrauką. 

Traukvėjis pačiupo ją. 

Netgi vidudienio šviesoje vaizdas būtų buvęs pakankamai 
siaubingas. O stingdančioje žvaigždžių, nudažytų raudonais nau- 
jos blogio žvaigždės gaisais, šviesoje tai buvo daug blogiau. 

- Ne, - tyliai pratarė Traukvėjis, - ne, viskas ne taip. Ten 
buvo namukas ir ta mergina, ir... 

- Tu matai, ką tu matai, o aš piešiu, ką aš matau, - pro 
langelį pasakė velniukas. - Ką aš matau, yra tikra. Aš buvau 
tam sukurtas. Aš matau tik tai, kas iš tikrųjų yra. 

Per sniego plutą prie Traukvėjo atitraškėjo juodas pavi- 
dalas. Tai buvo Bagažas. Traukvėjis, kuris paprastai nekentė ir 
nepasitikėjo juo, staiga pajuto, jog šisai yra maloniausiai nor- 
malus daiktas, kokį jis tik yra matęs. 

- Matau, ir tau pavyko, - pasakė Traukvėjis. Bagažas su- 
barškino dangtį. 

- Gerai, bet ką tu matei? - paklausė burtininkas. - Ar Žiū- 
rėjai atgal? 

Bagažas nutylėjo. Akimirką jie abu stovėjo tylūs kaip du 
kariai, pabėgę iš žudynių lauko ir stabtelėję atgauti kvapo bei 
sveiko proto. 

Tada Traukvėjis pasiūlė: 

- Einam, ten viduje yra laužas. 

Jis ištiesė ranką paplekšnoti Bagažui per dangtį. Bagažas 
susierzinęs kaukštelėjo rankos pusėn, beveik kliudydamas pirš- 
tus. Gyvenimas vėl grįžo į normalias vėžes. 


1 a 
* “ 


Kita diena išaušo skaisti, aiški ir šilta. Dangus pavirto mė- 

lynu gaubtu, uždėtu ant balto pasaulio lapo, ir visas vaizdas būtų 
buvęs skaistus ir švarus kaip dantų pastos reklama, jeigu ne 
rožinis taškas horizonte. 

- Dabar jau matoši ir dieną, - pasakė Kojanas, - kaš tai 
yra? 

Jis niūriai pasižiūrėjo į Traukvėjį, kuris paraudo. 

- Kodėl visi žiūrite į mane? - pasipiktino jis. - Aš nežinau, 
kas tai yra, gal kometa ar dar kas nors. 

- Ar mes visi sudegsime? - paklausė Betana. 

- Iš kur aš žinau? Į mane dar niekada nebuvo pataikiusi 
kometa. 

Išsirikiavę į vieną eilę jie jojo per spindinčius sniego lau- 
kus. Arklių žmonės, kurie labai aukštai vertino Kojaną, davė 
jiems savo žirgus ir nuorodas, kaip pasiekti Smarlo upę už šim- 
to mylių Kupros kryptimi, kur Kojano nurodymu Traukvėjis su 
Dvigėliu turėjo surasti laivą, nugabensiantį juos į Apvaliąją Jūrą. 
Jis pranešė, jog dėl šalčio keliauja kartu su jais. 

Betana nedelsdama pareiškė, jog taip pat keliauja kartu, 
jeigu kartais Kojanui reikėtų ką nors patrinti. 

Traukvėjis neaiškiai suvokė, jog čia vyksta kažkokia jaus- 
mų chemija. Visų pirma Kojanas pabandė susišukuoti savo 
barzdą. 

- Atrodo, ji į tave įsižiūrėjo, - pasakė burtininkas. Kojanas 
atsiduso. 

- Jeigu būčiau dvidešimčia metų jaunešniš, - pavydžiai tarė 
jis. 

- Ir? 

- Tada būčiau šešiasdešimt šeptynerių. 

- O ką tai turi bendro? 

- Na, kaip čia pašakiuš? Kai buvau jaunaš ir kaliau šavo 
vardą pašaulyje, tada man patiko raudonplaukėš ir ugningoš 
moterys. 

- Aha. 

- Kai šubrendau, ėmiau rinktiš blondineš, kurių akyse Ži- 
buriavo pašauliš. 

- O? Ir? 

- Dar labiau šuaugęš pamačiau tamšiaš karštaš moteriš. 

Jis stabtelėjo. Traukvėjis laukė. 

- Ir? - paklausė jis. - Tada kas? Ko dabar ieškai motery- 
se? 

Kojanas pasuko į jį vieną žydrą akį. 

- Kantrybės, - atsakė barbaras. 

- Negaliu patikėti! - sušuko balsas už nugarų. - Aš joju su 
Kojanu Barbaru! 

Tai buvo Dvigėlis. Nuo pat ankstyvo ryto sužinojęs, jog 
kvėpuoja tuo pačiu oru, kaip ir didžiausias visų laikų herojus, jis 
elgėsi kaip beždžionė, gavusi raktą nuo bananų plantacijos. 

- Gal jiš yra šarkaštiškaš? - paklausė Kojanas Traukvėjo. 

- Ne. Jis visados toks. 

Kojanas pasisuko balne. Dvigėlis išsišiepė ir didžiuodama- 
sis pamojavo. Kojanas atsisuko atgal ir suniurzgė: 

- Jiš juk turi akiš, ar ne? 

- Taip, bet jos veikia kitaip negu visų Žmonių. Patikėk ma- 
nim. Prisimeni Arklių Žmonių jurtą, kur mes buvome praeitą 
naktį? 

- Taip. 

- Ar ji buvo per tamsi, riebaluota ir dvokė kaip labai ser- 
gantis arklys? 

- Šakyčiau, labai tikšluš aprašymaš. 

- Ojjis nesutiktų. Jis sakytų, jog tai buvo didinga barbarų 
palapinė, nukabinėta galingų žvėrių kailiais, kuriuos sumedžiojo 
aštriaakiai kariai iš civilizacijos pakraščio, ir palapinė dvelkė re- 
tais ir nuostabiais smilkalais, atimtais iš karavanų, kertančių ne- 
praeinamą... ir taip toliau. Aš rimtai, - pridūrė jis. 

- Jiš beprotiš? 

- Atseit beprotis. Bet su daug pinigų. 

- Tada jiš negali būti beprotiš. Aš nušimanau - jeigu žmo- 
guš turi daug pinigų, jiš yra ekšcentriškaš. 

Kojanas vėl pasisuko balne. Dvigėlis kaip tik pasakojo 
Betanai, kaip Kojanas pats vienas įveikė raganiaus lordo Sbe- 

lindo gyvačių karius ir pavogė šventąjį deimantą iš milžiniškos 
Oflerio Dievo-Krokodilo statulos. 

Keista šypsena atsirado tarp Kojano veido raukšlių. 

- Galėčiau pasakyti jam, kad užsičiauptų, jei nori, - pasiū- 
lė Traukvėjis. 

- Ar padėtų? 

- Ne, nelabai. 

- Tegu kalba, - nusileido Kojanas. Jo ranka palietė kardo 
rankeną, lygiai nugludintą nuo dešimtmečių laikymo. 

- Man patinka jo akyš, - pridūrė jis, - još mato penkiašde- 
šimt metų į praeitį. 

Atsilikęs šimtu jardų ir gana nerangiai šokčiodamas per 
minkštą sniegą keliavo Bagažas. Niekas niekada neklausė jo 
nuomonės. 

Vakare jie pasiekė aukštųjų lygumų pabaigą ir nusileido į 
niūrius pušų miškus, tik šiek tiek pabalintus pūgos. Tai buvo 
didelių suskilusių uolų ir tokių siaurų ir gilių slėnių, kur diena 
trukdavo tik dvidešimt minučių, kraštas. Laukinė, vėjuota šalis, 
kur galėjai tikėtis sutikti... 

- Troliuš, - tarė Kojanas, uostydamas orą. 

Raudonoje vakaro žaroje Traukvėjis dairėsi aplinkui. Stai- 
ga normalios uolos ėmė atrodyti įtartinai gyvos. Šešėliai, į ku- 
riuos jis nebūtų pažvelgęs antrą sykį, dabar buvo kažko siau- 
bingai pilni. 

- Man patinka troliai, - pareiškė Dvigėlis. 

- Ne, tau nepatinka troliai, - tvirtai paprieštaravo Traukvė- 
jis, - negali patikti. Jie yra dideli, gumbuoti ir valgo Žmones. 

- Ne, nevalgo, - pasakė Kojanas, nerangiai nuslysdamas 
nuo arklio ir masažuodamasis kelius, - tai yra gerai žinomaš ne- 
šušipratimaš. Troliai niekada nieko nėra šuvalgę. 

- Ne? 

- Ne, jie višada iššpjauna gabaliukuš. Jie negali šuvirškinti 
žmonių, aišku? Tavo vidutiniš troliš iš gyvenimo tikiši tik ška- 
naus granito luito, galbūt dar šiek tiek kalkakmenio dešertui. 
Kažkaš aiškino, jog taip yra todėl, kad jie yra šilikei... šiliko... 


109 


- Kojanas stabtelėjo ir nusivalė barzdą, - padaryti iš akmenš. 

Traukvėjis linkterėjo. Žinoma, trolių pasitaikydavo ir 
Ankh-Morporke, kur jie dažnai dirbdavo asmens sargybiniais. 
Trolius būdavo gana nepigu išlaikyti, kol jie sužinodavo apie 
durų paskirtį 1r palikdavo namą be tikslo išeidami pro artimiau- 
sią sieną. 

Renkant prakurus Kojanas tęsė: 

- Trolių dantyš, čia tai dalykaš. 

- Kodėl? - paklausė Betana. 

- Deimantai. Turi būti deimantai. Vieninteliš dalykaš, galin- 
tiš atlaikyti akmeniš, ir viš tiek turi kašmet iššiauginti naujuš dan- 
tiš. 

- Kalbant apie dantis... - pradėjo Dvigėlis. 

- Taipš? 

- Negalėjau nepastebėti... 

- Taipš? 

- Ai, nieko, - nutilo Dvigėlis. 

- Taipš? Gerai, užkurkime laužą, kol dar ne višai šutemo. 
O tada, - Kojanas nuliūdo, - turbūt reikėš iššivirti šriuboš. 

- Traukvėjis tai moka, - entuziastingai pareiškė Dvigėlis, - 
jis viską žino apie žoles, šaknelės ir visa kita. 

Kojanas metė į Traukvėjį žvilgsnį, kuris reiškė, jog jis, Ko- 
janas, tuo nepatikėjo. 

- Arklių žmonėš davė mumš džiovintoš arklienoš, - pasakė 
jis, - jei galėtum šurašti laukinių švogūnų ir panašiai, ji būtų ška- 
nešnė. 

- Bet aš, - pradėjo Traukvėjis ir pasidavė. Na, pagalvojo 
jis, aš juk Žinau, kaip atrodo svogūnas, toks baltas daiktas su 
žaliais dalykais, kyšančiais iš viršaus, turėtų būti lengvai paste- 
bimas. 

- Tai aš eisiu ir paieškosiu, taip? 

- Taipš. 

- Tuose tankiuose tamsiuose krūmuose? 

- Labai gera vieta. 

- Kur daug gilių griovių ir viso kito? 

- Idealu, šakyčiau. 

- Taip ir galvojau, - karčiai sumurmėjo Traukvėjis. Jis iš- 
siruošė galvodamas, kaip galima prisivilioti svogūnus. Nors, 
mąstė burtininkas, tu matai svogūnų pynes ant turgaus prekys- 
talių, turbūt jie taip neauga, gal valstiečiai ar kas ten naudoja 
svogūnų skalikus ar dainuoja dainas, priviliojančias svogūnus. 

Jam pradėjus be tikslo naršyti po lapus ir žolę pasirodė ke- 
letas ankstyvųjų žvaigždžių. Nemaloniai organiški šviečiantys 
grybai, panašūs į pagalbą povestuviniam gnomų gyvenimui, 
traškėjo po kojomis. Jį kandžiojo maži skraidantys padarai. Ki- 
ti, visa laimė - nematomi padarai šokčiojo ar šliaužė šalin į krū- 
mus ir priekaištingai kvarksėjo. 

- Svogūnai? - sušnibždėjo Traukvėjis. - Ar čia yra svogū- 
nų? 

- Ten prie seno kukmedžio kabo pynė, - pasigirdo balsas. 

- Aba, - pasakė Traukvėjis, - gerai. 

Stojo ilga tyla, trikdoma tik uodų dūzgimo aplink Traukvė- 
j0 ausis. 

Jis stovėjo visiškai nejudėdamas. Nekrustelėjo net akys. 

Pagaliau jis išlemeno: 

- Atsiprašau! 

- Taip? 

- Kuris yra kukmedis? 

- Mažas gumbuotas su tamsiai žaliais spygliais. 

- O, taip, matau. Dar sykį dėkoju. 

Jis nepajudėjo. Pagaliau balsas bičiuliškai pasiteiravo: 

- Ar galiu dar kuo padėti? 

- Tu juk medis, ar ne? - paklausė Traukvėjis, tebežiūrėda- 
mas tiesiai prieš save. 

- Nebūk kvailas. Medžiai nekalba. 

- Atsiprašau. Tiesiog paskutiniu metu turėjau problemų su 
medžiais, juk Žinai, kaip būna. 

- Ne visai. Aš esu akmuo. 

Traukvėjo balsas beveik nepasikeitė. 

- Aišku, aišku, - lėtai tarė jis. - Tai aš pasiimsiu tuos svo- 

gūnus. 

- Skanaus. 

Atsargiai ir didingai jis žengė pirmyn, pamatė plaušingus 
baltus daiktus, pasislėpusius krūmuose, atsargiai išrovė juos ir 
apsisuko. 

Netoliese stovėjo akmuo. Bet čia visur stovėjo akmenys, 
beveik į paviršių išlindę Disko kaulai. 

Traukvėjis rūsčiai pasižiūrėjo į kukmedį, jeigu kartais būtų 
prakalbęs šis. Bet kukmedis, būdamas vienišas medis, nebuvo 
girdėjęs apie Traukvėjį Miškų Išganytoją ir bet kuriuo atveju 
miegojo. 

- Jeigu čia tu, Dvigėli, tai aš visą laiką Žinojau, jog čia tu, - 
tarė Traukvėjis. Prieblandoje jo balsas nuskambėjo labai aiš- 
kiai ir labai vienišai. 

Traukvėjis prisiminė vienintelį žinomą tikrą faktą apie tro- 
lius - patekę į saulės šviesą jie virsdavo akmenimis, todėl norin- 
tys samdytis trolius dirbti dieną turėdavo išleisti krūvą pinigų 
apsauginiam kremui. 

Bet, po paraliais, niekas nesakė, kas jiems atsitikdavo, kai 
saulė vėl nusileisdavo... 

Iš peizažo išvarvėjo paskutinė dienos šviesa. Ir staiga pa- 
sirodė, jog aplink esama daugybės akmenų. 

- Siaubingai ilgai jis su tais svogūnais, - pareiškė Dvigėlis, 
- gal eitume jo paieškoti? 

- Burtininkai žino, kaip paširūpinti šavimi, - tarė Kojanas, 
- nešijaudink. - Jis krūptelėjo. Betana karpė jo kojų nagus. 

- Šiaip jis nėra baisiai geras burtininkas, - ištarė Dvigėlis, 
besislinkdamas arčiau ugnies, - negalėčiau to jam pasakyti, 
bet... - jis palinko prie Kojano, - ...dar nemačiau, kad jis užsi- 
imtų magija. 

- Taip, o dabar kitą, - paprašė Betana. 

- Eši labai maloni. 

- Turėtum gražias kojas, jei tik jas prižiūrėtum. 

- Kažkaip jau nešilankšto kaip akščiau, - sutrikęs paste- 
bėjo Kojanas, - žinoma, dirbdamaš mano darbą nešutinki daug 
pedikiūrištų. Juokinga. Šutikau galybę gyvačių žynių, pamišušių 
dievų, karo lordų, bet niekada nešutikau nė vieno pedikiūrinin- 
ko. Turbūt nekaip atrodytų - Kojanaš prieš Pedikiūrininkuš... 

- Arba Kojanas ir Lemties Pedikiūrininkai, - pasiūlė Beta- 
na. Kojanas sukikeno. 

- Arba Kojanas ir Pamišę Dantistai! - nusijuokė Dvigėlis. 

Kojano burna kaukštelėjusi užsidarė. 

- Kaš čia tokio juokingo? - paklausė jis ir balse pasigirdo 
plienas. 

- Na, čia tai... šita, - sumikčiojo Dvigėlis, - matai, tavo 
dantys... 

- Kaš jiemš? - panoro sužinoti Kojanas. 

Dvigėlis nurijo seilę. 

- Negaliu nepastebėti, jog jie... ee... ne visai toje pačioje 
geografinėje vietoje, kaip ir tavo burna. 

Kojanas įsmeigė į jį akis. Tada atsiduso ir pasidarė labai 
mažas ir senas. 

- Teišybė, - sumurmėjo jis, - negaliu tavęš kaltinti. Šunku 
būti herojumi be dantų. Nešvarbu, ką praraštum - net jei ir vie- 
ną akį, bet jei tavo burnoje tik dantenoš, niekaš nerodo tau 
pagarboš. 

- Aš rodau, - lojaliai pranešė Betana. 

- Kodėl tau neįsigijus kitų? - linksmai paklausė Dvigėlis. 

- Taipš, aišku, jeigu būčiau ryklyš ar dar kaš norš, taipš, 
galėčiau iššiauginti, - sarkastiškai tarė Kojanas. 

- Ne, tu juos nusiperki, - tarė Dvigėlis, - klausyk, parody- 
siu tau... Betana, gal nusisuktum? 

Palaukė, kol mergina nusisuks, o tada įsikišo ranką į burną. 

- Matoši? - paklausė jis. 

Betana išgirdo Kojaną šūktelint. 

- Tu gali šavuošiuš iššiimti? 

- O, taip. Turiu atškirų rinkinių. Prašau atleišti... - pasigir- 
do rijimo garsas ir po to normaliu balsu Dvigėlis tęsė: - Tai la- 
bai patogu. 

Visas Kojano balsas spinduliavo pagarbą arba tiek pagar- 
bos, kiek įmanoma neturint dantų, tai yra beveik tiek pat, tik ne 
taip įspūdingai. 

- Tikrų tikriaušiai, - pasakė jis, - kai jie škauda, tu juoš 1š- 
šimi ir palieki, taipš? Tebuš mažiemš bjauriukamš pamoka, pa- 
žiūrėšim, kaip jiemš patikš škaudėti šau patiemš! 

- Ne visai taip, - atsargiai pataisė Dvigėlis, - jie ne mano, 
Jie tiesiog priklauso man. 

- Tu įšikišai į burną kažkieno kito dantiš? 

- Ne, juos kažkas pagamino, ten, iš kur aš kilęs, daug 
Žmonių juos nešioja, tai... 

Bet Dvigėlio paskaita apie dantų pritaikymą liko nebaigta, 
nes kažkas jam trenkė per galvą. 

Mažas Disko mėnulis vilkosi per dangų. Jis švietė savo pa- 
ties šviesoje dėl aukštų, ganėtinai neefektyvių astronominių Kū- 
rėjo patvarkymų ir buvo pilnas mėnulio deivių, kurios šiuo metu 
nekreipė dėmesio į tai, kas vyksta Diske, nes drauge rašė 
skundą dėl Ledo Milžinų. 

O jei jos būtų pažvelgusios žemyn, būtų pamačiusios 
Traukvėjį, intensyviai besikalbantį su uolų krūva. 

Troliai yra viena seniausių gyvybės formų multivisatoje, 
pradedant nuo ankstyvųjų bandymų pastatyti gyvybę ant kojų 
apsieinant be visų lipnių protoplazmų. Troliai gyvena ilgai, mie- 
godami vasaros miegu ir miegodami dieną, nes karštis veikia ir 
lėtina juos. Jie turi įdomią geologiją. Galėtume kalbėti apie gen- 
čialogiją, apie Silikono puslaidininkių efektus, apie milžiniškus 

praeities trolius, kurie sudaro didžiąją dalį Disko kalnagūbrių ir 
galėtų sukelti rimtų problemų, jeigu kada nors pabustų. Tačiau 
vienas faktas aiškus - be galingo 1r paplitusio Disko magiško 
lauko troliai jau būtų seniai išmirę. 

Psichiatrija Diske nebuvo išrasta. Niekas niekada nekišo 
Traukvėjui po nosimi rašalo dėmės, kad įsitikintų, ar jo palėpė- 
je būta žaislų. Todėl papasakoti, kaip uolos virsta į trolius, bur- 
tininkas galėjo tik neaiškiai burbėdamas apie paveikslus, atsi- 
randančius ilgai žiūrint į ugnį ar debesis. 

Vieną minutę ten būdavo paprasčiausia uola ir staiga kele- 
tas įskilimų įgaudavo aiškią nosies ar smailios ausies formą. Po 
akimirkos beveik niekam nepasikeitus ten jau sėdėdavo trolis ir 
deimantų pilna burna šypsodavosi Traukvėjui. 

Jie negalės manęs suvirškinti, tarė jis pats sau. Nuo manęs 
jiems būtų siaubingai bloga. 

Tai labai neguodė. 

- Vadinasi, tu esi burtininkas Traukvėjis, - pasakė arti- 
miausias trolis. Jo balsas skambėjo taip, lyg kažkas eitų per 
žvyrą. - Nežinau. Maniau, būsi aukštesnis. 

- Gal jis truputį išėstas, - tarė kitas, - legenda yra baisiai 
sena. 

Traukvėjis neramiai sujudėjo. Jis buvo tikras, jog akmuo, 
ant kurio jis sėdėjo, ėmė keistis ir mažytis trolis - nedidesnis už 
apvalainuką - jau draugiškai sėdėjo ant jo kojos ir ypač susido- 
mėjęs stebėjo Traukvėjį. 

- Legenda? - paklausė burtininkas. - Kokia legenda? 

- Kalnai ir žvyras perduodavo nuo laiko aušros, - pasakė 
pirmasis trolis, - “kai danguje užsidegs raudona žvaigždė, bur- 
tininkas Traukvėjis ateis ieškoti svogūnų. Nesukandžiokite jo. 
Labai svarbu, kad padėtute jam išlikti gyvam". 

Pauzė. 

- Ir viskas? - paklausė Traukvėjis. 

- Taip, - tarė trolis, - mums niekada ji nebuvo aiški. Dau- 
guma legendų yra linksmesnės. Anomis dienomis uolos gyveno 
nepalyginti įdomiau. 

- Tikrai? - vos išstenėjo Traukvėjis. 

- O, taip. Nesibaigiančios pramogos. Visur vulkanai. Tada 
būti uola tikrai kažką reiškė. Jokių nuosėdinių nesąmonių, arba 
esi vulkaninės kilmės, arba esi niekas. Dabar viskas praėjo. 
Kas dabar vadina save troliais, cha, vienas šiferis, daugiau nie- 
ko. Netgi kreida. Negerbčiau savęs, jeigu imtum manimi brai- 
Žžyti, ar ne? 

- Ne, - greitai atsiliepė Traukvėjis, - žinoma, ne. O ta... 
ee... legenda. Ji sako, kad manęs nekandžiotumėte? 

- Teisingai! - sutiko mažasis trolis ant jo kojos. - O aš tau 
pasakiau, kur yra svogūnai! 

- Mes džiaugiamės tave matydami, - tarė pirmasis ir - kaip 
negalėjo nepastebėti Traukvėjis - didžiausias trolis, - jau ėmėme 
nerimauti dėl tos naujos žvaigždės. Ką ji reiškia? 

- Nežinau, - atsakė Traukvėjis, - visi galvoja, kad aš Ži- 
nau, bet aš než... 

- Šiaip mes nieko prieš, jei mus išlydys, - pareiškė didysis 
trolis, - nuo to mes ir prasidėjome. Tačiau pamanėme, jog gali 
būti galas viskam, ir tai nėra labai geras dalykas. 

- Ji didėja, - tarė kitas trolis, - pasižiūrėkite dabar. Dides- 
nė negu praeitą naktį. 

Traukvėjis pasižiūrėjo. Ji tikrai buvo didesnė negu praeitą 
naktį. 

- Todėl pamanėme, gal tu turėtum kokių pasiūlymų, - pa- 
sakė vyresnysis trolis taip kukliai, kaip tik įmanoma turint gra- 
nitinį balsą. 

- Galėtumėte šokti per Kraštą, - tarė Traukvėjis, - visatoje 
turėtų būti galybė vietų, kur reikia papildomų uolų. 

- Girdėjome apie tai, - pareiškė trolis, - sutikome uolų, 
kurios jau bandė. Jos sako, skraidai apie milijoną metų, tada 
pasidarai karštas, degdamas krenti ir baigi gyvenimą pramuštos 
skylės dugne. Neskamba baisiai patraukliai. 

Jis atsistojo (tarsi kaminu būtų nurtedėjusios anglys) ir iš- 
skėtė storas gumbuotas rankas. 

- Mes turime tau padėti, - pasakė jis, - ką reikia padaryti? 

- Man reikėjo išvirti sriubos, - paaiškino Traukvėjis ir ne- 
rangiai mostelėjo svogūnais. Turbūt tai nebuvo pats herojiš- 
kiausias ar reikšmingiausias gestas pasaulyje. 

- Sriubos? - pasitikslino trolis. - Ir viskas? 

- Na, gal dar džiūvėsių. 

Troliai susižvalgė, atidengė pakankamai burnos papuošalų, 
kad nupirktum vidutinio dydžio miestą. 

Pagaliau didžiausias trolis tarė: 

- Tegu bus sriuba, - jis girgždėdamas gūžtelėjo pečiais, - 
tiesiog mes įsivaizdavome, kad legenda bus... truputį labiau... 
e.. nežinau, kažkaip maniau... bet turbūt nesvarbu. 

Jis ištiesė ranką, panašią į suakmenėjusių bananų kekę. 

- Aš esu Kvarcas, - tarė jis, - štai ten Kryropraras, Breki- 
ja ir Džasperas bei mano žmona Berilė - ji truputį linkusi į me- 
tamorfozes, bet kas nelinkęs šiomis dienomis? Džasperai, nu- 
lipk nuo jo kojos. 

Traukvėjis nedrąsiai paspaudė ranką, laukdamas traiško- 
mų kaulų traškėjimo. Jo nepasigirdo. Trolio ranka buvo tvirta ir 
prie nagų truputį samanota. 

- Prašau atleisti, - tarė Traukvėjis, - prieš tai aš dar nebu- 
vau sutikęs trolių. 

- Mes mirštanti rasė, - liūdnai pasakė Kvarcas, būriui su- 
siruošus grįžti, - mūsų gentyje įaunasis Džasperas yra vienintelis 
apvalainukas. Mes kenčiame dėl filosofijos. 

- Nejaugi? - paklausė Traukvėjis, stengdamasis neatsilikti. 
Trolių būrys judėjo labai greitai, bet taip pat labai tyliai, didelės 
figūros kaip šmėklos šmėžavo naktyje. Jų kelią žymėjo tik kar- 
tais pasigirstantis duslus nespėjusio pabėgti naktinio padaro 
cyptelėjimas. 

- O, taip. Mes kankiniai. Galų gale visiems taip baigiasi. 
Vieną vakarą, kaip sakoma, tu bandai pabust, pagalvoji: “Kam 
vargintis?" - ir tiesiog nepabundi. Matai tuos akmenis? 

Traukvėjis įžiūrėjo milžiniškas formas, gulinčias nuošalyje. 

- Tas pabaigoje yra mano teta. Nežinau, ką ji galvoja, bet 
jau du šimtus metų nejuda. 

- Man labai gaila. 

- Mums nesunku juos prižiūrėti, - tarė Kvarcas, - matai, 
čia nedaug Žmonių. Tai ne jūsų kaltė, bet jūs negalite atskirti 
mąstančio trolio nuo paprastos uolos. Mano dėdė buvo su- 
skaldytas. 

- Koks siaubas! 

- Taip, vieną minutę jis trolis, o kitą - židinys su papuoši- 
mais. 

Jie sustojo prie lyg ir pažįstamos uolos. Tamsoje žėravo 
laužo liekanos. 

- Atrodo, čia būta kovos, - pasakė Berilė. 

- Jie visi dingo! - sušuko Traukvėjis. Jis nubėgo iki pieve- 
lės krašto. - Ir arkliai! Netgi Bagažas. 

- Vienas 1š jų varvėjo, - priklaupdamas pastebėjo Kvar- 
cas, - tas raudonas skystis, kurį turite viduje, Žiūrėk. 

- Kraujas! 

- Arjis taip vadinasi? Niekada nesupratau jo prasmės. 

Traukvėjis lakstė aplink tarsi kuoktelėjęs, ir ieškojo krū- 
muose, jei ten kas nors slėptųsi. Štai kodėl jis užkliuvo už mažo 
žalio buteliuko. 

- Kojano tepalas! - sudejavo burtininkas. - Jis niekada su 
juo nesiskirdavo! 

- Na, - pasakė Kvarcas, - jūs, žmonės, galite kažkaip pa- 
daryti, tai yra mes lėtėjame ir užsikrečiame filosofija, bet jūs su- 
byrate į gabaliukus... 

- Mirštame! - suriko Traukvėjis. 

- Teisingai. Jie to nepadarė, nes jų čia nėra. 

- Nebent juos suėdė! - džiugiai pasiūlė Džasperas. 

- Hmm? - susimąstė Kvarcas. 

- Vilkai? - paklausė Traukvėjis. 

- Mes jau prieš daugelį metų sutrypėme visus vilkus, - at- 
rėžė trolis, - tiksliau, ne mes, o Senelis. 

- Jis jų nemėgo? 

- Ne, tiesiog eidamas nežiūrėdavo po kojomis. Hmm, - 
troliai vėl sužiuro žemyn. 

- Štai pėdsakas, - pasakė trolis, - daug arklių, - jis pažiū- 
rėjo į netoli esančias kalvas, kur virš mėnulio nušviestų miškų 
dunksojo aštrios uolos ir pavojingi skardžiai. 

- Ten gyvena Senelis, - tyliai pridūrė jis. 

Iš to, kaip jis tai pasakė, Traukvėjis nusprendė, jog nieka- 
da nenorėtų sutikti Senelio. 

- Ar pavojingas, ką? - pabandė paklausti burtininkas. 

- Jis labai senas, didelis ir stiprus. Mes nematėme jo jau 
daug metų, - atsakė Kvarcas. 

- Amžių, - pataisė Berilė. 

- Jis visus juos sutryps! - pridūrė Džasperas, šokinėdamas 
aukštyn žemyn ant Traukvėjio kojos pirštų. 

- Kartais atsitinka, jog tikrai senas ir didelis trolis pasitrau- 
kia į kalvas ir... hmm... uola paima viršų, jeigu seki mano mintį. 

- Ne... 

Kvarcas atsiduso. 

- Žmonės kartais elgiasi kaip gyvuliai, ar ne? Ir trolis kar- 
tais 1ma galvoti kaip uola, o uolos nelabai mėgsta žmones. 

Berilė, liesa smiltainio atspalvio trolė, pabarbeno per 
Kvarco petį. 

- Ar mes seksime paskui juos? - paklausė ji. - Legenda 
sako, jog mes turime padėti šitam Traukvėjui. 

Kvarcas atsistojo, pagalvojo, tada pakėlė Traukvėjį už 
pakarpos ir vienu smėlingu judesiu užsidėjo ant pečių. 

- Einam, - tvirtai apsisprendė, - jeigu sutiksime Senelį, aš 
pabandysiu paaiškinti. 


AP 7DPŲ 
“ * “ 


Už dviejų mylių per naktį risnojo virtinė arklių. Trys iš jų 
nešė profesionaliai surištus belaisvius užkimštomis burnomis. 
Ketvirtasis tempė tvirtą tinklą, kur surištas ir tylus gulėjo Baga- 
Žas. 

Herena tyliai liepė kolonai sustoti ir pasišaukė vieną iš savo 
vyrų. 

- Ar tu tikras? - paklausė ji. - Aš nieko negirdžiu. 

- Aš mačiau trolių figūras, - kategoriškai pareiškė šis. 

Herena apsidairė. Čia medžiai retėjo, buvo daug žvirgždo, 
ir takas vedė prie plikos akmenuotos kalvos, raudonoje žvaigž- 
dės šviesoje atrodžiusios labai nemaloniai. 

Ją neramino takas. Nors ir labai seniai, bet kažkas jį pra- 
mynė, o trolį užmušti buvo nelengva. 

Herena atsiduso. Jai staiga dingtelėjo, jog sekretorės kar- 
jera buvo ne toks jau blogas variantas. 

Jau ne pirmą kartą ji pastebėjo kariūnės minusus, vienas iš 
kurių buvo tas, jog vyrai į tave nežiūrėdavo rimtai tol, kol jų ne- 
užmušdavai, o tada jau būdavo nesvarbu. Be to, nepakeliamai 
tradiciška drabužių oda, nuo kurios ją berdavo spuogai. Ir dar 
alus. Tokiems, kaip Hrumas Barbaras ar Kimberas Žudikas, 
buvo normalu visą naktį lėbauti žemo lygio baruose, bet Here- 
na gėrė tik gerus gėrimus iš mažų stikliukų, jeigu galima, patiek- 
tus su vyšnaite. O dėl higienos... 

Bet ji buvo per didelė vagiui, per sąžininga žudikui, per 
protinga Žmonai ir per daug išdidi paskutinei: likusiai moters 
profesijai. 

Todėl Herena tapo kariūne, ir gera kariūne, sutaupė kuklią 
sumą, atsargiai laikomą ateičiai, kurios ji dar nelabai įsivaizda- 
vo, bet kurioje tikrai turėjo būti bidė. 

Pasigirdo lūžtančio medžio garsai. Troliai niekada nematė 
reikalo apeidinėti medžius... 

Ji vėl pakėlė akis į kalvą. Dvi aukštumos driekėsi kairėje ir 
dešinėje, o viduryje buvo didelė atbraila su - ji prisimerkė - 
keliais urvais? 

Trolių urvai. Bet gal geriau negu klaidžioti naktyje. Patekė- 
jus saulei problemų nebebus. 

Ji pasilenkė prie Gansijos, Morporko samdinių gaujos va- 
do. Herena dėl jo nesidžiaugė. Žinoma, jis turėjo jaučio raume- 
nis ir jaučio ištvermę, tačiau, deja, turėjo ir jaučio smegenis. Ir 

šeško žiaurumą. Kaip dauguma morporkiečių jis būtų su 
džiaugsmu pardavęs savo senelę už tūbelę klijų, ir tikriausiai 
pardavė. 

- Taikom į urvus ir susikuriam didelį laužą, - tarė ji, - tro- 
liai nemėgsta ugnies. 

Gansija pažiūrėjo į ją taip, lyg turėtų savo minčių, kam de- 
rėtų dalinti įsakymus, bet lūpomis ištarė: 

- Tu čia bosas. 

- Teisingai. 

Herena pažvelgė atgal į tris belaisvius. Teisingai, ten buvo 
dėžė - Trymonas tiksliai ją aprašė. Bet nė vienas iš vyrų neat- 
rodė kaip burtininkas. Netgi kaip nemokša burtininkas. 


“. a 
* 


- O, varge, - atsiduso Kvarcas. 

Troliai sustojo. Naktis tarsi aksomas apsupo juos. Keistai 
suūkė pelėda - bent jau Traukvėjis laikė tai pelėda, nes miglo- 
tai orientavosi ormnitologijoje. Galėjo suūkti ir lakštingala, jeigu 
ne strazdas. Virš galvų prasklendė šikšnosparnis. Dėl to jis bu- 
vo tikras. 

Taip pat burtininkas buvo labai pavargęs ir apsidaužęs. 

- Kodėl “o, varge“? - paklausė Traukvėjis. 

Jis įsižiūrėjo į tamsą. Kalvose degęs tolimas taškas galėjo 
būti laužu. 

Kvarcas linkterėjo. 

- Ugnis naikina mūsų smegenų puslaidininkiškumą, - pasa- 
kė trolis, - bet toks mažas laužas neturėtų didelio poveikio Se- 
neliui. 

Traukvėjis atsargiai apsidairė, laukdamas atskalūno trolio 
garsų. Jis matė, ką su mišku daro normalūs troliai. Jie nebuvo 
naikintojai iš prigimties, tiesiog laikė organinę materiją lyg ir ne- 
patogiu rūku. 

- Tikėkimės, jog jis nepastebės, - karštai tarė Traukvėjis. 

Kvarcas atsiduso. 

- Nedaug vilčių, - pasakė trolis, - jie uždegė laužą Senelio 
burnoje. 


- To aš ir nušipelniau! - suvaitojo Kojanas ir be didesnės 
sėkmės patampė pančius. 

Apkvaišęs Dvigėlis dėbtelėjo į barbarę. Gansijos paleistas 
akmuo pakaušyje iškėlė nemažą gumbą ir Dvigėlis šiek tiek 
nesigaudė aplinkoje, pradedant savo vardu ir tolyn. 

- Aš turėjau klaušytiš, - kalbėjo Kojanas, - nekreipti dė- 
mešio ir nešiduoti išmušamas iš vėžių tavo pašakojimaiš apie 
tuoš - kaiptenjie - proto-dezuš. Matyt, šenštu. 

Jis pasikėlė ant alkūnių. Herena ir likusi gauja stovėjo ap- 
link laužą prie įėjimo į urvą. Po savo tinklų urvo kampe tylus ir 
ramus tupėjo Bagažas. 

- Kažkoks keistas urvas, - pasakė Betana. 

- Ką? - paklausė Kojanas. 

- Pažvelk į jį. Ar kada nors matei tokius akmenis? 

Kojanas turėjo sutikti, jog akmenų pusratis aplink įėjimą 
buvo neįprastas - kiekvienas akmuo didesnis už žmogų, stipriai 
nusitrynęs ir neįprastai spindintis. Lygiai toks pat pusratis buvo 
ir lubose. Bendras efektas panėšėjo į akmeninį kompiuterį, sta- 
tytą druido, turėjusio silpną supratimą apie geometriją ir jokio 
gravitacijos jausmo. 

- Pažiūrėk į sienas. 

Kojanas sužvairavo į sieną šalia savęs. Joje matėsi raudo- 
no kristalo gyslos. Jos nebuvo tikros, bet atrodė, jog giliai uo- 
los viduje žybčioja mažytės švieselės. 

Be to, urvas buvo nepaprastai skersvėjuotas. Nuolatinis 
brizas traukė iš juodų urvo gilumų. 

- Atrodo, jis pūtė kita kryptimi, kai įėjome, - sušnibždėjo 
Betana, - kaip manai, Dvigėli? 

- Na, aš nesu urvų ekspertas, - tarė jis, - bet kaip tik gal- 
vojau, koks įdomus tas stalag-mitas, kabantis nuo lubų. Kaip 
kokia kolba, ar ne? 

Jie pasižiūrėjo į tą mitą. 

- Nelabai suprantu kodėl, - tęsė Dvigėlis, - bet manyčiau, 
j0g būtų nebloga idėja iš čia dingti. 

- O, taipš, - sarkastiškai atsiliepė Kojanas, - manyčiau, 
paprašytume šitų Žmonių muš atrišti ir paleišti, taipš? 

Kojanas Dvigėlio kompanijoje praleido nedaug laiko, nes 
kitaip nebūtų nustebęs, kai mažasis žmogutis linksmai linktelėjo 
ir garsiu, lėtu bei atsargiu balsu, naudojamu kaip alternatyva ki- 
ta kalba kalbantiems žmonėms, pasakė: 

- Atsiprašau? Gal galėtumėte mus atrišti ir paleisti? Čia ga- 
na drėgna ir vėjuota. Prašau atleisti. 

Betana sušnairavo į Kojaną. 

- Ar jis turėjo taip pasakyti? 

- Tai naujoviškaš būdaš. 

Iš tiesų trys žmonės atsiskyrė nuo grupės aplink laužą ir at- 
ėjo prie jų. Jie nebuvo panašūs į tuos, kurie ruoštųsi kažką at- 
rišti. Du vyrai atrodė taip, lyg, matydami kitus žmones surištus, 
galėtų pradėti Žaisti su peiliais, švaistytis dviprasmiškais pasiū- 
lymais ir labai gudriai šnairuoti. 

Herena prisistatė ištraukdama kardą ir nutaikydama jį į 
Dvigėlio širdį. 

- Kuris iš jūsų yra burtininkas Traukvėjis? - paklausė ji. - 
Radome keturis arklius. Ar jis čia? 

- Aš nežinau, kur jis, - atsakė Dvigėlis, - jis ieškojo svogū- 
nų. 

- Tada jūs esate jo draugai ir jis ateis jūsų ieškoti, - tarė 
Herena. Ji metė žvilgsnį į Kojaną ir Betaną, o tada įsmeigė akis 
į Bagažą. 

Trymonas labai aiškiai nurodė neliesti Bagažo. Smalsumas 
galėjo pražudyti katiną, bet Herenos smalsumas galėjo išskersti 
būrį liūtų. 

Ji perkirto tinklą ir sugriebė dėžės dangtį. 

Dvigėlis susigūžė. 

- Užrakinta, - pagaliau pasakė ji, - kur raktas, rubuili? 

- Ji... ji neturi rakto, - tarė Dvigėlis. 

- Ten yra skylė raktui, - pastebėjo ji. 

- Na, taip, bet jeigu nori likti užrakinta, ji lieka užrakinta, - 
nepatogiai jausdamasis paaiškino Dvigėlis. 

Herena jautė Gansijos žvilgsnį. Ji supurkštė. 

- Aš noriu ją atidaryti, - tarė ji. - Gansija, paaiškink. - Ji 
grįžo prie laužo. 

Gansija išsitraukė ilgą ploną durklą ir pasilenkė prie Dvigė- 
lio veido. 

- Ji nori atidaryti dėžę, - pasakė jis. Tada pakėlė galvą į 
kitą vyrą ir išsišiepė. 

- Ji nori atidaryti dėžę, Vimsai. 

- Aha. 

Gansija lėtai pamojavo peiliu prieš Dvigėlio veidą. 

- Klausyk, - kantriai tarė Dvigėlis, - nemanau, kad su- 
pranti. Niekas negali atidaryti Bagažo, jeigu jį apėmė užsiraki- 
nimo nuotaika. 

- A, tiesa, visai pamiršau, - mąsliai sutiko Gansija, - žino- 
ma, tai juk magiška dėžė, argi ne taip? Su mažomis kojytėmis, 
kaip sakoma. Vimsai, ar tavo pusėje yra kojų? Ne? 

Jis prikišo durklą prie Dvigėlio gerklės. 

- Aš labai nusiminęs, - pasakė jis, - kaip ir Vimsas. Jis 
daug nekalba, bet jis plėšo žmones į gabalus. Todėl atidaryk 
dėžę! 

Jis apsisuko ir įsodino spyrį į dėžės šoną, palikdamas bjau- 
rų ruožą medyje. 

Pasigirdo tylus trakštelėjimas. 

Gansija nusišypsojo. Dangtis lėtai ir nerangiai atsivožė. To- 
lima laužo šviesa atsispindėjo nuo aukso - galybės aukso, auk- 
so lydinių, grandinių ir monetų, sunkiai žibančių mirgančiuose 
šešėliuose. 

- Štai taip, - tyliai pasakė Gansija. 

Jis atsigręžė į nieko nežinančius vyrus aplink laužą, kurie 
šaukė ant kažko, esančio lauke. Tada spėliodamas pažvelgė į 

Vimsą. Jo lūpos be garso sujudėjo, atlikdamos neįprastus skai- 
čiavimus mintyse. 

Jis nuleido akis į savo durklą. 

Ir tada grindys sujudėjo. 


e 4 0 
“0 0 0 


- Aš kažką girdėjau, - pasakė vienas vyras, - apačioje. 
Tarp... ee... uolų. 

Iš tamsos išplaukė Traukvėjo balsas. 

- Ei! - sušuko jis. 

- Taip? - paklausė Herena. 

- Jūs esate dideliame pavojuje! - šaukė Traukvėjis. - Tu- 
rite užgesinti laužą! 

- Ne, ne, - tarė Herena, - tu viską painioji - tu esi didelia- 
me pavojuje. O laužas lieka. 

- Ten yra didelis senas trolis... 

- Visi žino, jog troliai laikosi toliau nuo ugnies, - pasakė 
Herena ir linktelėjo. Pora jos vyrų išsitraukė kardus ir įslydo į 
tamsą. 

- Visiškai teisingai! - desperatiškai suriko Traukvėjis. - 
Tik tas specifinis trolis negali. 

- Negali? - Herena suabejojo. Siaubas Traukvėjo balse jai 
nepatiko. 

- Taip, nes, suprantat, jūs uždegėt ugnį ant jo liežuvio. 

Ir tada grindys sujudėjo. 


Senelis labai lėtai budo iš savojo amžius trukusio miego. 
Jam tai sekėsi sunkiai; po dviejų dešimtmečių nieko iš viso ne- 

būtų įvykę. Kai trolis pasensta ir pradeda rimtai mąstyti apie 
visatą, jis paprastai susiranda ramią vietelę rimtam filosofavimui 
tr po kurio laiko ima pamiršti apie savo galūnes. Trolis ima 
kristalizuotis iš kraštų, kol lieka tik mažytė gyvybės kibirkštėlė 
didelėje kalvoje su neįprastu akmenų išsidėstymu. 

Senelis nebuvo nuėjęs taip toli. Jis pabudo iš daug žadan- 
čios apmąstymų temos apie tiesos prasmę ir pajuto karštą pe- 
leninį skonį toje vietoje, kur, gerai pagalvojus ir prisiminus, bu- 
vo jo burna. 

Jis ėmė pykti. Nerviniais negyvo silikono kanalais nulėkė 
komandos. Giliai silicingo kūno viduje palei specialias linijas 
ėmė judėti akmenys. Laivų dydžio pirštams atsigręžus ir sugrie- 
bus už žemės, išvirto medžiai ir suplyšo velėna. Dvi didelės ak- 
menų griūtys aukštai virš akmeninio veido pažymėjo atsimer- 
kiančias akis tarsi didelius pluta apsitraukusius opalus. 

Žinoma, Traukvėjis negalėjo viso šito matyti, nes jo paties 
akys buvo skirtos dienai, tačiau jis pamatė, kaip visas tamsus 
peizažas lėtai pasipurtė ir ėmė neįmanomai kilti žvaigždžių fone. 


(ARA 
d “ 


Pakilo saulė. 

Bet ne saulės šviesa. Žymioji Disko saulės šviesa, kuri, 
kaip jau minėta, per galingą Disko magijos lauką keliauja labai 
lėtai, švelniai siūbtelėjo per žemes aplink Briauną ir pradėjo sa- 
vo švelnų nebylų mūšį su besitraukiančiomis nakties armijomis. 
Kaip lydytas auksas* ji liejosi per miegančią žemę - skaisti, 
švari ir visų pirma lėta. 

Herena nedvejojo. Puikiai susivokusi ji nubėgo prie apati- 
nės Senelio lūpos krašto ir šoko, trenkdamasi į Žemę ir nusiris- 


* Žinoma, tai ne visai tikslu. Medžiai neužsidegė, žmonės staiga neta- 
po labai turtingi ir labai negyvi, jūros nepradėjo garuoti. Geriau jau sa- 
kyti: “Ne kaip lydytas auksas". 

dama. Vyrai pasekė įkandin keikdamiesi, kai nusileisdavo tarp 
nuolaužų. | 

Kaip storulis, bandantis daryti atsispaudimus, senasis trolis 
ėmė kilti į viršų. 

Iš tos vietos, kur gulėjo belaisviai, tai nebuvo aišku. Jie tik 
žinojo, jog grindys po kojomis siūbavo ir buvo daug triukšmo, 
didžiąja dalimi nemalonaus. 

Vimsas griebė Gansijai už rankos. 

- Tai žemės drebėjimas! - sušuko jis. - Dingstam iš čia. 

- Be aukso - ne, - atsakė Gansija. 

- Ką? 

- Auksas, auksas! Žmogau, mes galime būti turtingi kaip 
Krezotai! 

Galbūt Vimsas ir turėjo kambario temperatūros intelekto 
koeficientą, bet jis galėjo atpažinti idiotą, jį matydamas. Gansi- 
jos akys blizgėjo labiau nei auksas ir jis spoksojo į kairiąją 
Vimso ausį. 

Vimsas desperatiškai pažvelgė į Bagažą. Šis vis dar liko 
svetingai atdaras, ir tai buvo keista - pagalvotum, jog per visus 
šiuos purtymus dangtis turėjo užsivožti. 

- Mes lengvai panešime dalį jo! - sušuko Gansija ir grin- 
dims vėl sujudėjus šoko prie skrynios. 

Dangtis kaukštelėjo. Gansija išnyko. 

O kad Vimsas nepagalvotų, jog tai atsitiktinumas, Bagažo 
dangtis dar sykį trumpam atsidarė ir didelis raudonmedžio spal- 
vos liežuvis apsilaižė balčiausius dantis. Tada vėl kaukštelėjo 
užsidarydamas. 

Dar didesniam Vimso siaubui iš po dėžės šonų išlindo šim- 
tai mažyčių kojyčių. Bagažas labai apgalvotai pakilo ir atsargiai 
dėliodamas kojas apsisuko pažiūrėti į Vimsą. Grėsmingas 
žvilgsnis toje vietoje, kur buvo rakto skylutė, sakė: “Nagi - pir- 
myn, atidaryk mane..." 

Vimsas atsitraukė ir maldaudamas pažvelgė į Dvigėlį. 

- Manyčiau, būtų gera mintis mus atrišti, - pasiūlė Dvigė- 
lis, - šiaip jis yra tikrai draugiškas, jeigu susipažįsta su tavimi 

artimiau. 

Nervingai laižydamasis lūpas Vimsas išsitraukė durklą. Ba- 
gažas įspėjamai sugirgždėjo. 

Vimsas perpjovė pančius ir greitai atsitraukė. 

- Dėkoju, - pasakė Dvigėlis. 

- Vėl nejaušiu nugaroš, - nusiskundė Kojanas, Betanai 
padedant jam atsistoti. 

- Ką darysime su šituo žmogum? - paklausė Betana. 

- Paimšime jo peilį 17 liepšime nešdintiš velniop, - tarė Ko- 
janas, - taipš? 

- Taip, sere! Ačiū, sere! - sušuko Vimsas ir nėrė prie urvo 
angos. Akimirką jis buvo inkrustuotas pilkame aušriniame dan- 
guje, o po to išnyko. Pasigirdo tolimas “aaargh"'. 

Kaip bangų mūša saulės šviesa tyliai staugdama lėkė per 
pasaulį. Šen bei ten, kur magijos laukas buvo truputėlį silpnes- 
nis, ryto liežuviai aplenkdavo dieną, palikdami atskiras nakties 
salas, kurios mažėdavo 1r išnykdavo skaisčiam okeanui ver- 
žiantis pirmyn. 

Aukštumos aplink Viesulo Lygumas stovėjo prieš akinantį 
potvynį kaip didelis pilkas laivas. 

Trolį nudurti įmanoma, bet technikai įvaldyti reikia prakti- 
kos, o niekas negauna pasipraktikuoti daugiau nei sykį. Here- 
nos vyras pamatė trolius kaip labai tvirtus vaiduoklius išnyran- 
čius iš tamsos. Atsimušęs į silicio odą sutrupėjo kardas, pasi- 
girdo vienas ar du trumpi klyksmai ir neliko nieko daugiau, tik 

tolimi riksmai miške vyrams stengiantis kuo labiau padidinti at- 
stumą tarp savęs ir keršijančios žemės. 

Traukvėjis išsėlino iš už medžio ir apsidairė. Jis buvo vie- 
nas, tik už nugaros troliams nudundėjus paskui gaują šlamėjo 
krūmai. 

Tada pakėlė galvą. 

Aukštai viršuje į jį susifokusavo dvi didelės kristalinės akys, 
nekenčiančios visko minkšto, traškaus ir visų pirma šilto. 
Traukvėjis susigūžė iš siaubo, kai namo dydžio ranka pakilo, 
susigniaužė į kumštį ir pradėjo kristi link jo. 

Tyliu šviesos sprogimu prasidėjo diena. Akimirką didžiulis 
siaubą keliantis Senelio kūnas virto šešėlių bangolaužiu, kai 
šviesa lėkė pro šalį. Pasigirdo trumpas malimo garsas. 

Stojo tyla. 

Praėjo kelios minutės. Nieko neatsitiko. 

Keletas paukščių ėmė čiulbėti. Kamanė nuzvimbė aplink 
akmenį, buvusį Senelio kumščiu, ir nutūpė ant čiobrelių kupste- 
lio, išaugusio po akmeniniu nagu. 

Apačioje prasidėjo kažkoks judėjimas. Kaip gyvatė, pa- 
likdama savo urvą, iš siauro tarpo tarp kumščio ir žemės iš- 
šliaužė Traukvėjis. 

Jis atsigulė ant nugaros, pro sustingusią trolio figūrą spok- 
sodamas į dangų. Išskyrus sustingimą, trolis nepasikeitė, bet su 
akimis jau prasidėjo pokštai. Praeitą naktį Traukvėjis Žiūrėjo į 
plyšius akmenyje ir matė, kaip jie virsta burnomis ir akimis, da- 
bar jis žvelgė į didelį akmeninį veidą ir matė, kaip tarsi magijos 
pagalba jo bruožai virsta paprastais akmens defektais. 

- Oho! - tarstelėjo burtininkas. 

Tai nepadėjo. Jis atsistojo, nusivalė dulkes ir apsidairė. Be 
kamanės, jis buvo visai vienas. 

Panaršęs po kampus burtininkas surado uolą, iš tam tikro 
kampo atrodžiusią kaip Berilė. 

Burtininkas buvo pasiklydęs, vienišas ir toli nuo namų. 
Jis... 

Aukštai viršuje pasigirdo trakštelėjimas ir ant žemės pabiro 

uolos skeveldros. Aukštai Senelio veide atsirado skylė, kurioje 
trumpam pasirodė bandančio išlaikyti pusiausvyrą Bagažo už- 
pakalis, o po to iš urvo angos išlindo Dvigėlio galva. 

- Ar apačioje kas nors yra? Ei? 

- Ei! - sušuko burtininkas. - Argi aš nesidžiaugiu tave ma- 
tydamas! 

- Nežinau. O tu? - perklausė Dvigėlis. 

- Ką aš? 

- Oho, koks 1š čia nuostabus vaizdas! 

Nusileisti jiems prireikė pusės valandos. Visa laimė, Sene- 
lis buvo gana uolėtas su daugybe atbrailų rankoms, bet jo nosis 
galėjo virsti klastinga kliūtimi, jeigu ne patogus ąžuolas, vešėjęs 
vienoje šnervėje. 

Bagažas nepasivargino lipti. Jis tiesiog nušoko ir pasiekė 
žemę nepatyręs jokios žalos. 

Kojanas sėdėjo šešėlyje, stengdamasis atgauti kvapą ir 
laukdamas, kol sveikas protas jį pasivys. Barbaras mąsliai 
žvelgė į Bagažą. 

- Arkliai dingo, - pranešė Dvigėlis. 

- Šurašim, - nuramino Kojanas. Jo akys įsmigo į Bagažą, 
kuris atrodė sutrikęs. 

- Jie nešė visą mūsų maistą, - pasakė Traukvėjis. 

- Galybė maišto miškuoše. 

- Aš turiu neblogų biskvitų Bagaže, - tarė Dvigėlis. - Ke- 
liautojo Virškalas. Visada padės. 

- Aš juos bandžiau, - priminė Traukvėjis, - jie turi savyje 
kažką tokio kieto ir... 

Kojanas atsistojo 1r susiraukė. 

- Atšiprašau, - sausai tarstelėjo jis, - aš turiu kai ką šuži- 
noti. 

Jis nuėjo prie Bagažo ir sugriebė už dangčio. Dėžė skubiai 
atsitraukė, bet Kojanas pakišo liesą koją ir užkabino pusę Ba- 
gažo kojyčių. Bagažui apsisukus kirsti Kojanas sugriežė danti- 
mis ir trūktelėjo, apversdamas Bagažą ant riesto dangčio, kur 
jis ėmė piktai suptis tarsi pamišęs vėžlys. 

- Ei, tai mano Bagažas! - sušuko Dvigėlis. - Kodėl jis puo- 
lė mano Bagažą? 

- Manau, jog Žinau, - tyliai šnipštelėjo Betana, - man regis, 
Kojanas jo bijo. 

Išsižiojęs Dvigėlis atsisuko į Traukvėjį. Traukvėjis gūžtelė- 
jo pečiais. 

- Neįsikertu, - tarė jis, - aš, pavyzdžiui, bėgu nuo dalykų, 
kurių bijau. 

Kaukštelėjęs dangčiu Bagažas pašoko į viršų ir nusileidęs 
puolė bėgti, žalvarinių kampu kirsdamas Kojanui per blauzdas. 
Dėžei sukantis, šis spėjo sugriebti ją ir pasukti taip, kad Baga- 
žas visu greičiu trenktųsi į akmenį. 

- Neblogai, - žavėdamasis tarė Traukvėjis. 

Bagažas svyruodamas atsitraukė, akimirką stabtelėjo ir 
grėsmingai mojuodamas dangčiu puolė Kojaną. Barbaras pa- 
šoko ir nusileido ant Bagažo abiem rankom ir abiem kojom įsi- 
kibęs į tarpą tarp dėžės ir dangčio. 

Tai labai nustebino Bagažą. Jis dar labiau apstulbo, kai 
Kojanas giliai įkvėpė ir patraukė dangtį, jo raumenys išsišovė iš 
liesų rankų kaip maišai, pilni kokoso riešutų. 

Kurį laiką jie taip ir sustingo - sausgyslės prieš vyrius. Kar- 
tais vienas ar kitas sugirgždėdavo. 

Betana alkūne kumštelėjo Dvigėliui į šoną. 

- Daryk ką nors, - pasakė ji. 

- Ee, - vėptelėjo Dvigėlis, - taip. Užteks, manyčiau. Prašau 
nuleisti jį. 

Išgirdęs šeimininko balsą Bagažas išdavikiškai grikštelėjo. 
Jo dangtis atsivožė su tokia jėga, jog Kojanas nulėkė atgal, bet 
tuoj pat atsistojo ir metėsi prie dėžės. 

Dėžė gulėjo atvira visam pasauliui. 

Kojanas įkišo ranką. 

Bagažas girgžtelėjo, bet pasvėrė savo šansus atsidurti Di- 
džiojoje Dangaus Spintoje. Kai Traukvėjis išdrįso Žžvilgterėti 
pro pirštus, Kojanas spoksojo į Bagažą ir tyliai keikėsi. 

- Škalbiniai? - šaukė jis. - Ir viškaš? Tik škalbiniai? 

Jis net drebėjo iš įtūžio. 

- Ir dar truputis biskvitų, - laibu balseliu pridūrė Dvigėlis. 

- Bet ten buvo aukšaš! Ir aš mačiau, kaip ji kažką šuval- 
gė! - Kojanas maldaudamas pažvelgė į Traukvėjį. 

Burtininkas atsiduso. 

- Manęs neklausk, - tarė jis, - prakeiktas daiktas priklauso 
ne man. 

- Aš pirkau jį parduotuvėje, - gindamasis atsiliepė Dvigė- 
lis, - sakiau, jog noriu lagamino, su kuriuo galima keliauti. 

- Tiksliai tą ir gavai, - pastebėjo Traukvėjis. 

- Jis labai lojalus, - pridūrė Dvigėlis. 

- O, taip, - sutiko Traukvėjis, - iš lagaminų mes laukiame 
būtent tokio lojalumo. 

- Palaukit, - ištarė ant akmens sudribęs Kojanas, - ar tai 
ne viena iš tų parduotuvių... na, tų, kurių prieš tai nepaštebi, o 
šugrįžęš dar šykį jau neberandi? 

Dvigėlis nušvito. 

- Teisingai! 

- Pardavėjaš tokš mažaš raukšlėtaš šenukaš? Parduotuvė 
pilna keištų daiktų? 

- Tiksliai! Niekaip negalėjau jos vėl surasti, galvojau, gai 
papuoliau ne į tą gatvę, vien tik plytų siena, ir daugiau nieko. 
Prisimenu, kaip tik galvojau, jog tai gana... 

Kojanas trūktelėjo pečiais. 

- Viena iš tų parduotuvių*, - pasakė jis, - tada viškaš aiš- 
* Niekas nežino kodėl, bet visi tikrai paslaptingi ir magiški daiktai yra 
nupirkti iš parduotuvių, kurios atsiranda ir padirbusios trumpiau už in- 
vesticines bendroves išnyksta kaip dūmas. Būta daug bandymų tai pa- 
aiškinti, bet jie neapima visų pastebėtų faktų. Parduotuvės pasirodo 
bet kurioje visatos vietoje, o jų išnykimas iš kurio nors miesto gali būti 
įrodytas, kai gatvėmis ima vaikščioti žmonės, rankose laikydami nevei- 
kiančius magiškus daiktus, gražias garantines korteles ir įtariai žiūrėda- 
mi į plytų sienas. 

ku, - jis vėl pajuto savo nugarą ir susiraukė. - Prakeiktaš arklyš 
pabėgo šu mano tepalu! 

Traukvėjis kai ką prisiminė ir pasirausė savo suplyšusio 
purvino rūbo gelmėse. Jis ištraukė žalią buteliuką. 

- Štai jiš! - nudžiugo Kojanas. - Tu tikraš štebuklaš. 

Jis sušnairavo į Dvigėlį. 

- Aš būčiau jį šutvarkęš, - tyliai pasakė barbaras, - net jei 
nebūtum jo atšaukęš, aš viš tiek būčiau jį šutvarkęš. 

- Taip, - sutiko Betana. 

- Judu irgi pabūkite naudingi, - pridūrė barbaras. - Baga- 
žaš pramušė trolio dantiš, kad muš ištrauktų. Tai buvo deiman- 
tai. Pažiūrėkite, gal rašite gabaliukuš. Man šovė viena mintiš. 

Betanai atsiraitojus rankoves ir ištraukus buteliuko kamštį 
Traukvėjis pasivedėjo Dvigėlį į šoną. Jiems saugiai pasislėpus 
už krūmo jis tarė: 

- Jam nuvažiavo stogas. 

- Tu kalbi apie Kojaną Barbarą! - apstulbęs šūktelėjo 
Dvigėlis. - Jis yra geriausias karys, kuris... 

- Buvo, - skubiai įsiterpė Traukvėjis, - visi tie veikalai su 
žyniais-kariais ir žmogėdromis zombiais buvo labai seniai. Jam 
liko tik prisiminimai ir tiek randų, jog galima žaisti kryžiukus-nu- 
liukus. 

- Jis senesnis, negu aš įsivaizdavau, taip, - sutiko Dvigėlis, 
pakeldamas deimanto gabalėlį. 

- Todėl mums reikia juos palikti, susirasti arklius ir keliauti 
toliau, - aiškino Traukvėjis. 

- Nelabai doras pokštas, ar ne? 

- Jiems viskas bus gerai, - karštai įtikinėjo Traukvėjis, - be 
to, esmė tokia: ar tau patiktų būti kompanijoje žmogaus, kuris 
plikomis rankomis puola tavo Bagažą? 

- Čia esmė, - pasakė Dvigėlis. 

- Vis tiek jiems be mūsų bus geriau. 

- Tu tikras? 

- Visiškai, - tarė Traukvėjis. 

Jie surado arklius, be tikslo maklinėjančius po brūzgynus, 
papusryčiavo blogai išdžiūvusia arkliena 1r iškeliavo ta kryptimi, 
kurią Traukvėjis laikė teisinga. Po poros minučių iš krūmų išni- 
ro Bagažas ir nusekė paskui. 

Saulė danguje pakilo aukščiau, bet vis tiek nesugebėjo nu- 
stelbti raudonosios žvaigždės šviesos. 

- Per naktį ji padidėjo, - pastebėjo Dvigėlis, - kodėl nie- 
kas nieko nedaro? 

- Pavyzdžiui? 

Dvigėlis pagalvojo. 

- Ar negalėtų kas nors pasakyti Didžiajam A'tuinui, kad 
j0s išvengtų, - tarė jis, - aplenktų ar ką? 

- Jau buvo bandyta, - paaiškino Traukvėjis, - burtininkai 
bandė prisiderinti prie Didžiojo A'tuino proto. 

- Nepavyko? 

- Puikiai pavyko, - pasakė Traukvėjis, - tik... 

Tik skaitant tokį didelį protą, kaip Pasaulinio Vėžlio, pa- 
aiškino jis, atsirado nenumatytos rizikos. Burtininkai iš pradžių 
treniravosi su sausumos ir jūros vėžliais, kad galėtų perprasti jų 
protus. Žinojo, jog Didžiojo A'tuino protas bus didelis, bet ne- 
suvokė, jog minčių tėkmė bus tokia lėta. 

- Būrys burtininkų jau trisdešimt metų skaito minčių per- 
mainas, - tarė Traukvėjis, - ir jie tesugebėjo išsiaiškinti, jog Di- 
dysis A'tuinas kažko laukia. 

- Ko? 

- Kas Žino? 

Kurį laiką tylėdami jie jojo per raižytą vietovę, kur kelią 
žymėjo milžiniški kalkakmeniai. Pagaliau Dvigėlis pareiškė: 

- Žinai, mums reikia grįžti. 

- Klausyk, rytoj pasieksime Smarlą, - tarė Traukvėjis, - 
čia jiems nieko neatsitiks, nesuprantu, kodėl... 

Jis kalbėjo pats sau. Dvigėlis apsuko savo arklį ir risnojo 
atgal, demonstruodamas visą bulviamaišio lygio raitelio meną. 

Traukvėjis pažvelgė žemyn. Į jį pelėdiškai spoksojo Baga- 
Žas. 

- Į ką spoksai? - paklausė burtininkas. - Jeigu nori, jis gali 
grįžti, man vienodai šviečia. 

Bagažas nutylėjo. 

- Klausyk, aš už jį neatsakingas, - tarė Traukvėjis, - išsi- 
aiškinkime tai visiems laikams. 

Bagažas nutylėjo, bet šį kartą garsiau. 

- Nagi, sek paskui jį. Tu neturi su manimi nieko bendro. 

Bagažas įtraukė mažas kojytes ir atsisėdo ant kelio. 

- Na, aš varau, - pasakė Traukvėjis, - rimtai. 

Jis pasuko arklio galvą į naują horizontą ir vėl pažvelgė že- 
myn: Bagažas tebesėdėjo. 

- Neverta bandyti apeliuoti į mano gerąją pusę. Gali čia tu- 
pėti visą dieną, man nesvarbu. Aš tuoj nujosiu, aišku? 

Jis įsmeigė akis į Bagažą. Bagažas grąžino žvilgsnį. 

- Taip ir maniau, kad grįši, - pasakė Dvigėlis. 

- Nenoriu apie tai kalbėti, - atšovė Traukvėjis. 

- Ar kalbėsim apie ką nors kita? 

- Taip, tobula tema būtų apie tai, kaip nusiimti virves, - ta- 
rė Traukvėjis. Jis trūktelėjo pančius apie riešus. 

- Neįsivaizduoju, kodėl tu toks svarbus, - tarė Herena. Ji 
sėdėjo ant akmens prieš juos, skersai kelių pasidėjusi kardą. 
Didžioji jos gaujos dalis gulėjo tarp uolų aukštai viršuje ir ste- 
bėjo kelią. Traukvėjis su Dvigėliu patetiškai lengvai pakliuvo į 
pasalą. 

- Vimsas man pasakė, ką jūsų dėžė padarė su Gansija, - 
pridūrė ji. - Nesakau, jog tai didelė netektis. Aš tikiuosi, jog 

dėžė supranta, kad aš pati perpjausiu jūsų gerkles, jei ji prisiar- 
tins prie mūsų arčiau nei per mylią. 

Traukvėjis smarkiai linktelėjo. 

- Gerai, - tarė Herena, - tu reikalingas gyvas arba miręs, 
man nesvarbu kaip, bet kai kurie vaikinai gali panorėti pakal- 
bėti apie tuos trolius. Jeigu saulė nebūtų pakilusi... 

Ji paliko žodžius kabėti ir nuėjo. 

- Štai dar viena košė, - pasakė Traukvėjis. Jis vėl trūkte- 
lėjo veržusias virves. Už jo buvo akmuo ir jei tik galėčiau pa- 
kelti riešus, pagalvojo burtininkas, akmuo mane apdraskytų, 
tačiau būtų per bukas virvei. 

- Bet kodėl mes? - paklausė Dvigėlis. - Dėl žvaigždės, ar 
ne? 

- Aš nieko nežinau apie žvaigždę, - tarė Traukvėjis, - aš 
niekada nelankiau astrologijos paskaitų Universitete! 

- Manyčiau, galų gale viskas susitvarkys, - pastebėjo Dvi- 
gėlis. 

Traukvėjis pasižiūrėjo į jį. Tokios pastabos visada kalė 
per smegenis. 

- Tu tikrai tuo tiki? - paklausė jis. - Ne, tikrai? 

- Na, gerai pagalvojus, viskas baigiasi laimingai. 

- Jeigu manai, jog per paskutinius metus visiškai suardytas 
mano gyvenimas yra laimingas dalykas, tada tu teisus. Aš jau 
nebegaliu suskaičiuoti, kiek kartų manęs vos neužmušė. 

- Dvidešimt septynis, - pasakė Dvigėlis. 

- Ką? 

- Dvidešimt septynis kartus, - draugiškai pakartojo Dvi- 
gėlis, - aš suskaičiavau. Bet tavęs taip ir neužmušė. 

- Ką? Suskaičiavai? - paklausė Traukvėjis, kuris vėl ėmė 
įprastai jausti, jog pokalbio metu bus apgautas. 

- Taip. Tavęs neužmušė. Ar tai neatrodo truputį įtartinai? 

- Niekada dėl to neprieštaravau, jeigu tai turi omeny, - pa- 
sakė Traukvėjis ir įsižiūrėjo į savo kojas. Aišku, Dvigėlis buvo 
teisus. Keras laikė jį gyvą. Be abejonės, jeigu jis nušoktų nuo 
uolos, praplaukiantis debesis sušvelnintų kritimą. 

Šitos teorijos bėda buvo ta, nusprendė jis, jog ji veikė tik 
tada, jei ja netikėjai. Tada, kai imsi laikyti save nepažeidžiamu, 
būsi negyvas. 

Todėl išmintingiausia iš viso negalvoti. 

Nors galbūt jis klydo. 

Traukvėjis buvo tikras dėl to, jog jam ima skaudėti galvą. 
Jis tikėjosi, kad Keras yra kažkur galvos skausmo zonoje ir tik- 
rai kenčia. 

Išjojus iš daubos Traukvėjis 17 Dvigėlis dalinosi arklį kartu 
su vienu iš pagrobėjų. Traukvėjis nepatogiai įsitaisė priešaky 
Vimso, kuris nikstelėjo kulkšnį ir neturėjo nuotaikos. Dvigėlis 
sėdėjo prieš Hereną ir, kadangi buvo mažesnis, nešalo ausų. 
Herena jojo su ištrauktu peiliu ir žvalgėsi vaikštančių dėžių, ji 
dar nebuvo iki galo išsiaiškinusi, kas yra Bagažas, tačiau jai už- 
teko proto suprasti, jog jis neleis užmušti Dvigėlio. 

Po dešimties minučių jie pamatė Bagažą kelio viduryje. 
Dangtis buvo kviečiamai atvertas. Jis buvo pilnas aukso. 

- Aplink, - sukomandavo Herena. 

- Bet... 

- Tai spąstai. 

- Teisingai, - išbalęs sutiko Vimsas, - patikėkit manim. 

Jie nenoriai pasuko arklius aplink mirguliuojančią pagundą 
ir nurisnojo keliu. Vimsas baimingai atsigręžė, su siaubu galvo- 
damas, jog skrynia seks paskui. 

Tai, ką jis pamatė, buvo beveik blogiau. Ji dingo. 

Kažkur kitoje kelio pusėje paslaptingai sulingavo 1r nurimo 
žolė. 

Traukvėjis nebuvo geras burtininkas ir dar prastesnis ka- 
rys, bet laikė save bailumo ekspertu ir mokėjo užuosti baimę. 
Jis tyliai tarė: 

- Žinok, jis seks paskui. 

- Ką? - išsiblaškęs paklausė Vimsas. Jis vis dar žiūrėjo į 
žolę. 

- Bagažas labai kantrus ir niekada nepasiduoda. Turi rei- 
kalų su protingu kriaušmedžiu. Jis leis tau manyti, jog tave pa- 

miršo, bet vieną dieną eisi gatve ir išgirsi už nugaros mažus 
žingsnelius - šlep, šlep, jie artės, tada imsi bėgti ir jie taip pat - 
šlepšlepŠLEP.... 

- Užsičiaupk! - suriko Vimsas. 

- Jis tikriausiai tave jau atpažino, todėl... 

- Aš sakiau, užsičiaupk! 

Herena pasisuko balne ir įsmeigė į juos akis. Vimsas susi- 
raukė, pačiupęs Traukvėjo ausį pritraukė prie pat savo burnos 
ir kimiai sukuždėjo: 

- Aš nieko nebijau, aišku? Tai burtininkų triukai, spjaut 
man į juos. 

- Taip visi sako, kol išgirsta žingsnius, - atsakė Traukvė- 
jis. Ir nutilo. Durklo galas kuteno jo šonkaulius. 


(ARA 
2 “ 0 


Tą dieną daugiau nieko neatsitiko, bet, kad pakurstytų 
Traukvėjo pasitenkinimą ir didėjančią Vimso paranoją, Bagažas 
pasirodė dar kelis kartus. Tai jis ne vietoje įsitaisydavo ant 
skardžio, tai pusiau pasislėpęs gulėdavo samanomis apaugusia- 
me griovyje. 

Vėlyvą popietę jie užkopė į kalvos viršūnę ir pažvelgė že- 
myn į platų viršutinio Smarlo, ilgiausios Disko upės, slėnį. Ji jau 
dabar buvo pusės mylios pločio ir pilna dumblo, dariusio žemu- 
tinį slėnį derlingiausia kontinento vieta. Aplink krantus sukosi 
ankstyvosios miglos draiskalai. 

- Šlep, - ištarė Traukvėjis ir pajuto, kaip balne krūptelėjo 
Vimsas. 

- Ką? 

- Tik valausi gerklę, - paaiškino Traukvėjis ir nusišypsojo. 
Jis ilgai mąstė apie šitą šypseną. Šypseną, kuria naudojasi žmo- 
nės, spoksantys tau į kairę ausį ir neramiu tonu pranešantys, jog 
Juos seka slaptieji agentai iš kitos galaktikos. Tokia šypsena 

nesuteikia pasitikėjimo. Tikriausiai būta ir baisesnių šypsenų, 
bet jas naudoja tik oranžiniai su juodais dryžiais ir iIigokomis uo- 
degomis šypsoriai, kurie bastosi po džiungles, ieškodami aukų, 
kurioms galėtų nusišypsoti. 

- Susičiaupk, - sušnypštė prijodama Herena. 

Ten, kur takas vedė žemyn prie upės kranto, buvo grubiai 
suręsta prieplauka ir didelis bronzinis gongas. 

- Juo kviečiamas keltininkas, - tarė Herena, - jeigu persi- 
kelsime čia, nukirsime didelę alkūnę upe. Gal netgi šiąnakt pa- 
sieksime miestą. | 

Vimsas dvejojo. Saulė riebėjo ir raudonėjo, o rūkas ėmė 
tirštėti. 

- Ar galbūt nori praleisti naktį šitoje upės pusėje? 

Vimsas čiupo plaktuką ir taip stipriai trenkė per gongą, 
j0g tas apsisuko aplink ir nukrito. 

Tylėdami jie laukė. Tada šlapiai džingsėdama 1š vandens iš- 
kilo grandinė ir ėmė tvarkingai suktis aplink geležinį kuolą, įbes- 
tą krante. Pagaliau iš rūko išniro mažas plokščias keltas; jo 
keltininkas, pasislėpęs po gobtuvu, buvo užsigulęs ant didelio 
rato ir keltas lėtai judėjo link kranto. 

Plokščias kelto dugnas užčiuožė ant žvirgždo ir figūra su 
gobtuvu sunkiai kvėpuodama atsirėmė į ratą. 

- Tik po du, - sumurmėjo ji. - Ir viškaš. Tik po du, šu ar- 
kliaiš. 

Traukvėjis nurijo seiles ir pabandė nežiūrėti į Dvigėlį. Tas 
žmogus turbūt jau šypsojosi ir darė grimasas kaip idiotas. Bur- 
tininkas surizikavo pažvairuoti. 

Dvigėlis sėdėjo išsižiojęs. 

- Tu ne tas keltininkas, - pasakė Herena, - aš čia jau bu- 
vau, paprastai būna toks didelis, toks... 

- Šiandien jiš pašiėmė laišvą dieną. 

- Na, gerai, - abejodama tarė ji, - tada... 1š ko jis juokėsi? 

Dvigėlio pečiai krūpčiojo, jis išraudo ir neaiškiai kriuksėjo. 
Herena įsmeigė į jį žvilgsnį, O po to niūriai pažvelgė į keltininką. 

- Judu... čiupkit jį! 

Pauzė. Tada vienas galvažudys paklausė: 

- Ką, keltininką? 

- Taip! 

- Kodėl? 

Herena pasimetė. Tokių dalykų neturėjo vykti. Paprastai 
kažkam surikus: “Ciupkit jį!" arba “Sargyba!" - žmonės pulda- 
vo vykdyti, o ne sėdėdavo ir diskutuodavo. 

- Nes aš taip paliepiau! - tai buvo geriausia, ką ji galėjo 
sugalvoti. Du vyrai, stovėję arčiausiai susilenkusios figūros, su- 
sižvalgė, gūžtelėjo pečiais, nulipo nuo arklių ir kiekvienas pač- 
mė už peties. Keltininkas buvo maždaug du sykius už juos 
mažesnis. 

- Ar šitaip? - paklausė vienas jų. Dvigėliui ėmė trūkti oro. 

- Dabar noriu matyti, kas po jo rūbais. 

Du vyrai apsikeitė žvilgsniais. 

- Nesu tikras, jog... - pratarė vienas. 

Pratęsti nepavyko, nes gumbuota alkūnė kaip stūmoklis 
rėžėsi jam į šoną. Jo draugas apstulbęs pažiūrėjo žemyn 1r kita 
alkūne gavo į kepenis. 

Kojanas keikėsi stengdamasis išsitraukti kardą iš po savo 
drabužio ir tuo pat metu kaip krabas šokčiodamas prie Here- 
nos. Traukvėjis sudejavo, sugriežė dantimis ir stipriai mostelėjo 
galva atgal. Vimsas suklykė, Traukvėjis krito į šoną, drėbėsi į 
purvą, skubiai atsistojo ir ėmė ieškoti vietos, kur slėptis. 

Džiaugsmingai sušukęs Kojanas išvadavo kardą ir trium- 
fuodamas juo sumojavo, rimtai sužeisdamas iš už nugaros tyki- 
nusį vyrą. 

Herena nustūmė Dvigėlį nuo arklio ir griebėsi savo kardo. 
Dvigėlis pabandė atsikelti ir dėl to kito vyro arklys pasistojo 
piestu, numesdamas raitelį kaip tik geroje vietoje, kad Trauk- 
vėjis galėtų iš visų jėgų spirti. Traukvėjis pats pirmasis vadintų 
save žiurke, tačiau užspeistos į kampą kovoja netgi Žiurkės. 

Ant burtininko pečių nusileido Vimso rankos ir vidutinio 
akmens dydžio kumštis trenkė jam į galvą. 

Krisdamas žemyn Traukvėjis išgirdo Hereną gana tyliai 
sakant: 

- Užmuškit juos abu. Aš susitvarkysiu su šituo senu kvai- 
liu. 

- Aha! - sutiko Vimsas ir išsitraukęs kardą pasisuko į Dvi- 
gėlį. 

Traukvėjis pamatė, kaip vyrukas stabtelėjo. Kardas iškri- 
to jam iš rankos. Vimsas pasisuko ir nubėgo į miglas. Po aki- 
mirkos Bagažas peršoko per Traukvėjį ir nudundėjo paskui. 

Herena dūrė Kojanui, kuris atmušė kirtį ir suurzgė, kai iš 
skausmo nudiegė ranką. Kardai drėgnai susikirto ir Herena tu- 
rėjo atsitraukti, nes klastingas Kojano mostas į viršų vos nepa- 
liko jos beginklės. 

Traukvėjis nusvyravo prie Dvigėlio 1r visiškai nesėkmingai 
ėmė tampyti jį. 

- Laikas dingti, - murmėjo jis. 

- Puiku! - sušuko Dvigėlis, - ar matei, kaip jis... 

- Taip, taip, greičiau. 

- Bet aš noriu... ei, kaip šaunu! 

Herenos kardas išlėkė jai iš rankos ir virpėdamas įsmigo į 
purvą. Su pasitenkinimu sušnarpštęs Kojanas atsivėdėjo, aki- 
mirkai sužvairakiavo, silpnai cyptelėjo iš skausmo ir sustingo 
nejudėdamas. 

Sutrikusi Herena pažvelgė į jį. Mergina eksperimentuoda- 
ma pajudėjo prie savo kardo ir, nieko neatsitikus, pačiupo jį. 
Išbandė balansą ir pasižiūrėjo į Kojaną. Jo agonijos apimtos 
akys sekė atsargiai sukančią ratus Hereną. 

- Vėl jo nugara, - sušnibždėjo Dvigėlis, - ką galima pada- 
ryti? 

- Pažiūrėti, ar sugausime arklius. 

- Na, - tarė Herena, - aš nežinau, kas tu toks, ar kodėl tu 
čia, bet suprask, jog čia nieko asmeniško. 

Abiem rankom ji pakėlė kardą. 

Rūkuose sušmėžavo kažkoks judėjimas ir pasigirdo duslus 
dunkstelėjimas, kai sunkus medinis pagalys pataikė į galvą. 
Herena akimirką atrodė išmušta iš vėžių ir tada griuvo priekin. 

Betana numetė laikytą šaką ir pasižiūrėjo į Kojaną. Tada 

čiupo jį už pečių, įrėmė kelį barbarui į užpakalį, profesionaliai 
trūktelėjo ir paleido. 

Palaimos išraiška šmėstelėjo Kojano veide. Jis išbandyda- 
mas susilenkė. 

- Praėjo! - sušuko jis. - Nugara! Praėjo! 

Dvigėlis pasisuko į Traukvėjį. 

- Mano tėvas rekomenduodavo kaboti ant durų staktos, - 
bičiuliškai pastebėjo jis. 


Vimsas labai atsargiai sėlino pro žemaūgius, migla aptrauk- 
tus medžius. Blyškus drėgnas oras slopino visus. garsus, bet gal- 
važudys buvo tikras, jog per paskutines dešimt minučių nieko 
nesigirdėjo. Labai lėtai jis apsisuko ir leido sau tokią prabangą, 
kaip 1lgas širdingas atodūsis. Vimsas atsitraukė į krūmų prie- 
dangą. 

Kažkas labai švelniai bakstelėjo jam į kelius. Kažkas sta- 
čiakampis. 

Jis nuleido akis. Ten, atrodė, buvo daugiau kojų, negu tu- 
rėjo būti. 

Pasigirdo trumpas aštrus taukštelėjimas. 


LARA 
* 0 * 


Tarnsiame peizaže laužo ugnis buvo vienintelis šviesos taš- 
kelis. Mėnulis dar nepakilo, bet žvaigždė klastingai tykojo kaž- 
kur horizonte. 

- Dabar ji apvali, - pasakė Betana, - atrodo kaip mažytė 
saulė. Esu tikra, jog ji dar ir karštėja. 

- Nereikia, - tarė Traukvėjis, - tarsi man nebūtų dėl ko 
jaudintis. 

- Ko aš nešuprantu, - pasakė Kojanas, kurio nugara buvo 
masažuojama, - tai kaip jie juš šugavo mumš negirdint. Meš iš 
višo nebūtume nieko šužinoję, jeigu tavo Bagažaš nebūtų šoki- 
nėjęš aukštyn žemyn. 

- Ir cypęs, - pridūrė Betana. Visi į ją pasižiūrėjo. 

- Na, jis atrodė, tarsi cyptų, - pasitaisė ji, - jis iš tiesų labai 
mielas. 

Keturios poros akių nukrypo į Bagažą, įsitaisiusį kitoje lau- 
žo pusėje. Jis atsistojo ir labai sąmoningai pasitraukė į šešėlius. 

- Lengvai maitinamaš, - pasakė Kojanas. 

- Sunkiai pametamas, - sutiko Traukvėjis. 

- Lojalus, - pasiūlė Dvigėlis. 

- Talpuš, - tarė Kojanas. 

- Bet nepasakyčiau, jog mielas, - tarė Traukvėjis. 

- Turbūt nenorėši jo parduoti? - paklausė Kojanas. 

Dvigėlis papurtė galvą. 

- Nemanau, jog jis suprastų, - paaiškino jis. 

- Ne, turbūt ne, - sutiko Kojanas. Jis atsisėdo ir prikando 
lūpą. - Šuprantat, ieškau dovanoš Betanai. Meš ruošiamėš šu- 
šituokti. 

- Manėme, jog jūs pirmieji turite sužinoti, - paaiškino Be- 
tana ir nuraudo. 

Traukvėjis nesugavo Dvigėlio žvilgsnio. 

- Ne, tai labai, ee... 

- Kai tik surasime miestą, kur bus žynys, - tarė Betana, - 
noriu, kad viskas būtų atlikta kaip reikia. 

- Tai labai svarbu, - rimtai pritarė Dvigėlis, - o jeigu visi 
gyventų moraliau, dabar nesitrenktumėme į žvaigždes. 
Akimirką jie apie tai galvojo. Tada Dvigėlis linksmai išpoš- 
kino: 

- Tai reikia atšvęsti. Turiu biskvitų ir vandens, jei dar liko 
tos arklienos. 

- O, gerai, - silpnai išdaužė Traukvėjis. Jis pasivadino 
Kojaną į šoną. Su pakirpta barzda seniui tamsią naktį galėjai 
duoti ir septyniasdešimt. 

- Ar tai, ee, rimta? - paklausė jis. - Tu ruošiesi ją vesti? 

- Aiškuš dalykaš! Prieštaravimai? 

- Ne, žinoma, ne, bet... Supranti, jai septyniolika, o tu, tu... 
kaip čia pasakius, tu esi vėlyvosios laidos. 

- Turi galvoje, laikaš šušitupėti? 

Traukvėjis ieškojo žodžių. 

- Tu septyniasdešimčia metų už ją vyresnis, Kojanai. Ar esi 
tikras, jog... 

- Žinok, jau buvau prieš tai vedęš. Turiu gerą atmintį, - 
kaltinančiu tonu atrėžė Kojanas. 

- Ne, aš noriu pasakyti, na, supranti, fiziškai, iš esmės, na, 
supranti, amžiaus skirtumas ar kažkas tokio, ir... 

- Aha, - lėtai ištarė Kojanas, - šuprantu, ką nori pašakyti. 
Peršitempimaš. Aš apie tai nepagalvojau. 

- Ne, - tarė išsitiesdamas Traukvėjis, - ne, bet to reikia ti- 
kėtis. 

- Be abejo, tu man davei daug peno apmąštymamš, - tarė 
Kojanas. 

- Tikiuosi, neįžeidžiau. 

- Ne, ne, - užsigalvojęs mostelėjo Kojanas, - neatšipraši- 
nėk. Gerai, kad pašakei. 

Jis pasisuko ir pažvelgė į Betaną, kuri jam pamojavo, o po 
to aukštyn į pro rūkus švytinčią žvaigždę. 

Pagaliau barbaras burbtelėjo: 

- Pavojingi laikai. 

- Faktas. 

- Kaš žino, kaš buš rytoj? 

- Ne aš. 

Kojanas paplekšnojo Traukvėjui per petį. 

- Kartaiš reikia tiešiog rizikuoti, - pasakė jis, - neiššižiok, 
bet meš tęšime višą reikalą šu veštuvėmiš ir... - jis žvilgtelėjo į 
Betaną ir atsiduso, - tikėšimėš, jog ji buš pakankamai štipri... 

Kitos dienos vidudienį jie įjojo į mažą dumblo sienomis ap- 
juostą miestuką su vis dar žaliais laukais. Tačiau visas eismas 
buvo nukreiptas į kitą pusę. Pro keleivius dundėjo sunkūs ve- 

žimai. Keliu kėblino galvijų bandos. Pro šalį trepsėjo senos po- 
niutės, ant nugarų nešdamos visus namus ir dar šieno kūgius. 

- Maras? - paklausė Traukvėjis, sustabdydamas žmogų, 
stumiantį vežimėlį, pilną vaikų. 

Žmogus papurtė galvą. 

- Žvaigždė, bičiuli, - tarė jis, - argi nematei jos danguje? 

- Negalėjome nematyti. 

- Sako, ji trenksis į mus per Kiaulėdas ir jūros užvirs, Dis- 
ko šalys išnyks, karaliai bus nuversti, o miestai taps stiklo eže- 
rais, - paaiškino žmogus, - aš traukiuosi į kalnus. 

- Ar padės? - abejodamas paklausė Traukvėjis. 

- Ne, bet vaizdas bus geresnis. 

Traukvėjis grįžo pas kitus. 

- Visi nerimauja dėl žvaigždės, - tarė jis, - miestuose var- 
gu ar kas nors liko, visi jos bijo. 

- Nenoriu kelti nerimo, - tarė Betana, - bet ar jums neatro- 
do, jog dabar ne pagal sezoną karšta? 

- Vakar vakare sakiau tą patį, - sutiko Dvigėlis, - many- 
čiau, labai šilta. 

- Įtariu, jog buš daug karščiau, - pastebėjo Kojanas, - ju- 
dėkime į mieštą. 

Jie jojo per aidinčias beveik apleistas gatves. Kojanas 
žvalgėsi į pirklių iškabas, kol pagaliau trūktelėjo pavadžius ir 
ištarė: 

- Štai ko aš ieškojau. Šuraškite šventyklą ir kunigą, aš tuoj 
prie jūšų prišijungšiu. 

- Auksakalys? - paklausė Traukvėjis. 

- Tai šiurprizaš. 

- Man irgi reikėtų naujos suknelės, - pasakė Betana. 

- Aš tau pavogšiu. 

Traukvėjis nusprendė, jog miestas labai slegia. Čia buvo 
kažkas keisto. 

Beveik ant kiekvienų durų buvo nupiešta didelė raudona 
žvaigždė. 


- Šiurpu, - tarė Betana, - tarsi žmonės norėtų pasikviesti 

žvaigždę. 

- Arba ją nuginti, - pasiūlė Dvigėlis. 

- Nepavyktų. Ji per didelė, - tarė Traukvėjis. Jis pamatė į 
save pasisukančius veidus. 

- Logiška, ar ne, - silpnai pridūrė jis. 

- Ne, - atsakė Betana. 

- Žvaigždės yra mažos švieselės danguje, - tarė Dvigėlis, - 
sykį viena nukrito prie mano namų - didelė kaip namas, balta, 
švytėjo savaičių savaites, O po to užgeso. 

- Šita žvaigždė yra kitokia, - pratarė balsas, - Didysis 
A'tuinas užkopė į visatos pliažą. Tai yra didysis erdvės okea- 
nas. 

- Iš kur Žinai? - paklausė Dvigėlis. 

- Ką žinau? - nesuprato Traukvėjis. 

- Tą, ką sakei. Apie pliažus ir okeanus. 

- Aš nieko nesakiau! 

- Sakei, kvailas žmogau! - sušuko Betana. - Mes matėm, 
kaip tavo lūpos juda aukštyn žemyn ir visa kita. 

Traukvėjis užsimerkė. Galvos viduje jis jautė, kaip mur- 
mėdamas pats sau Keras bėga slėptis už jo sąžinės. 

- Gerai, gerai, - tarė jis, - nereikia šaukti. Aš... aš nežinau, 
kaip aš Žinau, aš tiesiog Žinau... 

- Tada pasakyk ir mums. 

Jie pasuko už kampo. 

Visi Apvaliosios Jūros miestai turėjo specialią vietą, atskir- 
tą dievams, kurių Diskui elegantiškai pakako. Paprastai tokios 
vietos būdavo labai prikimštos ir nepatrauklios iš architektūri- 
nio požiūrio taško. Patys vyriausi dievai, be abejo, turėjo dide- 
les ir puošnias šventyklas, bet vėlesnieji dievai pareikalavo ly- 
gybės ir netrukus šventosios vietos lūžo nuo stoginių, priestatų, 
perdirbtų aukštų, požeminių rūsių, bižuterinių butų, ekleziastinių 
užpildymų ir translaikinųjų laiko padalijimo vietų, nes joks die- 
vas net negalvojo gyventi už šventojo ketvirčio arba, kaip jau 
Įprasta, šventųjų trijų aštuntųjų. Paprastai ten degė trys šimtai 
skirtingų smilkalų, o garsas balansavo ties skausmo riba, nes vi- 

si žyniai varžėsi tarpusavyje dėl savo tikinčiųjų dalies. 

Bet šita gatvė buvo mirtinai tyli, taip nemaloniai tyli, kada 
šimtai išgąsdintų 17 piktų žmonių stovi labai labai tyliai. 

Vyras minios krašte apsisuko 1r susiraukė, pamatęs atėjū- 
nus. Ant jo kaktos buvo raudona žvaigždė. 

- Kas... - pradėjo Traukvėjis ir sustojo, nes jo balsas 
skambėjo aiškiai per garsiai, - kas čia? 

- Jūs nepažįstamieji? - paklausė vyras. 

- Šiaip mes gana neblogai pažįstame vienas ki... - pradėjo 
Dvigėlis ir nutilo. Betana parodė į gatvę. 

Ant kiekvienos šventyklos buvo nupiešta žvaigždė. Ypač 
didelė buvo nutepliota ant akmeninės akies prieš Aklojo Ijo, 
dievų vadovo, šventyklą. 

- Oho, - tarė Traukvėjis, - Ijo rimtai užsius, kai tai pama- 
tys. Bičiuliai, mums neverta čia pasilikti. 

Minia Žiūrėjo į grubiai sukurptą platformą plačios gatvės vi- 
duryje. Ant jos buvo patiesta didelė vėliava. 

- Visada girdėjau, jog Aklasis Ijo mato viską, kas visur 
dedasi, - tyliai pasakė Betana, - kodėl jis ne... 

- Tylos! - sušuko vyras šalia jų. - Kalba Dahunis! 

Ant platformos užlipo figūra, aukštas liesas žmogus su 
plaukais, panašiais į kiaulpienę. Iš minios nepasigirdo valiavimų, 
tik bendras atodūsis. Žmogus pradėjo kalbėti. 

Traukvėjis klausėsi su kylančiu siaubu. “Kur dievai?" - 
klausė vyras. Jie išnyko. O gal jų ir nebuvo? Kas gali prisiminti 
juos matęs? O dabar yra pasiųsta žvaigždė... 

Jis tęsėsi ir tęsėsi, tylus aiškus balsas, kuris vartojo tokius 
žodžius, kaip "išvalyti", “1ššveisti"" ir “1išgryninti" ir tarsi karštas 
kardas gręžėsi į smegenis. Kur yra burtininkai? Kur yra magi- 
ja? Ar ji tikrai veikė, ar tai buvo tik sapnas? 

Traukvėjis ėmė rimtai bijoti, jog dievai apie tai išgirs, su- 
pyks 1r išlies įtūžį ant visų, kurie tik pasitaikys po ranka. 

Bet kažkaip netgi dievų pyktis būtų buvęs geriau negu bal- 
so skambesys. Žvaigždė artėja, sakė jis, ir jos baisingos ugnies 
galima išvengti tik... tik... Traukvėjis nebuvo tikras, bet jis matė 

kardų, vėliavų ir karių tuščiomis akimis vizijas. Balsas netikėjo 
dievais, kas, Traukvėjo nuomone, buvo gana normalu, tačiau jis 
netikėjo ir žmonėmis. 

Aukštas nepažįstamasis su gobtuvu Traukvėju: iš kairės 
stumtelėjo burtininką. Jis pasisuko... 1r įsistebeilijo į besišypsan- 
čią po juodu gobtuvu. 

Burtininkai kaip katinai gali matyti Giltinę. 

Palyginti su skambančiu balsu Giltinė atrodė beveik malo- 
niai. Ji atsirėmė į sieną, šalia pasistačiusi dalgį, 1r linktelėjo 
Traukvėjui. 

- Atėjai pasidžiaugti? - sušnibždėjo Traukvėjis. Giltinė 
gūžtelėjo pečiais. 

- ATĖJAU PAMATYTI ATEITIES. 

- Tai ateitis? 

- VIENA IŠ ATEIČIŲ, - atsakė Giltinė. 

- Siaubinga, - pasibaisėjo Traukvėjis. 

- ESU LINKUSI SUTIKTI, - pasakė Giltinė. 

- Maniau, jog būsi visom keturiom už. 

- NE UŽ TOKIĄ. KARIO, SENIO AR MAŽO VAIKO 
MIRTĮ AŠ GALIU SUPRASTI. AŠ ATIMU SKAUSMĄ IR 
BAIGIU KANČIAS. BET AŠ NESUPRANTU ŠITOS 
PROTO MIRTIES. 

- Su kuo tu kalbi? - paklausė Dvigėlis. Keletas susirinkimo 
dalyvių atsisuko ir įtariai stebėjo Traukvėjį. 

- Su niekuo, - tarė Traukvėjis. - Ar galime keliauti? Man 
plyšta galva. 

Dabar jau grupė Žmonių iš minios krašto ėmė murmėti ir 
rodyti į juos piršais. Traukvėjis griebė kitus du ir pasitraukė už 
kampo. 

- Ant arklių ir jojam, - paliepė jis, - turiu blogą nuojautą, 
j0g... 
Ant jo peties nusileido ranka. Jis apsisuko. Į kairę Trauk- 
vėjo ausį niūriai spoksojo pora padūmavusių pilkų akių apva- 
lioje plikoje galvoje, uždėtoje ant didelio raumeningo kūno. Ant 
žmogaus kaktos buvo žvaigždė. 

- Tu atrodai kaip burtininkas, - pareiškė jis tokiu balsu, 
kuris teigė, jog tai būtų labai neprotinga ir tikriausiai mirtina. 

- Kas, aš? Ne, aš esu... klerkas. Taip. Klerkas. Teisingai, 
- tarė Traukvėjis. 

Jis trumpai sukikeno. 

Vyras stabtelėjo, jo lūpos be garso judėjo, lyg būtų klau- 
sęsis balso galvoje. Prie jo prisijungė kiti žvaigždžių Žmonės. 
Kairė Traukvėjo ausis buvo plačiai stebima. 

- Aš manau, jog tu burtininkas, - pasakė vyras. 

- Klausyk, - pabandė Traukvėjis, - jeigu būčiau burtinin- 
kas, galėčiau burti, ar ne? Galėčiau tave į ką nors paversti, bet 
nepaverčiau, todėl aš ne burtininkas. 

- Mes užmušėme visus savo burtininkus, - paaiškino vie- 
nas iš žmonių, - kai kurie pabėgo, bet mes daug užmušėme. Jie 
mojavo rankomis, bet jiems nieko nepavyko. 

Traukvėjis pasižiūrėjo į jį. | 

- Ir mes manome, jog tu taip pat burtininkas, - pasakė vy- 
ras, laikantis Traukvėjį vis stiprėjančiuose gniaužtuose, - tu turi 
dėžę ant kojų ir atrodai kaip burtininkas. 

Traukvėjis pastebėjo, jog juos tris ir Bagažą kažkaip at- 
skyrė nuo arklių ir jie dabar atsidūrė siaurėjančiame pilkaveidžių 
rūsčių žmonių rate. 

Betana išblyško. Netgi Dvigėlis, kurio sugebėjimas pažinti 
pavojų buvo toks pat kaip Traukvėjo sugebėjimas skraidyti, 
atrodė susinervinęs. 

Traukvėjis giliai įkvėpė. 

Jis iškėlė rankas klasikine poza, išmokta prieš daug metų, 
ir suriko: 

- Atsitraukite! Arba aš jus prifarširuosiu magijos! 

- Magija išblėso, - pareiškė vyras, - ją pasiėmė žvaigždė. 
Visi netikri burtininkai šaukė juokingus žodžius ir nieko neatsi- 
tiko, jie su siaubu Žiūrėjo į savo rankas ir tik keletui iš jų užteko 
proto pabėgti. 

- Aš rimtai! - sušuko Traukvėjis. 

Jis mane užmuš, pamanė burtininkas. Ir viskas. Aš daugiau 

nebegaliu blefuoti. Nemoku kerų, nemoku blefuoti, esu tik... 

Jo mintyse sujudėjo Keras. Traukvėjis pajuto, kaip jis tarsi 
vanduo su ledu teka į jo smegenis. Žemyn ranka nukeliavo šal- 
tas dilgčiojimas. 

Savo pačios valia Traukvėjo ranka pakilo, burtininkas pa- 
juto, kaip jo burna ėmė žiopčioti, o nuosavas liežuvis judėti, kai 
svetimas balsas, senas ir sausas balsas, pabėrė skiemenis tarsi 
garo debesiukai lekiančius į orą. 

Iš po jo pirštų nagų ištryško oktarino ugnis. Ji apsivyniojo 
aplink siaubo pagautą vyrą ir šis dingo šaltame besispjaudančia- 
me debesyje, kuris iškilo virš gatvės, ilgą akimirką pakabojo 
ten ir sprogo į nieką. 

Neliko nė riebaus dūmelio. 

Traukvėjis su siaubu spoksojo į savo ranką. 

Dvigėlis ir Betana griebė jį už rankų ir prasiskverbė pro 
šoko apimtą minią į atvirą gatvę. Momentas, kai abu draugai 
bėgimui pasirinko skirtingą alėją, buvo skausmingas, bet jie 
skubėjo 1r Traukvėjo kojos vos lietė grindinio akmenis. 

- Magija, - susijaudinęs ir girtas nuo galios murmėjo jis, - 
aš atlikau magiją... 

- Teisingai, - raminančiai atsakinėjo Dvigėlis. 

- Ar pageidautumėte kokio nors kero? - paklausė Trauk- 
vėjis. Jis parodė pirštu į prabėgantį šunį ir sušuko: “Ijaaaaaa!"" 
Šuo įsižeidęs pažiūrėjo į jį. 

- Būtų neblogai, jei priverstum savo kojas bėgti greičiau, - 
niūriai pasiūlė Betana. 

- Kokios problemos! - išbubeno Traukvėjis. - Kojos! Bė- 
kit greičiau! Žiūrėkit, jos taip ir daro! 

- Nes turi daugiau proto už tave, - mestelėjo Betana, - kur 
dabar? 

Dvigėlis apžvelgė alėjų labirintą aplink juos. Kažkur toliau 
buvo daug šaukiama. 

Traukvėjis išsiveržė iš jų glėbio ir neužtikrintai nusvyravo 
artimiausia alėja žemyn. 

- Aš galimu tai padaryti! - laukiniu balsu šaukė jis. - Dabar 

tik žiūrėkit... 

- Jam šokas, - tarė Dvigėlis. 

- Kodėl? 

- Jam dar niekada nebuvo pavykęs keras. 

- Bet jis yra burtininkas! 

- Viskas labai sudėtinga, - aiškino Dvigėlis, bėgdamas 
paskui Traukvėjį, - be to, nesu tikras, ar tai iš tiesų buvo jis. 
Bent jau balsas buvo ne jo. Nagi, judam, seni. 

Traukvėjis pažvelgė į jį sulaukėjusiomis, nieko nematan- 
čiomis akimis. 

- Aš paversiu tave rožių krūmu, - pagrasino jis. 

- Taip, taip, labai gerai, bet judam, - raminančiai tarė Dvi- 
gėlis, švelniai 1mdamas jį už rankos. 

Iš kelių alėjų pasigirdo kojų trepsėjimas ir staiga į juos pa- 
sileido tuzinas Žvaigždės Žmonių. 

Betana sugriebė bejėgę Traukvėjo ranką ir grasinančiai iš- 
kėlė. 

- Užteks! - suklykė ji. 

- Teisingai! - sušuko Dvigėlis. - Mes turime burtininką ir 
nebijome jo naudoti! 

- Aš rimtai, - suriko Betana, apsukdama Traukvėjį kaip 
suktukėlį. 

- Taip! Mes stipriai ginkluoti! Ką? - paklausė Dvigėlis. 

- Sakau, kur Bagažas? - sušnypštė Betana iš už Traukvėjo 
nugaros. 

Dvigėlis apsidairė. Bagažas dingo. 

Tačiau Traukvėjis reikiamai paveikė žvaigždės žmones. 
Burtininko rankai neaiškiai mojuojant aplink jie, matyt, laikė ją 
besisukančiu pjautuvu ir bandė slėptis vienas už kito. 

- Na, kur jis? 

- Iš kur aš galiu Žinoti? - perklausė Dvigėlis. 

- Tai tavo Bagažas! 

- Aš dažnai nežinau, kur yra mano Bagažas, todėl aš ir tu- 
nistas, - atšovė Dvigėlis, - jis nuolat kažkur nuklysta. Geriau ne- 
klausti kodėl. 

Miniai pradėjo aiškėti, jog iš tikrųjų nieko nevyksta ir 
Traukvėjis negali net jų įžeisti, ką jau kalbėti apie magišką ugnį. 
Jie ėmė artintis, atsargiai stebėdami jo rankas. 

Dvigėlis su Betana atsitraukė. Turistas apsidairė. 

- Betana? 

- Ką? - paklausė Betana, nenuleisdama akių nuo artėjan- 
čių figūrų. 

- Čia aklavietė. 

- Tu tikras? 

- Šiaip aš atpažįstu plytų sieną, kai ją matau, - priekaištin- 
gai paaiškino Dvigėlis. 

- Tada daugmaž viskas, - tarė Betana. 

- Kaip manai, jei aš paaiškinčiau?.. 

- Ne. 

- Oo. 

- Nemanau, jog šitie žmonės klausytųsi paaiškinimų, - pri- 
dūrė Betana. 

Dvigėlis pažvelgė į juos. Kaip jau minėta, paprastai jis ne- 
pastebėdavo jam gręsiančio pavojaus. Nepaisydamas visos 
žmonijos patirties, Dvigėlis tikėjo, jog jei žmonės kalbėtųsi vie- 
nas su kitu, išgertų, pasikeistų anūkų nuotraukomis ir nueitų į 
kokį šou ar dar kur nors, viskas susitvarkytų. Jis taip pat tikėjo, 
J0g Žmonės iš esmės yra geri, bet kartais jiems pasitaiko blogų 
dienų. Tie, kurie leidosi žemyn gatve, paveikė jį taip kaip gorila 
stiklo fabriko dirbinius. 

Už jo nugaros pasigirdo tyliausias iš garsų, ne tiek garsas, 
kiek oro permaina. 

Veidas priekyje išsižiojo, apsisuko ir greitai dingo alėjos 
gale. 

- A? - paklausė Betana, vis dar laikydama sąmonę prara- 
dusį Traukvėjį. 

Dvigėlis žiūrėjo į kitą pusę, į didelį stiklinį langą, pilną viso- 
kių prekių, į duris su karoliukais ir į didelį ženklą virš viso šito, 
kuris, raidėms susirangius į vietas, skelbė: 

SKILETAS, VANGAS, IRXLE!YTAS, BANGLSTIFAS 
KVMLADAS IR PATELIS 
Geros reputacijos 
TIEKĖJAI 

Auksakalys lėtai apvertė auksą virš mažyčio priekalo, 
įstumdamas paskutinį keistos formos deimantą į vietą. 

- Sakai, iš trolio dantų? - sumurmėjo jis, prisimerkdamas ir 
apžiūrėdamas savo darbą. 

- Taipš, - tarė Kojanas, - ir, kaip šakiau, gali pašilikti viš- 
ką, kaš likš, - jis laikė padėklą su auksiniais žiedais. 

- Labai dosnu, - sumurmėjo auksakalys, kuris buvo dvor- 
fas ir galėjo atpažinti gerą sandėrį. Jis atsiduso. 

- Nedaug darbo paškutiniu metu? - paklausė Kojanas. 
Pro mažytį langelį jis stebėjo, kaip kitoje siauros gatvės pusėje 
renkasi grupė žmonių tuščiomis akimis. 

- Sunkūs laikai. 

- O kaš tie žmonėš su išpaišyta žvaigžde? - pasiteiravo 
Kojanas. 

Dvorfas auksakalys net nepakėlė akių. 

- Bepročiai, - tarė jis, - jie liepia man nedirbti, nes artėja 
žvaigždė. Aš jiems sakau, žvaigždės niekada nedarė man nieko 
blogo, apie žmones aš negalėčiau to pasakyti. 

Kojanas susimąstęs linkterėjo, kai nuo grupės atsiskyrė 
šeši vyrai ir nuėjo prie parduotuvės. Jie nešėsi įvairius ginklus ir 
atrodė labai ryžtingai. 

- Keišta, - tarė Kojanas. 

- Kaip matai, aš esu dvorfiškos prigimties, - pasakė auk- 
sakalys, - vienos iš magiškų rasių. Žvaigždės žmonės tiki, jog 
žvaigždė nesunaikins Disko, jeigu mes nusisuksime nuo magi- 
jos. Jie turbūt truputį mane primuš. Štai ir baigta. 

Su pincetu jis iškėlė paskutinįjį savo dirbinį. 

- Keisčiausias dalykas, kokį tik esu gaminęs, - tarė jis, - 
bet praktiškas. Kaip jie vadinasi? 

- Prodo-dezai, - pasakė Kojanas. Jis pažiūrėjo į arklio 
pasagos formos daiktus, įsitaisiusius raukšlėtame jo delne, tada 
išsižiojo ir keletą kartų skausmingai krenkštelėjo. 

Durys atsidarė. Vyrai įžengė vidun ir užėmė pozicijas ap- 
link sienas. Jie prakaitavo ir atrodė nelabai užtikrinti, tačiau jų 
vadas paniekinamai pastūmė Kojaną į šoną ir pakėlė dvorfą už 
marškinių. 

- Mes tau vakar sakėme, mažuli, - tarė jis, - išeik kojomis 
į priekį ar atgal, mums nesvarbu. O dabar mes tikrai... 

Kojanas patapšnojo jam per petį. Vyras susierzinęs atsisu- 
ko. 

- Ko nori, senuk? - suurzgė jis. 

Kojanas palaukė, kol vyras sutelks į jį visą dėmesį, o tada 
nusišypsojo. Lėta tingia šypsena, atidengiančia maždaug 300 
karatų burnos papuošalų, apšvietusių kambarį. 

- Aš skaičiuosiu iki trijų, - draugiškų tonu pasakė jis, - 
vienas. Du, - kaulėtas kelis šovė aukštyn ir su maloniu mėsingu 
garsu įsirausė į vyro kirkšnį. Pusiau apsisukęs Kojanas visa jė- 
ga kirto alkūne į kepenis ir vadas sudribo savo asmeninėje 
skausmo visatoje. 

- Trys, - pareiškė jis agonijos kamuoliui ant grindų. Koja- 
nas buvo girdėjęs apie kilnų kovojimą ir seniai nusprendė, jog 
tai ne jam. 

Jis nužvelgė kitus vyrus ir tvykstelėjo savo neįtikėtina šyp- 
sena. 

Jie turėjo pulti jį. Vietoj to vienas iš jų žinodamas, jog turi 
kardą, o Kojanas - ne, kaip krabas ėmė slinkti artyn. 

- O, ne, - sumojavo rankomis Kojanas, - nagi, vaikine, vi- 
sai ne taip. 

Vyras sužvairavo į jį. 

- Ne, tai kaip? - įtariai paklausė jis. 

- Tu niekada kardo nelaikei? 

Ieškodamas stiprybės vyras pusiau pasisuko į savo kole- 
gas. 

- Nedažnai, ne, - atsakė jis, - nedažnai, - ir grėsmingai su- 
mosavo kardu. 

Kojanas gūžtelėjo pečiais. 

- Aš tikriausiai mirsiu, bet norėčiau būti užmuštas žmogaus, 
kuris moka laikyti kardą kaip karys. 

Vyras pažiūrėjo į savo rankas. 

- Man viskas normalu, - abejodamas tarė jis. 

- Klausyk, vaikine, aš truputėlį apie tai nusimanau. Ateik 
čia minutei ir - tu nieko prieš? - gerai, tavo kairė ranka yra čia, 
aplink rankeną, tavo dešinė ranka eina - gerai, štai čia ir kardas 
eina tiesiai tau į koją. 

Vyrui suklykus ir susigriebus už kojos Kojanas nuspyrė li- 
kusią koją į šalį ir pasisuko į kambarį. 

- Darosi nuobodu, - pasakė jis, - kodėl jūs manęs nepuo- 
late?) 

- Teisingai, - pritarė balsas šalia jo liemens. Auksakalys 1š- 
sitraukė labai didelį ir purviną kirvį, šalia kitų karo baisumų ga- 
rantuotai pridedantį dar ir stabligę. 

Keturi vyrai apsvarstė savo šansus ir ėmė trauktis prie du- 
rų. 

- Ir nusivalykite tas kvailas žvaigždes, - šūktelėjo Kojanas, 
- galite visiems pasakyti, jog Kojanas Barbaras bus labai pik- 
tas, jeigu vėl pamatys tokias žvaigždes, aišku? 

Durys užsidarydamos užsitrenkė. Po akimirkos į jas atsi- 
trenkė kirvis, atšoko ir nukirto juostelę odos nuo Kojano san- 
dalo. 

- Atsiprašau, - tarė dvorfas, - kirvis priklausė mano sene- 
liui. Aš naudoju jį tik skaldyti malkas. 

Kojanas eksperimentuodamas išbandė savo žandikaulį. 
Atrodė, jog prodo-dezai tiko neblogai. 

- Tavimi dėtas, aš vis tiek iš čia nešdinčiausi, - tarė jis. Ta- 
čiau dvorfas jau bėgiojo po kambarį, į odinį maišą berdamas 
padėklus su tauriaisiais metalais ir brangakmeniais. Į vieną kiše- 

nę tilpo įrankiai, į kitą - pakelis su baigtais dirbiniais; sunkiai su- 
švokštęs dvorfas įkišo rankas į nedidukės kalvės rankenas ir 
užsimetė ją ant nugaros. 

- Gerai, - pranešė jis, - aš pasiruošęs. 

- Tu eini su manim? 

- Bent jau iki miesto vartų, jeigu tu nieko prieš, - tarė 
dvorfas, - negali manęs kaltinti, ar ne? 

- Ne. Bet kirvį palik. 

Jie žengė į popietės saulę ir apleistą gatvę. Kojanui išsižio- 
jus skaisčios šviesos taškeliai išskaidė visus šešėlius. 

- Man dar reikia pasiimti keletą draugų, - tarė jis ir pridū- 
rė: - Tikiuosi, jiems nieko neatsitiko. Koks tavo vardas? 

- Besmakris. 

- Ar čia kur nors galima... - Kojanas su meile stabtelėjo, 
mėgaudamasis žodžiais, - galima suvalgyti kepsnį? 

- Žvaigždės žmonės uždarė visas smukles. Jie sako, netei- 
singa valgyti ir gerti, kai... 

- Žinau, žinau, - nutraukė Kojanas, - atrodo, pradedu su- 
prasti. Ar jie ką nors mėgsta? 

Akimirką Besmakris galvojo. 

- Deginti daiktus, - pagaliau tarė jis, - jiems tai gerai seka- 
si. Knygos ir visa kita. Tada jie degina didelius laužus. 

Kojanas buvo šokiruotas. 

- Knygų laužus? 

- Taip. Siaubinga, ar ne? 

- Taip, - sutiko Kojanas. Jam tai atrodė baisu. Tas, kuris 
visą gyvenimą nakvojo po atviru dangumi, žinojo, ko verta gera 
stora knyga, kurios turėtų užtekti visam pakurų sezonui, jeigu 
piėšydamas lapus būsi atsargus. Snieguotą naktį daug gyvybių 
išgelbėjo saujelė drėgnų malkų ir tikrai sausa knyga. Jei norėjai 
parūkyti ir neturėjai pypkės, knyga praversdavo kiekvieną sy- 
kį. 

Kojanas žinojo, jog žmonės knygose kažką rašydavo. Jis 
visada laikė tai lengvabūdišku popieriaus švaistymu. 

- Jeigu tavo draugai sutiko tuos žmones, jie galėjo turėti 

bėdos, - einant aukštyn gatve liūdnai tarstelėjo Besmakris. 

Jie pasuko už kampo ir pamatė laužą. Šis degė gatvės vi- 
duryje. Pora žvaigždės žmonių mėtė į jį knygas iš artimiausio 
namo, kurio durys buvo išmuštos ir nutepliotos žvaigždėmis. 

Naujienos apie Kojaną dar nebuvo plačiai pasklidusios. 
Knygų degintojai neatkreipė dėmesio, kai jis priėjo ir atsirėmė 
į sieną. Susiraičiusios sudeginto popieriaus liekanos šokinėjo 
karštame ore ir kilo aukštyn virš stogų. 

- Ką jūs darote? - paklausė jis. 

Vienas iš žvaigždės žmonių, moteris, nuo suodžių pajuo- 
dusia ranka nusibraukė plaukus nuo akių, atidžiai įsižiūrėjo 
kairiąją Kojano ausį ir atsakė: 

- Vaduojame Diską nuo blogybių. 

Iš pastato išėjo du vyrai ir įsistebeilijo į Kojaną, tiksliau, į 
kairę jo ausį. 

Kojanas ištiesė ranką ir paėmė sunkią knygą, kurią laikė 
moteris. Knygos viršelis buvo inkrustuotas keistais raudonais ir 
juodais akmenimis, kurie turėjo reikšti - Kojanas buvo tuo tik- 
ras - žodį. Jis parodė knygą Besmakriui. 

- Nekrotelekomnikonas, - paaiškino dvorfas, - jį naudoja 
burtininkai. Apie tai, kaip susisiekti su mirusiaisiais. 

- Štai tau ir burtininkai, - pastebėjo Kojanas. Jis patrynė 
puslapį tarp nykščio ir smiliaus, popierius buvo plonas ir gana 
minkštas. Barbaro visai nejaudino nemalonūs it gyvi atrodantys 
rašmenys. Taip, ši knyga galėtų būti žmogaus draugas... 

- Taip? Ko nors nori? - paklausė jis žmogaus, sugriebusio 
jo ranką. 

- Visos magijos knygos turi būti sudegintos, - pareiškė 
žmogus, bet truputį netvirtai, nes Kojano dantys jam nemaloniai 
priminė sveiką protą. 

- Kodėl? - pasidomėjo Kojanas. 

- Mums tai buvo atskleista. 

Dabar Kojano šypsena buvo tokio pločio kaip visa gatvė, 
bet daug pavojingesnė. 

- Man regis, mums reikėtų judėti, - nerangiai pasimuistė 

Besmakris. Būrys žvaigždės žmonių įsuko į gatvę jiems už nu- 
garos. 

- Man regis, norėčiau ką nors užmušti, - pasakė vis dar 
besišypsodamas Kojanas. 

- Žvaigždė liepia išvalyti Diską, - tarė žmogus, imdamas 
trauktis. 

- Žvaigždės nekalba, - patikslino Kojanas, išsitraukdamas 
kardą. 

- Jei užmuši mane, vietoje manęs stos tūkstantis, - užtikrino 
žmogus, dabar jau prispaustas prie sienos. 

- Taip, - logišku balsu sutiko Kojanas, - bet juk esmė ne 
tai, ar ne? Esmė ta, jog tu būsi negyvas. 

Žmogaus Adomo obuolys ėmė šokinėti kaip jojo. Jis suž- 
vairavo žemyn į Kojano kardą. 

- Taip, galbūt, teisingai, - nusileido jis, - Žinai, ką, 0 jeigu 
mes užgesintume laužą? 

- Gera mintis, - palaimino Kojanas. 

Besmakris trūktelėjo jam už diržo. Prie jų bėgo kiti žvaigž- 
dės žmonės. Jų buvo galybė, daugelis turėjo ginklus ir atrodė, 
j0g situacija darosi rimtesnė. 

Kojanas iššaukiančiai pamosavo kardu, apsisuko ir dėjo į 
kojas. Net Besmakriui buvo nelengva neatsilikti. 

- Juokinga, - sušvokštė jis, nerdamas į kitą alėją, - jau 
kažkurią minutę maniau, kad nori stovėti ir kautis su jais. 

- Eina - jie - visi - toliau... 

Išbėgus į šviesą kitame alėjos gale Kojanas prisiplojo prie 
sienos, pakreipė galvą, klausydamasis artėjančių Žingsnių, ir ap- 
sisukdamas vienu mostu kirto maždaug pilvo aukštyje. Pasigir- 
do nemalonus garsas ir keletas klyksmų, bet Kojanas jau buvo 
toli kitoje gatvėje ir bėgo labai nerangiai, nes taip buvo sveikiau 
skauduliams ant kojų pirštų. 

Su niūriai šalia dundančiu Besmakriu jis pasuko į smuklę, 
apipaišytą raudonomis žvaigždėmis, užšoko ant stalo tik vos 
vos cyptelėjęs iš skausmo, nuskuodė juo - tuo metu beveik 
choreografiškai tobulai Besmakris nepasilenkdamas bėgo po 

stalu, - nušoko žemyn, prasibrovė per virtuves ir išlėkė į kitą 
alėją. 

Jie dar keletą kartų pasuko į šonus ir sustojo prie durų. 
Kojanas įsikibo į sieną ir dvėsavo tol, kol mėlyni ir raudoni ži- 
burėliai išnyko. 

- Na, - sušniokštė jis, - ką pačiupai? 

- Prieskonių indelį, - atsakė Besmakris. 

- Ir viskas? 

- Bet man reikėjo bėgti po stalu, ar ne? Tu pats nepešei 
nieko geresnio. 

Kojanas paniekinančiai pažvelgė į mažą melioną, kurį bėg- 
damas sugebėjo pasičiupti. 

- Sunku čia gyventi, - pasakė jis, kąsdamas su visa Žieve. 

- Gal nori druskos? - pasiūlė dvorfas. 

Kojanas nieko nepasakė. Jis tiesiog stovėjo išsižiojęs, lai- 
kydamas melioną. 

Besmakris apsidairė. Akligatvis buvo tuščias, išskyrus se- 
ną dėžę, kurią kažkas paliko prie sienos. 

Kojanas spoksojo į dėžę. Nežiūrėdamas jis atidavė melio- 
ną dvorfui ir išėjo į saulėkaitą. Besmakris stebėjo, kaip bar- 
baras tyliai tykina aplink dėžę - arba taip tyliai, kaip tik įmano- 
ma, kai tavo sąnariai girgžda tarsi laivas su iškeltomis visomis 
burėmis - ir sykį ar du baksteli ją kardu, bet labai atsargiai, lyg 
tikėdamasis, jog ji sprogs. 

- Tai tik dėžė, - šūktelėjo dvorfas, - kas tokio ypatingo 
dėžėje? 

Kojanas nutylėjo. Jis skausmingai pritūpė ir iš arti apžiūrėjo 
spyną ant dangčio. 

- Kas viduje? - paklausė Besmakris. 

- Norėtum žinoti, - tarė Kojanas, - padėk man atsistoti, 
gerai? 

- Taip, bet šita dėžė... 

- Šita dėžė, - pasakė Kojanas, - šita dėžė yra... - jis ne- 
aiškiai mostelėjo rankomis. 

- Pailga? 

- Pokraupė, - paslaptingai pareiškė Kojanas. 

- Pokraupė? 

- Jo. 

- Oho, - pasakė dvorfas. Akimirką jie stovėjo ir Žiūrėjo į 
dėžę. 

- Kojanai? 

- Taip? 

- Ką reiškia “pokraupė"? 

- Na, pokraupė yra... - Kojanas stabtelėjo ir susierzinęs 
pažvelgė žemyn, - pirk ir pamatysi. 

Plienu kaustytas dvorfiškas Besmakrio batas rėžėsi į dėžės 
šoną. Kojanas krūptelėjo. Daugiau nieko neatsitiko. 

- Aišku, - tarė dvorfas, - “pokraupė" reiškia “medinė"? 

- Ne, - paprieštaravo Kojanas, - ji... ji neturėjo taip pasi- 
elgti. 

- Aišku, - pasakė dvorfas, kuriam nebuvo aišku ir kuris 
ėmė gailėtis, kodėl Kojanas išėjo į saulėkaitą, - manai, ji turėjo 
pabėgti? 

- Taip. Arba nukąsti tau koją. 

- Aha, - pasakė dvorfas. Jis švelniai paėmė Kojaną už 
rankos, - čia malonu ir vėsu, - tarė, - kodėl tau truputį neatsi... 

Kojanas jį nusipurtė. 

- Ji stebi tą sieną, - tarė jis, - štai kodėl ji nekreipia į mus 
dėmesio. Ji spokso į sieną. 

- Taip, teisingai, - raminančiu balsu pasakė Besmakris, - 
žinoma, ji stebi sieną savo mažomis akutėmis. 

- Nebūk idiotas, ji neturi akių, - atšovė Kojanas. 

- Atsiprašau, atsiprašau, - skubiai pasitaisė Besmakris, - ji 
stebi sieną be akių, atsiprašau. 

- Berods, ji dėl kažko sunerimusi. 

- Taip ir turėtų būti, ar ne, - tarė Besmakris, - matyt, ji 
nori, kad mes kur nors nueitume ir paliktume ją ramybėje. 

- Berods, ji sutrikusi, - pridūrė Kojanas. 

- Taip, ji tikrai atrodo sutrikusi, - sutiko dvorfas. Kojanas 
įsmeigė į jį akis. 

- Iš kur tu žinai? - paklausė jis. 

Besmakriui dingtelėjo, jog vaidmenys nesąžiningai keitėsi. 
Išsižiodamas ir susičiaupdamas jis pasuko žvilgsnį nuo Kojano 
iki dėžės. 

- Iš kur tu žinai? - paklausė dvorfas. Bet Kojanas vis tiek 
nesiklausė. Jis atsisėdo prieš dėžę, jeigu tą dalį su rakto skyle 
galima vadinti dėžės priekiu, ir atidžiai į ją Žiūrėjo. Besmakris 
atsitraukė. Juokinga, pasakė jo sąmonė, tas prakeiktas daiktas 
tikrai į mane Žiūri. 

- Gerai, - atlyžo Kojanas, - žinau, jog tu ir aš nelabai suta- 
riame, bet mes bandome surasti tą žmogų, kuris mums rūpi, 
taip? 

- Aš... - pradėjo Besmakris ir suprato, jog Kojanas kalba 
su dėže. 

- Todėl pasakyk man, kur jie. 

Besmakriui su siaubu stebint Bagažas ištraukė mažytes 
kojytes, atsistojo ir visu greičių nulėkė į artimiausią sieną. Į visas 
puses išlakstė molinės plytos ir dulkėtas tinkas. 

Kojanas pažvelgė pro skylę. Kitoje pusėje buvo mažas 
sandėliukas. Grindų viduryje stovėjo Bagažas ir atrodė kaip 
patekęs į aklavietę. 


APRA 
“ 0 


- Parduotuvė! - šūktelėjo Dvigėlis. 

- Ar kas nors yra? - paklausė Betana. 

- Urgh, - urgztelėjo Traukvėjis. 

- Gal reikia jį kur nors pasodinti ir duoti stiklinę vandens, - 
pasiūlė Dvigėlis, - jeigu čia tokia yra. 

- Čia yra visko, - parodė Betana. 

Kambarys buvo pilnas lentynų, o lentynos buvo pilnos vis- 
ko. Ant jų nesutilpę daiktai krūvomis kabojo nuo tamsių lubų, 
ant grindų grūdosi visko pilnos dėžės ir maišai. 

Iš lauko nesigirdėjo nė garso. Betana apsidairė ir išsiaiški- 
no kodėl. 

- Niekada nemačiau tiek daug daiktų, - tarė Dvigėlis. 

- Bet vieno dalyko nėra, - tvirtai pareiškė Betana. 

- Iš kur Žinai? 

- Reikia tik apsidairyti. Nė vieno išėjimo. 

Dvigėlis apsisuko. Ten, kur buvo durys ir langas, dabar 
stovėjo lentynos, nukrautos dėžėmis ir atrodančios taip, lyg bū- 
tų stovėjusios ten ilgą laiką. 

Dvigėlis pasodino Traukvėjį į išklibusią kėdę šalia prekys- 
talio 1r abejodamas ėmė dairytis po lentynas. Ten buvo dėžutės 
su vinimis ir šukos. Ten buvo nuo amžiaus išblukę muilo gaba- 
lai. Ten buvo rietuvė indelių su delikatesine vonios druska, prie 
kurių kažkas pritvirtino gana liūdną ir nerūpestingą raštelį, ku- 
ris, nepaisydamas akivaizdaus fakto, teigė, jog tai yra Ideali 
Dovana. Ten pat buvo daug dulkių. 

Betana žvilgtelėjo į lentynas kitoje pusėje ir nusijuokė. 

- Tik pažiūrėkite! - tarė ji. 

Dvigėlis atsisuko. Rankose ji laikė - na, tai buvo mažas 
kalnų namelis, apkaišytas jūros kriauklėmis ir su užrašu ant sto- 
go kamino “Specialus Suvenyras“ (stogas, be abejo, nusiimda- 
vo taip, kad būtų galima laikyti cigaretes, ir grodavo tylią melo- 
diją). 

- Ar kada nors matėte ką nors panašaus? - paklausė ji. 

Dvigėlis papurtė galvą. Jo žandikaulis nukaro. 

- Ar viskas gerai? - paklausė Betana. 

- Tai pats puikiausias dalykas, kokį tik esu matęs, - pasa- 
kė jis. 

Virš galvų pasigirdo zirzimas. Jie pakėlė akis. 

Iš lubų tamsos leidosi didelė juoda sfera. Ant jos mirkčiojo 
raudonos švieselės. Bėgliams spoksant ji apsisuko ir pažvelgė į 
juos didele stikline akimi. Ta akis buvo grėsminga. Ji labai aiš- 
kiai leido suprasti, jog stebi kažką nemalonaus. 

- Svarbi? - pasakė Dvigėlis. 

Virš prekystalio atsirado galva. Ji atrodė supykusi. 

- Tikiuosi, jūs planavote už tai sumokėti, - bjauriu tonu iš- 
daužė ji. Išraiška aiškiai rodė, jog galva tikisi iš Traukvėjo su- 
laukti atsakymo "taip" ir juo nepatikėti. 

- Šitą? - paklausė Betana. - Aš jo nepirkčiau, net jei pri- 
dėtum pilną skrybėlę rubinų ir... 

- Aš perku. Kiek kainuoja? - skubiai įsiterpė Dvigėlis, 
kišdamasis rankas į kišenes. Jis nuliūdo. 

- Bet aš neturiu pinigų, - tarė jis, - jie Bagaže, bet aš... 

Pasigirdo prunkštelėjimas. Galva išnyko nuo prekystalio ir 
vėl atsirado iš už dantų šepetukų stendo. 

Ji priklausė labai mažam žmogučiui, beveik paslėptam ža- 
lios prijuostės. Jis atrodė labai nusiminęs. 

- Be pinigų? - paklausė jis. - Jūs atėjote į mano parduotu- 
vę... 

- Mes nenorėjome, - skubiai tarė Dvigėlis, - mes nepaste- 
bėjome, jog ji ten yra. 

- Jos ten nebuvo, - tvirtai pareiškė Betana, - ji magiška, ar 
ne? 

Mažasis parduotuvininkas abejojo. 

- Taip, - nenoriai sutiko jis, - truputį. 

- Truputį? - paklausė Betana. - Truputį magiška? 

- Gana nemažai, - nusileido jis imdamas trauktis, - gerai, - 
sutiko jis, Betanai nenuleidžiant žvilgsnio, - ji magiška. Aš nega- 
liu nieko padaryti. Prakeiktos durys buvo ir dingo, taip? 

- Taip, ir mums nepatinka tas daiktas lubose. 

Jis pakėlė galvą ir susiraukė. Tada dingo mažose duryse 
su karoliukais, pusiau paslėptose tarp prekių. Pasigirdo klaksė- 
jimas ir zirzimas, ir juoda sfera išnyko šešėliuose. Ją pakeitė 
kuokštelis vaistažolių, judanti reklama to, apie ką Dvigėlis nie- 
kada nebuvo girdėjęs, bet tai turėjo būti gėrimas nakčiai, šarvų 
rinkinys ir krokodilo iškamša su labai gyvenimiška didelio 
skausmo ir nuostabos išraiška. 

Vėl atsirado krautuvininkas. 

- Geriau? - pasiteiravo jis. 

- Vis geriau, - abejodamas pasakė Dvigėlis, - man labiau- 
siai patiko vaistažolės. 

Tą akimirką Traukvėjis sudejavo. Jis ruošėsi atgauti sąmo- 
nę. 


(ATP 7) 
4 * <? 


Egzistuoja trys teorijos, bandančios paaiškinti klajojančių 
parduotuvių arba, kaip jos yra žinomos, tabernae vagantes 
fenomeną. 

Pirmoji teigia, jog prieš tūkstančius metų kažkur multivisa- 
toje išsivystė rasė, turinti vienintelį talentą pirkti ir brangiai par- 
duoti. Greitai jie kontroliavo didelę galaktinę imperiją, kaip ją 
vadino, Emporiją ir protingesni rasės atstovai surado būdą, 
kaip aprūpinti parduotuves unikaliais varikliais, galinčiais pra- 
mušti tamsias erdvės sienas ir atverti naujas plačias rinkas. Em- 
porijos pasauliams seniai išnykus dėl ugninės mirties jų visatoje, 
sukeltos paskutinio karštojo išpardavimo, keliaujančios kos- 
mokrautuvės vis dar prekiauja, besiskindamos kelią pro erdvė- 
laikio puslapius kaip kandys pro trijų tomų romanus. 

Antroji teorija aiškina, jog jas sukūrė draugiškas Likimas, 
liepęs tiekti reikalingus dalykus reikalingu laiku. 

Trečioji teigia, jog jos paprasčiausiai yra protingas būdas 
apeiti įvairius Nedirbk Sekmadienį įstatymus. 

Visos šios teorijos, labai skirtingos teorijos, turi du bendrus 
dalykus: jos paaiškina pastebėtus faktus ir jos yra visiškai ne- 
teisingos. 


Traukvėjis atsimerkė ir akineirką gulėjo, žiūrėdamas į rep- 
tilijos iškamšą. Tai nebuvo pats geriausias dalykas, kurį galima 
pamatyti bundant iš sunkių sapnų... 

Magija. Tai štai koks tas jausmas! Nenuostabu, kodėl 
burtininkai dažnai dėjo ant sekso! 

Traukvėjis, be abejo, žinojo, kas yra orgazmai, kadaise ir 
pats buvo keletą jų patyręs, tačiau tai net iš tolo negalėjo susi- 
lyginti su šituo įtemptu kaitrių momentu, kai kiekvienas kūno 
nervas plykstelėjo melsvai balta ugnimi ir iš pirštų ištryško lau- 
kinė magija. Ji tave pripildė, pakėlė ir tu lėkei žemyn ant kylan- 
čios besisukančios gaivališkos jėgos bangos. Nenuostabu, ko- 
dėl burtininkai kovojo dėl galios... 

Ir taip toliau. Bet tai padarė Keras galvoje, o ne Traukvė- 
jis. Jis ėmė rimtai nekęsti to Kero. Traukvėjis buvo tikras - jei 
Keras nebūtų išgąsdinęs visų kitų kerų, kūrių Traukvėjis bandė 
mokytis, dabar jis jau būtų padorus burtininkas. 

Kažkur iškankintoje Traukvėjo sieloje maišto kirminas iš- 
šiepė dantis. 

Gerai, pagalvojo burtininkas. Pirmai progai pasitaikius, tu 
grįši į Oktavą. 

Jis atsisėdo. 

- Kas čia, po velnių? - paklausė, griebdamasis už galvos, 
kad ta nesprogtų. 

- Parduotuvė, - niūriai tarė Dvigėlis. 

- Tikiuosi, ji parduoda peilius, nes norėčiau nusipjauti sau 
galvą, - burbtelėjo Traukvėjis. Porelės, stovinčios prieš jį, vei- 
dų išraiška kažkaip prablaivino burtininką. 

- Tai buvo pokštas, - pasakė jis, - daugmaž pokštas. Ko- 
dėl mes esame šioje parduotuvėje? 

- Mes negalime išeiti, - paaiškino Betana. 

- Durys išnyko, - draugiškai pridūrė Dvigėlis. 

Šiek tiek svyruodamas Traukvėjis atsistojo. 

- Aha, - tarė jis, - viena iš tų parduotuvių? 

- Taip, taip, - irzliai atsiliepė parduotuvininkas, - ji magiš- 
ka, taip, ji keliauja, taip, ne, aš nežinau kodėl... 

- Ar galėčiau atsigerti vandens? - paprašė Traukvėjis. 

Parduotuvininkas, atrodė, įsižeidė. 

- Iš pradžių neturi pinigų, po to nori vandens, - pareiškė 
jis, - dar trūksta tik... 

Betana sušniokštė ir žengė prie žmogučio, kuris pamėgino 
atsitraukti. Per vėlai. 

Mergina pakėlė jį už prijuostės raiščių ir pažvelgė tiesiai į 
akis. Nors 1r suplėšyta suknele, nors ir išdraikytais plaukais, bet 
akimirką ji virto simboliu kiekvienos moters, sugavusios vyrą, 
nykščiu spaudžiantį gyvenimo svarstykles. 

- Laikas yra pinigai, - sušnypštė Betana, - duodu tau tris- 
dešimt sekundžių, kad atneštum jam stiklinę vandens. Many- 
čiau, geras sandėris, ar ne? 

- Ei, - sušnibždėjo Dvigėlis, - ji tikra furija, kai susijaudina, 
taip? 

- Taip, - be didesnio entuziazmo atsiliepė Traukvėjis. 

- Gerai, gerai, - aiškiai išgąsdintas viauktelėjo krautuvinin- 
kas. 

- O tada gali mus išleisti, - pridūrė Betana. 

- Gerai. Aš vis tiek neprekiavau, tik sustojau susirinkti 
daiktus ir įsiveržėte jūs! 

Jis niurnėdamas praskleidė užuolaidas su karoliukais ir grį- 
žo, nešinas puoduku vandens. 

- Specialiai išploviau, - pasakė jis, vengdamas Betanos 
žvilgsnio. 

Traukvėjis pažiūrėjo į skystį puoduke. Prieš įpilamas šis tu- 
rėjo būti švarus, antraip išgerti reikštų tūkstančių nekaltų mik- 
robų genocidą. 

Jis atsargiai padėjo puoduką. 

- O dabar einu maudytis! - pareiškė Betana ir dingo už 
užuolaidos. 

Parduotuvininkas neaiškiai mostelėjo ranka ir tarsi mal- 
daudamas pažvelgė į Traukvėjį bei Dvigėlį. 

- Ji nėra bloga, - tarė Dvigėlis, - ji ruošiasi tekėti už mūsų 
draugo. | 

- Ar jis žino? 

- Tai kosmokrautuvių verslas einasi nekaip? - su didžiausia 

sukaupta užuojauta paklausė Traukvėjis. 

Mažasis žmogutis suvirpėjo. 

- Nepatikėsite, - ėmė guostis jis, - žinoma, išmoksti daug 
nesitikėti, parduodi šen, parduodi ten, toks gyvenimas, supran- 
tate, ką noriu pasakyti? Bet dabartiniai žmonės, tie su žvaigždė- 
mis ant veidų, na, aš vos spėju atidaryti parduotuvę ir jie jau 
grasina ją sudeginti. Per daug magiška, sako jie. Žinoma, ma- 
giška, sakau aš, o kas dar? 

- Ar jų daug? - paklausė Traukvėjis. 

- Pilna visame Diske, bičiuli. Neklausk kodėl. 

- Jie tiki, jog Žvaigždė trenksis į Diską, - tarė Traukvėjis. 

- Tikrai? 

- Daug Žmonių taip mano. 

- Gaila. Aš čia neblogai prekiavau. Per daug magiška, sa- 
ko jie! Kuo bloga magija, norėčiau Žinoti? 

- Ką darysi? - paklausė Dvigėlis. 

- Ai, keliausiu į kitą vietą, čia jų daug, - nerūpestingai pa- 
sakė krautuvininkas, - bet ačiū, kad pasakėt apie žvaigždę. Gal 
jus kur nors pamėtėti? 

Keras spyrė Traukvėjui į galvą. 

- Ne, - atsakė burtininkas, - manau, mes pasiliksim. Pažiū- 
rėsim, kuo viskas baigsis, taip sakant. 

- Jūs nesijaudinate dėl tos žvaigždės? 

- Žvaigždė yra gyvenimas, o ne mirtis, - paaiškino Trauk- 
vėjis. 

- Kaip suprasti? 

- Ką suprasti? 

- Tu vėl taip padarei! - sušuko Dvigėlis, kaltinančiu pirštu 
rodydamas į Traukvėjį, - tu kalbi, o po to nežinai, ką saket. 

- Aš tik sakiau, jog mes geriau pasiliksime. 

- Tu sakei, jog Žvaigždė yra gyvenimas, o ne mirtis, - tarė 
Dvigėlis, - tavo balsas pasidarė toks trokštantis 1r tolimas. 
Taip? 

Jis pasisuko į parduotuvininką, laukdamas patvirtinimo. 

- Teisybė, - sutiko mažasis žmogutis, - berods, ir jo akys 
truputį sužvairavo. 

- Tai Keras, - tarė Traukvėjis, - jis bando mane valdyti. 
Jis žino, kas atsitiks, ir, man atrodo, nori, jog vyktume į Ankh- 
-Morporką. Aš irgi ten noriu, - užsispyrusiai pridūrė jis, - ar gali 
mus ten nugabenti?) 

- Ar tai didelis miestas ant Ankho? Visas išsikėtojęs, 
smirdantis pamazgų duobėmis? 

- Jis turi seną ir garbingą istoriją! - virpančiu nuo įžeisto pi- 
lietinio išdidumo balsu atrėžė Traukvėjis. 

- Bet tu man pasakojai ne taip, - pastebėjo Dvigėlis, - tu 
man pasakojai, jog tai vienintelis miestas, kuris vos pastatytas 
jau buvo dekadentiškas. 

Traukvėjis truputį sutriko. 

- Taip, bet juk tai mano namai, aišku? 

- Ne, - pasakė parduotuvininkas, - ne visai. Aš visada sa- 
kiau, jog namai yra ten, kur pasikabini savo skrybėlę. 

- Ne, ne, - įsiterpė Dvigėlis, visada suskubdamas paaiš- 
kinti pirmas, - ten, kur kabini skrybėlę, yra kabykla. Namai 
yra... 

- Aš tada einu ir paruošiu jūsų maršrutą, - Betanai sugrį- 
žus skubiai išdrožė parduotuvininkas. Jis nudūmė. 

Dvigėlis nusekė paskui. 

Kitoje užuolaidos pusėje buvo kambarys su maža lova, 
gana grubaus darbo krosnele ir trikoju staliuku. Parduotuvinin- 
kas kažką padarė stalui, pasigirdo garsas, lyg iš butelio nenoriai 
būtų ištrauktas kamštis, ir kambaryje atsirado sieninė visata. 

- Nebijok, - pro šalį lekiant žvaigždėms pasakė parduotu- 
vininkas. 

- Aš nebijau, - žibančiomis akimis papurtė galvą Dvigėlis. 

- O, - truputį suirzo krautuvininkas, - tai tik vaizdas, kurį 
generuoja parduotuvė, tai netikra. 

- Ir tu gali bet kur keliauti? 

- O, ne, - krautuvininkas buvo šokiruotas, - čia įstatyta 
daug antinesėkmių įtaisų ir, be to, neapsimoka keliauti ten, kur 
nėra pakankamai pajamų. Ir dar turi būti tinkama siena. Štai čia 
yra jūsų visata. Man ji visada atrodė labai bižuterinė. Tokia vi- 
sačiukė... 

Štai erdvės tamsa, miriadai žvaigždžių, spindinčių tarsi dei- 
mantinės dulkės arba, kaip pasakytų kai kurie žmonės, tarsi la- 
bai toli esantys dideli sproginėjančio vandenilio kamuoliai. Bet 
kai kuriems žmonėms tik duok pašnekėti. 

Tolimą spindesį uždengia šešėlis, juodesnis už pačią erdvę. 

Iš čia jis atrodo daug didesnis, nes erdvė nėra labai didelė, 
joje tik gali būti dideli daiktai. Planetos yra didelės, bet planetos 
ir turi būti didelės, todėl įprastas dydis nėra kietas dalykas. 

Bet šita figūra, kaip Dievo kojos šešėlis dengianti dangų, 
nėra planeta. 

Tai yra vėžlys, dešimties tūkstančių mylių ilgio vėžlys, skai- 
čiuojant nuo jo krateriais išmuštos galvos iki šarvuotos uode- 
gos. 

Didysis A'tuinas yra milžiniškas. 

Didžiuliai plaukmenys sunkiai kyla ir leidžiasi, į keistas for- 
mas draskydami erdvę. Kaip karališka barža Disko Pasaulis 
slysta per dangų. Bet netgi Didysis A'tuinas turi stengtis, nes 
dabar jis palieka laisvas erdvės gelmes ir yra priverstas kautis 
su soliarinių seklumų spaudimu. Šviesos pakrantėje magija yra 
silpnesnė. Dar daugiau tokių dienų, ir Disko Pasaulį nuplėš 
realybės spaudimas. 

Didysis A'tuinas žino tai, bet Didysis A'tuinas prisimena tai 
daręs prieš daugelį tūkstančių metų. 

Astrovėžlinės akys raudonos mažytės žvaigždės šviesoje 
Žiūri ne į ją, bet į nedidelę erdvės dalelę netoliese... 

- Taip, bet kur esame mes? - paklausė Dvigėlis. Virš stalo 
pasilenkęs krautuvininkas gūžtelėjo pečiais. 

- Nemanau, jog mes esame kur nors, - tarė jis, - ko gero, 
esame kotangentiniame nesuderinamume. Aš galiu klysti. Pa- 
prastai parduotuvė žino, ką daro. 

- Vadinasi, tu nežinai. 

- Aš tik šen bei ten paimu prekes, - parduotuvininkas nu- 
sišnypštė nosį, - kartais nusileidžių pasaulyje, kur jie supranta 
tokius dalykus, - jis pasuko mažas liūdnas akis į Dvigėlį, - turite 
gerą veidą, sere. Aš nebijau jums pasakyti. 

- Ką pasakyti? 

- Tai ne gyvenimas, Žinokit, tokioje Parduotuvėje. Nieka- 
da neprisėdi, visada judi, niekada neužsidarai. 

- Tai kodėl nesustoji? 

- Matote, sere, - negaliu. Aš esu prakeiktas, taip. Siaubin- 
gas dalykas, - jis vėl išsišnypštė nosį. 

- Prakeiktas turėti parduotuvę? 

- Amžinai, sere, amžinai. Ir niekada neužsidaryti! Šimtus 
metų! Matote, buvo toks burtininkas. Aš pasielgiau siaubingai. 

- Parduotuvėje? - paklausė Dvigėlis. 

- O, taip. Aš negaliu prisiminti, ko jis norėjo, bet, jam pa- 
prašius, aš... aš taip lyg ir sušvilpiau, bet į kitą pusę, supranta- 
te? - jis pademonstravo. 

Dvigėlis paniuro, bet jis buvo švelnus žmogus, visada pasi- 
ruošęs atleisti. 

- Aišku, - lėtai pasakė jis, - netgi taip... 

- Tai ne viskas! 

- O. 

- Aš jam pasakiau, jog tokių dalykų niekam nereikia. 

- Po to garso? 

- Taip. Ir turbūt dar išsišiepiau. 

- O, varge. Gal dar pavadinai jį "šefu"? 

- Aš... aš... galbūt. 

- Hmm. 

- Ir dar. 

- O, ne! 

- Taip, aš pasakiau, jog galėčiau tai užsakyti, jeigu jis ateitų 
kitą dieną. 

- Tas nėr taip blogai, - pasakė Dvigėlis, kuris vienintelis iš 
visų žmonių multivisatoje leisdavo parduotuvėms už jį užsakinėti 
prekes ir neprieštaraudamas mokėjo gana dideles pinigų sumas 
už krautuvės savininko vargus ir už tai, kad jie keletą valandų 
palaikydavo prekę savo parduotuvėje. 

- Tai buvo ankstyvojo užsidarymo diena, - pasakojo par- 
duotuvininkas. 

- O. 

- Taip, 1r aš girdėjau, kaip jis klebena rankeną. Ant durų 
buvo toks, žinote, užrašas: “Uždaryta. Neparduodame netgi ci- 
garečių nekromantams". Tai va, aš išgirdau, kaip jis daužo du- 
ris, 1r nusijuokiau. 

- Nusijuokei? 

- Taip. Štai taip. Znufhnufhnufheeee. 

- Nelabai protingas dalykas, - purtydamas galvą pasakė 
Dvigėlis. 

- Žinau, žinau. Mano tėvas visada sakydavo: “Nesikišk į 
burtininkų reikalus". Tai va, išgirdau jį šaukiant apie tai, jog aš 
niekada neužsidarysiu, ir dar daug nesuprantamų žodžių, o ta- 
da parduotuvė... parduotuvė... parduotuvė atgijo. 

- Ir nuo tada taip klajoji? 

- Taip. Galbūt vieną dieną aš surasiu burtininką ir turėsiu 
jam reikiamą dalyką. O kol kas turiu keliauti iš vienos vietos į 
kitą. 

- Tai buvo siaubinga, - tarė Dvigėlis. 

Parduotuvininkas nusivalė nosį į prijuostę. 

- Ačiū, - padėkojo jis. 

- Netgi tokiu atveju jis neturėjo taip Žiauriai tavęs prakeik- 
ti, - pridūrė turistas. 

- Taip, - parduotuvininkas palygino prijuostę ir narsiai pa- 
bandė pasitempti, - bet kalbėdami nenuvyksime į Ankh-Mor- 
porką, ar ne? 

- Juokinga, - tarė Dvigėlis, - aš kažkada pirkau Bagažą 
tokioje pačioje parduotuvėje. Bet kitoje, savaime aišku. 

- Taip, mūsų yra keletas, - pasisukdamas į stalą pasakė 
krautuvininkas, - kaip suprantu, tas burtininkas buvo labai ne- 
kantrus Žmogus. 

- Amžina klajonė po visatą, - susimąstęs ištarė Dvigėlis. 

- Taip. Žinoma, pasipelnai iš kursų... 

- Kursų? 

- Taip, jie yra... - parduotuvininkas stabtelėjo ir susiraukė, 
- negaliu tiksliai prisiminti, tai buvo taip seniai. Kursai, kursai... 

- Tas, kuris? 

- Galbūt. 

- Palauk, jis apie kažką galvoja, - pasakė Kojanas. 

Pavargęs Besmakris pakėlė galvą. Sėdėti šešėlyje buvo 
malonu. Jis ką tik išsiaiškino, jog, bandydamas pabėgti iš pami- 
šėlių miesto, užsitraukė visą vieno pamišėlio dėmesį. Jis galvojo, 
ar išgyvens, jog to pasigailėtų. 

- Taip, taip, jis tikrai galvoja, - karčiai pasakė Besmakns, 
- ir aklam matosi. 

- Man regis, jis juos surado. 

- Gerai. 

- Laikykitės už jo. 

- Tu pakvaišai? - paklausė Besmakris. 

- Aš pažįstu šitą daiktą, patikėk manim. Ar geriau norėtum 
pasilikti su visais žvaigždės žmonėmis? Jiems būtų įdomu su ta- 
vimi pabendrauti. 

Kojanas šonu priėjo prie Bagažo ir apžergė jį. Bagažas 
neatkreipė į tai dėmesio. 

- Greičiau, - tarė barbaras, - jis tuoj pajudės. 

Besmakris gūžtelėjo pečiais ir nerangiai užsiropštė už Ko- 
jano. 

- Na? - paklausė jis. - Ir kaip jis ju... 

Ankh-Morporkas! 

Miestų perlas! 

Tai nėra visiškai tikslus aprašymas - miestas nebuvo apva- 
lus ir blizgantis, - bet net pikčiausi priešai sutiktų, jog jei jau ly- 
ginti Ankh-Morporką su kuo nors, tai gali būti šlamšto gabaliu- 
kas, padengtas ligotomis dvesiančio moliusko išskyromis. 

Būta ir didesnių miestų. Būta turtingesnių miestų. Tikrai bū- 
ta gražesnių miestų. Bet joks multivisatos miestas negali lygintis 
su Ankh-Morporku dėl kvapo. 

Seniausieji, žinantys viską apie visas visatas, kvėpavo Kal- 
kutos, !'Xre-! bei Marsporto kvapais ir pripažino, jog netgi šitie 
delikatūs nosinės poezijos pavyzdžiai lieka paprastais keturei- 
liais palyginti su Ankh-Morporko kvapu. 

Galite kalbėti apie puspadžius. Galite kalbėti apie česna- 
ką. Galite kalbėti apie Prancūziją. Tęskite patys. Bet jeigu jūs 
neuostėte Arkh-Morporko karštą dieną, jūs neuostėte nieko. 

Miestiečiai juo didžiuojasi. Gražią dieną jie išsineša kėdes 
į lauką ir mėgaujasi kvapu. Jie išpučia skruostus, plekšnoja per 
krūtines ir linksmai komentuoja subtiliausius jo niuansus. Jie net- 
gi pastatė kvapui statulą, skirtą paminėti tai dienai, kai priešiš- 
kos valstybės kariai tamsią naktį bandė tyliai paimti miestą ir su- 
gebėjo užlipti iki sienų viršaus, kai, jų siaubui, neišlaikė nosių 
kamštukai. Turtingi pirkliai, daug metų praleidžiantys užsienyje, 
užsako specialius užkimštus ir užantspauduotus buteliukus su 
kvapu, nuo kurio jų akyse pasirodo ašaros. 

Tai toks efektas. 

Iš tikrųjų tėra vienintelis būdas aprašyti Ankh-Morporko 
kvapo efektą keliautojo nosiai, ir tik palyginimo dėka. 

Paimkite škotišką pledą. Apiberkite jį konfeti. Uždekite 

girliandines žvakutes. 

Dabar paimkite chameleoną. 

Padėkite chameleoną ant pledo. 

Atidžiai jį stebėkite. 

Matote? 

Tai paaiškina, kodėl parduotuvei pagaliau atsiradus Ankh- 
-Morporke, Traukvėjis atsisėdo įsitempęs kaip styga ir pasakė: 
“Mes čia", - Betana nubalo, o Dvigėlis, neturintis uoslės, pa- 
klausė: “Tikrai? Iš kur tu Žinai?" 

Tai buvo ilga popietė. Jie daug kartų grįždavo į realiąją 
erdvę įvairiose sienose įvairiuose miestuose, nes, anot parduo- 
tuvininko, Disko magiškas laukas išdykavo 17 maišė planus. 

Visi miestai buvo beveik tušti ir priklausė siautėjančioms 
pamišėlių kairiaausių Žmonių gaujoms. 

- Iš kur jie visi atsirado? - paklausė Dvigėlis, bėgant nuo 
dar vienos minios. 

- Kiekvieno sveiko proto Žmogaus viduje yra pamišėlis, 
besistengiantis ištrūkti, - atsakė krautuvininkas, - aš taip visada 
maniau. Niekas neišprotėja greičiau už visiškai sveiką žmogų. 

- Nelogiška, - įsiterpė Betana, - o jei ir logiška, tai man 
nepatinka. 

Žvaigždė buvo didesnė už saulę. Šią naktį nakties nebus. 
Kitoje horizonto pusėje Disko saulutė iš visų jėgų stengėsi nor- 
maliai nusileisti, tačiau bendras raudonos šviesos efektas priver- 
tė miestą, niekada nebuvusį ypač gražiu, atrodyti kaip paveiks- 
lą, nupieštą fanatiško dailininko, padauginusio batų tepalo. 

Bet tai buvo namai. Traukvėjis nužvelgė tuščią gatvę ir pa- 
sijuto beveik laimingas. 

Jo galvos užkaboriuose Keras kėlė triukšmą, tačiau Trauk- 
vėjis jį ignoravo. Galbūt artėjant žvaigždei magija iš tiesų silpnė- 
J0, 0 gal jis turėjo Kerą galvoje taip ilgai, jog išsiugdė psichinį 
imunitetą, bet burtininkas pastebėjo, kad gali jam priešintis. 

- Mes dokuose! - paskelbė jis. - Tik pakvėpuokite jūros 
oru! 

- O, - pratarė Betana, atsiremdama į sieną, - taip. 

- Tai ozonas, - tarė Traukvėjis, - toks oras turi charakterį, 
tikrai tikrai, - jis giliai įkvėpė. 

Dvigėlis pasisuko į parduotuvininką. 

- Tikiuosi, tu surasi savo burtininką, - pasakė jis, - atleisk, 
kad nieko nepirkome, bet visi mano pinigai yra Bagaže. 

Parduotuvininkas įspraudė jam kažką į ranką. 

- Suvenyras, - pasakė jis, - tau prireiks. 

Jis nėrė atgal į parduotuvę, varpelis dzingtelėjo, ženklas, 
skelbiantis: “Ateikite Rytoj Šaukštabraukio Dėlių, Mažųjų Čiul- 
pikių“ - trenkėsi į duris ir parduotuvė išnyko sienoje, tarytum 
niekada nebūtų buvusi. Negalėdamas patikėti Dvigėlis atsargiai 
ištiesė ranką ir palietė sieną. 

- Kas maišelyje? - paklausė Traukvėjis. 

Tai buvo storo rudo popieriaus maišelis su virvinėmis ran- 
kenomis. 

- Jeigu jis išleis kojas, aš nenoriu Žinoti, - pareiškė Betana. 

Dvigėlis pažvelgė vidun 1r ištraukė turinį. 

- Ir viskas? - pasiteiravo Traukvėjis. - Mažas namelis su 
kriauklėmis. 

- Jis labai naudingas, - puolė ginti Dvigėlis, - tu gali jame 
laikyti cigaretes. 

- O jų tau kaip tik reikia, taip? - paklausė Traukvėjis. 

- Kažin ką atiduočiau už butelį tikrai stipraus aliejaus nuo 
nudegimų, - tarė Betana. 

- Einam, - pasiūlė Traukvėjis ir nužingsniavo gatve žemyn. 
Kiti nusekė paskui. 

Dvigėliui šovė į galvą, jog reikėtų kažkokių paguodos žo- 
džių, taktiško pokalbio, kuris ištrauktų Betaną iš savęs, kaip jis 
galėjo pasakyti, ir ją pralinksmintų. 

- Nesijaudink, - paguodė Dvigėlis, - yra šansų, jog Koja- 
nas dar gyvas. 

- Taip, aš manau, kad jis gyvas, - atsiliepė ji, žingsniuoda- 
ma per grindinio akmenis taip, lyg būtų nusistačiusi prieš kiek- 
vieną iš jų, - jo darbe nenugyvensi iki aštuoniasdešimt septyne- 

rių, jeigu visą laiką kratysi kojas. Bet jo Čia nėra. 

- Kaip ir mano Bagažo, - pastebėjo Dvigėlis, - žinoma, tai 
ne tas pat. 

- Kaip manai, ar žvaigždė trenksis į Diską? 

- Ne, - užtikrintai pareiškė Dvigėlis. 

- Kodėl ne? 

- Nes Traukvėjis taip negalvoja. 

Apstulbusi ji pasižiūrėjo į turistą. 

- Klausyk, - tęsė turistas, - ar žinai, kas daroma su jūros 
dumbliais? 

Betana, išaugusi Sūkurio Lygumose, tik iš pasakojimų gir- 
dėjo apie jūrą ir nusprendė, jog jūra jai nepatinka. 

- Valgoma? 

- Ne, tu juos pakabini prie durų ir jie tau praneša, kada lis. 

Betana sužinojo dar ir kitų dalykų - neverta bandyti su- 
prasti to, ką sako Dvigėlis, reikia tik bėgti paskui pokalbį ir pa- 
sistengti užšokti, kai jis suks už kampo. 

- Aišku, - pasakė ji. 

- Traukvėjis toks pat. 

- Kaip jūros dumblis. 

- Taip. Jeigu galima bent kažko bijoti, jis bijos. Bet dabar 
jis nebijo. Žvaigždė turbūt yra vienintelis dalykas, kurio jis ne- 
bijo. Jeigu jis nesijaudina, tada, patikėk manimi, jaudintis nėra 
ko. 

- Vadinasi, nelis? - paklausė Betana. 

- Ne. Metaforiškai kalbant. 

- Aha, - Betana nusprendė neklausti, ką reiškia “metafo- 
riškai"', nes tai galėjo turėti kažką bendro su jūros dumbliais. 

Traukvėjis atsisuko. 

- Einam, - tarė jis, - dabar jau netoli. 

- Į kur? - paklausė Dvigėlis. 

- Į Nematytąjį Universitetą, žinoma. 

- Ar tai protinga? 

- Turbūt ne, bet aš vis tiek... - Traukvėjis nutilo, jo veidas 
virto skausmo kauke. Jis prisidėjo ranką prie ausų ir sudejavo. 

- Keras neduoda ramybės? 

- Jorgh. 

- Pabandyk niūniuoti. 

Traukvėjis nutaisė grimasą. 

- Aš išsivaduosiu nuo šito daikto, - kimiai sušvokštė bur- 
tininkas, - jis grįš į knygą, kur jam ir vieta. Aš noriu susigrąžinti 
galvą! 

- Bet tada... - pradėjo ir nutilo Dvigėlis. Jie visi išgirdo - 
tolimą giedojimą ir daugelio kojų trepsėjimą. 

- Manai, tai žvaigždės Žmonės? - paklausė Betana. 

Taip ir buvo. Vadovaujantieji žygiui už šimto jardų pasiro- 
dė iš už kampo, nešdami apiplyšusią vėliavą su aštuoniakampe 
žvaigžde. 

- Ne tik žvaigždės žmonės, - pastebėjo Dvigėlis, - visokie 
žmonės! 

Praeidama minia pasiglemžė ir atvykėlius. Vieną akimirką 
jie stovėjo ištuštėjusioje gatvėje, o kitą - jau judėjo kartu su 
žmonijos potvyniu per miestą. 

Deglų šviesa lengvai mirgėjo drėgnuose tuneliuose žemai 
po Universitetu, kai aštuonių burtininkystės Ordinų galvos tęsė 
savo kelią. 

- Bent jau čia vėsu, - tarė vienas. 

- Mums čia iš viso nereikėtų būti. 

Trymonas, vedęs būrį, nepasakė nieko. Bet jis labai rimtai 
galvojo. Jis galvojo apie aliejaus butelį už diržo ir apie aštuonis 
raktus, tinkančius aštuonioms spynoms, prirakinusioms Oktavą 
prie katedros. Jis galvojo, jog senieji burtininkai, jaučiantys ma- 
gijos nykimą, yra susirūpinę savo problemomis, todėl galbūt 
mažiau budrūs. Jis galvojo, jog po poros minučių Oktava, di- 
džiausia magijos koncentracija Diske, bus jo rankose. 

Nepaisant tunelio vėsos jis ėmė prakaituoti. 

Jie priėjo švinu apvestas duris, įstatytas natūraliame akme- 
nyje. Trymonas išsitraukė sunkų raktą - gerą, dorą geležinį rak- 
tą, nepanašų į susisukusius nemalonius raktus, kurie atrakins 
Oktavą, - purkštelėjo alyvos, įkišo raktą ir pasuko. Protestuo- 
jančiai cypdama spyna atsidarė. 

- Ar mes vienos nuomonės? - paklausė Trymonas. Pasi- 
girdo serija neaiškiai patvirtinančių šnarpštimų. 

Jis pastūmė duris. 

Juos apliejo šiltas tankaus ir kažkaip riebaluoto vėjo gūsis. 
Oras buvo pilnas aukšto tono nemalonaus činksėjimo. Nuo 
kiekvienos nosies, barzdos ir nago skraidė mažytės oktarino 
ugnies žiežirbos. 

Nulenkę galvas prieš atsitiktinės magijos audrą, siaučiančią 
iš kambario, burtininkai stūmėsi priekin. Pusiau susiformavę 
pavidalai kikeno ir šokinėjo aplink juos, kai košmariški Pože- 
mių Plokštumų gyventojai nuolat čiupinėdami (tais dalykais, ku- 
rie vadinosi pirštais tik dėl to, jog buvo jų rankų pabaigoje) ieš- 
kojo nesaugomo įėjimo į laužo šviesos ratą, kuris vadinosi logi- 
kos ir tvarkos visata. 

Net ir šiuo magiškiems daiktams sunkiu metu, net ir kam- 
baryje, skirtame gesinti visas magiškas vibracijas, Oktava vis 
tiek traškėjo nuo galios. 

Deglų nebereikėjo. Oktava užpildė kambarį dulsva niūria 
šviesa, kuri iš tikrųjų buvo ne šviesa, bet šviesos priešingybė. 
Tamsa nėra šviesos priešingybė, tai tiesiog šviesos stoka, o tai, 
kas sklido iš knygos, buvo šviesa, esanti tolimojoje tamsos pu- 
sėje, fantastiška šviesa. 

Ji buvo gana nuviliančios purpurinės spalvos. Kaip paste- 
bėta anksčiau, Oktava buvo prirakinta prie katedros, panašios 
į kažkokį paukštį, kažkokią reptiliją, ir siaubingai gyvos. Dvi Ži- 
bančios akys su paslėpta neapykanta stebėjo burtininkus. 

- Aš mačiau, kaip ji sujudėjo, - pasakė vienas burtininkas. 

- Mes saugūs tol, kol neliečiame knygos, - paaiškino Try- 
monas. Iš už diržo jis išsitraukė pergamentą ir išvyniojo. 

- Atnešk deglą, - paliepė jis, - ir užgesinkit tą cigaretę! 


178 


Jis laukė įžeisto išdidumo protrūkio. Bet jo nebuvo. Vietoj 
to magas drebančiais pirštais išsiėmė nuorūką iš lūpų ir sutrypė 
ją į grindis. 

Trymonas triumfavo. Taigi, galvojo jis, jie daro, ką aš lie- 
piu. Gal tik kol kas, bet ko! kas yra užtektinai. 

Jis prisimerkęs įsispitrijo į neaiškią seniai mirusio burtininko 
rašyseną. 

- Gerai, - tarė jis, - pažiūrėkime: “Kat Nuramintumėme Jį, 
Tą Daigtą, Katras Yr Sargautojas..." 

Minia plūdo per vieną iš tiltų, jungiančių Morporką su Ak- 
hu. Po tiltu upė, geriausiais laikais labai ištvinusi, dabar buvo 
vargana garuojanti čiurkšlė. 

Tiltas po kojomis drebėjo labiau, nei derėtų. Keisti raibuliai 
bėgo per dumblinas upės liekanas. Nuo šalia stovinčio namo 
stogo nukrito keletas čerpių. 

- Kas tai buvo? - paklausė Dvigėlis. 

Betana atsisuko ir suriko. 

Žvaigždė kilo. Disko saulei skubiai neriant į saugią vietą už 
horizonto, į dangų lėtai kopė didžiulis išpurtęs žvaigždės ka- 
muolys, kol visas jis vos keletu laipsnių atitrūko nuo pasaulio 
krašto. 

Jie įtraukė Traukvėjį pro saugias duris. Minia beveik ne- 
pastebėjo jų, žmonės bėgo toliau, įbauginti kaip lemingai. 

- Žvaigždė turi dėmes, - pasakė Dvigėlis. 

- Ne, - paprieštaravo Traukvėjis, - tai yra tokie... dalykai. 
Kurie sukasi aplink žvaigždę. Taip, kaip saulė sukasi aplink 
Diską. Bet jie yra arti, nes, nes... - jis stabtelėjo, - aš beveik Ži- 
nau! 

- Ką žinai? 

- Aš turiu atsikratyti šito Kero! 


179 


- Kurioje pusėje Universitetas? - paklausė Betana. 

- Ten! - išilgai gatvės parodė Traukvėjis. 

- Jis tun būti labai populiarus. Ten visi bėga. 

- Įdomu kodėl? - susimąstė Dvigėlis. 

- Kažkaip, - atsiliepė Traukvėjis, - nemanau, kad jie norė- 
tų užsirašyti į vakarinius užsiėmimus. 

Iš tikrųjų Nematytasis Universitetas buvo apsuptas, ar 
bent jau tos jo dalys, kurios išsikišo į kasdienes įprastas plokš- 
tumas, buvo apsuptos. Minios prie vartų reikalavo vieno iš 
dviejų dalykų. Jos reikalavo, jog: a) arba burtininkai liautųsi da- 
rę nesąmones ir susitvarkytų su žvaigžde, arba, ypač mygė 
žvaigždės žmonės, b) jie baigtų visas magijas-šmagijas ir visi 
eilės tvarka nusižudytų išvalydami Diską nuo magijos prakeiki- 
mo ir atremdami siaubingą grėsmę danguje. 

Kitoje sienos pusėje burtininkai neturėjo jokių minčių, kaip 
padaryti a), nesiruošė daryti b) ir dauguma jų balsavo už c) - 
tyliai išslinkti pro slaptas šonines duris ir nešti kudašių visu įma- 
nomu greičiu, jeigu ne dar greičiau. 

Visa Universitete likusi patikima magija buvo skiriama di- 
džiųjų vartų saugumui. Burtininkai suprato, jog turėti vartus, už- 
rakinamus magija, buvo labai smagu ir įspūdinga, tačiau staty- 
tojams galėjo šauti į galvą padaryti ir pagalbinę priemonę kraš- 
tutiniam atvejui - pavyzdžiui, porą paprastų, neįspūdingų gele- 
žinių velkių. 

Skvere prieš vartus degė keletas didelių laužų, uždegtų la- 
biau dėl efekto nei dėl ko kito, nes žvaigždės karštis buvo svi- 
linantis. 

- Bet dar galima matyti žvaigždes, - pasakė Dvigėlis, - ki- 
tas žvaigždes, turiu galvoje. Mažas. Juodame danguje. 

Traukvėjis nekreipė į jį dėmesio. Jis žvelgė į vartus. 

Žvaigždės žmonių ir miestiečių grupė bandė juos išmušti. 

- Beviltiška, - tarė Betana, - mes niekada ten nepateksi- 
me. Kur eini? 

- Pasivaikščioti, - atsakė Traukvėjis ir užtikrintai nužings- 
niavo šonine gatvele žemyn. 

Ten buvo vienas ar du neetatiniai maištininkai, užsiėmę 
parduotuvių siaubimu. Traukvėjis nekreipė į tai dėmesio, bet 
ėjo palei sieną, kol šioji susidūrė su tamsia alėja, turėjusia įpras- 
tinį nelaimingą visų alėjų kvapą. 

Tada jis pradėjo labai atidžiai žiūrėti į akmeninę sieną. Sie- 
na buvo dvidešimties pėdų aukščio 1r nusmaigstyta Žiauriais 
metaliniais spygliais. 

- Man reikia peilio, - pasakė burtininkas. 

- Tu ruošiesi prasikirsti kelią? - paklausė Betana. 

- Tiesiog suraskite man peilį, - atkirto Traukvėjis. Jis ėmė 
bilsnoti į akmenis. 

Dvigėlis su Betana susižvalgė ir gūužtelėjo pečiais. Po kelių 
minučių jie grįžo nešini peilių kolekcija, o Dvigėlis netgi įsigud- 
rino surasti kardą. 

- Mes pašeimininkavome patys, - pasakė Betana. 

- Bet mes palikome pinigų, - pridūrė Dvigėlis, - tai yra 
būtume palikę, jeigu būtume turėję... 

- Todėl jis užsispyrė parašyti raštelį, - pavargusiu balsu 
paaiškino Betana. 

Dvigėlis išsitiesė visu ūgiu, nors vargu ar buvo verta. 

- Nesuprantu, kodėl... - sausai pradėjo jis. 

- Taip, taip, - niūriai atsisėsdama tarė Betana, - žinau, kad 
nesupranti. Traukvėji, visos parduotuvės išdaužytos. Kitoje 
gatvės pusėje krūva žmonių vagia muzikinius instrumentus, ar 
gali tuo patikėti? 

- Aha, - burbtelėjo Traukvėjis, paimdamas peilį ir mąsliai 
bandydamas jo ašmenis, - turbūt kurs kamerinį orkestrą. 

Jis įsmeigė peilį į sieną, pasuko ir atsitraukė, kai iškrito 
sunkus akmuo. Mintyse skaičiuodamas burtininkas pakėlė akis 
ir išjudino kitą akmenį. 

- Kaip tau tai pavyko? - paklausė Dvigėlis. 

- Pakelk mane už kojų, gerai? - paprašė Traukvėjis. Po 
akimirkos jo kojos įlindo į padarytas skyles ir jis lipo siena 
aukščiau. 

- Jau amžius čia taip, - atsklido žemyn jo balsas, - kai ku- 
rie akmenys yra be skiedinio. Slaptas įėjimas, aišku? Atsargiai 
ten apačioje. 

Į grindinį atsitrenkė dar vienas akmuo. 

- Jį seniai padarė studentai, - šnekėjo toliau Traukvėjis, - 
labai patogu išeiti ir pareiti, kai šviesos užgesinamos. 

- Aba, - atsiliepė Dvigėlis, - suprantu. Per sieną ir į skais- 
čiai apšviestas smukles gerti, dainuoti ir deklamuoti eiles, taip? 

- Beveik taip, išskyrus dainas ir eiles, taip, - tarė Traukvė- 
jis, - pora šitų spyglių turėtų būti atlaisvinti... - pasigirdo klang- 
telėjimas. 

- Iš šitos pusės visai neaukštai, - po kelių sekundžių atskli- 
do jo balsas, - ateikit. Jeigu ateinat. 

Taip Traukvėjis, Dvigėlis ir Betana pateko į Nematytąjį 
Universitetą. 

Tuo tarpu kitoje akademinio miestelio vietoje... 

Aštuoni burtininkai įkišo raktus ir daug sykių sunerimusiai 
susižvalgę juos pasuko. Pasigirdo tylus garsas ir spyna atsivėrė. 

Oktava buvo atrakinta, ant jos įrišimo žaidė silpna oktari- 
no šviesa. 

Trymonas ištiesė ranką, pakėlė knygą ir niekas nepaprieš- 
taravo. Jo ranka sudilgčiojo. 

Burtininkas pasisuko į duris. 

- Dabar į Didžiąją Salę, broliai, - tarė jis, - jeigu galiu ro- 
dyti kelią... 

Ir dabar niekas neprieštaravo. 

Pasikišęs knygą po ranka Trymonas pasiekė duris. Knyga 
buvo karšta ir kažkaip kuteno. 

Su kiekvienu žingsniu jis laukė šūksnio, protesto ir nesu- 
laukė. Jam reikėjo kiekvienos kontrolės uncijos, kad nepradėtų 
juoktis. Tai buvo lengviau, negu jis galėjo įsivaizduoti. 

Kiti pasiekė dar tik klaustrofobinio požemio pusiaukelę, 
kai jis jau buvo prie durų, ir galbūt kažką pastebėjo Trymono 
laikysenoje, tačiau per vėlai, nes jis peržengė slenkstį, paėmė 
už rankenos, užtrenkė duris, pasuko raktą ir nusišypsojo. 

Jis lengvai žingsniavo koridoriumi, nekreipdamas dėmesio 
į persiutusių burtininkų riksmus, kurie ką tik suvokė, kaip ne- 
įmanoma kerėti magijai 1munitetą turinčiame kambaryje. 

Oktava suspurdėjo, tačiau Trymonas laikė ją tvirtai. Dabar 
jis jau bėgo, išmesdamas iš galvos siaubingus pojūčius rankoje, 
kai knyga keitė savo formą į plaukuotus, kaulėtus ir dygliuotus 
padarus. Jo ranka nutirpo. Tylūs čirpiantys garsai garsėjo, o už 
jų girdėjosi kiti garsai: kažkas šaipėsi, kažkas kvietė - balsai, 
priklausantys neįsivaizduojamiems siaubams, kuriuos Trymonas 
galėjo labai lengvai įsivaizduoti. Jam bėgant per Didžiąją Salę ir 
pagrindiniais laiptais aukštyn, šešėliai ėmė judėti, formuotis ir 
gaubti jį, Trymonas pajuto, kad kažkas jį seka, kažkas su dau- 
gybe nepadoriai greitai judančių kojų. Ant sienų pasirodė ledas. 
Šniokščiant pro šalį ant jo puldinėjo durys. Laiptai po kojomis 
įgavo liežuvio formą... 

Neveltui Trymonas daug valandų praleido Universiteto 
sporto salės analoge, augindamas proto raumenis. Netikėk po- 
jūčiais, žinojo jis, juos galima apgauti. Laiptai yra ten kažkur - 
turi ten būti, liepk jiems būti, kai tu lipi, ir, vaikine, pasistenk. 
Nes tai nėra tavo vaizduotė. 

Didysis A'tuinas sulėtėjo. 
Žemynų dydžio plaukmenimis dangaus vėžlys kovojo 

prieš žvaigždės trauką ir laukė. 
Laukti liko neilgai... 

Traukvėjis įslinko į Didžiąją Salę. Ten degė keletas deglų 
ir, atrodė, salė buvo paruošta kažkokiam magiškam darbui. 
Tačiau ceremonijinės žvakidės buvo apverstos, ant grindų krei- 
da nubrėžtos sudėtingos oktogramos nutrintos, lyg kažkas būtų 
ant jų šokęs, o ore tvyrojo kvapas, nemalonus net pagal miglo- 
tus Arkh-Marporko standartus. Jautėsi siera, bet po ja glūdėjo 
kažkas blogesnio. Tarsi tvenkinio dugnas. 

Pasigirdo tolimas bildesys ir daug riksmų. 

- Atrodo, vartai išvirto, - pastebėjo Traukvėjis. 

- Dingstam iš čia, - pasiūlė Betana. 

- Rūsiai ten, - parodė Traukvėjis ir žengė pro arką. 

- Ten apačioje? 

- Taip. Ar norėtum pasilikti čia? 

Jis išėmė deglą iš laikiklio sienoje ir ėmė leistis laiptais. 

Po poros aukštų sienų apmušalai baigėsi ir prasidėjo plikas 
akmuo. Tai šen, tai ten sunkios durys buvo atidarytos ir parem- 
tos. 

- Aš kažką girdėjau, - pasakė Dvigėlis. 

Traukvėjis įsiklausė. Iš gelmių apačioje sklido triukšmas. 
Jis neatrodė bauginantis. Jis atrodė taip, lyg daug žmonių dau- 
žytų į duris ir šauktų: “Ojojoj!?" 

- Ar čia tie padarai iš Požemių Plokštumų, apie kuriuos tu 
pasakojai, ką? - paklausė Betana. 

- Jie taip nesikeikia, - tarė Traukvėjis, - einam. 

Jie nuskubėjo varvančiais koridoriais, sekdami keiksmais 
1r giliais kapotais kosėjimais, kurie kažkaip drąsino - tas, kuris 
taip šniokščia, nusprendė klausytojai, negalėjo būti pavojingas. 

Pagaliau jie pasiekė nišoje įstatytas duris. Jos atrodė pa- 

kankamai stiprios, kad sulaikytų jūrą. Duryse buvo mažytės 
grotelės. 

- Ei! - šūktelėjo Traukvėjis. Tai nebuvo labai naudinga, 
bet jis negalėjo sugalvoti nieko geresnio. 

Ūmai stojo tyla. Tada balsas iš kitos durų pusės labai lėtai 
paklausė: 

- Kas ten? 

Traukvėjis atpažino šį balsą. Jis sugrąžino burtininką į tą 
karštų klasės popiečių siaubą prieš daugelį metų. Tai buvo Le- 
mueilis Panteras, kuris sykį asmeniškai bandė įkalti toliaregys- 
tės ir iškvietimo pagrindus į jaunojo Traukvėjo galvą. Jis prisi- 
minė tas akis - tarsi grąžtus paršiuko veide ir balsą, sakantį: “O 
dabar ponas Traukvėjis ateis čia ir ant lentos nubraižys reikalin- 
gą simbolį", - ir tą milijonų mylių kelionę per laukiančią klasę 
beviltiškai stengiantis prisiminti, apie ką zyzė tas balsas pasku- 
tines penkias minutes. Netgi dabar jo gerklė išdžiūvo nuo siau- 
bo ir neaiškios kaltės. Požemių Plokštumos buvo vienas juo- 
kas. 

- Prašau jūsų, sere, tai aš, sere, Traukvėjis, sere, - sucyp- 
sėjo jis. Tada pamatė žiūrinčius Dvigėlį su Betana ir kostelėjo: 
- Taip, - pridūrė jis kiek įmanoma gilesniu balsu, - štai kas čia. 
Traukvėjis. Taip. 

Kitoje durų pusėje pasigirdo šnibždesių choras. 

- Traukvėjis? 

- Trauklapis? 

- Prisimenu, berniukas, kuris visiškai... 

- Keras, prisimeni? 

- Traukvėjis? 

Pauzė. Tada balsas tarė: 

- Kaip suprantu, rakto spynoje nėra, ar ne? 

- Ne, - atsakė Traukvėjis. 

- Ką jis pasakė? 

- Jis pasakė "ne". 

- Tipiška. 

- Ee... o kas ten viduje? - paklausė Traukvėjis. 

- Magijos Meistrai, - išdidžiai paskelbė balsas. 

- Kodėl? 

Kita pauzė, po to sutrikusių šnibždesių konferencija. 

- Mus, ee, užrakino, - nenoriai pasakė balsas. 

- Ką, su Oktava? 

Šnipšt, šnipšt. 

- Iš esmės Oktavos čia, iš esmės, nėra, - lėtai tarė balsas. 

- Aha. Bet jūs esate? - kiek įmanoma mandagiau pasitei- 
ravo Traukvėjis, tuo pačiu metu šypsodamasis kaip nekrofilas, 
patekęs į morgą. 

- Tai jau taip išeitų. 

- Ar galime kuo nors padėti? - skubiai paklausė Dvigėlis. 

- Galėtumėte pabandyti mus išleisti. 

- Ar galima atrakinti spyną? - paklausė Betana. 

- Ne, - pasakė Traukvėjis, - absoliuti apsauga nuo vagių. 

- Kojanui turbūt pavyktų, - lojaliai tarė Betana, - kad ir 
kur jis bebūtų. 

- Bagažas irgi greitai jas išlaužtų, - sutiko Dvigėlis. 

- Vadinasi, ne, - konstatavo Betana, - eikime į gryną orą. 
Bent jau grynesnį orą, - ji pasisuko nueiti. 

- Palaukit, palaukit, - sustabdė Traukvėjis, - tipiška, ar 
ne? Senis Traukvėjis neturės jokių minčių, taip? Jis tik balastas. 
Praeidami dar galite jam įspirti. Nepasikliaukite juo, jis yra... 

- Gerai, - tarė Betana, - paklausykim. 

- „nesusipratimas, vaikščiojanti nesėkmė tiesiog - ką? 

- Kaip tu ruošiesi atidaryti duris? - paklausė Betana. 

Traukvėjis išsižiojęs pasižiūrėjo į ją. Tada pažvelgė į duris. 
Šios tikrai buvo labai solidžios, o spyna atrodė patenkinta savi- 
mi. 

Bet kažkada labai seniai jis įėjo. Studentas Traukvėjis pa- 
stūmė duris, jos atsidarė ir po akimirkos Keras įšoko į jo galvą, 
sugriaudamas visą gyvenimą. 

- Klausyk, - kiek įmanoma maloniau prašneko balsas iš už 
grotelių, - eik 1r surask mums burtininką, būk geras. 

Traukvėjis giliai įkvėpė. 

- Atsitraukit, - sugergždė jis. 

- Ką? 

- Susiraskit, už ko slėptis, - tik vos vos virpančiu balsu įsa- 
kė jis. - Jūs taip pat, - kreipėsi į Betaną ir Dvigėlį. 

- Bet tu negali... 

- Aš rimtai! 

- Jis rimtai, - pasakė Dvigėlis, - ta maža vena kaktos šone, 
kai ji ima pulsuoti, tada... 

- Užsičiaupk! 

Traukvėjis neužtikrintai pakėlė vieną ranką ir nusitaikė į 
duris. 

Stojo mirtina tyla. 

O dievai, pagalvojo jis, kas bus dabar? 

Jo proto užkaborių tamsoje Keras neramiai sujudėjo. 

Traukvėjis pabandė įsiderinti - ar kaip ten - į spynos meta- 
lą. Jeigu jis galėtų pasėti nesantaiką tarp atomų, kad jie išlaks- 
tytų į šalis... 

Nieko neatsitiko. 

Jis sunkiai nurijo seiles ir nukreipė dėmesį į medį. Šis buvo 
senas, beveik suakmenėjęs ir tikriausiai nedegtų, net jei būtų iš- 
mirkytas alyvoje ir įmestas į krosnį. Traukvėjis vis tiek paban- 
dė, aiškindamas senovinėms molekulėms, jog norėdamos sušilti 
jos turėtų pašokinėti aukštyn žemyn. 

Įtemptoje jo paties proto tyloje jis piktai pažvelgė į Kerą, 
kuris atrodė pokvailiai. 

Burtininkas pagalvojo apie orą aplink duris, kaip geriau jį 
paversti keistomis formomis taip, kad durys persikeltų į kitus 
matmenis. 

Užsispyrusiai solidžios durys liko savo vietoje. 

Prakaituodamos jo mintys pradėjo nesibaigiantį kelią prie 
lentos prieš besijuokiančią klasę, jis desperatiškai grįžo prie 
spynos. Šioji turėtų būti padaryta iš mažų metalo gabaliukų, 
nelabai sunkių gabaliukų... 

Iš grotelių atsklido tyliausias iš garsų. Tai burtininkai atsi- 
palaidavo ir ėmė linguoti galvomis. 

Kažkas sušnibždėjo: “Aš juk sakiau..." 

Pasigirdo tylus džeržgimas ir spragtelėjimas. 

Traukvėjo veidas virto kauke. Nuo smakro varvėjo pra- 
kaitas. 

Dar vienas spragtelėjimas ir užsispyrusių velenų džeržgi- 
mas. Trymonas sutepė spyną, bet rūdys bei metų dulkės sugėrė 
alyvą ir vienintelis būdas burtininkui pajudinti kažką magijos pa- 
galba be išorinės paramos buvo panaudoti savo paties protą 
kaip svertą. 

Traukvėjis labai stengėsi neleisti savo smegenims išlėkti 
pro ausis. 

Spyna sutratėjo. Metalinės lazdelės pasidavė ir pastūmė 
svirtis. Svirtys spragtelėjo, traukračiai susikabino. Ilgas džerž- 
giantis garsas paklupdė Traukvėjį ant kelių. 

Ant skausmo apimtų vyrių durys atsidarė. Burtininkai at- 
sargiai išėjo. 

Dvigėlis su Betana padėjo Traukvėjui atsistoti. Papilkėju- 
siu veidu jis stovėjo ir svyravo. 

- Neblogai, - tarstelėjo vienas iš burtininkų, atidžiai žiūrė- 
damas į spyną, - gal tik truputį lėtokai. 

- Nesvarbu! - nutraukė jį Džigaldas Vertas, - ar jūs trys 
matėte ką nors, kai leidotės čia? 

- Ne, - atsiliepė Dvigėlis. 

- Kažkas pavogė Oktavą. 

Traukvėjo galva šoktelėjo aukštyn. Jo akys susifokusavo. 

- Kas?! 

- Trymonas... 

Traukvėjis nurijo seilę. 

- Aukštas? - paklausė jis. - Šviesūs plaukai, panašus į 
šešką? 

- Jeigu jau paminėjai... 

- Jis buvo mano klasėje, - pasakė Traukvėjis, - visi saky- 
davo, jog jis toli eis. 

- Jis eis daug toliau, jeigu atvers knygą, - pertarė vienas 
burtininkų, virpančiais pirštais sukdamasis cigaretę. 

- Kodėl? - paklausė Dvigėlis. - Kas bus? 

Burtininkai susižvalgė. 

- Tai senovinė paslaptis, perduodama vieno mago kitam, 
ir mes negalime pasakyti to neišmanėliams, - pranešė Vertas. 

- Baikit nesąmones, - prunkštelėjo Dvigėlis. 

- Na, vis tiek tai jau turbūt nesvarbu. Vienas protas negali 
sutalpinti visų kerų. Jis subyrės ir liks skylė. 

- Ką? Jo galvoje? 

- Ne. Visatos audinyje, - tarė Vertas, - jis gali pagalvoti, 
jog pats ją valdys, bet... 

Jie pajuto garsą dar prieš išgirsdami. Kaip lėta vibracija jis 
prasidėjo akmenyse, tada staiga pavirto peilio aštrumo cypimu, 
kuris aplenkė ausų būgnelius ir smigo tiesiai į smegenis. Jis 
skambėjo kaip dainuojantis žmogaus balsas, o gal giedantis, o 
gal klykiantis, tačiau girdėjosi gilesni ir siaubingesni garsai. 

Burtininkai išblyško. Ir tada visi kaip vienas jie apsisuko ir 
puolė laiptais aukštyn. 

Lauke aplink pastatą laukė minios. Kai kurie žmonės laikė 
deglus, kai kurie buvo pradėję krauti malkas aplink sienas. Bet 
visi žiūrėjo aukštyn į Meno Bokštą. 

Burtininkai prasigrūdo pro nekreipiančius dėmesio žmones 
ir pakėlė galvas. 

Dangus buvo pilnas mėnulių. Kiekvienas jų buvo tris kar- 
tus didesnis už Disko mėnulį ir kiekvienas slėpėsi šešėlyje, iš- 
skyrus rožinę juostelę, nušviestą žvaigždės šviesos. 

Tačiau visiems matant Meno Bokšto viršus virto iki baltu- 
mo įkaitintu šėlsmu. Viduje neaiškiai matėsi figūros, bet apie 
jas negalėjai pasakyti nieko tikro. Garsas virto milijoną kartų 
sustiprintu vapsvų dūzgimu. 

Kai kurie burtininkai parpuolė ant kelių. 

- Jis tai padarė, - pasakė Vertas, purtydamas galvą, - jis 
atvėrė kelią. 

- Ar tie padarai demonai? - paklausė Dvigėlis. 

- Demonai, - pakartojo Vertas, - demonai būtų piknikas 
palyginti su tuo, kas bando iš ten ateiti. 

- Tai blogiau, negu mes galime įsivaizduoti, - tarė Pante- 
ras. 

- Aš galiu įsivaizduoti labai blogus dalykus? - pastebėjo 
Dvigėlis. 

- Tai dar blogiau. 

- Oho. 

- Ir ką jūs siūlote daryti? - paklausė aiškus balsas. 

Jie apsisuko. Sukryžiavusi rankas ant krūtinės į juos žvelgė 
Betana. 

- Atsiprašau? - nesuprato Vertas. 

- Jūs burtininkai, ar ne? - patikslino ji. - Tada pirmyn. 

- Jie bandys kovoti? - paklausė Traukvėjis. 

- Ar žinai kokį kitą būdą? 

Vertas išėjo į priekį. 

- Panele, nemanau, jog jūs suprantate... 

- Požemių Plokštumos išsituštins į mūsų Visatą, taip? - pa- 
klausė Betana. 

- Na, taip... 

- Mus visus suris padarai su čiuptuvais vietoje veidų, taip? 

- Nieko malonaus, bet... 

- Ir jūs tiesiog leisite, kad taip atsitiktų? 

- Paklausyk, - tarė Traukvėjis, - negi nematai, jog viskas 
baigta. Kerų negalima sugrąžinti atgal į knygą, tu negali atgal 
pasakyti to, ko jau pasakei, tu negali... 

- Tu gali pabandyti! 

Traukvėjo kojos apsisprendė pačios ir, jo galvos manymu, 
apsisprendė klaidingai. 

Kiti burtininkai žiūrėjo, kaip jis eina. 

- Na? - pasakė Betana. - Jis eina. 

Burtininkai bandė išvengti vienas kito žvilgsnių. Pagaliau 
Vertas pratarė: 

- Turbūt galėtume pabandyti. Atrodo, tai nesiplečia. 

- Bet mums liko tik trupinėliai magijos, - pareiškė vienas 
burtininkas. 

- Ar tu geresnių minčių? 

Vienas po kito, keistoje šviesoje mirgant jų ceremoni- 
niams drabužiams, burtininkai pasisuko ir nukėblino prie bokš- 
to. 

Viduje bokštas buvo siauras, su akmeniniais laipteliais, 
spirale pritinkuotais prie šonų. Dvigėlis buvo jau pora ratų vir- 
šuje, kai jį pasivijo Traukvėjis. 

- Palauk, - kiek įmanoma linksmiau pasakė jis, - tokie 
dalykai, kaip dabar, skirti Kojanui ir panašiems, o ne tau. Ne- 
įsižeisk. 

- O ar iš jo būtų naudos? 

Traukvėjis pažvelgė aukštyn į violetinę šviesą, smingančią 
žemyn pro tolimą skylę laiptų viršuje. 

- Ne, - pripažino jis. 

- Tada aš neblogesnis už jį, ar ne? - paklausė Dvigėlis, 
mosikuodamas pasigriebtu kardu. 

Traukvėjis šokčiojo paskui, kiek įmanoma arčiau laikyda- 
masis sienos. 

- Tu nesupranti! - sušuko jis. - Ten viršuje laukia neįsi- 
vaizduojami siaubai! 

- Tu visada sakei, jog aš neturiu vaizduotės. 

- Teisybė, - sutiko Traukvėjis, - bet... 

Dvigėlis atsisėdo. 

- Klausyk, - tarė jis, - aš laukiau kažko panašaus nuo ta- 
da, kai čia atvykau. Tai juk nuotykis, ar ne? Vienas prieš dievus 
ar kažkas panašaus? 

Traukvėjis keletą sekundžių Žiopčiojo, kol pasirodė tinkami 
žodžiai. 

- Ar moki naudotis kardu? - silpnai paklausė jis. 

- Nežinau. Niekada nebandžiau. 

- Tu beprotis! 

Palenkęs galvą Dvigėlis pažvelgė į jį. 

- Tu gražiai šneki, - pasakė jis, - aš esu čia, nes nežinau 
nieko geriau, o kodėl tu čia? - turistas parodė žemyn, kur laip- 
tais lipo kiti burtininkai. - O jie? 

Žemyn į bokšto vidų smigo mėlyna strėlė. Nudundėjo 
griaustinis. 

Burtininkai pasivijo juos ir ėmė siaubingai kosėti bei žiop- 
čioti. 

- Turite kokį nors planą? - paklausė Traukvėjis. 

- Plano nėra, - atsakė Vertas. 

- Aišku. Gerai, - tarė Traukvėjis, - tada palieku jus tęsti. 

- Tu eisi su mumis, - pareiškė Panteras. 

- Bet aš netgi nesu burtininkas. Jūs mane išmetėte. Prisi- 
menate? 

- Negaliu prisiminti mažiau gabaus studento, - pasakė se- 
nasis burtininkas, - bet tu esi čia, ir tai vienintelė reikalinga kva- 
lifikacija. Einam. 

Šviesa plykstelėjo ir užgeso. Lyg uždusinti siaubingi garsai 
nutilo. 

Bokštą užpildė tyla, viena iš tų sunkių slegiančių tylų. 

- Baigėsi, - sukuždėjo Dvigėlis. 

Kažkur aukštai raudono dangaus apskritime kažkas suju- 
dėjo. Daiktas krito lėtai, sukdamasis ir sklęsdamas iš šono į šo- 
ną. Jis atsitrenkė į laiptus vienu ratu aukščiau. 

Traukvėjis suspėjo pirmasis. 

Tai buvo Oktava. Bet ji gulėjo ant akmenų silpna ir negy- 
va kaip bet kuri kita knyga, jos puslapius sklaidė bokšte pu- 
čiantis vėjas. 

Dvigėlis užpūškavo paskui Traukvėjį ir pažvelgė žemyn. 

- Jie tušti, - sušnibždėjo jis, - kiekvienas puslapis tuščias. 

- Tada jam pavyko, - tarė Vertas, - jis perskaitė Kerus. 
Ir sėkmingai. Nebūčiau tuo patikėjęs. 

- Bet visas tas triukšmas, - abejodamas tarė Traukvėjis, - 
ir šviesa. Tos figūros. Man tai neatrodo labai sėkminga. 

- Bet kuris didelis magijos darbas visada pritraukia tam 
tikrą ekstradimensinį dėmesį, - paaiškino Panteras, - tai tik da- 
ro žmonėms įspūdį, daugiau nieko. 

- Man jie panašūs į monstrus, - išstenėjo Dvigėlis, stoda- 
masis arčiau Traukvėjo. 

- Monstrai? Parodykite man nors vieną monstrą! - šūkte- 
lėjo Vertas. 

Instinktyviai jie žvilgtelėjo aukštyn. Buvo tylu. Šviesos rate 
niekas nejudėjo. 

- Manyčiau, reikėtų užlipti ir... ee... jį pasveikinti, - pasiūlė 
Vertas. 

- Pasveikinti? - neišlaikė Traukvėjis. - Jis pavogė Oktavą! 
Jis jus užrakino! 

Burtininkai išmintingai susižvalgė. 

- Taip, - atkirto vienas iš jų, - kai tu sužinosi daugiau šiame 
mene, berniuk, suprasi, jog kartais svarbiausias dalykas yra 
sėkmė. 

- Svarbu atvykti, - šiurkščiai mestelėjo Vertas, - nesvarbu, 
kaip keliauji. 

Jie užlipo spirale aukštyn. 

Traukvėjis atsisėdo ir tamsoje susiraukė. 

Ant peties jis pajuto ranką. Tai buvo Dvigėlis, laikantis 
Oktavą. 

- Taip negalima elgtis su knyga, - pasakė turistas, - žiūrėk, 
jis perlenkė nugarėlę. Žmonės visada taip daro, jie nesupranta, 
kaip reikia elgtis. 

- Aha, - išsiblaškęs atsiliepė Traukvėjis. 

- Nesijaudink. 

- Aš nesijaudinu, aš tiesiog piktas, - atrėžė Traukvėjis, - 
duok man tą prakeiktą daiktą. 

Jis pagriebė knygą ir piktai ją atvertė. 

Po to pasirausė proto gilumoje, kur trynėsi Keras. 

- Gerai, - suurzgė jis, - tu pasilinksminai, tu sugriovei mano 
gyvenimą, dabar nešdinkis ten, kur tau ir vieta! 

- Bet aš... - pradėjo Dvigėlis. 

- Keras, aš kalbu su Keru, - užriko Traukvėjis, - nagi, at- 
gal į puslapį! 

Jis spoksojo į senovinį pergamentą tol, kol akys ėmė žvai- 
ruoti. 

- Tada aš tave pasakysiu! - sušuko Traukvėjis ir jo balsas 
nuaidėjo bokštu. - Gali prisijungti prie kitų ir tegu tau būna tik 
geriau! 

Jis įkišo knygą Dvigėliui į rankas ir nusvyravo laiptais aukš- 
tyn. 

Burtininkai pasiekė viršų ir išnyko 1š akių. Traukvėjis lipo 
paskui juos. 

- Berniukas, ar ne? - murmėjo jis. - Kai daugiau sužinosiu, 
taip? Aš sugebėjau krūvą metų vaikščioti su vienu iš Didžiųjų 
Kerų galvoje ir neišprotėti, ką? - jis iš visų kampų apsvarstė 
paskutinį klausimą. - Na, neišprotėjai, - užtikrino jis save, - tu 
nepradėjai kalbėtis su medžiais, netgi jei medžiai pradėdavo 
kalbėtis su tavimi. 

Jo galva išniro į tvankų orą bokšto viršuje. 

Traukvėjis tikėjosi išvysti nuo ugnies pajuodavusius akme- 
nis, išraižytus nagų žymėmis, o gal dar ką nors blogiau. 

Vietoj to jis pamatė septynis vyresniuosius burtininkus, 
stovinčius šalia visiškai nepaliesto Trymono. Šis pasisuko ir ma- 
loniai nusišypsojo Traukvėjui. 

- A, Traukvėjis. Prisijungsi prie mūsų, ar ne? 

Tai va, pagalvojo Traukvėjis. Visas dramatizmas šuniui ant 
uodegos. Gal aš tikrai nesutvertas būti burtininku, galbūt... 

Jis pakėlė galvą ir pažvelgė Trymonui į akis. 

Ko gero, Keras, daug metų pragyvenęs Traukvėjo galvo- 
je, paveikė jo regėjimą. Ko gero, laikas, praleistas su Dvigėliu, 
matančiu daiktus tokius, kokie jie turėtų būti, išmokė jį matyti 
daiktus tokius, kokie jie yra. Aišku viena - pats sunkiausias 
dalykas visame Traukvėjo gyvenime buvo pažiūrėti į Trymoną 
ir nepabėgti iš siaubo arba neišversti skrandžio į kitą pusę. 

Kiti, atrodė, to nepastebėjo. 

Jie, atrodė, stovėjo labai ramiai. 

Trymonas pabandė sutalpinti septynis Kerus savo prote ir 
šis suplyšo, o Požemio Plokštumos surado savo skylę. Kvaila 
būtų įsivaizduoti, jog Padarai išžygiuotų iš rėžio danguje, mosi- 
kuodami čiuptuvais ir Žiauturais. Tai buvo senamadiška ir per- 
nelyg rizikinga. Netgi bevardžiai siaubai išmoko judėti kartu su 
laiku. Jiems reikėjo užimti tik vieną galvą. 

Trymono akys buvo tuščios skylės. 

Supratimas įsmigo į Traukvėjo sąmonę kaip ledinis peilis. 

Požemių Plokštumos būtų vaikų žaidimas palyginti su tuo, ką 
Padarai galėtų padaryti su tvarkos visata. Žmonės troško tvar- 
kos, tvarką jie ir gautų - besisukančio varžto tvarką, nenumal- 
domą tiesių linijų ir natūrinių skaičių dėsnį. Jie imtų maldauti 
įstrižainių. 

Trymonas žiūrėjo į jį. Kažkas į jį Žiūrėjo. O kiti vis dar nie- 
ko nepastebėjo. Ar jis galėjo bent paaiškinti? Trymonas atrodė 
taip kaip visada, išskyrus akis ir lengvai švytinčią odą. 

Traukvėjis Žiūrėjo ir žinojo, jog yra blogesnių dalykų už 
Blogį. Visi Pragaro demonai kankindavo tavo sielą, bet būtent 
todėl, jog jie labai vertino sielas. Blogis visada bandydavo už- 
grobti visatą, bet jis bent laikė visatą vertą užgrobti. O pilkasis 
pasaulis už šitų tuščių akių trypdavo ir naikindavo nesuteikda- 
mas aukoms garbės būti nekenčiamomis. Jis jų net nepastebė- 
tų. 

Trymonas ištiesė ranką. 

- Aštuntą kerą, - pasakė jis, - atiduok jį man. 

Traukvėjis atsitraukė. 

- Tai nepaklusnumas, Traukvėji, vis dėlto aš esu tavo 
viršininkas. Visi Ordinai balsuodami išrinko mane vyriausiuoju. 

- Tikrai? - kimiai paklausė Traukvėjis. Jis žvilgtelėjo į kitus 
burtininkus. Šie stovėjo nejudrūs kaip statulos. 

- O, taip, - maloniai šnekėjo Trymonas, - ir be jokio 
spaudimo. Labai demokratiškai. 

- Man labiau patinka tradiciškai, - taė Traukvėjis, - kai 
netgi mirusieji turi balso teisę. 

- Tu atiduosi man Kerą savo noru, - tarė Trymonas, - ar 
man reikės pasakyti, ką aš padarysiu kitu atveju? Pabaigoje tu 
vis dar jį turėsi. Bet klyksi, prašydamas progos atiduoti jį man. 

Jeigu jau važiuojam, tai iki galutinės stotelės, pagalvojo 
Traukvėjis. 

- Tau reikės jį atimti, - pareiškė jis, - aš jo neatiduosiu. 

- Aš tave prisimenu, - tarė Trymonas, - nekoks studentas, 
kiek žinau. Tu niekada netikėjai magija, sakei, jog yra geresnių 

būdų valdyti visatą. Pamatysi. Aš turiu planų. Mes galime... 

- Ne mes, - tvirtai pasakė Traukvėjis. 

- Atiduok man Kerą! 

- Pabandyk pasiimti, - traukdamasis tarė Traukvėjis, - ne- 
manau, kad tau pavyks. 

- Rimtai? 

Traukvėjis šoko į šoną, kai iš Trymono pirštų plykstelėjo 
oktarino ugnis ir paliko burbuliuojančią balutę ant akmenų. 

Jis jautė savo galvoje tūnantį Kerą. Jis jautė jo baimę. 

Tyliose proto olose Traukvėjis griebė Kerą. Keras apstul- 
bęs atsitraukė kaip šuo, susidūręs su pamišusia avimi. Trauk- 
vėjis sekė paskui, piktai žygiuodamas per aibes nenaudojamo 
pasąmonės ploto tol, kol surado Kerą, virpantį už brokuotų 
nekreipė dėmesio. 

- Tai ką? - suriko jis. - Kai prasideda spektaklis, tu bė- 
gi slėptis? Tu bijai? 

Keras pasakė: “Tai nesąmonė, tu pats negali tuo patikėti, 
aš esu vienas iš Aštuonių Kerų". Bet Traukvėjis piktai artinosi, 
nepaliaudamas šaukti: “Galbūt, bet aš tuo tikiu, o tu geriau pri- 
simink, kieno galvoje esi, aišku? Čia aš galiu tikėti, kuo noriu!" 

Traukvėjis vėl atšoko į šoną, kai karštą naktį perskrodė 
dar viena ugnies strėlė. Trymonas nusišypsojo ir padarė kitą su- 
dėtingą judesį rankomis. 

Traukvėjį suspaudė. Kiekvienas jo odos colis jautėsi taip, 
lyg būtų naudojamas vietoje priekalo. Jis šleptelėjo ant kelių. 

- Yra ir blogesnių dalykų, - maloniai pareiškė Trymonas, - 
aš galiu sudeginti mėsą ant tavo kaulų arba pripildyti tavo kūną 
skruzdėlėmis. Aš turiu galią... 

- Aš turiu kardą, žinok. 

Balsas net sucypė iš paniekos. 

Traukvėjis pakėlė galvą. Pro purpurinį skausmo rūką jis 
pamatė už Trymono stovintį Dvigėlį ir visiškai atvirkščiai laikan- 
tį kardą. 

Trymonas nusijuokė ir sulenkė pirštus. Akimirkai jo dėme- 
sys nukrypo. 


196 


Traukvėjis buvo piktas. Jis pyko ant Kero, ant pasaulio, 
ant nesąžiningumo, ant fakto, jog paskutiniu metu mažai miego- 
jo, ant fakto, jog dabar negali aiškiai mąstyti. Bet labiausiai jis 
pyko ant Trymono, stovinčio ir pilno magijos, kurios Traukvė- 
jis visada norėjo, bet niekada nepasiekė, ir nieko doro su ja ne- 
darančio. 

Jis šoko pirmyn galva trenkdamas Trymonui į pilvą 1r des- 
peratiškai apglėbdamas jį rankomis. Jiems nuslydus akmenimis, 
Dvigėlį nubloškė į šalį. 

Trymonas suurzgė ir spėjo pasakyti pirmą Kero skiemenį, 
kai besisklaidanti Traukvėjo alkūnė smogė jam į kaklą. Atsitik- 
tinis magijos pliūpsnis nusvilino Traukvėjo plaukus. 

Traukvėjis kovėsi taip kaip visada, be įgūdžių, be kilnumo 
ir be taktikos, bet stengdamasis sukelti viesulą. Šita strategija 
turėjo neduoti priešininkui laiko susiprasti, jog Traukvėjis nėra 
nei geras, nei stiprus karys, ir tai dažnai suveikdavo. 

Strategija veikė ir dabar, nes Trymonas praleido daug lai- 
ko skaitydamas senovinius manuskriptus, o ne mankštindama- 
sis ir valgydamas vitaminus. Jis sugebėjo smogti keletą smūgių, 
kurių Traukvėjis nepajuto; nors buvo per daug įsiutęs, bet nau- 
dojo tik rankas, tuo tarpu kai Traukvėjo arsenale dar dirbo ke- 
liai, kojos ir dantys. 

Ir jis pirmavo. 

Tai buvo tarsi šokas. 

Dar didesnis šokas ištiko Traukvėjį tada, kai priklaupus 
ant Trymono krūtinės ir metodiškai daužant jo galvą, Trymono 
veidas pasikeitė. Oda nuslinko bei ėmė vilnyti kaip kažkas ma- 
tomo per karštą rūką ir Trymonas prabilo: 

- Padėk man! 

Akimirką jo akys su baime, skausmu ir prašymu žvelgė į 
Traukvėjį. O tada akys dingo, vietoj jų ant galvos, kurią galva 
buvo galima pavadinti tik pasiekus apibrėžimo ribas, atsirado 
daugiabriauniai daiktai. Čiuptuvai ir pjūklo aštrumo kojos bei 
nagai išsivyniojo, pasiruošę nuplėšti negausų Traukvėjo kūną 
nuo kaulų. 

Dvigėlis, bokštas ir raudonas dangus išnyko. 

Laikas sulėtėjo ir sustojo. 

Traukvėjis stipriai įkando čiuptuvui, bandžiusiam nuplėšti 
jo veidą. Čiuptuvui agonijoje atsitraukus jis iškišo ranką ir pa- 
juto, kaip šioji laužia kažką karšo ir glebaus. 

Jie stebėjo. Traukvėjis pasuko galvą ir pamatė, jog dabar 
kaunasi ant milžiniško amfiteatro grindų. Iš kiekvienos pusės, iš 
kiekvienos eilės į jį spoksojo būtybės, turinčios kūnus ir veidus, 
įmanomus tik sukryžminus košmarus. Už nugaros jis dar spėjo 
pamatyti baisesnius dalykus, milžiniškus šešėlius, kylančius į ap- 
siniaukusį dangų, kai su ieties dydžio spygliuotu gyliu jį vėl puo- 
lė pabaisa - Trymonas. 

Traukvėjis nėrė į šoną, tada apsisukdamas abiem ranko- 
mis, sukabintomis į kumštį, smogė padarui į pilvą, o galbūt į 
krūtinės ląstą, ir išgirdo malonų chitino traškesį. 

Jis puolė pirmyn, dabar baimindamasis to, kas nutiktų, jei- 
gu jis sustotų. Pamėklišką areną užpildė Požemių Padarų čirš- 
kėjimas, čežančio garso siena, kirtusi jam per ausis. Traukvėjis 
įsivaizdavo, kaip garsas užpildo Diską, ir kirto smūgį po smū- 
gio, kad išgelbėtų žmonių pasaulį, išsaugotų mažą laužo šviesos 
ratą tamsioje chaoso naktyje ir uždarytų skylę, pro kurią lindo 
košmaras. Bet labiausiai jis kirto todėl, kad jam nekirstų atgal. 

Nagai nubrėžė iki baltumo įkaitusius dryžius per jo nugarą, 
kažkas įkando jam į petį, bet tarp visų plaukų ir žvynų jis sura- 
do minkštų vamzdelių lizdą ir iš visų Jėgų suspaudė. 

Spygliuota ranka nusviedė jį šalin ir Traukvėjis nusirito per 
smulkias juodas dulkes. 

Instinktyviai jis susigūžė į kamuoliuką, tačiau nieko neatsi- 
tiko. Nesulaukęs aršaus puolimo jis atsimerkė ir pamatė, kaip 
leidžiantis visokius skysčius padaras šlubčiojo tolyn nuo jo. 

Nuo Traukvėjo pirmą kartą kažkas bėgo. 

Jis šoko paskui, sugavo žvynuotą koją ir patraukė. Pada- 
ras sučirškėjo ir desperatiškai sumojavo tais priedais, kurie dar 
dirbo, bet Traukvėjo varžtai buvo mirtini. Jis atsikėlė ir paskuti- 

nį kartą spyrė į likusią padaro akį. Padaras suklykė ir pasileido 
bėgti. Buvo tik viena vieta, kur jis galėjo bėgti. 

Kartu su atstatyto laiko trakštelėjimu sugrįžo bokštas ir 
raudonas dangus. 

Tik pajutęs po kojomis akmenis Traukvėjis krito į šoną ir 
nusirito ant nugaros, ištiestomis rankomis laikydamas pamišusį 
padarą. 

- Dabar! - sustaugė jis. 

- Dabar ką? - paklausė Dvigėlis. - A. Taip. Teisingai! 

Jis neįgudusiai, bet stipriai smogė kardu vos per porą colių 
nekliudydamas Traukvėjo ir giliai įsmeigdamas ginklą į Padarą. 
Pasigirdo aštrus dūzgimas, tarsi turistas būtų sudaužęs vapsvų 
lizdą, 1r rankos, kojos bei čiuptuvai agonijoje ėmė mosikuoti. 
Klykdamas ir daužydamasis padaras voliojosi ant akmenų ir 
staiga nebeliko ant ko daužytis, nes jis nusirito nuo laiptų krašto 
kartu nusitempdamas ir Traukvėjį. 

Pasigirdo trakštelėjimas, kai padaras atsimušė į keletą ak- 
meninių laiptelių, o tada tolimas ir tolstantis klyksmas jam kren- 
tant į bokšto gilumą. 

Pagaliau nuaidėjo duslus sprogimas ir oktarino šviesos 
blyksnis. 

Ant bokšto viršaus Dvigėlis liko vienas - tai yra vienas, ne- 
skaitant septynių burtininkų, vis dar sustingusių vietoje. 

Jis sėdėjo visiškai pasimetęs, kai iš tamsos iškilo septyni 
ugnies kamuoliai ir nėrė į numestą Oktavą, kuri staiga ėmė at- 
rodyti ankstesnė ir daug įdomesnė. 

- O, varge, - tarstelėjo Dvigėlis, - jie turbūt yra Kerai. 

- Dvigėli, - balsas buvo duslus, aidintis ir vos atpažįstamas 
kaip Traukvėjo. 

Dvigėlio ranka sustojo pusiaukelėje iki knygos. 

- Taip? - tarė jis. - Ar tai... ar tai tu, Traukvėji? 

- Taip, - ištarė kapo tonais skambantis balsas, - ir yra la- 
bai svarbus dalykas, kurį noriu, jog tu padarytum, Dvigėli. 

Dvigėlis apsidairė. Jis sutriko. Vis dėlto Disko likimas pri- 
klausys nuo jo. 

- Aš pasiruošęs, - virpančiu iš išdidumo balsu tarė jis, - 
ką man reikės daryti? 

- Visų pirma noriu, jog labai atidžiai paklausytum, - kan- 
triai tarė bekūnis Traukvėjo balsas. 

- Aš klausau. 

- Labai svarbu, jog man aiškinant, ką daryti, tu nesakytum 
“Turi galvoje?" arba imtum ginčytis, arba dar kažką, aišku? 

Dvigėlis atsistojo poza “ramiai"". Tiksliau, atsistojo jo pro- 
tas, nes kūnas nelabai galėjo. Jis išmetė priekin kelis savo pa- 
gurklius. 

- Aš pasiruošęs, - tarė jis. 

- Gerai. Vadinasi, aš noriu, jog tu... 

- Taip? 

Traukvėjo balsas kilo iš laiptų šulinio gelmių. 

- Aš noriu, jog tu ateitum ir padėtum man užlipti, kol aš 
dar nepaleidau šito akmens, - pasakė balsas. 

Dvigėlis išsižiojo ir greitai užsičiaupė. Jis nubėgo prie 
kvadratinės skylės ir pažvelgė žemyn. Raudonoje žvaigždės 
šviesoje Dvigėlis įžiūrėjo į jį spoksančias Traukvėjo akis. 

Turistas atsigulė ant pilvo ir ištiesė ranką. Traukvėjo ranka 
sugriebė jo riešą taip, jog Dvigėliui pasidarė aišku - jeigu jo, 
Traukvėjo, neužtrauksi į viršų, kito būdo išsilaisvinti nebus. 

- Džiaugiuosi, kad tu gyvas, - pasakė jis. 

- Gerai. Aš taip pat, - atsiliepė Traukvėjis. 

Akimirką jis pakabėjo tamsoje. Po poros paskutinių minu- 
čių tai buvo beveik malonu, bet tik beveik. 

- Tai užtrauk mane, - užsiminė burtininkas. 

- Atrodo, bus truputį sunkoka, - sugergždė Dvigėlis, - iš 
tikrųjų, nemanau, jog man tai pavyktų. 

- Už ko tu laikaisi? 

- Už tavęs. 

- O be manęs? 

- Turi galvoje, be tavęs? - paklausė Dvigėlis. 

Traukvėjis išspjovė blogą žodį. 

- Klausyk, - tarė Dvigėlis, - laiptai sukasi spirale, taip? Jei- 
gu aš tave įsukčiau ir tu pasileistum... 

- Jeigu tu ruošiesi pasiūlyti, kad aš aklinoje tamsoje kris- 
čiau dvidešimt pėdų tikėdamasis pataikyti į porą slidžių mažų 
laiptelių, kurių ten gali ir nebūti, tai gali pamiršti. 

- Yra alternatyva. 

- Pirmyn, žmogau. 

- Gali aklinoje tamsoje kristi penkis šimtus pėdų ir patai- 
kyti į akmenis, kurie tikrai ten yra, - pasiūlė Dvigėlis. 

Iš apačios atsklido mirtina tyla. Tada Traukvėjis kaltinan- 
čiai pasakė: 

- Tai buvo sarkazmas. 

- Aš tik konstatavau akivaizdų faktą. 

Traukvėjis kažką suniurnėjo. 

- Kaip suprantu, su magija tau nela... - pradėjo Dvigėlis. 

- Ne. 

- Tik pagalvojau. 

Žemai apačioje plykstelėjo šviesa, pasimetę riksmai, dar 
šviesų, dar riksmų ir deglų linija ėmė kilti 1iga spirale. 

- Laiptais lipa žmonės, - visada pasiruošęs informuoti pra- 
nešė Dvigėlis. 

- Tikiuosi, jog jie bėga, - pastebėjo Traukvėjis, - aš ne- 
jaučiu savo rankos. 

- Tau gerai, - pasakė Dvigėlis, - aš savąją jaučiu. 

Priešakinis deglas nustojo lipęs ir nuskambėjo balsas, pri- 
pildęs siaurą bokštą nesuprantamais aidais. 

- Atrodo, - pasakė Dvigėlis pamatęs, jog po truputį slysta 
link skylės, - kažkas liepia mums laikytis. 

Traukvėjis išspjovė dar vieną blogą Žodį. 

Tada tylesniu ir skubesniu balsu jis tarė: 

- Šiaip nemanau, jog galiu dar kaboti. 

- Bandyk. 

- Neišeis, jaučiu, kaip slysta ranka! 

Dvigėlis atsiduso. Atėjo laikas griežtoms priemonėms. 

- Tada gerai, - pasakė jis, - krisk. Man tai septynioliktoj 
vietoj. 

- Ką? - paklausė Traukvėjis, kuris taip apstulbo, jog pa- 
miršo pasileisti. 

- Nagi, mirk. Rinkis lengvesnį kelią. 

- Lengvesnį? 

- Tau tik reikia klykiant perskrosti orą ir susilaužyti visus 
turimus kaulus, - paaiškino Dvigėlis, - kiekvienas gali taip pa- 
daryti. Pirmyn. Nenorėčiau, jog manytum save esantį reikalingą 
išlikti gyvą, nes mums reikia, kad tu pasakytum Kerus ir išgel- 
bėtum Diską. O, ne. Kam įdomu, kad mes visi sudegsim? Ge- 
rai, galvok tik apie save. Krisk. 

Ilga nepatogi tyla. 

- Nežinau kodėl, - šiek tiek garsesniu, nei buvo būtina, 
balsu pagaliau atsiliepė Traukvėjis, - bet nuo tada, kai tave su- 
tikau, aš praleidžiu daug laiko kabodamas virš tikros gelmės ir 
laikydamasis tik pirštais. 

- Mirties, - pataisė Dvigėlis. 

- Mirties?? - nesuprato Traukvėjis. 

- Tikros mirties, - draugiškai paaiškino Dvigėlis, stengda- 
masis ignoruoti lėtą, bet nesustabdomą savo kūno slydimą per 
akmenis. - Kabodamas virš tikros mirties. Tau nepatinka aukš- 
tis. 

- Dėl aukščio man ramu, - pasakė Traukvėjo balsas iš 
tamsos, - su aukščiu aš galiu gyventi. Šiuo metu mano dėmesį 
labiau kausto gylis. Ar žinai, ką aš darysiu, kai mes iš čia ištrūk- 
sime?) 

- Ne, - atsakė Dvigėlis, įsprausdamas pirštus į akmenų tar- 
pą ir bandydamas nejudėti vien valios pastangomis. 

- Aš pastatysiu namą pačioje lygiausioje šalyje, kokią tik 
galėsiu surasti, namas turės tik vieną aukštą ir aš netgi nenešio- 
siu sandalų su storais padais... 

Pirmasis deglas apsuko paskutinį spiralės ratą ir Dvigėlis 
pažvelgė žemyn į išsišiepusį Kojano veidą. Už jo vis dar neran- 
giai šokčiojantį laiptais Dvigėlis matė raminantį Bagažo siluetą. 

- Ar viskas gerai? - paklausė Kojanas. - Galiu kuo nors 
padėti? 

Traukvėjis giliai įkvėpė. 

Dvigėlis kaipmat susivokė. Traukvėjis ruošėsi sakyti kažką 
panašaus į: “Taip, labai niežti nugarą, ar kartais praeidamas ne- 
galėtum jos pakasyti?" arba: “Ne, man patinka kaboti neišma- 
tuojamame aukštyje" - ir Dvigėlis nusprendė, jog nepageidauja 
to išgirsti. Jis labai greitai prakalbo: 

- Ištrauk Traukvėjį ant laiptų, - liepė jis. Traukvėjis su- 
bliūško nebaigęs purkštelėjimo. 

Kojanas griebė jį už liemens ir be ceremonijų švystelėjo 
ant akmenų. 

- Ten apačioje neblogai priteršta, - bičiuliškai pranešė jis, 
kas tai buvo? 

- Ar tas... - Traukvėjis nurijo seilę, - ...ar tas padaras tu- 
rėjo čiuptuvus ir panašiai? 

- Ne, - pasakė Kojanas, - normalūs gabaliukai. Žinoma, 
truputį išsidrabstę. 

Traukvėjis pažiūrėjo į Dvigėlį, kuris papurtė galvą. 

- Tik burtininkas, kuris užsikrovė per daug reikalų, - pasa- 
kė jis. 

Neužtikrintai, rankoms piktai ant jo šaukiant, Traukvėjis 
leido, kad jam padėtų užsiropšti ant bokšto stogo. 

- Kaip tu čia patekai? - paklausė jis. 

Kojanas parodė į Bagažą, nutrepsenusį prie Dvigėlio ir ati- 
dariusį dangtį kaip šuniukas, kuris žino, jog buvo blogas, ir tiki- 
si, kad skubus meilės įrodymas padės išvengti bausmės. 

- Krato siaubingai, bet užtat atvyksti greitai, - žŽavėdamasis 
pasakė barbaras, - be to, niekas nebando tavęs sustabdyti. 

Traukvėjis pažvelgė į dangų. Iš tiesų jis buvo pilnas mėnu- 
lių, didžiulių krateriais išmuštų diskų, dabar jau dešimt kartų di- 
desnių už nuosavą Disko palydovą. Burtininkas be didesnio su- 
sidomėjimo žvelgė į juos. Jis jautėsi išskalbtas ir išsunktas ge- 
rokai už lūžio taško, trapus kaip senovinė guma. 

Jis pastebėjo, jog Dvigėlis bando pataisyti savo paveiksla- 
dėžę. Kojanas žvelgė į septynis vyresniuosius burtininkus. 

- Juokinga vieta statuloms, - pasakė jis, - niekas negali jų 
matyti. Nors nemanau, ar jos to vertos. Prastas darbas. 

Traukvėjis nusvirduliavo ir pabeldė Vertui į krūtinę. Burti- 
ninkas buvo iš kieto akmens. 

Na, ir viskas, pagalvojo Traukvėjis. Aš noriu tik sugrįžti 
namo. Palauk, aš esu namie. Beveik. Todėl noriu tik išsimiegoti 
ir galbūt ryte viskas bus gerai. 

Jo žvilgsnis užkliudė Oktavą, įrėmintą mažyčiais oktarino 
ugnies blyksniais. A, taip, pagalvojo jis. 

Traukvėjis palietė ją ir ėmė nerūpestingai vartyti puslapius. 
Puslapiai buvo stori nuo sudėtingo ir besisukančio šrifto, kuris 
keitėsi jam bežiūrint. Šriftas, atrodė, negalėjo apsispręsti, koks 
turėtų būti - vieną akimirką jis buvo tvarkingas ir dalykiškas, o 
kitą virto kampuotų runų serija. Po to susiraičiusiu magiškuoju 
Kitijos šriftu. Tada piktogramomis iš senovinio, pikto ir užmirš- 
to rašto, kuris, atrodė, buvo sudarytas vien tik iš reptilijų, da- 
rančių viena kitai sudėtingus ir skausmingus dalykus. 

Paskutinis puslapis buvo tuščias. Traukvėjis atsiduso ir 
žvilgtelėjo į savo proto užkaborius. Keras pažiūrėjo atgal. 

Burtininkas svajojo apie šitą momentą, kai jis pagaliau iš- 
kraustys Kerą, atsiims tuščią savo galvos kertelę ir išmoks vi- 
sus tuos mažesnius kerus, kune iki tol bijojo pasilikti jo galvoje. 
Kažkaip jis tikėjosi, jog jaudinsis daug labiau. 

Vietoje to, jausdamasis visiškai išsekęs ir be nuotaikos 
ginčytis, Traukvėjis šaltai žvilgtelėjo į Kerą ir mostelėjo metafo- 
rišku nykščiu per petį. 

Tu. Lauk. 

Akimirką atrodė, kad Keras ruošiasi ginčytis, bet jis pro- 
tingai persigalvojo. 

Ausyse suspengė, akyse žybtelėjo mėlynas blyksnis ir atsi- 
rado staigus tuštumo jausmas. 

Pažiūrėjęs žemyn burtininkas pamatė, jog puslapis pilnas 
žodžių. Jie buvo vėl parašyti runomis. Traukvėjis dėl to apsi- 

džiaugė, nes reptilijų paveiksliukai atrodė ne tik neįvardinami, 
bet ir, ko gero, neištrinami bei priminė jam dalykus, kuriuos jis 
ir taip sunkiai galės pamiršti. 

Jis abejingai Žiūrėjo į knygą, kol niekieno nepastebimas 
Dvigėlis kuitėsi aplinkui, o Kojanas nesėkmingai bandė nulaužti 
žiedus nuo akmeninių burtininkų. 

Reikia kažką daryti, priminė jis pats sau. Palaukit, o ką? 

Burtininkas atvertė pirmą knygos puslapį ir pradėjo skaity- 
ti, judindamas lūpas ir smiliumi vedžiodamas po kiekvieną rai- 
dę. Traukvėjui sumurmėjus žodį, jis be garso atsirasdavo šalia, 
švytėdamas skaisčiomis spalvomis, besiplaikstančiomis nakties 
vėjyje. 

Traukvėjis pervertė puslapį. 

Laiptais lipo kiti žmonės - žvaigždės Žmonės, miestiečiai, 
net keletas asmeninių Patricijaus sargybinių. Pora žvaigždės 
žmonių neužtikrintai pabandė prisiartinti prie Traukvėjo, kuris 
buvo apsuptas vaivorykštinio raidžių sūkurio ir nekreipė į juos 
dėmesio, tačiau Kojanas išsitraukė kardą, abejingai atsisuko ir 
jie persigalvojo. 

Iš susikūprinusios Traukvėjo figūros kaip raibuliai baloje 
sklido tyla. Ji krito nuo bokšto, apgaubė klaidžiojančias minias 
apačioje, tekėjo per sienas, tamsiai siūbtelėjo po miestą ir už- 
dengė aplinkines žemes. 

Žvaigždė tyliai dunksojo virš Disko. Danguje aplink ją lė- 
tai ir be garso sukosi nauji mėnuliai. 

Vienintelis garsas buvo kimus Traukvėjo šnabždesys, kai 
jis vertė puslapį po puslapio. 

- Argi tai ne nuostabu! - šūktelėjo Dvigėlis. Kojanas, kuris 
sukosi cigaretę iš dervuotų jos protėvių likučių, nesuprasdamas 
pažvelgė į jį; popierius sustojo pusiaukelėje iki burnos. 

- Kas ne nuostabu? - paklausė jis. 

- Visa šita magija! 

- Tai tik šviesos, - kritiškai pastebėjo Kojanas, - jis net 
neištraukė iš rankovių balandžių. 

- Taip, bet argi tu nejauti okultinės potencijos? - paklausė 
Dvigėlis. 

Iš tabako maišelio gilumos Kojanas ištraukė didelį geltoną 
degtuką, pažvelgė į Vertą ir labai apgalvotai užsidegė degtuką 
nuo jo suakmenėjusios nosies. 

- Klausyk, - kiek įmanoma švelniau tarė jis Dvigėliui, - ko 
tu tikies1? Aš gyvenu ilgai, mačiau visą šitą magiją ir galiu pasa- 
kyti, jeigu tavo žandikaulis nenustos kritęs, žmonės ims per jį 
trankyti. Be to, burtininkai miršta, kaip ir visi kiti, jei tik įsmei- 
gi... 

Pasigirdo garsus taukštelėjimas, kai Traukvėjis užvertė 
knygą. Jis išsitiesė ir apsidairė. 

Po to įvyko štai kas. 

Nieko. 

Žmonėms prireikė laiko tai suprasti. Visi instinktyviai pasi- 
lenkė, laukdami baltos šviesos pliūpsnio arba kibirkščiuojančio 
ugnies kamuolio, arba (Kojano, kuris Žiūrėjo į visa tai pesimis- 
tiškai, atveju) poros baltų balandžių ir galbūt truputį apmaigyto 
triušio. 

Tai nebuvo netgi įdomus niekas. Kartais gali nepavykti ir 
labai įspūdingai, bet šis nepavykimas konkurse dalyvauti nega- 
lėjo. 

- Viskas? - paklausė Kojanas. Iš minios atsklido murmė- 
jimas tr keletas žvaigždės žmonių piktai įsistebeilijo į Traukvėjį. 

Burtininkas lyg per rūką žiūrėjo į Kojaną. 

- Berods, taip. 

- Bet nieko neatsitiko. 

Traukvėjis bukai pažvelgė į Oktavą. 

- Galbūt tai subtilus efektas? - viltingai paklausė jis. - Mes 
gi tiksliai nežinome, kas turėtų atsitikti. 

- Taip ir žinojome! - suriko vienas žvaigždės Žmogus, - 
magija neveikia. Visa tai iliuzija! 

Per stogą perskriejo akmuo ir pataikė Traukvėjui į petį. 

- Taip, - pritarė kitas žvaigždės žmogus, - griebkim jį! 

- Numeskim jį nuo bokšto! 

- Taip, griebkim jį ir numeskim nuo bokšto! 

Minia puolė pirmyn. Dvigėlis iškėlė rankas. 

- Esu tikras, jog įvyko nedidelė klaidelė... - suspėjo pasa- 
kyti jis, kol jam į šalį nuspyrė kojas. 

- O, velnias, - tarstelėjo Kojanas, numesdamas nuorūką ir 
sutrypdamas ją sandaluota koja. Jis išsitraukė kardą ir apsidai- 
rė, ieškodamas Bagažo. 

Bagažas nepuolė į pagalbą Dvigėliui. Jis stovėjo prieš 
Traukvėjį, kuris spaudė Oktavą prie krūtinės kaip karšto van- 
dens butelį ir atrodė paklaikęs. 

Žvaigždės žmogus puolė prie jo. Bagažas grasindamas iš- 
kėlė dangtį. 

- Aš Žinau, kodėl nepavyko, - pasakė balsas iš minios gi- 
lumos. Tai buvo Betana. 

- Tikrai? - paklausė artimiausias miestietis, - ir kodėl mes 
turėtume tavęs klausyti? 

Sekundės dalimi vėliau prie jo kaklo prigludo Kojano kar- 
das. 

- Kita vertus, - lygiu balsu tarė žmogus, - galbūt atkreipki- 
me dėmesį į tai, ką pasakys jaunoji panelė. 

Kojanui lėtai sukantis aplink su paruoštu kardu, Betana 
žengė pirmyn ir parodė į besisukančias kerų formas, kurios dar 
kabėjo ore aplink Traukvėjį. 

- Šitas negali būti teisingas, - pasakė ji, rodydama į purvi- 
nai rudą dėmę tarp pulsuojančių skaisčių spalvų, - tu turbūt ne- 
teisingai ištarei žodį. Pažiūrėkime. 

Traukvėjis be žodžių perdavė jai Oktavą. 

Ji atvertė knygą ir nužvelgė puslapius. 

- Koks juokingas šriftas, - tarė Betana, - vis keičiasi. Ką 
tas krokodilas daro tam aštuonkojui? 

Traukvėjis žvilgtelėjo jai per petį ir nepagalvojęs paaiški- 
no. Kurį laiką Betana tylėjo. 

- O, - ramiai tarė ji, - nemaniau, jog krokodilai tai sugeba. 

- Tai tik senovės piktogramos, - skubiai pasakė Traukvė- 
jis, - Jos pasikeis, jeigu palauksi. Kerai gali pasirodyti bet kuria 
žinoma žmonių kalba. 

- Ar gali prisiminti, ką sakei, kai atsirado neteisinga spal- 
va? 

Traukvėjis pirštu perbraukė per puslapį. 

- Atrodo, čia. Kur dvigalvis driežas daro... kad ir ką jis 
bedarytų. 

Prie kito jos peties atsirado Dvigėlis. Keras perėjo į kitą 
šriftą. 

- Aš net negaliu ištarti, - pasakė Betana, - taškas, taškas, 
brūkšnys. 

- Tai Kupumuguko sniego runos, - tarė Traukvėjis, - ma- 
nyčiau, reikia tarti “zph"". 

- Bet juk nepavyko. Kaip dėl “sph'"*? 

Jie pažvelgė į žodį. Jis ryžtingai liko ne tos spalvos. 

- Arba “sff"', - pasiūlė Betana. 

- O gal “tsff", - abejodamas pasiūlė Traukvėjis. Jeigu ką, 
tai spalva virto dar purviniau rudesne. 

- Kaip dėl “zsff"? - paklausė Dvigėlis. 

- Nebūk kvailas, - tarė Traukvėjis, - su sniego runomis 


Betana kumštelėjo jam į šoną ir parodė. 

Ruda forma ore virto skaisčiai raudona. 

Betanos rankose suvirpėjo knyga. Traukvėjis griebė mer- 
giną už liemens, čiupo Dvigėlį už apykaklės ir šoko atgal. 

Betana neišlaikė Oktavos, kuri nukrito žemyn. Ir nepasie- 
kė grindų. 

Oras aplink Oktavą sužibo. Plevėsuodama puslapiais kaip 
sparnais ji ėmė kilti. 

Pasigirdo pratisas saldus skambesys ir knyga, atrodė, 
sprogo sudėtingoje tylioje šviesos gėlėje, kuri šovė aukštyn ir 
dingo. 

Tačiau daug aukščiau danguje kažkas vyko... 


AP 7 

Geologinėse milžiniškų Didžiojo A'tuino smegenų gelmėse 
naujos mintys plūstelėjo magistralių dydžio nerviniais takais. 

Dangaus vėžliui neįmanoma keisti išraiškos, bet kažkaip nepa- 
aiškinamai jo žvynuotas, meteorų išdaužytas veidas lūkuriavo. 

Jis neatsitraukdamas žiūrėjo į aštuonias sferas, be perstojo 
besisukančias aplink žvaigždę, pačiame erdvės seklumos vidu- 
ryje. 

Sferos ėmė skilti. 

Ištrūko dideli uolos gabalai ir spirale ėmė leistis į žvaigždę. 
Danguje atsirado mirgančių skeveldrų. 

Iš vieno sudaužyto lukšto į raudoną šviesą išplaukė labai 
mažiukas žvaigždinis vėžlys. Jis buvo vos didesnis už asteroidą, 
jo kiautas vis dar spindėjo nuo išsilydžiusio trynio. 

Ant jo taip pat stovėjo keturi mažiukai pasaulio dramblių 
jaunikliai. O ant jų nugarų gulėjo mažytis disko pasaulis, dar 
padengtas dūmais ir vulkanais. 

Didysis A'tuinas laukė, kol visi aštuoni mažyliai vėžliukai 
išsivadavo iš kiaušinių ir visiškai pasimetę ėmė plaukioti po erd- 
vę. Tada atsargiai, kad nieko nenustumtų, senasis vėžlys apsi- 
suko ir su aiškiu palengvėjimu pradėjo ilgą plaukimą į palaimin- 
tai vėsias ir neišmatuojamas erdvės gelmes. 

Jaunieji vėžliukai sekė paskui, besisukdami aplink savo tė- 
vą. 

Sužavėtas Dvigėlis žiūrėjo į vaizdą viršuje. Iš visų Disko 
gyventojų jis turbūt matė geriausiai. 

Tada jam šovė siaubinga mintis. 

- Kur paveiksladėžė? - skubiai paklausė jis. 

- Ką? - nenukreipdamas akių nuo dangaus paklausė 
Traukvėjis. 

- Paveiksladėžė, - tarė Dvigėlis, - turiu pasidaryti paveiks- 
ją. 

- O ar tau neužteks prisiminti? - nežiūrėdama į jį pasiteira- 
vo Betana. 

- Galiu pamiršti. 

- Aš niekada nepamiršiu, - pasakė ji, - tai pats nuosta- 
biausias dalykas, kokį tik esu mačiusi. 

- Daug geriau negu balandžiai ir biliardo kamuoliai, - suti- 
ko Kojanas, - pripažįstu, Traukvėji. Kaip tai daroma? 

- Aš nežinau, - pasakė Traukvėjis. 

- Žvaigždė mažėja, - pastebėjo Betana. 

Traukvėjis neaiškiai girdėjo Dvigėlio balsą, besiginčijantį su 
nai techninis ginčas apie fono gilumą ir apie tai, ar demonui už- 
teks raudonų dažų, ar ne. 

Reikėtų pastebėti, jog tuo metu Didysis A'tuinas buvo la- 
bai gerai nusiteikęs bei patenkintas ir tokie jausmai, esantys ke- 
lių didelių miestų dydžio smegenyse, turi pasklisti toliau. Todėl 
dauguma Disko žmonių dabar jautėsi taip, kaip galima jaustis 
tik visą gyvenimą paskyrus meditacijai arba trisdešimt sekundžių 
nelegaliems milteliams. 

Senis Dvigėlis, pagalvojo Traukvėjis. Negali sakyti, jog jis 
nevertina grožio, jis jį vertina savaip. Jeigu poetas mato narcizą, 
jis Žiūri į jį ir parašo ilgą eilėraštį, o Dvigėlis nubėga ieškoti kny- 
gos apie botaniką. Ir užlipa ant narcizo. Kojanas buvo teisus. 
Jie tiesiog žiūri, bet niekas, į ką jis pažvelgė, nelieka nepakitęs. 
Turbūt aš taip pat. 

Pakilo nuosava Disko saulė. Žvaigždė jau nyko ir nė ne- 
manė priešintis. Gera patikima Disko šviesa užliejo nudžiugusias 
žemes tarsi aukso jūra. 

Arba, kaip manė pastabesni žiūrovai, tarsi auksinis siru- 
pas. 

Tai būtų gera dramatiška pabaiga, tačiau gyvenimas yra ne 
toks 1r dar turėjo įvykti kiti dalykai. 

Pavyzdžiui, Oktava. 

Saulės šviesai pataikius į ją, knyga užsivertė ir ėmė kristi 
atgal prie bokšto. Ir dauguma stebėtojų suvokė, jog į juos 
krenta pats magiškiausias Disko pasaulio daiktas. 

Palaimos ir brolybės jausmas išgaravo kartu su ryto rasa. 

Traukvėjį ir Dvigėlį nustūmė į šalį, kai žmonės puolė pirmyn, iš- 
kėlę rankas ir lipdami vieni ant kitų. 

Oktava nukrito į šaukiančios masės vidurį. Pasigirdo 
taukštelėjimas. Lemtingas taukštelėjimas, dangčio, kuris nesku- 
bės atsidaryti, taukštelėjimas. 

Pro kažkieno kojas Traukvėjis pažvelgė į Dvigėlį. 

- Ar žinai, ką aš manau apie tolesnę įvykių seką? - šypso- 
damasis paklausė jis. 

- Ką? 

- Manau, jog, atidarius Bagažą, ten bus tik tavo skalbiniai, 
štai ką aš manau. 

- O, varge. 

- Manau, jog Oktava žino, kaip pasirūpinti savimi. Ten jai 
tikrai geriausia vieta. 

- Turbūt taip. Žinai, kartais man atrodo, kad Bagažas 
tiksliai žino, ką jis daro. 

- Suprantu, ką turi omeny. 

Jie nušliaužė prie minios krašto, atsistojo, nusivalė dulkes ir 
patraukė prie laiptų. Niekas nekreipė į juos dėmesio. 

- Ką jie daro dabar? - paklausė Dvigėlis, stengdamasis 
pažiūrėti virš galvų. 

- Atrodo, jie bando atidaryti Bagažą, - tarė Traukvėjis. 

Pasigirdo taukštelėjimas 1r klyksmas. 

- Bagažas tikrai mėgaujasi dėmesiu, - pareiškė Dvigėlis, 
jiems pradėjus atsargiai leistis. 

- Taip, jam yra gerai pabūti gryname ore ir užmegzti nau- 
jas pažintis, - tarė Traukvėjis, - o man, manyčiau, bus gerai eiti 
ir užsisakyti porą stikliukų. 

- Gera mintis, - pritarė Dvigėlis, - aš irgi užsakysiu porą. 


APRA 

Kai Dvigėlis pabudo, jau buvo beveik vidudienis. Jis nega- 
lėjo prisiminti, kodėl guli ant šieno ar kodėl dėvi kažkieno kito 

paltą, bet jis pabudo turėdamas vieną aiškią mintį. 

Dvigėlis nusprendė, jog gyvybiškai svarbu apie tai papa- 
sakoti Traukvėjui. 

Turistas iškrito iš šieno ir nusileido ant Bagažo. 

- Tu čia, ar ne? - paklausė jis. - Tikiuosi, jog gėdiniesi sa- 
vo elgesio. 

Bagažas atrodė suglumęs. 

- Aš noriu susišukuoti. Atsidaryk, - paliepė Dvigėlis. 

Bagažas paklusniai atvožė dangtį. Dvigėlis pasirausė tarp 
maišų ir dėžučių, kol surado šukas bei veidrodį ir šiek tiek su- 
mažino nakties padarytą žalą. Tada rūsčiai pažvelgė į Bagažą. 

- Tu turbūt nesiruoši pasakyti, ką padarei su Oktava? 

Bagažo išraiška galėjo būti pavadinta tik medine. 

- Na, gerai. Einam. 

Dvigėlis žengė į saulės šviesą, kuri dabartiniam jo skoniui 
buvo per skaisti, ir be tikslo nužingsniavo gatve. Viskas atrodė 
šviežia ir nauja, net ir kerai, bet daug Žmonių nesimatė. Tai bu- 
vo ilga naktis. 
grupę darbininkų, kurie ant stogo pastatė daiktą, panašų į pa- 
stolius, 1r leido akmeninius burtininkus ant žemės. Jam, atrodė, 
padėjo beždžionė, bet Dvigėlis buvo ne tos nuotaikos, jog kuo 
nors stebėtųsi. 

- Ar juos bus galima atversti? - paklausė jis. 

Traukvėjis apsidairė. 

- Ką? A, tai tu. Ne, turbūt ne. Be to, jie vis tiek numetė 
vargšą Vertą. Penki šimtai pėdų ir ant akmenų. 

- Ar galėsi ką nors padaryti? 

- Gražų postamentą, - Traukvėjis pasisuko ir pamojavo 
darbininkams. 

- Tu labai linksmas, - šiek tiek papriekaištavo Dvigėlis, - ar 
nėjai miegoti? 

- Juokingas dalykas, negalėjau užmigti, - pasakė Trauk- 
vėjis, - išėjau pakvėpuoti grynu oru, niekas nežinojo, ką reikia 
daryti, todėl aš susirinkau žmones, - jis parodė į bibliotekinin- 

ką, kuris pabandė iškelti ranką, - ir pradėjau organizuoti. Puiki 
dienelė, ar ne? Oras kaip vynas. 

- Traukvėji, aš nusprendžiau, jog... 

- Žinai, aš manau, kad vėl galiu įstoti, - linksmai tarė 
Traukvėjis, - šį kartą man tikrai pavyktų. Aš jau matau save, 
įkertantį magiją ir gerai baigiantį Universitetą. Kaip sakoma, 
jeigu summa cum laude*, tai gyventi bus lengva... 

- Gerai, nes... 

- Viršuje daug kambarių, dabar visi didieji berniukai gy- 
vens prie durų ir... 

- Aš grįžtu namo. 

- „protingas vaikinas, matęs pasaulio, galėtų... ką? 

- Oook? 

- Aš sakiau - grįžtu namo, - pakartojo Dvigėlis, mandagiai 
stengdamasis nusipurtyti bibliotekininką, kuris bandė nurinkinėti 
nuo jo blusas. 

- Kur namo? - apstulbęs paklausė Traukvėjis. 

- Namo, namolio. Į mano namus. Kur aš gyvenu, - pasi- 
metęs aiškino Dvigėlis, - už jūros. Supranti? Iš kur aš kilęs. Ar 
galima liautis tai darius? 

- O. 

- Oook? 

Pauzė. Tada Dvigėlis pratarė: 

- Matai, vakar naktį aš pagalvojau: visos tos kelionės ir 
dairymasis yra smagu, bet labai smagu, kai tu jau esi buvęs jo- 
se. Kai kiši paveikslus į albumą ir viską prisimeni. 

- Taip? 

- Oook? 

- Taip. Svarbu turėti daug ką prisiminti yra todėl, kad ga- 
lėtum grįžti ten, kur vėliau galėsi prisiminti, supranti? Reikia su- 
stoti. Tu niekur nesi buvęs, ko! negrįžti namo. Turbūt tą 1r norė- 
jau pasakyti. 

Traukvėjis dar sykį mintyse prasuko girdėtus sakinius. An- 
trą kartą jie irgi skambėjo neką geriau. 


* Summa cum laude - su aukščiausiu pagyrimu (lot.) 

- O, - vėl pasakė jis, - na, gerai. Jeigu taip galvoji. Kada 
išvyksti?? 

- Manyčiau, šiandien. Turėtų būti mano pusėn plaukiantis 
laivas. 

- Turbūt, - lėtai ištarė Traukvėjis. Jis pažiūrėjo į savo ko- 
jas. Pažiūrėjo į dangų. Po to atsikrenkštė. 

- Neblogai praleidome laiką drauge, ką? - paklausė Dvi- 
gėlis, kumšteldamas jam į šonkaulius. 

- Aha, - tarė Traukvėjis, iškreipdamas veidą į šypseną. 

- Tu nenuliūdai, ne? 

- Kas, aš? - paklausė Traukvėjis. - Dievaži, ne. Tiek dar- 
belių, tiek darbų! 

- Tada gerai. Klausyk, einam papusryčiauti, o po to nusi- 
leisime į dokus. 

Traukvėjis niūriai linkterėjo, pasisuko į savo asistentą ir 1š 
kišenės išsiėmė bananą. 

- Jau supratai, dabar mane pavaduok, - sumurmėjo jis. 

- Oook. 


AP 7DPŲ 
0 0 0 


Šiaip jau neatsirado nė vieno laivo, plaukiančio bent jau 
netoli Agato Imperijos, bet tai buvo grynai akademinis faktas, 
nes Dvigėlis paprasčiausiai skaičiavo auksines monetas į pirmo 
apyšvario laivo kapitono ranką tol, kol tas staiga pamatė planų 
pakeitimo pliusus. 

Traukvėjis laukė ant krantinės, kol Dvigėlis baigė mokėti 
maždaug keturiasdešimt kartų daugiau, negu buvo vertas visas 
laivas. 

- Vadinasi, sutarta, - tarė Dvigėlis, - jis pamėtės mane iki 
Rudųjų Salų, o ten jau lengvai susirasiu laivą. 

- Puiku, - tarė Traukvėjis. 

Dvigėlis akimirką mąstė. Tada jis atidarė Bagažą ir ištrau- 
kė maišelį aukso. 

- Ar matei Kojaną ir Betaną? - paklausė jis. 

- Atrodo, jie nuėjo tuoktis, - atsakė Traukvėjis, - girdėjau, 
Betana sakė, dabar arba niekada. 

- Kai juos pamatysi, perduok šitą, - pasakė Dvigėlis, 
įduodamas maišelį, - aš žinau, kaip sunku pirmą kartą įsirengti 
namus. 

Dvigėlis niekada nesuvokė kursų skirtumo. Maišelis galėjo 
lengvai parūpinti Kojanui nedidelę karalystę. 

- Perduosiu pirma proga, - pažadėjo Traukvėjis ir, savo 
nuostabai, suprato, jog taip ir padarys. 

- Gerai. Galvojau, ką padovanoti ir tau. 

- One, ner... 

Dvigėlis pasirausė Bagaže ir ištraukė didelį maišą. Jis su- 
krovė ten drabužius, pinigus ir paveiksladėžę, kol pagaliau Ba- 
gažas liko visiškai tuščias. Paskutinis įsikrautas daiktas buvo su- 
venyrinė muzikinė cigarečių dėžutė su kriauklėmis inkrustuotu 
dangteliu, atsargiai įvyniota į minkštą popierių. 

- Jis visas tavo, - tarė Dvigėlis, uždarydamas Bagažo 
dangtį, - man jo nebereikės ir jis vis tiek netilps mano spintoje. 

- Ką? 

- Ar nenori? 

- Na, aš... žinoma, bet... jis tavo. Jis seka paskui tave, o 
ne paskui mane. 

- Bagaže, - tarė Dvigėlis, - čia Traukvėjis. Tu esi jo, aiš- 
kų? 

Bagažas lėtai ištiesė kojas, labai atsargiai apsisuko tr pasi- 
žiūrėjo į Traukvėjį. 

- Aš nemanau, jog jis priklauso kažkam, o ne sau, - pasa- 
kė Dvigėlis. 

- Taip, - neužtikrintai sutiko Traukvėjis. 

- Na, tada viskas, - konstatavo Dvigėlis. Jis ištiesė ranką. 
- Viso gero, Traukvėji. Grįžęs namo aš tau atsiųsiu atviruką. Ar 
ką nors panašaus. 

- Taip. Kai tik keliausi pro šalį, čia kas nors žinos, kur aš 
esu. 

- Taip. Ne. Viskas. 

- Taip, viskas. 

- Taip. 

- Aha. 

Dvigėlis užlipo lenta, kurią nekantrūs jūreiviai tuoj užtrau- 
kė. 

Ėmė mušti irkluotojų būgnas ir laivas lėtai pajudėjo drums- 
tais Ankho vandenimis, grįžusiais į senąjį lygį, sugavo potvynio 
bangą ir pasuko į atvirą jūrą. 

Traukvėjis lydėjo laivą akimis, ko! šis virto taškeliu. Tada 
žvilgtelėjo žemyn į Bagažą. Bagažas grąžino žvilgsnį. 

- Klausyk, - pasakė burtininkas, - eik iš čia. Aš atiduodu 
tave tau, supranti? 

Jis nusisuko ir nužingsniavo tolyn. Po poros sekundžių 
Traukvėjis už nugaros išgirdo mažyčius žingsnelius. Jis apsisu- 
ko. 

- Aš sakiau, jog tavęs nenoriu! - riktelėjo burtininkas ir 
spyrė. 

Bagažas susmuko. Traukvėjis nuėjo. 

Po poros jardų jis sustojo ir pasiklausė. Jokio garso. Ap- 
sisukęs Traukvėjis pamatė, jog Bagažas buvo ten, kur jį paliko. 
Jis atrodė kažkoks sukritęs. Traukvėjis pagalvojo. 

- Na, gerai, - persigalvojo jis, - einam. 

Jis apsisuko ir nužingsniavo į Universitetą. Po poros minu- 
čių Bagažas, atrodė, irgi apsisprendė, vėl ištiesė kojas ir nu- 
trepsėjo paskui burtininką. Jis nematė didelio pasirinkimo. 

Jie keliavo palei krantinę ir į miestą, du taškučiai mažėjan- 
čiame peizaže, kuriame, perspektyvai platėjant, dar matėsi ma- 
žytis laivelis, pradedantis kelionę plačioje žalioje jūroje, kuri 
buvo tik dalis skaistaus, apvalaus vandenyno debesų apgaubta- 
me Diske ant keturių milžiniškų dramblių, stovinčių ant milžiniš- 
ko vėžlio šono. 

Kuris greitai virto spinduliu tarp žvaigždžių ir išnyko. 


PABAIGA 

